
Første  Bog 


en  sædvanlige  Flok  Nysgærrige.  der 
hører  med  til  et  københavnsk  Kirke- 
bryllup, havde  en  sludfuld  Novembereftermid- 
dag hen  ad  Aften  samlet  sig  uden  for  Hellig- 
aandskirken.  Brudgommens  gamle  Vaskerkone, 
Madam  Ludvigsen,  stod  i  en  Klynge  af  ven- 
tende Tilskuere  og  fortalte  om  og  om  igen 
til  hvemsomhelst,  der  gad  høre  hende,  at  det 
saamænd  var  den  unge  »polletekniske«  Kan- 
didat Poulsen,  der  holdt  Bryllup  med  Manu- 
fakturhandler Lindbergs  Datter  —  ja  det  var 
virkelig. 

De  havde  da  været  forlovet  i  flere  Aar 
—  allerede  mens  han  gik  og  læste;  det  vid- 
ste hun,  Madam  Ludvigsen,  god  Besked  med, 
skønt  ingen  den  Gang  skulde  vide   det.     Men 

hun  havde  nu  sin  Gang  saa  mange  Steder, 
saa  man  fik  jo  immer  noget  at  høre.  Men 
nu  skulde  han  da  være  »Kemikker«,  eller 
hvad  de  nu  kaldte  det,  paa  en  »Postelinsfa- 
brik«,  eller  det  nu  var  en  Glasmagerfabrik, 
helt  nere  paa  Landet  paa  den  anden  Side 
Køje,  hvor  det  nu  var.  Og  det  var  saamænd 
bare  800  Kroner  og  fri  Bolig,  de  giftede  sig 
paa,  og  det  var  ikke  meget  for  bedre  Folk, 
især  hvis  der  kom  mange  Børn;  og  han,  Lind- 
berg, hendes  Fa'r,  havde  saamænd  ikke  mere, 
end  at  han  selv  lige  kunde  klare  sig,  saa  det 
var  ikke  meget,  de  kunde  faa  fra  den  Kant. 
Men  hvad  skulde  man  sige  til  det  i  saadanne 
Tider?  —  enhver  havde  jo  sit  Læs  at  trække. 
Hun,  Madam  Ludvigsen,  vidste  nok,  hvad 
det  vilde  sige  at  staa  paa  bar  Bakke  og  slide 
i  det  for  Føden,  især  naar  man  havde  en 
Mand,  der  immer  vilde  paa  Bumlenberg  og 
drak  hver  Skilling  op,  han  fortjente,  og  der 
saa  var  tre  ukonfirmerede  Børn,  og  den  store 
Tøa  kom  hjem  hver  anden  Maaned,  naar  hun 
ingen  Kondition  havde,  og  la'  sin  Mo'r  til 
Byrde.  Og  Herfor  maatte  hun  staa  i  Vaske- 
baljen fra  den  tidlige  Morgen  til  den  sode 
Sengetid,  og  endda  var  det  hverken  fil  det 
hele  eller  del  halve,  saa  hun  vidste  nok, 
hvordan  Tiderne  var  .  .  . 

Madam  Ludvigsen  var  her  kommet  ind 
paa  sit  Yndlingstema:  hendes  huslige  Bekym- 
ringer og  de  frygtelige  Tider,  sét  i  gensidig 
Belysning,  og  hun  fik  da  heller  ikke  Stands 
paa  sig,  før  Brudeparret  kom  ud  fra  Kirken, 
hvad  der  medførte  almindelig  Trængsel  og 
Skubben  til  hverandre  for  at  faa  et  Glimt  af 
Bruden  at  se. 

Det  var  en  lille  let  Skikkelse,  helt  i  Hvidt. 
Ansigtet  fint  uden  egenlig  at  kunne  kaldes 
smukt:  Øjnene  graabrune  og  levende;  Læberne 
noget  blege,  men  kønt  formede  og  med  et 
Smil.  der  klædte  godt.  I  det  hun  kom  ud  af 
Kirken  og  blev  den  sammenstimlede  Flok  vår, 
kom  der  en  Smule  Bødt  i  Kinderne:  men  hun 
lod  sig  ikke  forbløffe,  og  der  var  endogsaa 
lidt  af  en  Skælm  i  det  Blik,  der  tilfældig  strej- 
fede Madam  Ludvigsen. 

Han  var  knapt  et  halvt  Hoved  højere; 
velbygget  uden  at  være  nogen  egenlig  kraftig 
Skikkelse.  Lyst  Fuldskæg  og  Haar  og  et  kønt, 
mildt  Ansigt  med  et  Skær  af  Lykke  over  sig. 
Man  var  enig  om,  at  det  var  et  meget  pænt  Par. 

Idet  han  hjalp  hende  op  i  Vognen,  sneg 
han  sig  til  i  Smug  at  trykke  hendes  Haand. 
Hun  gengældte  Trykket,  og  uden  at  slippe 
hans  Haand  trak  hun  ham  ind  efter  sig.    Saa 

smækkedes  Døren  i,    og  Yogaen  satte  i  Fart 
ned  ad  Gaden. 

Flokken  skiltes,  nøjsom  tilfreds  med  det 
Glimt,  man  havde  faaet  at  sé  af  Brudeparret. 
En  ung  Pige  blev  staaende  paa  Hjørnet  og 
saa*  efter  Vognen:  om  det  havde  været 
hende ! 


S^ 


rik  Poulsen  var  Søn  af  en  mindre 
j  københavnsk  Haandværksmester.  Han 
var  bleven  holdt  i  en  god  Skole,  men  da  han 
hverken  havde  vist  særlig  Flid  eller  røbet 
ualmindelige  Ævner,  blev  han  straks  efter 
Konfirmationen  sat  i  Smedelære  paa  en  Ma- 
skinfabrik. 

Dette  var  imidlertid  noget,  der  aldeles 
ikke  behagede  ham:  den  smudsige  Arbejds- 
dragt, det  haarde  Arbejde,  den  hundsende 
Behandling  var  ham  inderlig  imod.  Han 
havde  altid  haft  noget  vist  aristokratisk  ved 
sig  i  Sind  og  Tænkemaade.  og  en  levende, 
ubunden  Fantasi  havde  alt  fra  hans  tidligste 
Aar  foremalet  ham  en  ganske  anden  Fremtid 
end  den,  man  i  Reglen  opnaar  ved  at  hamre 
paa  Jærn  og  nitte  Metalplader  sammen. 

Havde  han  bare  vidst,  i  hvilken  Retning 
han  skulde  søge  det  store,  lian  fra  Naturens 
Haand  var  bestemt  for!  Men  det  var  netop 
Ulykken,  at  herom  kunde  han  ikke  blive  enig 
med  sig  selv.  Naar  han  om  Aftenen  kom 
tidlig  i  Seng,  laa  han,  trods  sin  Træthed,  i 
Timevis  og  fantaserede,  —  lutter  gyldne  Frem- 
tidsdrømme,  og  hver  Aften  en  ny  og  forskæl- 
lig.  Han  var  med  i  et  stort  Felttog  for  Sles- 
vigs Generobring,  og  det  var  paa  ham,  dets 
heldige  Udfald  i  væsenlig  Grad  kom  til  at 
bero;  bestjærnet  og  beundret  holdt  han  i 
Spidsen  for  Hæren  sit  Indtog  i  København, 
naadig  vedkendende  sig  sine  fordums  Kamme- 
rater paa  Fabriken,  thi  trods  sin  Storhed  var 
han  ikke  bleven  stolt.  Eller  en  anden  Aften 
gjorde  han  den  store  Opdagelse  af  Dampma- 
skinens Afløser,  det  i  Kraft  af  sig  selv  arbej- 
dende Perpetuum  mobile.  Han  førte  selv  Prøve- 
Lyntoget  med  de  kongelige  Herskaber  fra  Kø- 
benhavn  til  Korsør  og  tilbage  i  Løbet  af  en 
Time  eller  saa.  Alverdens  Stater  afkøbte 
barn  Opfindelsen,  og  hundred  Gange  Millionær 
triumferede  han  som  den,  der  var  naa't  Ærens 
Top.  Kiler  han  gik  over  fil  Katolicismen  og 
blev   hurtig  Abbed,    Kardinal    og   lilsidst    I 'ave, 

der  ved  e1  Besøg  satte  sin  Hjemstad,  Køben- 
havn,   paa    den    anden    Ende.      Kiler    lian    Nev 

en  stor  Kunstner,  den  anden  Rafael,  med 
Lavrbærkrans  om  Panden.  Eller  han  drømte 
sig  som  Cæsar  eller  som  Napoleon,  kun  uden 
et  Waterloo  og  St.  Helena. 

Men  om  Dagen  maatte  han  holde  Arbej- 
dets Slid  ud.  Overfor  Faderen  havde  han 
engang  ladet  falde  Antydninger  om,  at  det 
Smederi  holdt  han  ikke  af;  han  kunde  have 
været  meget  mere  flittig  og  fremmelig  i  Sko- 
len, om  han  rigtig  havde  taget  sig  det  over; 
det  havde  været  meget  bedre,  han  var  kom- 
met til  at  studere.  Men  paa  det  Punkt  kendte 
Faderen  ingen  Given  efter :  hvad  man  engang 
havde  begyndt  paa,  det  førte  man  til  Ende, 
om  det  saa  var  én  aldrig  saa  meget  en  Lede ! 

Og  saa  kædede  Dag  sig  til  Dag,  lang- 
sommelig men  ustandselig.  Dagene  blev  til 
Uger  og  Maaneder  og  Aar,  og  en  skønne  Dag 
var  der  et  ungt  Menneske  ved  Navn  Erik  Poul- 
sen, der  havde  staaet  sin  Læretid  ud. 

Se  saa!  sagde  den  gamle  Poulsen  —  nu 
kunde  de  tale  om  Sagerne.  Naar  man  ikke 
var  mere  end  atten  Aar,  havde  man  endnu 
Fremtiden  for  sig! 

Værkføreren  paa  Fabriken  mente  at  have 
opdaget  noget  mekanisk  Talent  hos  Erik,  og 
efter  nogen  Snakken  frem  og  tilbage  blev  det 
bestemt,   at  han  skulde  være  Polytekniker  og 

tage  Eksamen  som  Mekaniker.  Det  var  jo 
dog,  mente  han  selv  i  Stilhed,  altid  et  Skridt 
hen  imod  Perpetuum  mobile'et. 

Efter  at  have  læst  Matematik  et  Aars  Tid 
kom  han  saa  ind  paa  Læreanstalten,  men  det 
varede  ikke  længe,  før  Kemien,  han  lærte  dér, 
optog  al  hans  Interesse.  For  første  Gang 
stod  han  overfor  en  Virkelighed,  der  opfyldte 
ham  ganske:  der  var  ikke  Tale  om  andet: 
Kemi,  og  ikke  Mekanik,  maatte  være  hans 
Hovedstudium. 

Faderen  maatte  tilsidst  give  efter,  skønt 
han  fandt  dette  Studium  betydelig  mindre 
praktisk.  »Hvad  Fa'en  skulde  det  føre  til?« 
Men  da  Sønnen  absolut  vilde,  lod  han  »Fy- 
ren« raade. 

Nu  tog  Erik  fat  med  Iver  og  Lyst;  i  Labo- 
ratoriet  var  han  ret  paa  sin  Hylde,  og  hans 
Lærere  betragtede  ham  som  en  lovende  ung 
Mand,  skønt  han  sløjede  en  Del  af  paa  de 
andre  Fag,  der  ikke  i  samme  Grad  optog 
hans  Interesse.  »Pokker  med  det«,  sagde 
Professor  Dickmann,  Læreanstaltens  Direk- 
tør, —  »vi  lever  jo  i  Specialiteternes  Tids- 
alder! 

Men  allerede  Aaret  efter  al  Krik  var 
kommet  pas  Læreanstalten,  døde  hans  Fader 
(Moderen    var   død.    allerede   mens    han    var 

Dreng),  og  dette  foraarsagede  en  midlertidig 
Afbrydelse  af  hans  Studium.  Nu  var  det  ikke 
sikkert,  der  blev  Raad  til  at  studere.  Fade- 
ren havde  som  saa  mange  smaa  Mestre  levet 
fra  Haand  og  i  Mund.  og  det  var  ikke  mange 
hundrede  Kroner,  der  blev  tilovers  til  Erik. 

Hans  Formynder,  en  gammel  Læderhand- 
ler, vilde,  at  han  igen  skulde  til  Ambolten; 
men  hertil  sagde  Erik  et  resolut  nej  —  koste 
hvad  det  vilde.  Han  var  ikke  for  intet  ble- 
ven tvungen  gennem  den  haarde  Læretid:  den 
havde  modnet  ham  til  en  Karakter  og  givet 
ham  Vilje  og  Ævne  til  at  sætte  igennem, 
hvad  han  alvorlig  havde  sat  sig  for.  Trods 
Formynderens  ilde  Spaadomme  og  misbilli- 
gende Rysten  paa  Hovedet  tog  han  fat  igen 
med  forstærket  Iver:  han  vidste,  det  gjaldt 
enten — eller. 

Halvandet  Aar  efter  var  den  lille  Kapi- 
tal opbrugt.  Han  blev  nødt  til  at  sé  sig  om 
efter  noget  Arbejde  for  at  kunne  leve,  og 
efter  forgæves  at  have  søgt  Matematiktimer 
ved  Skoler  maatte  han  være  glad  ved  at  faa 
Plads  ved  et  galvanoplastisk  Etablissement, 
skønt  Arbejdet  her  kun  levnede  ham  ringe 
Tid  til  at  passe  sine  Studier;  han  maatte 
endogsaa  et  helt  Semester  blive  borte  fra 
Læreanstalten. 

Men  i  den  Tid,  der  levnedes  ham:  Af- 
tenerne og  Søndagene,  studerede  han  paa 
egen  Haand.  Det  var  trange  Dage;  der  var 
ikke  Raad  til  Middagsmad  hver  Dag,  thi  han 
maatte  have  Bøger  og  Instrumenter,  siden 
han  ikke  havde  Tid  til  at  møde  paa  Labora- 
toriet. Men  han  bares  oppe  af  et  dristigt,  ung- 
dommeligt Haab:  det  skulde  lykkes  ham  at 
gøre  en  Opdagelse,  der  med  ét  Slag  kunde 
bringe  ham  paa  Fode  igen.  En  Dag  gav  han 
sin  sidste  Krone  ud  for  at  kunne  eksperimen- 
tere med  en  Kromforbindelse ;  han  manglede 
Smør  paa  Brødet  den  Aften,  men  det  brød 
han  sig  ikke  om;  det  var  hændet  ham  før. 
Det  meste  af  Natten  gik  med  Eksperimenteren 
og  en  sulten  Mave,  —  Opdagelsen  var  saa 
nær,  syntes  han  ...  saa  sprang  Retorten  for 
ham,  og  alt  Haab  var  ude  for  den  Gang. 

Det  gik  ikke  bedre  de  følgende  Dage;  Op- 
dagelsen vilde  ikke  komme.  Der  manglede 
endnu  lidt  for  ham  i  at  blive  en  anden  Berzelius 
eller  Scheele.  Men  saa  kom  det  paa  anden  Maade: 

Professor  Dickmann  var  ked  af,  at  den 
Sinke  Elev  ikke  mødte  paa  Læreanstalten;  han 
skaffede  ham  et  Stipendium  paa  nogle  hundrede 
Kroner  i  tre  Aar,  og  dermed  var  al  Sorg  sluk- 
ket Kiik Poulsen  sagde  Farvel  til  Galvanoplasti- 
ken  og  holdt  paa  ny  sit  Indtog  paa  Læreanstalten. 


*******♦*♦****!♦****  ***iMH******* 

>tud.  polyt.  Erik  Poulsen  bode  paa  en 
fjerde  Sal  i  Møntergade.  Det  var  et 
lille  Hummer,  han  havde,  hvor  der  ikke  var 
Plads  til  stort  mere  end  en  Seng.  et  Bord  og 
en  Reol.  Henne  ved  Vinduet,  hvor  han  havde 
sin  Arbejdsplads,  var  der  kun  Udsigt  til  Genbo- 
husenes skiden-graa  Facader  og  et  Stykke  Him- 
mel, hvor  Solen  viste  sig  et  Øjeblik  sent  paa 
Eftermiddagen.  Men  der  var  længe  lyst  der 
oppe,  og  han  kunde  endnu  skimte  Bogstaverne 
i  sin  Bog,  naar  Gaden  der  neden  under  alle- 
rede laa  i  Mørke,  og  man  begyndte  at  tænde 
Gaslygterne. 

Erik  var  nu  snart  fire  og  tyve  Aar,  og 
det  skulde  ikke  gærne  vare  længe,  før  han 
kunde  tage  sin  Eksamen.     Han  vidste  med  en 

god  Samvittighed,  at  han  havde  hængt  dyg- 
tig i.  saa  han  nok  maatte  kunne  »gaa  op«  et 
Aars  Tid  før  man  i  Reglen  plejede  det. 

Det   var   en  tidlig  Foraarsmor- 

gen  sidst  i  Maj.  Erik  sad  alt  paa  sin  Plads 
ved  Vinduet,  fordybet  i  den  organiske,  kvan- 
titative Analyse.  Fra  Genbohusets  Facade, 
som  Morgensolen  badede  i  sit  stærke  Lys, 
reflekterede  et  Vindu  Solstraalerne  ind  paa 
hans  Bord  og  paa  de  i  Vinduskarmen  opstil- 
lede Keagensglas  og  Kogeflasker. 

Han  løftede  et  Øjeblik  Hovedet  og  mis- 
sede over  mod  det  stærke  Lys,  der  generede 
ham.  Men  med  ét  fangedes  hele  hans  Op- 
mærksomhed,  pludselig  og  uventet,  saa  det 
næsten  gav  et  Sa>t  i  ham. 

Der  ovre  ved  Vinduet,  halvt  skjult  bag 
el  Gardin  og  nogle  Potteplanter,  men  ikke 
desto  mindre  i  fuldt  Sollys,  stod  en  ung  Pige 
i  Morgendragt.  Hun  havde  sét  over  paa  ham, 
thi  i  samme  Nu  som  lian  løftede  Hovedet, 
mødtes  deres  Blik  for  et  enkelt  Sekund.  Det 
var  <'»  lille  linf  Ansigt,  indrammet  af  cl  af 
Solen  gyldnet  Haar,  og  mod  et  mildt,  kønl 
Øjenpar,  hvis  Blik  straks,  en  Smule  forvirret, 
søgte  videre  langs  Husrækken,  hvorefter  skik- 
kelsen  atter  forsvandt  i  Værelsets  Mørke. 

lian    blev    siddende    en  Stund    i    samme 

Stilling,  stirrende  paa  Vinduet,  hvor  han  havde 
set  hende.  Det  havde  taget  ham  med  en 
egen  Magt,  dette  pludselige  Syn;  han  begreb 
ikke  hvorfor  eller  hvorledes.  Var  det  det 
straalende  Sollys  eller  den  tidlige  Morgen, 
hvor  Sanserne  er  mest  modtagelige  for  Ind- 
tryk, eller  var  det  noget  indeni  ham  selv,  der 
foraarsagede  det? 

Han  havde  aldrig  før  lagt  Mærke  til, 
hvem  der  bode  overfor  ham ;  det  havde  inter- 
esseret ham  saa  lidt.  og  han  havde  haft  saa 
lidt  Tid.  Og  de  unge  Piger  overhovedet  — 
det  var  gaaet  ham  ligesaa  med  dem.  Et 
Glimt  i  Forbiilen.  paa  Afstand  —  undertiden 
et  Glimt  af  noget  varmt  og  straalende,  det 
var  saa  at  sige  alt.  Og  nu  sad  han  dér  i  sin 
Stue,  og  det  varme  og  straalende  trængte 
med  ét  ind  til  ham.  saa  han  følte  sig  under- 
lig betagen  og  blød  om  Hjærtet,  uden  at  han 
ret  vidste  at  give  sin  Følelse  Navn. 

Det  slog  ham.  hvor  forskællig  han  i  Grun- 
den maatte  være  fra  sine  Jævnaldrende.  Det 
skortede  ham  ikke  paa  Følelse  eller  Fantasi 
—  tværtimod.  Men  en  altbeherskende  Ærgær- 
righed  og  den  deraf  følgende  utrættelige  Higen 
mod  et  bestemt  Maal  under  trange  Kaar,  der 
ikke  lod  ham  én  overflødig  Øre  i  Lommen, 
havde  sat  sit  særlige  Præg  paa  ham,  medens 

han  paa  den  anden  Side,  netop  i  Kraft  af 
sin  overstrømmende  Indbildningskraft,  var  Barn 
nok  til  helt  at  kunne  optages  af  drømmende 
Forestillinger.  Men  nu  med  ét  var  det,  som 
om  den  Kærlighed,  han  havde  agtet  saa  lidt, 
af  sig  selv  kom  ham  nær ;  der  var  noget  fro- 
digt og  livskraftigt,  der  tilsyneladende  helt 
umotiveret  paa  én  Gang  vaktes  til  Live  i  ham, 
—  noget  frisk  og  jublende,  der  denne  Mor- 
genstund fik  ham  til  at  føle,  at  det  var  Foraar 
derude,  at  Solen  skinnede,  og  at  der  stod 
Fuglekvidder  i  den  snævre,  snavsede  Gade. 

Han  vendte  sig  atter  til  Bogen,  men  mel- 
lem Linjerne  straalede  der  Sol,  saa  varm  og 
skær,  og  lyste  der  Øjne,  der  vinkede  og  drog. 
Den  hos  ham  altbeherskende  Fantasi  havde 
faaet  et  Stød  i  ny  Retning.  Hvert  Øjeblik 
maatte  han  løfte  Hovedet  og  sé  over  paa 
Genbohuset.  Og  da  han  kun  saa  det  tomme 
Vindu  og  den  kedelige  skiden-graa  Mur,  blev 
han  utaalmodig;  han  vilde,  maatte  sé  det 
Syn  endnu  en  Gang. 

Endelig!  Der  sad  hun  ved  Vinduet  med 
sit  Haandarbejde.  Han  kunde  kun  sé  hendes 
Nakke,  der  nu  og  da  bevægedes  lidt,  men 
del  var  nok.  Det  beroligede  og  dæmpede, 
altsom  det  paa  samme  Tid  ildnede  og  satte 
Feber   i   ham.     Han    fik   som   en   Slags    Med- 

lidenhed  med  sig  selv:  han  kendte  ikke  en 
eneste  ung  Pige,  —  erindrede  det  i  ethvert 
Fald  ikke ;  —  denne  var  den  første,  og  hende 
havde  han  ikke  set  før  nu  og  vidste  ikke 
engang,  hvem  hun  var.  eller  hvad  hun  hed! 

Der  kom  ny  Dage  og  med  dem  et  nyt 
Liv.  Han  kunde  sidde  om  Morgenen  og  læn- 
ges :  han  maatte  sé  et  Glimt  af  hende,  før 
han  tog  fat  paa  sin  Bog.  Og  naar  han  gik 
paa  Læreanstalten,  var  hans  sidste  Blik  til 
hendes  Vindu  ligesom  hans  første,  naar  han 
kom  hjæm.  Det  hændtes,  at  han,  naar  han 
saa'  hende  staa  der  ovre  ved  Vinduet  med 
Hat  og  Overstykke  paa,  rede  til  at  gaa  ud, 
selv  greb  sin  Hat  og  ilede  ned  ad  Trapperne 
for  at  kunne  møde  hende  paa  Gaden,  —  mere 
faldt  ham  ikke  ind  — ,  og  saa  gik  han  atter 
op  til  sin  Bog,  glad  og  fornøjet  over  det  lidet, 
han  havde  opnaaet. 

Hun  paa  sin  Side  var  ikke  blind  for  den 
Opmærksomhed,  hun  havde  vakt  hos  ham,  og 
af  hans  hele  Adfærd  gættede  hun  sikkert  til- 
nærmelsesvis Arten  af  hans  Følelser:  det  følte 
han  sig  i  hvert  Fald  selv  overbevist  om.  Der 
kom  som  en  stille  Forstaaelse  imellem  dem; 
det  blev  saa  afgjort  og  visst,  at  de  hver  Mor- 
gen   maatte    se   hinanden  ved  Vinduet,    skønt 

de  ikke  engang  tænkte  paa  saa  meget  som 
at  nikke  til  hinanden.  Men  alligevel  syntes 
han.  det  var,  som  hun  sagde:  Godmorgen, 
her  er  jeg.  men  bliv  bare  ved  at  være  flittig! 
—  og  han  svarede  i  sit  stille  Sind  igen:  vær 
bare  rolig,  det  skal  jeg  nok! 

Saadan  gik  Sommeren,  og  Efteraaret  stod 
for  Døren. 

En  Eftermiddag,  da  Erik  kom  hjæm  fra 
Læreanstalten  og  som  sædvanlig  saa'  over 
til  Genboens,  opdagede  han  i  et  Vindu  en 
Plakat,  paa  hvilken  der  stod:  Værelse 
til  Leje.  I  samme  Øjeblik  som  det  blev 
ham  klart,  at  Værelset  hørte  til  hendes  Lej- 
lighed, var  hans  første  Tanke:  bare  jeg 
turde!  og  hans  næste  den,  at  han  maatte, 
for  han  følte  noget  som  Skinsyge  ved  Tanken 
om,  at  en  anden  skulde  have  Lov  til  at  drage 
ind  der  og  bo  i  hendes  umiddelbare  Nærhed 
Dag  ud  og  Dag  ind,  sé  hende  og  maaske  tale 
med  hende.  Men  alligevel  kunde  han  ikke 
ret  tage  sig  sammen  til  at  vove  det  afgørende 
Skridt.  Sæt,  hun  nu  selv  lukkede  ham  op! 
Hvad  vilde  hun  tænke?  Hvorledes  vilde  hun 
optage  det?  Åa,  bare,  bare  han  vidste,  om 
han  turde! 

Han  sov  urolig  den  Nat.  I  Drømme  for- 
handlede   han    med    si^   selv.    om    han    skulde 

eller  ikke.  og  hver  Gang  kom  han  til  det  af- 
gørende Resultat,  at  han  maatte.  Men  om 
Morgenen  var  han  lige  vidt  endda! 

Han  aahnede  sin  Bog  og  vilde  læse.  men 
det  var  ham  umuligt  at  samle  Tankerne.  Han 
vilde  slet  ikke  se  over  til  Vinduerne  og  kunde 
dog  ikke  lade  være.  Det  var  en  ligefrem  Pine. 
Sæt  han  nu  ikke  gik  der  over  og  saa  maaske 
kom  til  evig  at  fortryde  det!? 

Op  paa  Formiddagen  kunde  han  ikke 
holde  det  ud  længer.  Han  tog  sin  Hat  og 
gik  derover,  frygtsom  og  med  bankende  Hjærte. 
som  om  det  var  noget  forbryderisk,  han  vilde 
begaa.  og  frygtede  for  at  blive  greben  paa 
færsk  Gærning.  Det  var  ham  en  Lise,  at  hun 
ikke  lukkede  ham  op. 

Men  da  han  saa  stod  der  i  Stuen,  hvor 
hun  sad  paa  sin  sædvanlige  Plads  ved  Vin- 
duet og  næppe  løftede  Hovedet,  da  han  mum- 
lede et  Goddag,  var  det  atter  rent  galt.  Han 
var  saa  skamfuld  og  forvirret,  at  han  knapt 
kunde  faa  sit  Ønske  om  at  leje  Værelset 
stammet  frem.  og  han  prisede  i  sit  Hjærte 
Fru  Lindberg,  der  tog  det  saa  naturligt  og 
ligefremt,  sikkert  uden  at  ane  Uraad. 

Der  var  ikke  det  mindste  i  Vejen  for, 
at  han  kunde  faa  Værelset:  hun  havde  saa 
tit   talt  til   sin  Datter  om  den  flittige  Student 

derovre,  der  altid  hang  over  sine  Bøger,  og 
var  glad  over  at  kunne  faa  et  ordenligt 
Menneske  til  Logerende.  Tiderne  var  saa 
knappe,  og  da  hendes  Søn,  der  havde  haft 
Værelset,  nu  var  rejst  til  Sydamerika  for  at 
gøre  sin  Lykke,  var  hun  bleven  enig  med  sin 
Mand  om  at  leje  Værelset  ud.  Deres  Loge- 
rende skulde  blive  betragtet,  som  om  han 
hørte  til  Familjen,  naar  de  vidste,  at  han  var 
et  pænt  Menneske  —  — . 

Erik  gik  betydelig  mere  let  om  Hjærtet 
ned  ad  Trapperne,  end  han  var  gaaet  op. 
Men  dog  pinte  det  ham,  at  han  ikke  vidste, 
hvordan  hun  optog  Sagen.  Hun  havde  knapt 
nikket,  da  han  sagde  Farvel,  og  ikke  et  Øje- 
blik løftet  Blikket  fra  sit  Haandarbejde.  Hun 
maatte  ikke  misforstaa  ham  og  udtyde  hans 
Adfærd  som  Paatrængenhed,  —  ikke  for  alt 
i  Verden! 

Kort  efter  flyttede  han  ind  i  sit  ny 
Værelse. 


pWet  var   et  nyt   Liv,   der   aabnede   sig 
^^^   for  Erik  Poulsen. 

Lindbergs  var  jævne  Borgerfolk,  der  sad 
temmelig  smaat  i  det :  men  det  var  en  rar,, 
hyggelig  Familje,  hvor  Erik  befandt  sig  vel- 
Fru  Lindberg  var  en  godmodig  Kone,  hvis 
Horisont  ikke  gik  synderlig  ud  over  det  hus- 
lige Omraade,  og  Lindberg,  der  forøvrigt  altid 
var  i  sin  Forretning  til  sent  paa  Aftenen,  var 
en  mindre,  ofte  bekymret  Handlende  og  ikke- 
mere;  men  det  var  brave,  godhjærtede  Men- 
nesker, der  førte  et  godt  Familjeliv. 

Datteren  blev  Erik  i  Begyndelsen  ikke- 
rigtig  klog  paa.  Var  det  den  samme,  han 
om  Morgenen  havde  sét  ved  Vinduet?  Eller 
var  hun  vred  paa  ham,  fordi  hun  fandt  hans. 

Adfærd  paatrængende?  Hun  syntes  forsætlig 
at  undgaa  ham;  han  turde  ikke  tale  til  hende, 
og  hun  aabnede  ikke  Munden  til  ham;  han 
blev  helt  mismodig  og  forsagt. 

Men  naar  han  nu  og  da  en  Aften  sad 
inde  hos  Familjen,  der  gæstfrit  havde  bedet 
ham  komme  ind  hos  sig  saa  ofte,  han  vilde, 
var  det  ham  dog  en  Fryd  i  Smug  at  betragte 
hende,  som  hun  sad  der  i  Lampelyset  med 
Hovedet  bøjet  over  Haandarbejdet,  og  de  kønne, 
flittige  Fingre  trak  Naalen  ind  og  ud  gennem 
Tøjet.  Og  naar  hun  sagde  ét  eller  andet, 
lyttede  han  anspændt  efter  hver  eneste  lille 
Betoning,  og  gik  hun  hen  over  Gulvet,  fulgte 
hans  Blik  liver  eneste  lille  Bevægelse  af  hende. 
Han  var  for  naiv  til  at  tænke  paa  at  lægge 
Skjul  paa  sin  Beundring  eller  holde  sit  Blik 
tilbage. 

Blot  han  vidste,  hvad  hun  tænkte  om 
ham!  Dette  holdt  han  ikke  ud  i  Længden. 
Men  den  Art  Energi,  han  var  udrustet  med, 
slog  ikke  til  her:  de  hundrede  Gange  beslut- 
tede  lian  at  tage  Mod  til  sig  og  frejdig  spørge 
hende,  om  hun  ikke  syntes  om,  han  var  kom- 
met, for  hun  vidste  jo  godt,  det  var  for 
hendes  Skyld!  og  hver  Gang  svigtede  Mo- 
det ham.  Elendes  Nærhed  slog  hana  Tunge 
med  Lamhed. 

Endelig  fandt  han  paa  en  Udvej.  Han 
havde  en  Anelse  om,  at  det  var  hende,  der 
ryddede  op  paa  hans  Bord  og  tørte  af,  naar 
han  var  paa  Læreanstalten.  Og  saa  skrev 
han  en  Dag  paa  en  Stump  Papir  de  Par  Ord : 
»Maatte  jeg  ikke  være  kommet??« 

Han  lagde  det,  inden  han  gik.  paa  sit 
Bord  saaledes.  at  hun  maatte  sé  det.  Og 
hun  maatte  ogsaa  kunne  forstaa  det  —  og 
svare  ....  om  hun  da  værdigede  ham  et 
Svar. 

Den  Dag  var  han  ikke  den  op- 
mærksomme Tilhører  ved  Forelæsningerne  som 
ellers.  Han  kludrede  i  Differentialregning  og 
kendte  ikke  Formlen  for  Oksalsyre.  Bedst 
som  han  stod  og  vejede  et  Filter,  havde  han 
nær  smidt  det  hele:  sæt  hun  holdt  af  en 
anden!  Tosse,  han  var,  at  den  Tanke  ikke 
før  var  faldet  ham  ind!  Der  havde  han  na- 
turligvis Forklaringen.  Og  dog  — !  Nej.  det 
kunde,  det  maatte  ikke  være  saadan.  Han 
vidste  hverken  ud  eller  ind. 

Øvelserne  var  næpe  til  Ende.  før  han 
skyndte  sig  hjæm  —  næsten  løb.  Hans  Hjærte 
bankede  hæftig,  mens  han  tog  Trapperne  i 
Spring.  Og  da  han  forpustet  stod  i  sit  Væ- 
relse, gav  han  sig  ikke  Tid  til  at  tage  Over- 
tøjet af.   men  snappede  Papirlappen,    der  laa, 

tilsyneladende  urørt,  paa  samme  Sted.  Intet 
Svar?!  Han  vendte  Papiret  ...  Jo,  der  stod 
noget  i  det  ene  Hjørne,  saa  fint  at  han  næppe 
kunde  skimte  det  i  Halvmørket  —  der  stod 
.  .  .  der  stod: 

med   smaa  bitte,   bitte   Blyantsbogstaver 
et 

»Jo!« 

Han  smed  sig  ned  i  Stolen  og  trak  Vej- 
ret dybt  efter  den  voldsomme  Spænding.  Han 
kunde  gærne  have  givet  sig  til  at  græde  — 
af  Lykke.  Aa,  om  hun  havde  været  der  i 
dette  Øjeblik! 

Der  lød  Skridt  ude  i  Korridoren.  Han 
for  op.  Han  kendte  Lyden  af  hendes  Trin. 
Hun  kom  fra  Køkkenet  og  gik  ind  i  Dagligstuen. 
Han  kunde  ikke  andet,  han  maatte  der  ind. 

Hun  var  ene. 

Men  da  han  vilde  sige  noget,  kunde  han 
dog  ikke  faa  Ordene  frem.  Uvilkaarlig  rakte 
han  hende  Haanden,  og  hun  tog  imod  den. 
El  fast,  djærvt  Haandtryk,  og  saa  var  han 
ode  af  Døren  igen! 


Xu  var  det  afgjort,  om  det  ikke  havde 
været  det  før:  Eksamen  til  næste  Sommer 
og  med  første  Karakter.! 

ønninggaards  Glasværk  og  Porcellæns- 
j)  fabrik  var  beliggende  i  en  af  Syd- 
sjællands smukkeste  Egne  ved  Bredden  af  den 
henved  tusend  Tønder  Land  store  Rønninge 
Mose,  der  strakte  sig  mod  Syd,  næsten  saa 
langt  Blikket  naaede.  Til  de  andre  Sider 
omgaves  Fabriken  afvekslende  af  Skov  og  høje 
Bakker,  der  ligesom  gennede  den  øvrige  Ver- 
den bort  og  kun  ved  et  Par  smalle  Skovveje 
tilstedede  Forbindelsen  med  den. 

Og  som  den  laa  lunt  gæmt  der  nede  i 
Dalen  ved  Mosedraget,  var  Fabriken  selv  en 
lille  Verden  for  sig,  eller  i  det  mindste  en  hel 
lille  By.  Yderst  laa  i  en  Halvkreds  Arbejder- 
boligerne Side  om  Side,  den  ene  lignende  den 
anden    paa    et  Haar,    og    hver    med    sin  lille 

Stump  Have.  Saa  kom  Direktørboligens  røde 
Teglstenstag  midt  i  en  frodig,  vidtstrakt  Have, 
og  saa  begyndte  den  egentlige  Fabrik  med  sit 
Virvar  af  Bygninger:  Glaspusteriet,  Lager- 
bygningen. Sliberiet,  Materialbygningen,  Kon- 
torbygningen, Porcellænsbrænderiet  osv.  — 
over  hvilke  ragede  en  Mangfoldighed  af  Skor- 
stene i  Vejret,  til  alle  Døgnets  Tider  udsen- 
dende lange,  bølgende  Røgstrimer. 

I  en  Fløj  af  den  to  Etager  høje  Kontor- 
bygning, umiddelbart  ved  Direktørboligen,  iaa 
oppe  paa  første  Sal  den  for  Fabrikens  Kemi- 
ker bestemte  lille  tre  Værelsers  Lejlighed  — 
eller  rettere:  den  bestod  af  to  Værelser  og  et 
lille  »Hul«  ved  Siden  af  Køkkenet.  Vinduerne 
var  smaa.  og  der  var  dygtig  lavt  til  Loftet, 
men  ikke  desto  mindre  havde  Erik  Poulsen 
og  hans  unge  Hustru  faaet  indrettet  sig  det 
ret  hyggelig.  Mere  end  Sovekammer  og  Dag- 
ligstue,  der  tillige  maatte  være  Spisestue  og 
Studereværelse,  havde  de  rigtignok  ikke  kun- 
net faa  det  til.  men  det  gik  dog,  eftersom  de 
var  ene  to  og  mindst  af  alt  tænkte  paa  ;it 
give  større  Middagsselskaber, 

De  havde  hot  der  et  Par  Maaneder,  og 
man  var  allerede  kommet  et  Stykke  ind  i  ('et 
ny  Aar.  Det  var  stræng  Vinter;  om  Natten 
frøs    del   hen   imod  en  halv  Snes  Grader,  og 

selv  ved  Middagstid  vilde  Vinduerne  ikke  rig- 
tig tø  op.  Men  inden  for  var  det  desto  hygge- 
ligere, for  dér  ved  Mosen  var  der  god  Tid 
paa  dejlige  Tørv,  saa  man  behøvede  ikke  at 
spare. 

Især  om  Aftenen  havde  de  det  rart, 
naar  Arbejdet  for  den  Dag  var  forbi,  og  han 
havde  faaet  sin  Slaabrok  paa  og  den  lange 
Pibe  tændt,  mens  hun  havde  et  eller  andet 
lille  Arbejde  at  sysle  med.  Hele  Dagen  igen- 
nem længtes  de  begge  efter  disse  Aftentimer, 
og  for  at  faa  Tiden,  naar  de  ikke  var  sam- 
men, til  at  gaa  saa  meget  desto  hurtigere,, 
hang  de  begge  i  med  Arbejde  hver  paa  sin 
Vis.  Det  var  endnu  saa  nyt  at  være  gift  og 
have  fælles  Hjem,  og  tit.  naar  det  endelig  blev 
Sengetid,  og  de  brød  op,  kunde  han  snappe 
hende  i  sine  Arme,  svinge  hende  og  sig  selv 
rundt  paa  Gulvet  og  forsikre,  at  han  var  det 
lykkeligste  Menneske  under  Solen,  hvad  der 
regelmæssig  fremkaldte  en  Protest  fra  hendes 
Side  om.  at  den  Bestilling  maatte  de  i  ethvert 
Fald  være  to  om! 

Mange  Gange,  naar  hun  ikke  i  Øjeblikket 
kunde  finde  paa  noget  at  tage  sig  for,  og  hun 
ikke  længere  kunde  udholde  at  være  aleneT 
kastede  hun  et  Sjal  om  sig  og  løb  over  til 
ham  i  Laboratoriet,  der  laa  i  Bygningens  an- 

<den  Fløj.  Det  morede  hende  at  sé  ham  staa 
der  i  Bluse  og  med  stort  Forklæde  for  og 
laborere.  Hun  var  højtidelig  Vidne  til,  hvor- 
ledes han  analyserede  Kaolinen,  undersøgte  de 
forskellige  Blandingers  Smæltelighed  eller  nøj- 
agtig tilberedte  Farvemasser  til  Indbrænding 
paa  Glasset  eller  Porcellænet.  Og  naar  hun 
■da  viste  sig  altfor  tykhovedet  over  for  de 
mærkelige  Ting,  hun  saa'  ham  foretage  sig, 
benyttede  han  Lejligheden  til  at  holde  et  popu- 
lært Foredrag  om  Kemiens  Grundsætninger, 
hvilket  dog  i  Reglen,  inden  han  kom  til  Ende 
med  det,  afbrødes  med  et  Kys  og  en  lille 
Trippevals. 

Men  for  Resten  var  der  virkelig  hyggeligt 
dér  i  Laboratorieværelset.  Der  var  ganske 
anderledes  højt  til  Loftet  end  hjemme  i  deres 
Lejlighed,  og  Vinduerne  var  brede  og  lyse. 
Til  højre  stod  Ovnen,  hvor  der  stadig  buldrede 
en  rask  Ild,  samt  et  Skab  med  Instrumenter; 
til  den  anden  Side  Hylder  med  Kemikalier  i 
alle  Farvenuancer  og  midt  for  Vinduerne  et 
Fældigt  Bord,  hvor  Reagensflasker  og  Appa- 
rater flød  om  i  broget  Uorden,  op  over 
hvilkel]  den  fine  analytiske  Vægt  i  sin  Glas- 
ragede  som  en  Aristokrat  blandt  lutter 
PøbeL 

—  —  Aa,   Livet  var    ikke    saa   helt   bag- 

vendt  endda,  det  inaatte  han,  Erik  Poulsen, 
rigtignok  bekende;  han  havde  allenfals  ikke 
Grund  til  at  beklage  sig. 

Naar  alt  kom  til  alt,  havde  Skæbnen  be- 
gunstiget ham  som  faa;  han  var  kommet  nætop 
paa  den  Vej  i  Livet,  hvor  han  hørte  hjæmme; 
alle  Magter  havde  været  ham  naadige,  —  om 
det  saa  var  Modgangen,  saa  følte  han,  hvad 
han  skyldte  den. 

—  Sin  Hustru  vilde  han  nu  slet  ikke  tale 
om;  i  saa  Henseende  havde  han  været  rent 
urimelig  heldig.  Hvilken  ung  Pige,  mente  han, 
vilde  have  jublet  ved  Tanken  om  at  skulle  bo 
paa  en  ensom  Fabrik  ude  paa  Landet  uden 
Omgang  med  andre  Mennesker  —  kun  med 
ham?  Og  hvem  var  saa  rén  og  trofast  og 
saa  uegennyttig  og  fornøjet  med  lidt  som  hun? 
.  .  .  Aa,  han  havde  været  saa  bange  for,  at 
de  66  Kroner  om  Maaneden  ikke  skulde  slaa 
til!  Hvor  havde  hendes  Fader  ikke  vredet 
sig  ved  at  give  sit  Samtykke  til  Brylluppet, 
fordi  han  mente,  det  var  for  lidt  at  gifte  sig 
paa  ...  Og  nu  lagde  de  ligefrem  Penge  op ! 
Han  vilde  nok  sé  den,  der  kunde  gøre  hende 
det  Kunststykke  efter,  saadan  en  lille  fornuf- 
tig, sparsommelig  Kone,  hun  var. 

Naar  han  talte  om  det,  lo  hun  rigtignok 
ad  ham  og  sagde,  det  var  bedst,  han  ventede 

et  Aars  Tid  endnu,  før  han  gav  hende  Karak- 
ter for  Husholdningsførelse;  ny  Koste  fejede 
altid  saa  rart!  Men  det  vilde  han  ikke  høre 
Tale  om. 

Og  Dagene  fløj,  —  de  vidste  knapt 

hvordan,  —  den  ene  som  den  anden,  og  dog 
var  der  ingen  Ensformighed,  skønt  de  levede 
saa  ganske  for  sig  selv.  Et  Par  Gange  havde 
de  en  Aften  været  hos  Direktørens,  en  enkelt 
Gang  hos  Materialforvalterens  —  ellers  ingen 
Steder.  Og  de  Aftener  havde  de  endda  læng- 
tes efter  at  komme  hjæm  hos  sig  selv  og  »have 
det  godt«.  De  var  »som  to  Turtelduer«,  be- 
mærkede  Fru  Direktøren  aandfuldt,  men  Herre- 
gud! —  do  var  jo  ogsaa  i  Hvedehrødsdagene 
endnu. 

Vinteren  maatte  saa  smaat  til  at  bøje 
sin  stive  Nakke.  Solen  stod  hver  Dag  højere 
paa  Himlen,  og  det  hlev  stadig  længere  lyst. 
Ved  Middagstid  smæltede  Sneen  ude  paa  Vejen, 
og  somme  Nætter  gik  Temperaturen  næppe 
en  Grad  under  Nulpunktet.  Men  saa  blev  det 
til  Gengæld  Sjap  og  Ælte  alle  Vegne;  man 
kunde  næsten  ikke  komme  tørskoet  uden  for 
611  Dør,  og  Fugtigheden  sivede  ind  paa  de 
Urimelig8te  Steder.  Ilos  de  unge  Folk  kunde 
ndda    gaa  an,    men    hos   Materialforval- 

terens,  soin  bode  i  Stuen,  var  det  rent  for- 
færdeligt. 

De  rare  hyggelige  Aftener  blev  dog  ved 
en  Tid  endnu.  Erik  var  begyndt  at  studere 
videre  for  Alvor;  det  var  som  om  det  en- 
somme Liv  ved  den  vidtstrakte  Mose  paa  ny 
havde  kaldt  noget  af  .Ærgærrigheden  fra  hans 
unge  Dage  til  Live  igen.  Den  havde  i  de  se- 
nere Aar  maattet  træde  i  Baggrunden  for  den 
ny,  alt  i  Skygge  stillende  Kærlighedslykke; 
ja,  han  havde  endog  nu  og  da  trukket  paa 
Skuldrene  ved  Tanken  om  sine  unge,  fantast- 
iske Drømmerier.  Men  tænkte  han  end  ikke 
mere  paa  at  vinde  et  Navn  blandt  de  aller- 
største, opgav  han  dog  ingenlunde  at  komme 
videre.  Et  og  andet  kunde  han  vel  nok 
slumpe  til  at  opdage  og  vinde  et  lille  Xavn. 

Takket  være  hans  »søde  lille  fornuftige, 
sparsommelige  Kone«  kunde  han  faa  Raad  til  at 
holde  et  Par  udenlandske  Tidsskrifter  for  Kemi, 
og  selv  havde  han  i  Tidernes  Løb  faaet  sam- 
menskrabet sig  en  Del  fremragende  Værker  i 
de  senere  Aars  kemiske  Literatur,  som  han 
ikke  tidligere  havde  haft  Lejlighed  til  at  stu- 
dere helt  igennem.  Nu  sad  han  om  Aftenen 
og  læste  .  .  .  med  visse  smaa  Afbrydelser  som 
skyldig  Tribut    til    den    anden  Stormagt,    han 

havde  allieret  sig  med  foruden  Kemien. 

Ved  Siden  af  sit  daglige  Arbejde  eksperi- 
menterede han  paa  egen  Haand  i  Laborato- 
riet. Han  stod  tidlig  op  for  at  faa  niere  Tid 
og  arbejdede  ofte,  lige  til  Skumringen  faldt 
paa.  Han  havde  faaet  fat  paa  en  Traad,  som 
han  blev  ved  at  følge;  der  var  draget  noget 
som  et  Glimt  forbi  ham  en  Dag,  da  han  stod 
og  undersøgte  en  Urånforbindelse ,  uden  at 
han  senere  rigtig  havde  kunnet  faa  Kede  paa, 
hvad  det  var,  der  som  et  Lyn  havde  gennem- 
faret hans  Tanke  i  det  Øjeblik.  Han  havde 
bare  paa  Fornemmelsen,  at  der  var  noget. 

Undertiden  tog  han  Aftenen  til  Hjælp. 
Han  »fik  Lov«  paa  den  Betingelse,  at  hun 
ogsaa  var  med,  og  saa  »holdt  de  Aften«  i 
Laboratoriet. 

—  »Vilde  du  gærne  blive  en  berømt 
Mand?«   spurgte  hun  en  Gang. 

Han  blev  i  første  Øjeblik  en  Smule  for- 
legen; han  havde  aldrig  tilstaaet  sin  ung- 
dommelige Ærgærrighed  for  hende,  ligesom 
han  ikke  mere  ret  vilde  tilstaa  den  over  for 
sig  selv.  Han  mente,  at  naar  han  studerede 
og  eksperimenterede,  var  det  kun  »for  sin 
Fornøjelse«,  af  simpel  Interesse,  uden  nogen 
dybere  Bagtanke.  Folk  vilde  jo  lé  ad  ham, 
hvis    de    hørte,    at    han   endnu   vilde  være   en 

anden  Berzelius;  han  var  dog  for  gammel  til 
at  tænke  saa  barnligt. 

»Vilde  du?«   spurgte  hun  igen. 

Men  han  sneg  sig  fra  det  ved  at  vende 
Spørgsmaalet  om. 

» —  Vilde  du  gærne,  jeg  skulde  blive  det?« 

Hun  saa'  paa  ham  og  smilede. 

»Om  jeg  vilde?  Tror  du,  der  er  noget 
for  godt  til,  at  jeg  skulde  kunne  ønske 
dig  det?« 

Hun  rykkede  ham  i  Skægget. 

>  ...  Og  dog!«  Hun  blev  med  ét  al- 
vorlig ....  »Kunde  vi  blive  lykkeligere,  end 
vi  nu  er?  Maatte  det  ikke  hellere  blive  saa- 
dan  altid?  Hvem  véd,  om  vi  to  vilde  vinde 
ved,  at  du  blev  en  stor  Mand?  —  Aa,  min 
egen  Ven,  vi  har  det  jo  saa  godt!« 

Han  saa'  lyst  paa  hende. 

» —  Og  hvorfor  skulde  vi  ikke  blive  ved 
at  have  det  godt  selv  om  .  .  .  selv  om  jeg 
blev  en  stor  Mand?« 

Han  tog  hende  overgivent  om  Livet  og 
snurrede  hende  rundt. 

» —  Hvorfor  ikke,  lille  Skat?  ...  Jo  vi 
skulde  .  .  .  vi  skulde!     Hører  du!« 

oraaret  mældte  sig.  Skovene  rundt 
om  Rønninggaards  Fabriker  sprang 
i  det  fejreste  Grønt.  Og  ud  over  Mosen, 
hvor  den  sidste  Sné  længst  var  sruæltet,  be- 
gyndte ny  Farvetoner  at  pippe  frem,  og  Lær- 
kerne sang,  saa  det  skingrede. 

Solen  skinnede  klart  hver  Dag;  der  kom 
Varme  i  Luften,  og  Vejene  blev  fremkomme- 
lige. Aftnerne  kortede  af,  saa  det  snart  ikke 
mere  var  Umagen  værd  at  tænde  Lys. 

—  Nu  blev  Søndagen,  naar  alt  Pligtar- 
bejde hvilede,  de  unge  Ægtefolks  bedste  Dag. 
De  gik  lange  Ture  ene  to  op  gennem  Skov- 
ene, og  eftersom  det  blev  mere  og  mere  Som- 
me]-, tog  de  sommetider  deres  Mad  med  og 
rendte  først  hjæm  hen  ad  Aften,    naar  Skum- 


—  39  — 

ringen    alt    var    faldet    paa.     Det    var    da    et 

smukt  Syn  for  dem,  naar  de  kom  oppe  fra 
de  høje  Bakker,  at  sé  Fabriken  der  nede  i 
Halvmørket,  hvor  det  lyste  fra  Glødeovnene, 
saa  den  fugtige  Moseluft  oven  over  stod  i  et 
rødgyldent  Skær  af  Ild.  Og  de  vidste,  at  dér 
nede  laa  deres  eget  lille  hyggelige  Hjæm,  hvor 
de  havde  det  saa  fredelig  og  rart.  Følelsen 
af  deres  Lykke  mældte  sig  indtrængende, 
og  Haand  i  Haand,  glade  som  to  Børn,  gav 
de  sig  videre  paa  Vej  hjæinad. 

Imidlertid  studerede  Erik  lige  ivrig  sine 
Tidsskrifter  og  stræbte  efter  Ævne  at  »følge 
med«.  Særlig  gjorde  han  sig  med  Forkærlig- 
hed bekendt  med  den  nyere  teoretiske  Kemi. 
som  han  ikke  tidligere  havde  haft  Lejlighed 
til  at  studere  i  dens  fulde  Udstrækning,  og 
fandt  gennem  den  mangt  et  Vink,  som  ved 
Lejlighed  kunde  komme  ham  til  gode  ved  hans 
Eksperimenter.  Selve  det  Arbejde,  Fabriken 
krævede,  var  ikke  stort,  og  man  havde  ingen- 
lunde været  vant  til,  at  Fabrikskemikeren  an- 
strængte  sig  i  nogen  Henseende.  -Eriks  For- 
mand havde  endogsaa  foretrukket  Kroen,  saa 
Arbejderne  forstod  ikke,  hvad  det  betød,  naar 
Ae  hyppig  saa'  Lys  i  Laboratoriet  helt  ud  paa 
X  atten. 

Direktøren  tog  Sagen  paa  sin  Maade. 

En  Dag  indfandt  han  sig  i  Laboratoriet, 
og  efter  at  have  søgt  en  passende  Indledning 
kom  han  frem  med'  sit  Ærende.  Gudbevares, 
han  fandt  det  i  høj  Grad  prisværdigt,  at  en 
ung  Mand  tilstræbte  en  stedse  større  Uddan- 
nelse i  sit  Fag,  og  han  kunde  kun  udtale  sig 
i  høj  Grad  rosende  om  den  Dygtighed,  med 
hvilken  han  —  Poulsen  —  udførte  sit  Arbejde ; 
men  —  saa  ubehageligt  det  end  var  ham  .  . 
.  .  han  skulde  staa  Aktieselskabet  til  Regn- 
skab for  alt,  hvad  der  vedrørte  Fabriken,  og 
det  kunde  ikke  nægtes,  at  Laboratoriets  Bud- 
get .  .  .  hm,  —  at  Regningen  for  Kemikalier 
og  deslige  var  steget  meget  betydelig  i  det 
sidste  halve  Aar;  han  skulde  saaledes  blot 
nævne,  at  Udgiften  til  en  enkelt  Reagens  som 
Platinklorid  beløb  sig  til  cirka  femten  Kroner, 
og  .  .  .ja,  det  skulde  være  ham  kært  at  vise 
sig  saa  imødekommende  som  mulig  over  for 
Kemikerens  private  Virksomhed  i  Laboratoriet ; 
han  vilde  selvfølgelig  ikke  lægge  ham  den 
mindste  Hindring  i  Vejen,  men  blot  henstille 
til  ham  saa  vidt  mulig  at  spare  lidt  paa  de 
kostbare  Stoffer.  Han  —  Direktøren  — 
haabede,  at  han  —  Poulsen  —  ikke  tog  hans 
Udtalelse  fortrydelig  op  .  .  .  som  sagt:  han 
Bkulde  selv  aflægge  Regnskab. 

I)<*t    gjorde    Krik     nu    alligevel,    for    han 

ærgrede  sig  grundig  over  denne  Smaalighed. 
Tanken  var  ikke  før  faldet  ham  ind,  ikke  et 
Øjeblik.  Paa  Læreanstalten  havde  der  aldrig 
været  Tale  om  noget  Gnieri  i  den  Retning. 

Han  vilde  forst  ikke  have  fortalt  det  til 
sin  Kone,  men  hun  mærkede,  han  var  gnaven, 
og  gav  sig  ikke  tilfreds,  før  hun  fik  at  vide, 
hvad  der  var  i  Vejen.  Hun  gav  ham  fuld- 
stændig Ret,  da  han  svor  paa,  at  han  ikke 
for  Fremtiden  vilde  bruge  saa  meget  som  et 
Milligram  af  Fabrikens  Reagenser  til  private 
Eksperimenter. 

Sagen  blev  alligevel  ordnet.  Direktøren 
var  i  Virkeligheden  en  velvillig  Mand,  bare 
en  Smule  pertentlig  i  Forretningssager.  Paa 
næste  Repræsentantmøde  fik  han  Laboratorie- 
budgettet  forhøjet  som  en  Erkendtlighed  over- 
for Kemikerens  Dygtighed  og  Paapasselighed, 
og  Poulsen  tog,  inderst  inde  med  lidt  Uvilje, 
mod  Erkendtligheden,  eftersom  han  ikke  godt 
kunde  sige  nej.  Nu  da  hans  private  Labora- 
torievirksomhed paa  den  Maade  var  bleven 
avtoriseret  af  Aktieselskabet,  kunde  han  eks- 
perimentere saa  galt,  han  vilde,  men  han  havde 
nu  engang  faaet  en  ubehagelig  Følelse  af  det 
Afhængighedsforhold,  hvori  han  stod  til  Fa- 
brikens Ledere,  og  som  han  ikke  tidligere 
havde    skænket    en     Tanke.      Hans    Stolthed 

krympede  sig  en  Smule  ved  det,   men  Herre- 
gud .  .  .  hvem  var  aldeles  fri  og  uafhængig? 
—  Og    såa    fortsatte    han    sine    Eksperi- 
menter som  før. 

...  »  —  Véd  du«,  spurgte  lians  Hustru 
•en  Aften  spøgende,  »hvad  Fabriksarbejderne 
tror  om  dig?  Jeg  hørte  det  i  Dag  af  Mate- 
rialforvalterens Kone:  de  tror,  du  vil  lave 
Guld :  det  er  derfor,  du  har  saa  travlt  i  Labo- 
ratoriet.    Er  det  ikke  storartet?« 

Hun  lo.  og  han  stemte  i  med. 

»Aa  ja«,  sagde  han.  »det  var  sandelig 
ikke  saa  galt!  .  .  .  Nej,  det  var  ikke  saa 
galt,  om  det  lod  sig  gøre!«  gentog  han  med 
■et  Gran  Alvor  i  Tonen.  »Saa  .  .  .«,  han  vilde 
sige:  var  man  da  sin  egen  Herre,  men  han 
brød  af  med  en  spøgefuld  Bemærkning  om, 
at  saa  behøvede  man  da  i  hvert  Fald  ikke 
knibe  saa  svært  paa  Budgettet. 

» —  Hvor  saadanne  Folk  dog  kan  snakke«, 
blev  hun  ved;  »at  tænke  sig,  nogen  kan  tro, 
man  endnu  i  vore  Dage  vil  give  sig  af  med 
at  lave  Guld  ...  nu  man  véd,  det  er 
iiiiiu; 

Aa,  umuligt  vil  jeg.  da  ikke   sige«,   sva- 
rede han  lidt  adspredt. 

Ikke?!<    Hun  saa"  forbavsel  paa  ham. 

»Er  det  ikke  umuligt?  Hvor  kan  du  som  Ke- 
miker sige  det!  Vi  lærte  jo  allerede  i  Sko- 
len, at  Guld  er  et  Grundstof,  der  ikke  lader 
sig  adskille  eller  sammensætte  af  andre  Be- 
standdele. « 

»Aa  nej.  —  ikke  saa  vidt  vi  foreløbig 
er  naaet<,  sagde  han.  »men  derfor  kan  man 
dog  ikke  med  rette  sige.  det  er  ligefrem  umu- 
ligt. Man  skal  sjælden  sige  aldrig.  Der  er 
ingen  moderne  Kemiker  mere.  der  benægter 
Muligheden.  Naturligvis,  saadan  som  Alke- 
misterne  vilde  have  det:  en  Vædske  eller 
hvad  det  nu  var,  der  paa  staaende  Fod  ved 
den  blotte  Berøring  skulde  kunne  forvandle 
ethvert  Metal  til  Guld,  det  var  selvfølgelig 
Nonsens.  Men.  c  —  han  trak  hende  ned  i 
Sofaen  .  .  .  »sér  du,  lille  Ven,  man  har  i  den 
nyere  Tid  begyndt  at  tvivle  om  Grundstoffer- 
nes Eksistens  i  strængeste  Betydning.  —  det 
er  noget,  man  er  kommet  til  gennem  den 
teoretiske  Kemi.  og  i  det  hele  taget  gennem 
forskællige  andre  Teorier.  Hvordan  skal  jeg 
forklare  dig  det?  ...  Du  véd  nok,  man 
tænker  sig  Stofferne  sammensat  af  uendelig 
smaa  Dele:  Atomer,  som  man  kalder  dem, 
—  saa  smaa.  at  de  saa  at  sige  ingen  Stør- 
relse har.  —  og  at  disse  Atomer  stadig  svinger 
om    hverandre    paa   visse   lovbundne  Maader. 

Varmen  skulde  saaledes  bestaa  i,  at  Atom- 
erne i  et  Legeme  svingede  stærkere,  hurtigere; 
derfor  udvider  det  sig,  som  du  véd,  i  det 
Atomerne  i  Følge  noget,  man  kalder  den 
Midtpunktet  flyende  Kraft,  fjærner  sig  noget 
fra  hverandre.  Men  nu  er  man  gaaet  endnu 
videre  og  forestiller  sig,  saa  at  sige  i  al  Hem- 
melighed, at  et  Stofs  Væsen  alene  beror  paa 
dets  Atomers  Svingninger  om  hverandre.  For- 
staar  du?  Man  antager  Idenditéten  af  alle 
Grundstoffer;  der  er  i  Virkeligheden  kun  ét 
Stof  til  i  Verden,  et  Urstof  .  .  .  (nogle  mener, 
det  skulde  være  Brint),  —  som  optræder 
under  de  forskællige  Grundstoffers  Former, 
alene  eftersom  Atomerne  i  det  er  kommet 
til  at  svinge  om  hverandre.  Og  hvis  man 
derfor  kunde  komme  til  at  forandre  et  Grund- 
stofs Atombevægelser,  vilde  man  samtidig  for- 
vandle Stoffet.  Altsaa,  tænk  dig,  at  for  Eks- 
empel Jærnets  Atomer  svinger  paa  én  —  Gul- 
dets paa  en  anden  bestemt  Maade.  I  Virke- 
ligheden bestaar  Guld  og  Jærn  af  det  samme 
Urstof,  og  kunde  man  derfor  faa  Jærnets 
Atémer  fil  at  svinge  ligesom  Guldatomerne, 
vilde  Jærnet  i  det  Øjeblik  selv  være  blevet 
{il  Guld.  Det  er  kun  en  Teori,  sér  du,  men 
altsaa  -  heil  urimelig  er  Alkemien  da  ikke.« 
Hun   saa*   tankefuldt  hen   for  sig. 

*  —  Det  er  mærkeligt«,  sagde  hun,  »det 
har  jeg  aldrig  hørt  før.« 

Med   ét   slog  hun  Armene  om  hans  Hals. 

>  —  Men  det  gaar  alligevel  over  min 
Forstand!« 

De  lo. 

Dermed  var  Alkemien  for  den  Gang  bragt 
ud  af  Dagsordenen. 

—  —  Da  Erik  næste  Dag  stod  ved  Labo- 
ratorievinduet  og  prøvede,  om  en  Væske  vilde 
affarve  en  Draabe  overmangansur  Kali-Opløs- 
ning, gik  et  Par  Arbejdere  forbi  nede  paa 
Vejen  og  saa1  nætop  op  til  Vinduet.  De  tror, 
jeg  staar  og  laver  Guld!  tænkte  han. 

Og  Tanken  kom  igen,  atter  og  atter,  mens 
han  mekanisk  behandlede  en  Kaolinanalyse. 
Aa  ja,  den  der  engang  gjorde  den  Opdagelse, 
han  vilde  opnaa  Berømmelse  i  Ordets  egen- 
ligste  Forstand.  Ikke  for  Guldets  Skyld  i  og 
for  sig;  at  gøre  Jærn  til  Zink  var  videnska- 
belig tålt  det  samme,  —  men  alligevel,  den 
første  Mand,  der  kunde  lave  Guld,  han  be- 
høvede ikke  .  .  .  naa,  han  behøvede  ikke 
spare  paa  en  Smule  Platinklorid! 

Han  forsøgte  at  ryste  alle  disse  taabelige 
Forestillinger  af  sig,  men  det  vilde  ikke  lyk- 
kes. De  forfulgte  ham  i  de  nærmeste  Dage 
stadig   ved  Arbejdet.     Og    tilsidst    fandt  han, 

at  Tanken  ikke  var  saa  taabelig  endda.  Han 
begyndte  at  studere  kemisk  Teori  endnu  iv- 
rigere; det  var  Vejen. 

Og  i  Sammenhæng  hermed  pønsede  han 
atter  og  atter  paa,  hvad  det  dog  var  for  en 
Idé,  der  hin  Gang  ved  Eksperimentet  med  den 
Urånforbindelse  som  et  Lyn,  halvt  ubevidst, 
var  faret  gennem  hans  Hjærne  for  atter  at 
blive  borte  med  det  samme. 

Hvad  var  det  dog! 

Mon  lian  kunde  ikke  faa  fat  paa  det. 


**************  *****  *♦  ******  **** 


**************  *****  ************ 


fter  den  strænge  Vinter  var  fulgt  en 
varm,  straalende  Sommer.  Luften  ud 
over  Mosen  sitrede  i  Solheden;  det  blæste 
sjældent  —  i  hvert  Fald  ikke  nede  i  Fabriks- 
dalen  —  og  midt  paa  Dagen  var  det  næsten 
utaalelig  hedt.  Men  om  Aftenen,  naar  Solen 
gik  ned  som  i  et  Hav  af  glødende  Guld,  og 
det  begyndte  at  dampe  ud  over  Mosen,  var 
det  uforlignelig  dejligt  at  gaa  en  Tur  op  gen- 
nem Skoven  paa  Bakkedraget  med  den  vide 
Udsigt  over  et  smilende  Sommerlandskab. 

De  gik  regelmæssig  hver  Aften  denne 
Tur,  de  unge  Ægtefolk,  der  stadig  var  Fru 
Direktørens  to  > kurrende  Turtelduer«.  De 
kunde    ikke    blive    ked   af  at    nyde   al  denne 

Skønhed  sammen,  modtagelige  som  de  var  for 
den  som  Bymennesker,  hvem  Landlivet  endnu 
stadig  var  noget  nyt. 

De  følte  sig  lykkelige  som  før,  men  ikke 
desto  mindre  kunde  der  nu  og  da  opdukke 
et  Ønske  hos  dem.  Hvem  der  havde  sit  eget 
lille  Hus  med  Have,  saadan  ganske  for  sig 
selv,  uden  at  det  kom  andre  ved!  .  .  .  eller 
hvem  der  havde  Raad  til  at  gøre  en  lille  Rejse 
sammen  i  den  dejlige  Sommer!  —  Tænke  sig: 
rejse  sammen!  .  .  .  Men  det  kunde  der  nu 
ikke  være  Tale  om.  Ja,  havde  man  blot 
Raad!  Der  var  saa  meget,  man  kunde  have 
Lyst  til.  Direktørens  havde  deres  egen  Vogn ; 
det  maatte  være  dejligt  her  paa  Landet. 

Det  var  altid  ham,  der  begyndte.  Han 
udmalede  bestandig,  hvorledes  de  vilde  have 
det,  hvis  de  fik  Raad  nogensinde.  Aa,  der 
var  saa  mange,  mange  Ting,  han  skulde  finde 
paa.  Saa  gik  de  og  fantaserede  helt  ud  i 
det  videste  Blaa,  til  hun  paa  én  Gang  slog 
Armen  om  hans  Nakke  og  fortalte,  hvor  kede- 
ligt det  var,  at  hun  ikke  kunde  blive  mere 
end  det  lykkeligste  Menneske  paa  Jorden,  for 
d  e  I  rar  hun  allerede. 

—  —  Med  de  videregaaende  kemiske 
Studier  mældte  der  sig  ny,  upaaregnede  Ud- 
gifter.   Det  blev  nødvendigt  at  anskaffe  enkelte 

Instrumenter,  som  fornuftigvis  ikke  fandtes  i 
det  lille  Laboratorium:  særlig  savnede  Erik 
et  galvanisk  Batteri.  Saa  maatte  der  knap- 
pes af  paa  Husholdningsbudgettet,  og  en  Tid 
nøjedes  de  med  én  Ret  til  Middag,  indtil  de 
havde  faaet  sparet  sammen  til  en  halv  Snes 
Bunsenske  Elementer.  Det  var  paa  én  Maade 
lidt  trangt  for  dem.  dette  —  paa  anden  Vis 
laa  der  en  viss  Fortryllelse  for  dem  i  at  pleje 
Raad  sammen  om.  hvorledes  den  lille  Hus- 
holdning kunde  føres  billigst.  Ikke  at  tale 
om  den  Glæde,  med  hvilken  de  pakkede  Kas- 
sen med  Elementerne  ud,  da  de  endelig  var 
naa't  saa  vidt!  Hun  jublede  derover,  som 
var  det  et  lille  Kongerige,  de  havde  faaet 
sparet  sammen  til. 

Dagene  gik,  —  Guderne  maatte  vide, 
hvor  de  blev  af.  Den  længste  Dag  passéredes; 
Solen  begyndte  allerede  i  Følge  Almanaken 
at  gaa  tidligere  ned. 

I  Stedet  for  de  lange  Vinteraftner  var 
det  dem  nu  en  Nydelse  at  tilbringe  en  Ti- 
mes Skumring  sammen  i  deres  lille  Daglig- 
stue, naar  de  kom  hjæm  fra  deres  Aftentur 
oppe  paa  Bakkerne,  hvor  de  saa'  Solen  gaa 
ned.  Saa  tålte  de  om  gamle  Dage,  om  deres 
Forlovelsestid  og  om  den  Gang,  de  først  lærte 
hinanden   at  kende,   og   de   undrede  sig  over, 

hvor  fjærnt  alt  dette  nu  laa.  Eller  de  tålte 
om  Fremtiden  og  udmalede  sig  den  med  Ro- 
senlys og  Guldskær,  eller  de  tålte  slet  ikke; 
—  hun  bare  lænede  Hovedet  mod  hans  Skul- 
der, og  han  strøg  hende  mildt  over  Haaret. 

Saa  mødte  Journal  chimique  en  Dag 
med  en  Afhandling  om  den  elektriske  Gnists 
Indvirkning  paa  Vismutdampe  under  visse 
nærmere  beskrevne  Omstændigheder.  Erik  tog 
mod  Sædvane  Tidsskriftet  med  sig  over  i 
Laboratoriet:  han  lod  til  at  være  meget  op- 
tagen af,  hvad  han  læste. 

Den  Aften  ventede  den  unge  Frue  første 
Gang  forgæves  paa  sin  Mand.  Han  plejede 
at  komme  senest  Klokken  syv,  men  denne 
Gang  blev  den  halv  otte,  otte  og  ni,  uden  at 
han  lod  sig  sé.  Hun  havde  ikke  villet  for- 
styrre ham,  men  tilsidst  kunde  hun  ikke  holde 
det  ud  længer  og  løb  over  til  ham. 

Hun  fandt  Laboratoriet  indhyllet  i  hvide 
Dampe;  Erik  selv  stod  i  »fuld  Uniform«,  som 
han  kaldte  det,  og  eksperimenterede.  Paa 
heades  Spørgsmaal  svarede  han  ilfærdig,  at 
han  ikke  havde  Tid:  de  maatte  for  denne 
Gang  indstille  den  sædvanlige  Aftentur. 

hermed  vendte  han  sig  atter  fuldt  optagen 
til  sit  Arbejde. 

I  lun    blev   lidt    hos  ham,  men   da  han   til- 

sidst  ligefrem  overhørte,  hvad  hun  sagde,  og 
Dampene  blev'  hende  ubehagelige,  gik  hun 
igen,  betydelig  langsommere  end  hun  var  kom- 
met. Udenfor  blev  hun  staaende  lidt  og  saa' 
op  til  Vinduet:  hun  kunde  lige  skimte  ham, 
men  han  saa'  ikke  ud  efter  hende.  Et  Øje- 
blik endnu  blev  hun  tvivlraadig  staaende :  saa 
fik  hun  med  ét  Taarer  i  Øjnene  og  gik  ene 
ud  ad  Vejen  op  mod  Bakkerne. 

Da  hun  kom  hjæm,  var  han  endnu  i 
Laboratoriet;  hun  saa*,  der  var  Lys. 

Næste  Aften  gik  paa  samme  Maade; 
først  tredje  Dagen  efter  kom  han  paa  sæd- 
vanlig Tid.  Men  paa  Turen  var  han  adspredt 
og  tavs.  Solen  gik  nætop  den  Aften  usæd- 
vanlig pragtfuldt  ned:  hun  gjorde  ham  op- 
mærksom paa  det,  men  han  havde  ikke  rig- 
tig  Sans    derfor.     Saa    opgav  hun   Samtalen. 

Saadan    gik    det    meste    af    en 

"Maaned. 

De  fleste  Aftner  maatte  hun  gaa  ene; 
han  blev  i  Laboratoriet.  Om  Natten  sov  han 
urolig,  og  tilsidst  stod  han  flere  Timer  tid- 
ligere op,  end  han  plejede.  Den  Tid,  de  var 
sammen,  havde  hun  ikke  megen  Glæde  af; 
han  gik  saa  ganske  op  i  sine  Tanker,  at  han 
næsten  glæmte  hendes  Nærværelse. 

Hun    blev    skinsyg   paa  denne  Kemi,  der 

saa  ganske  stjal  ham  fra  hende ;  en  Gang 
imellem  græd  hun  lidt,  og  tilsidst  begyndte 
hun  at  kede  sig.  Skulde  dette  dog  aldrig 
faa  Ende? 

Da  næste  Maaned  kom,  erklærede  han, 
at  han  ingen  Penge  havde  at  give  hende. 
Han  havde  taget  Forskud  paa  Gagen  og  glæmt 
at  sige  hende  det.  De  maatte  tage  paa 
Kredit  indtil  videre. 

For  første  Gang  faldt  der  ukærlige  Ord 
mellem  dem.  Hun  var  oprørt,  forbitret.  Ikke 
for  Pengenes  Skyld;  hun  skulde  saa  gladelig 
have  givet  sit  Minde  til  det  altsammen,  — 
men  dette,  at  han  intet  havde  sagt,  ingen 
Fortrolighed  vist  hende  —  glæmt  hende  lige- 
frem, det  kunde  hun  ikke  holde  ud.  Aa,  hvor 
hun  var  ulykkelig! 

Han  blev  frygtelig  betuttet.  Han  ind- 
rømmede sin  Fejl,  bad  hende  ikke  tage  sig 
det  nær;  han  havde  i  Skyndingen  ikke  tænkt 
paa  det,  —  det  var  noget,  han  absolut  skulde 
bruge  til  et  overordentlig  vigtigt  Forsøg.  Men 
hun   græd  og  sagde,   det  var  netop  det,    der 

gjorde    hende   saa  ondt at   han   saa- 

dan  helt  havde  kunnet  glæmme  hende! 

Og  saa  kom  det  frem  altsammen:  En- 
somheden, han  overlod  hende  til  —  Kedsom- 

heden  .  .  .  det  hele.     Han  elskede  hende  ikke 
som  før  .  .  .  aa.  hun  var  saa  bedrøvet! 

Han  forsøgte  at  trøste  hende.  Han  bad 
hende  ikke  være  bedrøvet  ....  hun  vidste 
jo  saa  godt,  hvor  kær  hun  var  ham.  Og  han 
tålte  godt  for  hende  saa  længe,  til  han  atter 
fik  lokket  et  Smil  frem  hos  hende. 


Hun  ejede  en  lille  Diamantring,  som  havde 
tilhørt  hendes  Bedstemoder.  Den  sendte  hun 
til  en  Veninde  i  København  og  bad  hende 
besørge  hendes  Ærende  under  stræng  Tavshed. 

et  var  en  stille,  varm  Avgustnat. 
Erik  sad  i  Laboratoriet,  bøjet  over 
en  Glaskumme    med   en  mælket   Opløsning,   i 
hvilken  Traadene  fra  hans  galvaniske  Batteri 
førte  ned. 

Vinduet  stod  aabent.  Nu  og  da  svirrede 
en  Natsværmer  ind  i  Værelset,  baskede 
nogle  Gange  mod  Glasset  paa  den  osende 
Petroleumslampe  og  flagrede  forvildet  ind 
under  Kuplen.  En  Ugle  tudede  uden  for  i  de 
gamle  Linde,  og  en  Mus  peb  bag  det  ormædte 
Pan.'l. 

Der  uden  for  gryede  Dagen  allerede. 
Langt  ude  i  Nordøst  over  Mosen  skimtedes 
en  mørkerød  Stribe  nede  mod  Horisonten,  og 
Himlen   blegnede   af  et   svagt  Morgenskær  til 

højt  op  mod  Zenit.  Enkelte  Stjærner  glimtede 
svagt  deroppe-;  Karlsvognen  stod  lige  for  Vin- 
duet, der  vendte  mod  Nord:  til  venstre  saa's 
Arkturus.  og  noget  højere  oppe  skimtedes 
Omridsene  af  »Kronen«.  Et  Stjærneskud  teg- 
nede nu  og  da  en  lang  bleg  Ildstribe;  saa 
slukkedes  den  atter  og  forsvandt. 

Men  Erik  lagde  ikke  Mærke  til  noget  af 
dette:  han  anede  ikke  engang,  at  Klokken 
snart  var  to.  og  det  interesserede  ham  heller 
ikke.  Han  stirrede  kun  ufravendt  paa  Skaa- 
len  foran  ham.  mens  hans  Pande  rynkedes, 
og  Øjenbrynene  trak  sig  sammen  i  utaalmodig 
Nervøsitet. 

Endelig  strakte  han  Haanden  ud  og  trak 
den  ene  Poltraad  op.  En  lille  Platinplade  var 
befæstet  ved  den.  tilsyneladende  overtrukken 
med  et  tyndt  Lag  Voks.  Erik  undersøgte  nøje 
dette  Overtræk,  skrabede  i  det  med  en  Negl 
og  holdt  det  hen  til  en  Spiritusflamme  efter 
at  have  dryppet  lidt  af  en  Væske  paa  det. 
Men  straks  efter,  da  hele  Fladen  var  bleven 
oversaaet  med  smaa  Luftblærer,  kastede  han 
den  atter  misfornøjet  til  Side.  lod  den  mæl- 
kede Opløsning  løbe  gennem  et  Filter  og  gav 
sig  til  at  inddampe  Filtratet. 

Henne  paa  Ovnen  flammede  en  rask  Ild, 
« >ver  hvilken  hang  et  Par  Digler.    Erik  under- 

søgte  nøje  disses  Indhold,  kom  lidt  af  et  rød- 
brunt Pulver  i  den  ene,  medens  hvide  Dampe 
væltede  sig  i  Vejret,  undersøgte  atter  og  ry- 
stede paa  Hovedet. 

Nu  anbragte  han  en  lille  fin  Grafitdigel' 
i  en  Platinsnor,  fyldte  den  halvt  med  smaa 
Stykker  bleggult  Metal  iblandet  blegrøde  Kry- 
staller og  hængte  den  ned  i  Ilden,  mens  han 
greb  Pusteren  for  at  live  op  paa  Flammen. 

En  glødende  Ildmasse  omspændte  Digleny 
saa  Platinsnoren  tilsidst  begyndte  at  blive 
rød.  Metallet  i  Diglen  smæltede  og  laa  som 
en  skinnende  Flade  midt  i  Ilden. 

Erik  greb  atter  Poltraadene  og  førte  dem 
ved  Hjælp  af  to  lange  Metalstænger  med  Træ- 
haandtag  forsigtig  ned  i  Diglen,  ængstelig 
paaséende,  at  de  ikke  rørte  Bunden  af  denne. 

Et  Kvarterstid  stod  lian  der,  holdende  i 
Stængerne,  mens  Metallet  blev  varmere  og 
varmere  og  Træhaandtagene  næppe  mere  var 
til  at  holde  paa.  Saa  trak  han  atter  Traa- 
dene  tilbage  og  hev  Diglen  op  fra  Ilden. 

Han  gav  sig  ikke  Tid,  til  Ledningstraaden 
v;n-  bleven  heil  kold,  men  fik  hurtig  den  ene 
Polplade  under  Lupen  for  nøje  at  undersøge 
dens  Overflade.  Dog,  der  var  intet  Spor  af 
nogel    fremmedartet  Stof  al   opdage  paa  den, 

Krik   smed   den   til  Side  og  gav  gig  i  Færd 

med  Diglen,  der  imidlertid  var  bleven  saa 
nogenlunde  afkølet.  Omhyggelig  fik  han  dens 
Indhold  banket  ud  paa  et  Stykke  Pergament 
og  kom  det  hele  i  en  Kolbe  med  Vand,  i 
hvilket  de  Krystaller,  der  havde  været  iblandet 
Metallet,  men  som  nu  var  bleven  til  en  mørk, 
glasagtig  Masse,  hurtig  opløste  sig.  Saa  fil- 
trerede han  og  dampede  ind  saalænge,  til  han 
havde  det  rene  Metal  for  sig. 

Nu  nærmede  han  sig  den  fine  analytiske 
Vægt.  anbragte  Metallet  paa  den  ene  Skaal 
og  vejede. 

Han  tog  sig  til  Hovedet. 

»Atter  mangler  der  fem  Milligram«,  mum- 
lede han.  »det  var  altsaa  ikke  noget  Tilfælde. 
Men  hvorledes,  hvorfor?  Jeg  begriber  det  ikke.« 

Han  kastede  sig  ned  paa  en  Stol.  og  med 
Haanden  støttet  til  Kinden  stirrede  han  ud 
ad  Vinduet  op  mod  den  natlige  Himmel. 

>  ...  Og  dog  betyder  det  noget«,  mum- 
lede han  videre:  »det  er  dog  et  Fingerpeg. 
For  hvis  ikke  Guldet  paa  en  eller  anden 
Maade  destrueres  under  Processen,  er  det 
hele  uforklarligt.  Der  bliver  stadig  ved  at 
være  5  Milligram  Guld  mindre  for  hver  Gang. 
Og  hvis  der  udvikles  Brint,  lader  den  sig  ikke 
opfange  —  ikke  med  de  Instrumenter,  jeg  har. 

Man  burde  kunne  eksperimentere  med  store 
Kvantiteter,  og  jeg  har  kun  50  Gram. 

.  .  .  Men  det  skal  komme  alligevel  — 
det  skal  komme,  om  jeg  saa  skal  spekulere 
Hjærnen  ud  af  Hovedet.  Ingen,  det  er  jeg 
■overbevist  om,  har  nogensinde  været  det  saa 
nær  som  jeg.  Aa,  men  det  er  til  at  fortvivle 
•over  dette  at  sé  alle  disse  Glimt  og  saa  dog 
ikke  at  kunne  samle  dem  til  et  Hele,  ikke  at 
kunne  finde  Løsningen.  For  at  der  er  en 
Løsning,  det  er  jo  soleklart  .  .  Formerne 
glider  over  i  hverandre  —  men  hvorledes? 
•efter  hvilke  Love? 

.  .  .  Aa,  hvis  jeg  nu  opdagede  det! 
hvis  den  Dag  i  Morgen  bragte  det !  Man  blev 
vel  halvvejs  forrykt,  og  det  var  sandelig  heller 
intet  Under.  Thi  hvilken  Opdagelse!  Jeg 
kender  ingen,  der  vilde  taale  Sammenligning 
med  den  —  ingen,  hverken  i  Kemien  eller 
■nogen  anden  Videnskab. 

Og  hvilket  Navn,  der  vilde  blive  Opdage- 
ren til  Del!  Et  af  dem,  man  Aartusender 
efter  nævner  med  Ærefrygt,  saaledes  som  vi 
nu  nævner  Aristoteles   eller  Arkimedes  -  -  aa 

disse  Navne  forslaar  endda  ikke meget, 

megel  større  vilde  han  blive,  som  fandt  Løs- 
ningen paa  Sloffernes  Gaade.  For  blæse  med 
'Guldet!     Iler  bliver  der  dog  til  syvende  og 

sidst  kun  Tale  om  den  Parringsakt  mellem 
Kraft  og  Urstof.  som  avler  det  synlige,  saa- 
kaldte  Grundstof,  der  atter  veksler  i  de  hun- 
drede Former,  efter  som  ...  ja  efter  som 
hvad?     Det  er  deri,  det  ligger. 

.  .  .  Men  jeg  maa  have  mig  et  Spektro- 
skop.« udbrød  han  højt.  idet  han  rejste  sig 
og  slog  i  Bordet  —  »et  Spektroskop,  hvor 
jeg  saa  henter  de  300  Kr.  fra!  Jeg  maa  følge 
Processen,  saa  længe  den  staar  paa.  Har  jeg 
fundet  Udvej  til  alt  det  andet,  maa  dette  vel 
ogsaa  kunne  lade  sig  gøre. 

.  .  .  Staar  jeg  ikke  her  og  driver  Tiden 
bort !  Lad  mig  sé.  Klokken  er  snart  tre :  saa 
kan  jeg  nok  arbejde  en  Times  Tid  endnu. 
Hvert  Minut  er  kostbart,  naar  man  har  sat 
sig  en  Opgave  for  som  denne!« 

Han  vendte  sig  atter  til  sine  Apparater, 
kastede  en  ny  Skovl  Kul  paa  Ilden  og  pu- 
stede, saa  en  klar  Flamme  slog  i  Vejret, 

»Jeg  vil  dog  forsøge,  om  det  ikke  skulde 
være  muligt  ved  Hjælp  af  Platinsvamp  at  op- 
fange Spor  af  Brint.«  mumlede  han  videre, 
»for  jeg  er  viss  paa,  at  det  er  der.  man  skal 
søge  det.« 

Saa  begyndte  han  atter  sine  Undersøgel- 
ser, mens  Dagen  brød  frem.  og  alle  Fabriks- 
hanerne   galede   om   Kap.     Lampen   osede   op 

og  gik  ud,  men  han  ænsede  det  ikke,  thi 
Dagslyset  var  nu  tilstrækkelig  stærkt.  Ufor- 
trødent behandlede  han  Stofferne,  der  gen- 
stridig holdt  fast  paa  deres  Hemmelighed  og 
kun  nu  og  da  lige  som  paa  Dril  lod  ham 
skimte  noget  af  det,  han  eftertragtede,  for 
saa  atter  at  lade  ham  rave  om  i  Blinde, 
Han  blev  eksalteret;  greb  paa  maa  og  faa  i 
det  Haab,  at  Tilfældet  vilde  lede  ham  paa 
det  rette  Spor  —  men  nej.  Kun  kendte  Fæno- 
mener, kendte  Stoffer  —  Forbindelser,  hvis 
Formler  han  kunde  uden  ad  paa  Fingrene  .  . 

Intet  uden  disse  fem  Milligram  Guld,  som 
var  saa  at  sige  sporløst  forsvundet. 

Men  hvor  var  de  bleven  af? 

Det  var  Spørgsmaalet. 


*** 


Mg)* 


sommeren  gik  til  Ende.  De  første 
%  Efteraarsdage  mældte  sig  med  Slud 
og  Søle.  Skovene  gulnedes,  og  ud  over  Mo- 
sen laa  et  rødligt,  melankolsk  Skær.  Saa 
kom  Stormen  og  ruskede  i  et  Par  Døgn  alle 
Grene  nøgne;  Nætterne  blev  korte  og  kolde, 
og  allerede  i  November  faldt  den  første  Sné. 

Hun  sad  ved  Vinduet  og  sy'de. 

Udenfor  var  det  trist  og  uhyggeligt. 

Den  sodede  Fabriksrøg  slog  ned  over  alt; 
Vejen  var  ét  Sjap  og  Ælte  og  af  blaa  Him- 
mel ikke  Spor  at  sé.     Alt  Rusk  og  Taage. 

Hvor  længe  skulde  det  dog  blive 

ved?  Det  kunde  umulig  blive  ved  at  gaa 
paa  den  Maade.  Nu  i  to  Nætter  havde  han 
saa    at    sige    ikke   været    i   Seng.     I    Morges 

havde  hun  lagt  Haanden  paa  hans  Pande;  den 
havde  været  fugtig  og  hed,  og  hun  havde 
følt  Pulsen  i  Tindingen  slaa  med  Feberhast. 
Aa,  det  var  snart  ikke  længere  til  at  holde  ud  ? 

Hun  vidste  saa  godt,  hvad  det  hele  be- 
tød ...  for  længe  siden  havde  hun  begrebet 
det.  Hun  havde  læmpelig  forsøgt  at  afværge 
det  og  stemme  imod,  —  men  nej,  det  vilde 
ikke  lykkes :  det  var  allerede  kommet  for  vidt. 
Og  hun  græmmede  sig  over,  at  hun,  sig  selv 
uafvidende,  mulig  havde  bidraget  til  at  bringe 
ham  ind  paa  dette  Spor  ved  hin  Dag  at  for- 
tælle ham  om  Arbejderne,  der  trode,  han  la- 
vede Guld.     Nu  havde  de  faaet  Ret. 

Hun  var  ikke  længer  vred  paa  ham; 
hun  følte  det  ikke  mere  som  Tilsidesættelse. 
Det  var  bare  Sorg  og  Medlidenhed  nu.  Thi 
hun  forstod  det:  skulde  dette  vare  længe  ved 
endnu,  vilde  det  være  ét  med  Undergang. 
Saadan  som  han  tog  det,  maatte  det  være 
selve  Livet  om  at  gøre,  og  da  det  gjaldt  saa 
meget,  glæmte  hun  at  tænke  paa  sig  selv. 

.  .  .  Hendes  Opmærksomhed  vaktes  ved, 
al  nogen  kom  løbende  uden  for.  Hun  saa' 
op  og  blegnede.  Der  ude  kom  hendes  Mand 
løbende,  saa  stærkt  næsten,  Henene  kunde 
bære  ham;  ligbleg,  uden  Hal  og  med  Haaret 
blæst   fil  alle  Sider.     1  et  Nu  slog  den  Tanke 

hende :  Han  er  gaaet  fra  Forstanden !  Hun 
rejste  sig,  men  kom  ikke  videre  —  kunde 
ikke  røre  et  Ben;  Knæene  skælvede  under 
hende. 

Han  rev  Døren  op.  Nu  var  An- 
sigtet feberrødt,     Aarerne  i  Panden  svulmede.. 

»Dér!«  .  .  .  han  kastede  noget  indsvøbt 
i  Papir  paa  hendes  Sybord.  Det  faldt  tungt; 
Papiret  gik  op.  og  ud  over  Bordpladen  bredte 
sig  et  fint.  brunt  Pulver. 

Han  greb  hende  i  sine  Arme:  knugede 
hende,  saa  hun  næsten  tabte  Vejret.  Saa 
kastede  han  sig  paa  Knæ  for  hende,  skjulte 
Ansigtet  i  hendes  Skød  og  hulkede.  Og  imens- 
fremstammede  han  det  ene  Ord: 

»  —  Guld!« 


&m 

^un  fik  ham  lempelig  bragt  til  Hvile 
paa  Sofaen  og  søgte  ved  kærlige 
•Ord  og  Kærtegn  at  berolige  ham.  Hendes 
første  Skræk  havde  lagt  sig  lidt;  hun  opfat- 
tede hans  Tilstand  som  et  Anfald  af  Vildelse, 
fremkaldt  af  Overanstrængelse  i  Forbindelse 
med  en  livlig  Fantasi;  han  havde  i  det  hele 
været  saa  nervøs  og  anstrængt  i  den  sidste 
Tid.  Frem  for  alt  maatte  der  nu  Ro  og 
Stilhed  til. 

Hun  trak  en  Stol  hen  til  Sofaen  og  satte 
sig  ved  Siden  af  ham.  Han  var  hed;  hans 
Kinder  glødede.  Han  kunde  ikke  faa  Ko 
paa  sig. 

Altsaa  trode  lian  virkelig,  at  han  havde 
gjort  den  umulige  Opdagelse!     Ja.  for  umulig 

var  den  jo.  trods  alt  hvad  han  havde  sagt? 
Det  kunde  ikke  være.  Han  var  heller  ikke 
den  første,  der  skuffede  sig  selv.  Hvor  tit 
havde  ikke  de  gamle  Alkemister  bildt  sig  ind, 
at  de  stod  ved  Maalet !  Blot  han  nu  af  dette 
maatte  lære,  hvor  haabløst  det  var  at  jage 
efter  det  umulige.  —  inden  det  blev  forsilde ! 
Hun  skulde  være  saa  god  og  kærlig  mod  ham 
og  hjælpe  ham.  saa  godt  hun  kunde,  over 
Skuffelsens  Bitterhed,  naar  han  vaagnede  til 
Bevidsthed  om  den. 

Han  laa  med  lukkede  Øjne,  uafbrudt  ta- 
lende om  det  store,  der  optog  hans  Tanker. 
Hun  gik  ind  paa  alt,  hvad  han  sagde,  bare 
for  at  faa  ham  stille,  og  imens  strøg  hun  ham 
beroligende  over  Panden. 

»  ...  At  det  skulde  blive  mig!«  mum- 
lede han  og  greb  efter  hendes  Haand.  —  »Aa, 
jeg  kan  næsten  ikke  fatte  det!  Jeg  følte 
længe,  at  jeg  var  det  nær  —  saa  nær,  at  jeg 
maatte  kunne  gribe  det:  men  jeg  ræddedes 
for  at  gribe  fejl  og  tabe  Traaden,  saa  det 
skulde  spildes  altsammen,  hvad  jeg  hidtil  havde 
naa't.  Og  nu  det  er  sket!  ...  at  tænke  sig, 
det  er  mere  end  Drøm!  Og  at  det  ikke  er 
opdaget  for  længesiden  —  af  en  anden!  Det 
laa  dog  saa  nær,  saa  snublende  nær!  —  Jeg 
har    gaaet    i  Spænding,    i   Angest    for,    at  en 

anden  skulde  komme  mig  i  Forkøbet!  .  .  .. 
Men  nu  er  det  ovre.  Aa,  min  egen  Hustrur 
det  er  godt  nu,  saa  godt.  Jeg  har  forsømt 
dig  i  den  sidste  Tid,  ikke  sandt,  og  du  har 
været  bedrøvet  over  det?  Jeg  véd  det  nok.. 
Men  jeg  kunde  ikke  andet,  vel?  Jeg  maatte 
jo  gribe  til,  ikke  have  anden  Tanke,  hvis  det 
skulde  lykkes !  Men  nu  skal  vi  være  saa  lyk- 
kelige, du;  nu  skal  vi  først  til  at  leve.  Vi 
skal  rejse,  du  og  jeg,  sé  mange  Lande  — 
alt  hvad  der  er  skønt  i  Verden!  ...  Og. 
hvor  de  vil  undre  sig;  Direktøren  og  alle  de 
andre!  Han  vil  blive  nødt  til  at  indrømme,, 
at  det  Platinklorid,  jeg  har  brugt,  har  været 
godt  anvendt!  .  .  .  Hvilken  Følelse  at  være- 
fri  og  uafhængig!  Ikke  skylde  et  Menneske 
noget!  .  .  .  Aa,  det  svimler  for  mig,  naar  jeg 
gaar  rigtig  til  Bunds  i  det;  jeg  kan  ikke  helt 
fatte  det  endnu !  ...  Og  alle  mine  Ungdoms- 
drømme, som  nu  er  gaaet  i  Opfyldelse  —  et 
Navn  blandt  de  største,  en  uforgængelig  Be- 
rømmelse! Børn  i  Skolen  over  den  hele  vide 
Verden  vil  la;re  mit  Navn  —  den  danske  Kemi- 
kers, der  gjorde  den  store  Opdagelse.  I  nogle 
Lande  vil  de  have  svært  ved  at  udtale  det 
—  men  lige  meget:  alle  vil  dog  vide,  hvem 
der  menes  ...  Nu  rejser  vi  en  af*  de  aller- 
første Dage,    ikke    sandt?     Det  var  jo  det,  vi 

længtes  efter  begge  to :  komme  ud  og  sé  Ver- 
den! Men  vi  har  alligevel  været  lykkelige 
her  i  den  lille  Lejlighed  med  det  lave  Loft 
og  den  knappe  Plads.  Vi  vil  tit  komme  til 
at  tænke  tilbage  paa  den  —  paa  Skoven  og 
Mosen  og  de  dejlige  Sommeraftner,  naar  vi 
oppe  fra  Bakkerne  saa1  Solen  gaa  ned,  og 
paa  Laboratoriet,  hvor  jeg  gjorde  den  store 
Opdagelse.  Maaské  rejser  vi  engang  tilbage 
for  at  sé  det  altsammen  igen  .  .  .  saa  skal 
du  sé  Direktøren  modtage  os  med  dybe  Buk 
og  Arbejderne  komme  frem  i  alle  Døre  for 
at  sé  os.     Er  det  ikke  morsomt  at  tænke  sig?« 

» —  Jo,  min  Ven«,  svarede  hun;  »men  du 
er  saa  træt,  du  trænger  til  at  hvile  dig :  prøv, 
om  du  ikke  kan  sove  lidt ;  det  vilde  du  have 
saa  godt  af!« 

>Jeg  skal  nok  forsøge  det,  men  det  er 
svært  at  sove.  naar  saa  mange  Tanker  strøm- 
mer ind  paa  én!  ...  Alle  Middelalderens 
Kemikere  stræbte  mod  det  Maal;  men  de 
kendte  ikke  Vejen.  Det  var  ikke  paa  den 
Maade,  det  skulde  gøres;  der  maatte  gaa 
Aarhundreders  Opdagelser  og  Forskninger 
forud  ...  En  Pude!  Tak,  det  gør  godt  at 
hvile  Hovedet  .  .  .  saadan!  ...  At  det  blev 
mig!  Jeg  kan  ikke  glæmme  det:  mig,  mig! 
Aa,  min  egen  Hustru!« 

o* 

Saaledes  laa  han  endnu  længe  og  tålte, 
men  efterhaanden  mældte  Reaktionen  efter 
den  stærke  Spænding  sig;  Stemmen  blev  svag- 
ere, Aandedraget  langsommere  og  regelmæs- 
sigere. Han  sov  —  en  dyb,  tung  Søvn  uden 
en  eneste  Afbrydelse,  en  eneste  Bevægelse. 

Det    blev   Aften;    Mørket  faldt 

paa.  Hun  tændte  Lampen  og  fik  fat  paa  sit 
Haandarbejde.  Der  var  stille  i  Stuen;  hun 
hørte  tydelig  ethvert  af  hans  dybe  Aandedrag, 
og  mens  hendes  Tanker  for  viden  om,  for- 
søgte hun  at  hækle.  Men  det  vilde  ikke  rig- 
tig gaa;  hun  var  ikke  helt  sikker  paa  Haan- 
den,  og  den  meste  Tid  lod  hun  Arbejdet  hvile, 
mens  hun  stirrede  stift  hen  for  sig. 

Hun  kunde  ikke  ganske  gøre  sig  Rede 
for  sin  Stemning;  de  forskælligste  Indtryk 
stormede  ind  paa  hende.  Først  hendes  Angest, 
da  hun  saa',  han  kom  løbende  uden  for,  saa 
det  underlige  Indtryk,  det  havde  gjort  paa 
hende,  da  han  fremstammede  det  ene  Ord 
»Guld«,  og  senere  da  han  laa  og  fantase- 
rede. Hun  forekom  sig  selv  som  en  Frem- 
med; det  vax  som  hun  langt  borte  fra  maatte 
hente  sin  egen  Person  tilbage  til  Bevidsthed 
om,  at  det  var  hende  selv,  som  sad  dér,  saa 
fortumlet  og  underlig  forvirret  følte  hun  sig. 
Hun   tænkte  ikke  rigtig  klart;   der  laa  som  et 

Lag  af  Taage  .om  hende,  hvilket  hendes  Tænke- 
ævne  ikke  kunde  gennembryde,  saa  hun  kunde 
komme  til  at  tænke  som  ellers.  Der  var  kom- 
met noget  sært  forstenet,  trægt  over  hende. 

Hvorledes  mon  han  vilde  vaagne?  Styr- 
ket og  rask  igen,  eller  —  ?  Hun  gøs.  Og 
naar  han  nu  opdagede  sin  Skuffelse,  saa',  at 
han  havde  taget  fejl?!  Men  hvorledes  havde 
han  overhovedet  kunnet  tage  fejl?  Hvor  var 
det  muligt,  at  han,  den  dygtige  Kemiker, 
i  den  Grad  kunde  lade  sig  bedrage  af  sin 
Fantasi,  hvor  levende  den  saa  end  kunde  være? 

—  Hun  kom  med  ét  til  at  tænke  paa  det 
Pulver,  han  havde  kastet  paa  hendes  Sybord. 
Hun  havde  slet  ikke  agtet  paa  det  før.  Det 
var  da  ikke  muligt?!  Der  kunde  da  ikke 
være  noget  om  det?? 

Den  pludselige  Forestilling  gav  hende  med 
ét  hendes  vanlige  Spænstighed  og  Energi  til- 
bage. Pulveret,  denne  haandgribelige  Virke- 
lighed, havde  hun  jo  at  holde  sig  til;  det  gav 
hende  atter  fast  Grund  under  Fødderne. 

Hun  rejste  sig  og  listede  sig  paa  Tæerne 
hen  til  Bordet. 

Hvor  var  det  dog  tungt,  den  Smule  Pul- 
ver! Og  ganske  brunt  —  det  kunde  visst  ikke 
være  rigtigt.  Det  føltes  saa  blødt  mellem 
Fingrene    og    satte   sig   som  Støv  paa  Huden. 

Hun  mente  rigtignok  at  have  hørt  Erik  sige, 
at  Guld  i  reduceret  Tilstand  var  brunt,  —  og 
hvordan  var  det:  rnan  kunde  jo  prøve  det  ved 
Hjælp  af  kogende  Salpetersyre?  Blev  det  ikke 
angrebet  heraf,  var  det  ædelt  Metal.  Hun  var 
ikke  for  ingen  Ting  gift  med  en  Kemiker; 
noget  havde  hun  altid  lært  de  Timer,  hun 
havde  tilbragt  i  Laboratoriet. 

Hun  fik  fat  paa  et  Reagensglas  og  Sal- 
petersyre, hældte  lidt  af  Pulveret  i  det  og 
holdt  det  hen  over  Lampen.  Et  Øjeblik  efter 
brusede  Syren  op  i  heftig  Kog,  men  da  hun 
atter  tog  Glasset  bort,  forsvandt  Boblerne; 
der  var  intet  Spor  af  rødbrune  Dampe;  Pul- 
veret laa  fuldstændig  uangrebet  paa  Bunden 
af  Glasset. 

Del  svimlede  et  Øjeblik  for  hende  ved 
Tanken,  men  hun  slog  det  atter  hen  som  umu- 
ligt. Hun  turde  ikke  stole  paa  sin  mangel- 
fulde Undersøgelse.  Kul  f.  Eks.  blev  jo  hel- 
ler ikke  angrebet  af  Salpetersyre.  Men  allige- 
vel, h  v  i  s  d  e  t  n  u  t  r  o  d  s  a  1 1  d  o  g  v  a  r  s  a  n  d  t  ? 

_  —  »Saa  min  lille  Kone  er  i  Færd 
med  at  analysere?  lød  det  bag  ved  hende. 

Hun  vendte  sig  forsknekket  om.  Der 
stod  hendes  Mand,  høj  Og  rank,  med  Smil 
om  Læberne,  og  betragtede  hende  med  sit  kloge, 
stolte  Blik.    Efter  den  styrkende  Søvn  var  hvert 


Spor  af  Træthed  veget  fra  ham ;  han  var  sund 
og  kraftig  som  altid. 

Hun  kastede  sig  i  hans  Arme,  bevæget, 
betaget. 

> — ■  Aa.  Erik.  er  det  virkeligt  sandt?« 

»Om  det  er  sandt?  Trode  du  det  ikke? 
Jo  min  Ven,  det  er  sandt !!« 

Hun  gav  et  halvkvalt  Skrig  fra  sig.  pres- 
sede sit  Hoved  ind  mod  hans  Bryst  og  brød 
ud  i  Hulken.  —  en  forløsende  Graad.  mild 
som  Foraarsn  attens  Dugg  paa  udsprungne 
Bøge. 

Han  førte  hende  hen  til  Sofaen. 

»Jo.  min  egen  Hustru«,  sagde  han  og 
klappede  hendes  Haand;  det  er  saa  sandt  og 
troværdigt  som  noget.  Du  prøvede  jo  selv 
Pulveret  med  Salpetersyre,  dygtige  lille  Kone? 
Men  jeg  har  undersøgt  det  paa  alle  mulige 
Maader.  —  jeg  har  prøvet  alle  Reagenser, 
omdannet  det  til  Salte,  taget  Vægtfylden,  dan- 
net Legeringer  og  smæltet  det  sammen.  Jeg 
liar  en  stor  Plade  paa  mange  Pund  liggende 
•ovre  i  Laboratoriet.  Du  skal  gaa  med  over 
i  Morgen  og  sé  den.  —  —  Trode  du  maaské, 
jeg  var  syg  og  tålte  i  Vildelse?  Nej,  min  Ven, 
jeg  var  og  er  saa  klar  som  aldrig  før,  skønt 
det  maaské  nok  løb  lidt  rundt  for  mig,  da  jeg 

var  færdig  med  mine  Undersøgelser  og  vidste, 
'at  alt  var,  som  jeg  vilde  det.  Jeg  har  gjort 
den  store  Opdagelse  —  Aarhundredets  største ; 
—  nu  er  alle  Drømme  blevet  Virkelighed. 

» —  Aa,  at  det  er  sandt!«  Hun  trak  Vej- 
ret dybt.  »Du  véd  ikke,  hvor  bange  du  gjorde 
mig;  hvor  kunde  jeg  vel  tro  det  straks!  Det 
var  saa  overvældende,  kom  saa  aldeles  uventet, 
og  du  selv  var  saa  rent  ude  af  dig  selv.  Men 
nu  skal  jeg  være  glad  og  lykkelig;  nu  har  jeg 
dig  jo  igen,  nu  er  alle  mørke  Skygger  borte, 
og  jeg  skal  ikke  mere  gaa  alene  op  paa  Bak- 
kerne og  sé  Solen  gaa  ned,  vel?  Ja,  det  er 
sandt,  du  sagde  jo,  vi  skulde  rejse.  Som  du 
vil,  min  Ven;  jeg  følger  dig,  hvorhen  du  øn- 
sker det,  skønt  jeg  gærne  blev  her,  hvor  vi 
har  været  saa  lykkelige.  Men  det  vilde  jo 
ogsaa  være  urimeligt.  Jeg  skal  være  stolt  og 
glad  over  min  store,  berømte  Mand,  og  vi  to 
skal  altid  blive  ved  at  være  lykkelige,  ikke 
Bandt  du?« 


IL, 


Anden  Bog 


le  første  Dage  i  December  kom  Erik 
^2^1  med  sin  Hustru  til  København  efter 
at  have  opsagt  og  fratraadt  Pladsen  som  Fa- 
brikskemiker  paa  Rønninggaard.  Det  var  en 
Aftale  mellem  dem.  at  ingensomhelst  blandt 
deres  Familje  eller  Bekendte  skulde  vide  noget 
om  den  store  Opdagelse:  den  skulde  offen- 
liggøres  med  ét  Slag  og  komme  lige  over- 
raskende for  alle. 

Men  først,  sagde  deres  naturlige  prak- 
tiske Sans  dem,  maatte  de  drage  en  Smule 
materiel  Nytte  af  Opdagelsen.  Det  kunde  ikke 
skjules,  at  Guldet  samtidig  med  Offenliggørel- 
sen  af  denne  vilde  miste  sin  Værdi  som  Be- 
talingsmiddel, og  den.  der  havde  gjort  Opdag- 
elsen, vilde  ikke  mindre  end  andre  staa  med 

tomme  Hænder,  ligesaa  fattig  som  før.  Æren 
og  Berømmelsen  kunde  vel  ingen  tage  fra 
ham,  men  Erik  havde  tilstrækkelig  tydelig  lært,, 
at  for  at  være  fri  og  uafhængig  i  denne  Ver- 
den maatte  der  mere  end  aandelig  Selvstæn- 
dighed til.  Det  var  derfor  kun  rimeligt,  at 
han  først  sikrede  sig  selv  de  Goder,  Rigdom- 
men tilbød. 

Bankerne  tog  hans  Guld  og  gav  ham 
Papir  i  Stedet,  og  for  Papirerne  købte  Erik 
atter  Jord.  Det  var  i  hvert  Fald  en  Ting, 
der  ikke  kunde  gøres  kunstig  efter,  og  hvis 
Værdi  inden  for  visse  Grænser  vilde  vedblive 
at  holde  sig  under  alle  finansielle  Omvælt- 
ninger, .lord  det  var  Brød,  og  Brød  var 
Livet. 

Saaledes  blev  Kemikeren  Erik  Poulsen 
fynsk  Godsejer,  københavnsk  Grundejer  og 
udenlandsk  Landbesidder.  Og  af  et  Lune 
opkøbte  han  Aktierne  i  Rønninggaards  Fa- 
briker, saaledes  at  han  blev  eneste  Ejer,  og 
overgav  derefter  Administrationen  til  en  Pro- 
kurator, hvem  han  paalagde  foreløbig  ikke 
at  nævne  hans  Navn.  Da  han  paa  den  Maade 
havde  sikret  sig  mod,  som  han  udtrykte  sig, 
att< ■'■  al  komme  i  Forlegenhed  for  en  Smule 
Platinklorid,   ansaa'  han  det  for  at  være  paa 

Tide  at  træde  frem  for  Offenligheden  med 
sin  Opdagelse. 

En  Dag  begav  han  sig  paa  Vej  til  sin 
fordums  Lærer,  Professor  Dickmann,  Direktør 
for  Polyteknikum  og  Redaktør  af  »Dansk  ke- 
misk Tidsskrift«.  Det  var  en  Mand.  der  havde 
et  godt  Navn  i  Videnskaben,  men  hans  For- 
kærlighed for  Borgerforeningen  og  et  godt 
Glas  01  havde  gjort  ham  til  en  i  det  Ydre  i 
høj  Grad  indolent  og  brumbasseagtig  Frem- 
toning. 

Entrédøren  stod  aaben,  da  Erik  kom 
derop;  Professoren,  der  beboede  en  stor  Lej- 
lighed alene,  vilde  være  fri  for  at  rejse  sig, 
naar  der  kom  nogen,  og  havde  paa  en  Lap 
Papir,  der  var  sat  op  med  en  Oblat  og  en 
Tegnestift,  skrevet  de  oplysende  Ord:  »sidste 
Dør  i  Entréen  til  venstre!« 

Erik  gik  ind  og  bankede  paa.  Intet  Svar. 
Han  bankede  en  Gang  til.  og  endelig  langt 
om  længe  lød  der  et  trevent  »Kom!« 

Professor  Dickmann  laa  paa  en  Chaise- 
longue  og  pattede  paa  en  Cigar.  Paa  Bor- 
det tæt  ved  laa  »Dagbladet«,  og  ved  Siden 
af  dette  stod  en  halvtømt  Bajerflaske.  Under 
Chaiselonguen  skimtedes  et  Batteri  paa  om- 
kring en  Snes  Flasker;  nogle  fulde,  andre 
tomme    og    kastede    omkuld.     Ved   Lyden    af 

den  Indtrædendes  Skridt   løftede   Professoren 
Blikket  en  Smule. 

»Naa,  er'et  Dem,  Poulsen.  Værs'go'  — 
tag  Stol!« 

Og  Professoren  drejede  sin  trivelige  Krop 
lidt  om  imod  ham. 

» —  Herr  Professor«,  for  Erik  straks  løs, 
og  skønt  han  vidste,  det  kun  vilde  koste  ham 
et  Ord  at  opnaa  mere  end  ti  Professorers  Be- 
rømmelse under  ét,  var  der  af  gammel  Vane 
noget  visst  ærbødigt  i  hans  Tone:  .  .  »jeg 
har  gjort  en  stor  Opdagelse!« 

Han  holdt  inde,  afventende. 

Men  Professoren  gav  kun  et  svagt  Grynt 
fra  sig,  uden  at  afficeres  i  mindste  Maade. 

» —  Jeg  har  gjort  den  Opdagelse  at  for- 
vandle et  uædelt  Metal  til  Guld!«  satte  Eirik  i 
med  Kraft. 

Professoren  gav  et  Pust  fra  sig,  langede 
ud  efter  Bajerflasken  og  tog  sig  en  forsvarlig 
SI  mk.  Saa  satte  han  atter  langsomt  Flasken 
paa  Bordet,  tørte  sig  om  Munden  med  Bagen 
af  Haanden  og  udstødte  et  kort: 
.lit  saa!« 

Dermed  greb  han  efter  »Dagbladet  . 

Krik  blev  ilter: 

»—  Herr  Professor,  dette  er  ikke  Spøg 
eller  Galskab  .  .  .  jeg  har  opdaget  det!« 

»Aa  hør,  Poulsen«,  svarede  Professoren 
uden  at  sé  paa  ham,  »trænger  De  ikke  til  en 
Sodavand,  hvad?  Der  staar  visst  et  Par  der 
henne  i  Krogen.« 

Erik  lod,  som  han  ikke  hørte  det.  Han 
tog  blot  et  Pulverglas  op  af  Lommen  og  satte 
det  haardt  i  Bordet  ved  Siden  af  Professoren, 
saa  det  sang  i  Træet. 

» — Sé  dér  da!« 

Professoren  tog  ganske  rolig  Glasset,, 
kiggede  lidt  paa -Indholdet  og  rystede  det  en 
Smule. 

»T — ja«,  sagde  han  flegmatisk,  »det  sér 
jeg  nok:  det  er  fældet  Guldpulver.  De  viL 
vel  ikke  bilde  mig  ind,  at  De  har  fældet  det 
ud  af  et  gammelt  Forklæde?« 

» —  Nej.  men  af  Vismutnitråt.« 

»Ikke  andet?  .  .  .  Hør,  véd  De  hvad 
Poulsen,  De  kan  s'gu*  være  en  meget  skik- 
kelig Fyr,  men  hvis  De  tror,  jeg  er  fuld  saa 
tidlig  paa  Morgenstunden,  tager  De  Fanden 
hikke  mig  fejl.  Den  maa  De  hellere  gaa  op 
og  stikke  min  Kollega  Rasmussen  ud;  han 
bider  straks  paa.« 

Professoren  vendte  sig  gryntende  om  paa 
den  anden  Side;  han  vilde  ikke  tro  det. 

Erik  blev  lidt  rød.  Et  Øjeblik  stod  han 
tvivlraadig,    men    tilsidst  blev   han   enig  med 

«ig  selv  om,  at  der  ingen  Grund  var  for  ham 
til  at  indlade  sig  paa  nogen  nærmere  For- 
klaring. 

» —  Farvel,  Professor«,  sagde  han  og 
kunde  ikke  lade  være  at  smile;  »vi  tales  ved 
-en  anden  Gang;  maaské  De  da  ikke  er  saa 
vantro. « 

»Fanden  heller«,  svarede  Professoren; 
»saadan  noget  vil  jeg  helst  sé  med  mine  egne 
Øjne.« 

»Det  skal  De  ogsaa  faaLovtil«,  svarede 
Erik  og  gik. 

Da  han  kom  ned  paa  Gaden,  vidste 

lian  ikke  rigtig,  hvor  han  skulde  gaa  hen. 
Først  tænkte  han  paa  at  gaa  op  til  Profes- 
sor Rasmussen,  men  til  hvad  Nytte  i  Grunden? 
Hvad  om  han  gik  op  i  en  Bank,  om  ikke 
andet  saa  bare  for  at  høre,  hvad  Folk  i  det 
hele  taget  vilde  sige?  Ligesaa  godt  det  som 
enhver  anden  Ting. 

I  første  Øjeblik  havde  han  ærgret  sig 
over  Professor  Dickmann,  men  det  var  snart 
glæmt;  al  Verden  vidste  jo,  hvordan  han  var, 
denne  Professor,  saa  udmærket  dygtig  en 
Mand  han  end  havde  været  i  en  yngre  Alder. 
Det  var  sandelig  ikke  noget  at  lægge  Vægt 
paa.  Nej.  nu  vilde  han  gaa  lige  op  i  Ban- 
ken  Dania,    og    saa  .  .  .    jo    nu  vidste    han, 

hvad  han  vilde.  Han  vilde  bære  sig  ad  lige- 
som Ørsted,  da  denne  havde  opdaget  Elektro- 
magnetismen:  lade  en  Beskrivelse  af  sin  Op- 
dagelse trykke  og  samtidig  sende  den  til  de 
vigtigste  videnskabelige  Selskaber  over  hele 
Verden.     Det  var  det  eneste  fornuftige. 

Han  gik  frem  ad  med  kraftige  Skridt  og 
Hovedet  hævet  højt.  Gaden  laa  for  hans 
Blik  i  rent.  skært  Lys;  han  følte  sig  løftet 
over  alle  Omgivelser;  Musklerne  i  hans  Le- 
geme spændte  sig  stolt,  saa  Aandedrættet  en 
Gang  imellem  faldt  ham  trangt.  Nu  var  han 
med  blandt  de  største. 

Tilfældig  strejfede  hans  Blik  en  Jøde  i 
Pels.  der  gik  forbi  og  saa*  uendelig  fornem 
ud.  Aa.  saadan  en  Fyr  skulde  blot  vide, 
hvem  det  var,  han  gik  saa  overlegen  forbi. 
Men  det  kom  altsammen!  Der  skulde  blive 
Røre  paa  Børsen' 

Han  smilede.  Det  vilde  blive  akkurat, 
som  naar  man  med  en  Kæp  rodede  om  i  en 
Myretue ! 

—  —  Nu  var  han  ved  Banken.  Efter 
et  Øjebliks  Overvejelse  gik  han  ind  og  bad 
om  at  maatte  faa  Etatsraad  Espensen  i  Tale. 
Efter  nogen  Venten  blev  han  indladt. 

Etatsraaden  var  en  lille,  pertentlig  Herre 
med  velplejet,  graasprængt  Kindskæg  og  stive, 

nystrøgne  Flipper.  Han  hilste  høflig  paa  Erik 
og  spurgte,  hvormed  han  kunde  tjene  ham. 

Der  gik  forskællige  Rygter  om  Erik  i  den 
finansielle  Verden.  Man  søgte  at  gætte,  hvor- 
fra han  havde  sin  Rigdom,  men  Hypoteserne 
vilde  ikke  rigtig  passe.  Nogle  fortalte,  at 
han  gentagne  Gange  havde  vundet  store  Sum- 
mer i  udenlandske  Lotterier,  andre  vilde  vide, 
at  han  havde  arvet  en  Onkel,  der  for  længe 
siden  var  udvandret  til  Sydamerika  og  nu 
var  død  som  Millionær.  Men  de  fleste  paa- 
stod,  at  han  havde  været  kalifornisk  Guld- 
graver, og  at  et  svimlende  Held  havde  fulgt 
ham.  Hvorfra  skulde  ellers  de  massive  Guld- 
stænger stamme,  som  han  leverede  Bankerne? 

Paa  den  anden  Side  var  det  sikkert,  at 
han  havde  været  Fabrikskemiker  paa  Røn- 
ninggaard  et  Aars  Tid  eller  saa.  Skulde  han 
maaske  kun  have  overtaget  denne  Plads  for 
at  kunne  gøre  sig  nøjere  bekendt  med  Driften 
der.  inden  han  købte  Aktierne?  (For  det  var 
naturligvis  trods  al  Hemmeligholdelse  sivel 
ad  blandt  Publikum,  at  det  nu  var  ham,  der 
var  den  egenlige  Ejer).  Det  lød  lige  utilfreds- 
stillende altsammen;  man  vidste  ikke,  hvad 
man  helst  skulde  tro.  Meu  under  alle  Om- 
stændigheder var  han  en  hovedrig  Mand,  hvem 

man  maatte  tage  alt  muligt  Hensyn  til;  det 
fik  saa  være,  hvor  han  havde  sin  Rigdom  fra. 

Etatsraad  Espensen  var  desaarsag  Fore- 
kommenheden selv. 

» —  Jeg  har«,  begyndte  Erik  affekteret 
flegmatisk,  »i  den  senere  Tid  leveret  Banken 
en  Del  rent  Guld  i  Stænger  .  .  .« 

»Ja,  ganske  rigtig«,  tilstod  Etatsraaden 
imødekommende. 

» —  Dette  Guld  har  jeg  selv  lavet.« 

Det  gav  et  Sæt  i  Etatsraaden. 

»Lavet!?  De  vil  dermed  sige,  at  det 
er  falsk  Guld,  De  har  leveret??«  bruste  han  op. 

» —  Paa  ingen  Maade«,  svarede  Erik  sta- 
dig rolig:   »Guldet  er  ægte  nok  .  .  .« 

Etatsraadens  Ansigt  lagde  sig  atter  i  de 
tidligere  forekommende  Folder. 

»Naturligvis«,  vedblev  han,  »det  kunde 
jeg  sige  mig  selv.  De  undskylder,  at  jeg  i 
Øjeblikket  misforstod  Deres  Udtryksmaade. 
Guldet  bliver  selvfølgelig  altid  underkastet  en 
fuldtud  betryggende  Undersøgelse,  før  Banken 
modtager  det.  Deres  Guld  var  endogsaa  af 
en  særdeles  ublandet  Kvalitet.« 

» —  Ja,  det  var  simpelthen  kemisk  rent, 
som  Følge  af,  at  jeg  havde  fremstillet  det  ad 
kemisk  Vej.« 

»Ja  saa«,  svarede  Etatsraaden  interesse- 

ret,  »nu  forstaar  jeg  først,  hvortil  De  sigter, 
—  altsaa  af  en  Slags  Gulderts  elier  —  er 
det  ikke  Guldsalt,  De  kalder  det  i  Kemien? 
Og  De  har  maaské  selv  fundet  dette  Salt  i 
Jordbunden,  hvor  kun  De  som  Kemiker  kunde 
opdage  det,  —  det  er  uhyre  interessant. 
Maaské  i  Kalifornien?  om  jeg  tør  tage  mig 
den  Frihed  at  spørge.« 

»  —  Undskyld !  Etatsraaden  misforstaar 
mig  ganske.  Jeg  er  ikke  Guldgraver,  kun 
Kemiker.  Og  det  Guld,  jeg  har  leveret  Dem, 
har  jeg  slet  og  ret  ved  en  forholdsvis  simpel 
kemisk  Proces  fremstillet  af  Vismutnitrat.  Med 
andre  Ord:  jeg  har  gjort  den  Opdagelse 
at  forvandle  et  Stof  til  Guld!« 

Etatsraaden  skød  Brynene  op  og  saa1 
stift  paa  den  anden.  Men  da  Erik  var  fuld- 
stændig rolig,  og  ikke  en  Mine  i  hans  Ansigt 
fortrak  sig,  tog  han  atter  Blikket  til  sig,  øjen- 
synlig i  Uvisshed  om,  hvad  han  skulde  svare. 

Der  blev  et  Par  Sekunders  Tavshed. 

»Min  Herre«,  svarede  Etatsraaden  ende- 
lig og  forsøgte  at  paatage  sig  en  stræng 
Mine.  »er  dette  Alvor?  —  fuldt,  virkeligt 
Alvor??« 

> —  Ja«,  svarede  Erik  fast,  »det  er 
Alvor,  og  jeg  tilbyder  at  give  Dem  Bevi- 
set   i   Hænde,    naarsomhelst  De    selv    ønsker 

det.  De  kan  lukke  mig  inde  i  et  Laborato- 
rium eller  paa  hvilket  andet  Sted,  De  maatte 
foreslaa,  hvor  jeg  blot  kan  faa  de  fornødne 
Instrumenter  til  min  Raadighed.  og  jeg  skal 
da  i  Løbet  af  en  knap  halv  Dag  omforme 
saa  meget  Vismut,  det  skal  være,  til  Guld.« 

»Hm!«  Etatsraaden  smagte  paa  det.  »Pas- 
ser det  Dem  at  gaa  med  op  i  Engelsteds  La- 
boratorium —  straks?« 

Erik  indvilgede. 

»Godt,  saa  gaar  vi!« 

Etatsraaden  tog  Pels  og  Hat. 

—  —  Erik  forsøgte  at  indlede  en  Sam- 
tale paa  Vejen,  men  det  vilde  ikke  lykkes. 
Etatsraaden  svarede  høflig  men  kort  og  re- 
serveret. Engang  imellem  maalte  han  hem- 
melig  den   anden   med  et  forskende  Sideblik. 

Der  blev  anvist  Erik  et  lille  Værelse  i 
Laboratoriet.  Paa  hans  Opfordring  overbe- 
viste Laboratorieforstanderen.  Engelsted,  og 
Etatsraaden  sig  om,  at  han  ikke  førte  andet 
Guld  med  sig  end  det  i  Pulverglasset,  og  der 
blev  stillet  Vagt  ved  Dør  og  Vindu.  Etats- 
raaden vidste  ikke  rigtig,  hvad  han  skulde 
tænke;  Laboratorieforstanderen  derimod  lo  og 
pegede  smilende  paa  Panden. 

De  nødvendige  Instrumenter  og  Kemi- 
kalier,   deriblandt    et   stort  Glas   med  kemisk 

rent  Vismutnitråt,  et  mindre  med  Kobaltkar- 
bonåt  samt  forskællige  andre  Stoffer  og  nogle 
Instrumenter  blev  bragt  til  Veje,  og  sluttelig 
Poltraadene  fra  et  galvanisk  Batteri  paa  20 
Elementer  ledet  ind  i  Værelset.  Saa  blev 
Døren  lukket  og  »Guldmageren«  overladt  til 
sig  selv. 

Ud   paa  Eftermiddagen   var  Erik 

færdig  og  kaldte  paa  de  andre.  Etatsraaden, 
der  imidlertid  havde  været  et  Løb  i  Byen, 
var  en  Smule  febrilsk;  Laboratorieforstand- 
eren  overlegen. 

Erik  pegede  paa  en  stor  Glaskumme 
fyldt  med  en  vandklar  Vædske.  Indtil  flere 
Tommer  fra  Bunden  laa  et  tykt,  brunsort  Pul- 
ver, blandt  hvilket  enkelte  blanke  Korn  stak 
frem.  Han  var  netop  i  Færd  med  at  fjærne 
Vædsken  ved  Hjælp  af  en  Hævert. 

Laboratorieforstanderen  blev  i  første  Øje- 
blik noget  overrasket  og  tilstod,  at  der  vir- 
kelig var  Lighed  til  Stede,  men  han  vilde  dog 
først  overbevise  sig  om,  hvad  det  var  for 
noget  »Tøjeri«.  Med  en  Spatel  langede  han 
noget  af  Pulveret  op  paa  en  Glasplade  og  gik. 

Etatsraaden  viskede  forsigtig  en  Stol  af 
med  sit  Lommetørklæde,  besigtigede  den  nøje 
og  satte  sig.  Erik  tog  Pulveret  op  og  begyndte 
al  'lampe  af. 

Et  Kvarters  Tid  efter  kom  Laboratorie- 
forstanderen  ind  igen.  Han  var  højrød  i  An- 
sigtet. Glasspatlen,  som  han  endnu  holdt  i 
Haanden,  kylede  han  hen  ad  Bordet,  saa  den 
knak.  Først  fikserede  han  Erik  skarpt,  saa 
Etatsraaden.  der  forsøgte  at  sé  blaseret  ud. 
Endelig  udbrød  han,  og  Ordene  skrattede  i 
Halsen  paa  ham: 

»Det  er  sandt!« 

Etatsraaden  for  op  af  Stolen,  som  om 
han  blev  kastet  i  Vejret  med  Fjederkraft. 

»Sandt?!  Men  hvor  kan  det  være  mu- 
ligt? Man  kan  da  min  Salighed  ikke  lave 
Guld!     Et  Grundstof?« 

Laboratorieforstanderen  svarede  ham  ikke. 
Det  var  i  dette  Øjeblik  kun  Videnskabsmanden, 
der  var  oppe  i  ham.  Han  stirrede  lidt  hen 
for  sig  og  vendte  sig  endelig  til  Erik.  idet 
der  kom  noget  bevæget  over  hans  Ansigts- 
udtryk : 

»Atomsvingningerne  —  ikke  sandt?« 
spurgte  han. 

» —  Jo.« 

De  vekslede  et  forstaaende  Blik. 

»Til  Lykke,  Herr  Poulsen!« 

Han  rakte  ham  Haanden. 

»Men  du  gode  Gud!«,  for  det  ud  af  Etats- 
raaden:   »det   er  altsaa  Tilfældet.   —  det  er 

sandt?  Herr  Laboratorieforstander,  De  giver 
mig  Deres  Æresord  paa,  at  det  virkelig  er 
sandt?     Du  min  Skaber,  hvilken  Ulykke!« 

De  to  andre  saa'  forbavsede  paa  ham,, 
men  han  blev  febrilsk  ved: 

>Ikke  et  Ord,  ikke  til  noget  Menneske, 
hører  De !  De  maa  love  det,  mine  Herrer  .  . 
.  .  .  absolut  love  det!  .  .  .  til  jeg  faar  sat 
mig  i  Forbindelse  med  højere  Avtoriteter. 
Det  er  nødvendigt,  tvingende  nødvendigt.  Jeg 
stoler  paa  Dem  .  .  .  Herr  Poulsen,  De  skal 
faa  Bud  i  Aften!« 

I  endeløs  Forvirring  greb  han  sin  Hat 
og  ilede  ud.  Et  Øjeblik  efter  stak  han  atter 
Hovedet  ind  ad  Døren. 

-Forstaar  De:  absolut,  tvingende,, 
uafviselig  nødvendigt!« 

Og  uden  at  oppebie  Svar  var  han  væk. 

"I  yla  Erik  forlod  Laboratoriet,  fortrød 
^\^^ji  han  halvvejs,  at  han  havde  givet 
efter  for  sin  Lyst  til  at  overraske  de  Herrer  i 
Banken.  Hvad  Nytte  var  det  til?  Han  havde 
blot  givet  efter  for  et  Øjebliks  Indskydelse, 
og  nu  vilde  Rygtet  snart  gaa  randt  i  Byen, 
uden  at  nogen  rigtig  vilde  fæste  Lid  til  det. 
Og  hvad  mente  Etatsraaden?  At  der  ikke 
maatte  tales  om  Opdagelsen  for  ikke  at  for- 
skrække Børserne?  Sligt  kunde  han  som 
Videnskabsmand  intet  Hensyn  tage  til.  Børs- 
erne var  ham  saa  ligegyldige  som  noget  i 
Verden.  Nej,  nu  havde  lian  spildt  tilstræk- 
kelig megen  Tid :  nu  maatte  der  handles. 
Han  vilde  straks  tage  fat  paa  at  udarbejde 
Beskrivelsen  af  sin  Opdagelse  og  faa  den  i 
Trykken. 

Ved  flittig  Brug  af  Leksikon  og  Gramma- 
tik fik  han  samme  Aften  skrevet  en  lille  Op- 
sats paa  Fransk,  hvori  han  saa  kortfattet  som 
mulig  beskrev  sin  Opdagelse  og  Fremgangs- 
maaden  ved  de  Forsøg,  han  havde  gjort,  og 
som  havde  ført  til  det  endelige  Resultat. 

Næste  Morgen  modtog  Erik  et  Brev  med 
Anmodning  om  at  indfinde  sig  hos  Konseils- 
præsident &  Indenrigsminister  Hjelm-Asborg- 
Hjelmstierne  samme  Dags  Formiddag.  Skriv- 
elsen var  egenhændig  udfærdiget  af  Ekscel- 
lencen  selv  og  affattet  i  den  høfligste  Tone. 
Af  nærliggende  Grunde  ønskede  man  paa 
højere  Steder  at  sætte  sig  i  Forbindelse  med 
Hr.  Poulsen,  og  denne  vilde  derfor  gøre  sig 
ham,  Ekscellencen,  yderst  forbunden,  hvis 
han  vilde  ulejlige  sig  op  i  Ministeriet. 

Erik  fandt  ingen  Grund  til  at  afslaa  at 
give  Møde.  Det  smigrede  ham,  at  man  nu 
maatte  tage  Hensyn  til  ham  og  vise  sig  høf- 
lig over  for  ham  paa  Steder,  hvor  man  hid- 
til ikke  havde  anet  hans  Tilværelse  og  ganske 
vilde  have  set  Fabrikskemikeren  over  Hovedet. 
Forinden  gik  han  op  til  en  Bogtrykker,  hvem 
han  overdrog  i  Løbet  af  en  Dag  elier  to  at 
trykke  huns  Pjece. 

Ekscellencen  rejste  sig  og  gik  Erik  i  Møde. 

Det  var  en  kraftig  bygget  Mand,  noget 
over  de  halvhundred.  Ansigtstrækkene  var 
skarpt  markerede,  og  Øjnene  havde  noget 
gennemtrængende  ved  sig,  paa  Grænsen  af 
det  stikkende.  Endelig  en  stærkt  krummet 
Næse  og  et  stort,  brunligt  Overskæg. 

»Goddag.  Herr  Poulsen«,  sagde  han  i  en 
ligefrem  Tone  og  rakte  Erik  Haanden.  »det 
glæder  mig  at  faa  Lejlighed  til  at  tale  med 
Dem.  For  det  kan  jo  ikke  nægtes,  at  det  er 
en  mærkværdig  og  i  allerhøjeste  Grad  betyd- 
ningsfuld Opdagelse,  De  har  gjort.  Allerførst 
vilde  jeg  ikke  tro  det,  —  De  kan  ikke  for- 
tænke mig  i  det  — ,  men  da  ogsaa  Universi- 
tetslaboratoriet  havde  prøvet  Guldet  (under 
strængeste  Diskretion,  forstaar  sig!)  maatte 
jeg  jo  holde  det  utrolige  for  muligt.  Tag  nu 
Plads  og  lad  os  tale  om  Tingen.     En  Cigar?« 

Ekscellencen  var  Verdensmand. 

De  begyndte  med  Kemiens  Standpunkt  i 
det  hele  taget ;  hvad  der  gjordes  her  hjæmme 
og  ikke  gjordes,  og  hvad  der  burde  gøres  for 
denne  Videnskab.  Og  sluttelig  udtalte  Eks- 
cellencen, at  han  var  stolt  paa  sit  Fædrelands 
Vegne  over,  at  det  var  en  Dansk,  der  havde 
gjort  en  af  Aarhundredets  —  ja.  han  kunde 
gærne  sige  en  af  alle  Tiders  største  Opdag- 
elser.     Men   .    .    .    han  vilde    tillade    sig    at 

spørge,  om  Herr  Poulsen  ...  for  at  gaa  lige 
til  Sagen  —  havde  tænkt  nøjere  over,  hvor- 
ledes han  vilde  publicere  sin  Opdagelse,  og 
hvilke  Følger  en  Publikation  overhovedet 
vilde  medføre  for  det  bestaaende  Samfund? 

Erik  fortalte,  at  han  simpelt  hen  havde 
sendt  en  Beskrivelse  af  sin  Opdagelse  i  Trykken 
og  allerede  næste  Dag  agtede  at  forsende  den 
til  de  forskællige  lærde  Selskaber.  Enhver 
Kemiker  vilde  efter  denne  Anvisning  let  selv 
kunne  foretage  de  nødvendige  Eksperimenter 
og  overbevise  sig  om  Sagens  Realitet,  lige- 
som det  ved  en  ganske  analog  Fremgangs- 
maade  vilde  være  den  letteste  Sag  af  Verden 
at  forvandle  Guld  til  Sølv  eller  Platin  eller 
omvendt.  Overhovedet  kunde  der  ikke  mere 
være  Tale  om  Ordet  »Grundstof«  i  den  gængse 
Betydning. 

Ekscellencen  blev  ivrig: 

>  Kære ,  rare  Menneske ! «  udbrød  hany 
»men  forstaar  De  da  ikke,  hvad  det  er,  De 
dér  siger?  Ja,  i  Grunden  begriber  jeg  nokT 
at  for  en  Videnskabsmand  som  Dem  maa  det 
videnskabelige  være  det  egenlig  afgørende  ved 
I  )eres  Opdagelse,  men  De  maa  dog  sandelig 
ved  nøjere  Eftertanke  give  mig  Bet  i,  at  Sagen 
bai  sin  store,  sin  eminent  store,  praktiske 
Betydning,    der    langt    overvejer    den    viden- 

skabelige.  Jeg  viger  ikke  tilbage  for  at  ud- 
tale, at  ingensbmhelst  Opdagelse  vilde  blot 
faa  en  tilnærmelsesvis  saa  stor  Indflydelse 
paa  Verdenslivet  som  den  foreliggende,  og  der- 
for kunde  der  ikke  tænkes  nogen,  hvis  Offen- 
liggørelse  i  den  Grad  maatte,  saa  at  sige,  for- 
beredes lidt  efter  lidt.  Vi  maa  komme  til  en 
Forstaaelse,  Herr  Poulsen.  Sæt  nu.  De  gik 
ned  paa  Kongens  Nytorv  og  raabte  Deres 
Opdagelse  ud!  Man  vilde  først  ikke  tro  Dem, 
man  vilde  —  De  tilgiver?  —  holde  Dem  for 
gal.  Naa,  godt,  —  De  giver  Beviset.  Lad 
os  for  Eksempel  sige.  De  strør  Guldet  i  Cent- 
nervis  ud  mellem  Mængden  .  .  .  Hvad  sker? 
Mængden  kaster  sig  over  det  ædle  Metal. 
Man  puffes,  rives,  slaas  om  det,  fylder  sine 
Lommer.  De  heldigste  belæsser  sig  med  saa 
meget,  deres  Kræfter  tillader  dem  at  bære 
.  .  .  Men  hvad  saa?  Den  heldige  standser, 
ramt  af  en  pludselig  Tanke.  Idet  han  vil 
anslaa  den  omtrentlige  Værdi  af  sin  Byrde, 
falder  det  ham  ind,  at  det  hele  nu  ikke  har 
større  Værdi,  end  om  han  var  belæsset  med, 
lad  os  sige:  Kobber.  Og  saadan  vil  det  gaa 
overalt.  Guldet  —  og  De  siger  jo  selv,  det 
vil  være  en  let  Sag  ogsaa  at  fremstille  Sølv 
■og  Platin  —  mister  i  samme  Øjeblik,  som 
Opdagelsen  bliver  bekendt,  sin  Værdi;   Tele- 

grafen  vil  i  Løbet  af  faa  Timer  bringe  Bud- 
skabet omkring,  kort:  Verden  vil  i  et  Nu  staa 
uden  Betalingsmiddel.  Og  bvad  saa?  Alle 
Børser,  alle  Banker,  ja  — :  vi  kan  lige  saa 
godt  tilstaa  det  med  det  samme:  alle  Butiker 
og  Udsalgssteder  hele  Verden  over  vil  blive 
lukkede.  Al  Handel  vil  standse.  Embedsmænd 
vil  staa  uden  Lønninger ;  Verdens  rigeste  Mænd, 
med  Undtagelse  af  de  store  Jorddrotter  (skønt 
al  Ejendom  overhovedet  næppe  bliver  synder- 
lig værd),  vil  være  fattige  ...  ja  hvad  mere 
er :  der  vil  opstaa  Hungersnød.  Bageren  kan 
ikke  sælge,  fordi  ingen  kan  købe,  —  de  faa, 
som  er  i  Besiddelse  af  Næringsmidler,  vil 
holde  disse  tilbage.  Men  hvad  saa?  Ja,  man 
kunde  tænke  sig  den  civiliserede  Verden  vende 
tilbage  til  Tuskhandlen,  og  anden  Udvej  gaves 
der  vel  i  Virkeligheden  næppe,  men  inden  man 
tik  bragt  en  saadan  i  Stand,  véd  De,  hvad 
der  saa  vilde  skéV  Masserne  vilde  komme  i 
Oprør.  Guldsmeden  vilde  storme  Bagerens 
Butik,  Bybefolkningerne  styrte  ud  paa  Lan- 
det  og  plyndre  Bøndergaardene  for  at  tilfreds- 
stille deres  Sult.  Alt  hvad  der  hedder  Orden  : 
Stat,  Samfund,  Familje  —  det  hele  vilde  gaa 
i  Skuddermudder  og  tilbage  kun  blive  de  en- 
kelt" rovlystne  Individer,  der  vilde  gaa  løs 
paa    hverandre,    fordi  Jorden  under  saadanne 

lovløse,  uordnede  Tilstande  ikke  vilde  kunne 
føde  paa  langt  nær  et  saa  stort  Antal  Menne- 
sker. Forstaar  De  nu,  Herr  Poulsen,  hvilken 
Ulykke  De  vilde  kunne  bringe  over  Verden? 
Den  Akse,  hvorom  Jorden  drejer  sig,  er  af 
Guld,  —  tag  den  bort.  og  det  hele  ramler 
sammen.  Aa,  jeg  begriber  saa  godt,  at  De  i 
Grunden  slet  ikke  har  forestillet  Dem,  hvor- 
dan Tingen  i  Realiteten  vilde  tage  sig  ud  .  .  . 
Tanken  er  ligefrem  svimlende«. 

Ekscellencen  tørte  Panden. 

Erik  sad  forvirret  og  klemte  den  slukkede 
Cigar  mellem  Fingrene ;  ogsaa  han  maatte  tage 
sig  til  Hovedet.  Det  var  jo  sandt  altsammen. 
Men  han  kunde  ikke  i  Øjeblikket  tænke  klart; 
der  for  ham  blot  en  Erindring  gennem  Ho- 
vedet om  hin  sølle  Platinkloridopløsning  der 
nede  paa  Fabriken  .  .  .  hvor  var  det  dog 
længe  siden  og  langt  borte  altsammen !  .  .  . 
Og  dog  følte  han  en  Rest  af  Indignation,  af 
Harme  mod  dette  Guld,  der  havde  ydmyget 
ham  saa  dybt,  og  over  hvilket  han  nu  var 
Herre.  Hvis  han  nu  alligevel  intet  Hen- 
syn tog?? 

Han  maatte  have  udtalt  sin  Tanke  højt,  for 
i  det  samme  hørte  han  Ekscellencen  udbryde: 

>Men  er  De  gal  Menneske!  .  .  .  hvis  De 
vil     gaa    frem    paa    den  Maade,     maa    Staten 

sandelig  tage  sine  Forholdsregler  over  for  Dem. 
Der  kan  ikke  være  Tale  om,  at  De  faar  Lov 
til  at  kaste  Deres  Opdagelse  i  Grams  til 
Mængden!« 

Der  var  noget  dumpt  truende  i  Tonen. 

Erik  rettede  sig.  Han  følte  sig  som  den 
overlegne,  den,  der  holdt  Magten  i  sin  Haand. 

» —  Det  er  et  Spørgsmaal,  om  Viden- 
skaben kender  til  at  tage  saadanne  Hensyn, 
som  De  forlanger«,  svarede  han. 

»Videnskaben!«  —  Ekscellencen  blev  hæf- 
tig  —  »hvor  kan  De  tale  om  Videnskaben! 
Deres  Opdagelse  vilde  jo  kun  blive  til  Ulykke 
ogsaa  for  den.  Hvad  Nytte  vilde  den  kunne 
•drage  af  det,  De  har  at  sige,  i  den  babelske 
Forvirring,  der  vilde  opstaa,  hvis  De  med  ét 
Slag  aabenbarede  alt?  Der  vilde  jo  ingen 
Universiteter  være,  ingen  Lærde  —  kun  en 
Hob,  der  sloges  paa  Liv  og  Død  om  Tilvæ- 
relsens første  Fornødenheder!« 

»De  mener  altsaa«,  svarede  P>ik,  »at  jeg 
selv  skulde  tie  min  Opdagelse  til  Døde,  at 
den   skulde   forsvinde   og  begraves  med  mig?« 

»Nu  ja,  om  saa  var!  Hvad  Fordel  vilde 
De  selv  høste  ved  at  handle  ubesindigt?  Æren, 
siger  De?  Der  vilde  ikke  længer  gives  Ære 
eller  Berømmelse,  naar  der  ingen  Civilisation 
var.     De  vilde  selv  blive  fattig,  om  De  raabte 

Deres  Opdagelse  ud,  mens  det  nu  kun  koster 
Dem  et  Ønske  at  komme  i  Besiddelse  af 
alt,  hvad  et  Menneske  tragter  efter.  Og  jeg 
kan  give  Dem  mit  Ord  paa,  at  Staterne  ikke 
godvillig  giver  Dem  Lov  til  at  sætte  Verden 
paa  den  anden  Ende;  man  vil  have  Øjnene 
med  Dem.  Det  hjælper  ikke  her  at  tale  om 
Individualitet  og  Frihed ;  Nød  bryder  alle  Love. 
og  Folkenes  Vel  gaar  frem  for  alt!« 

»Lad  os  forstaa  hinanden«,  fortsatte  Eks- 
cellencen, da  Erik  intet  svarede;  »Staten  vil 
ikke  underkende  Deres  Fortjeneste;  den  vil 
tværtimod  vide  at  paaskønne  den  efter  Ævne. 
En  Mand  som  De  vil  endnu  have  mange  andre 
store  Opdagelser  for  sig.  En  Udmærkelse  nu 
i  Øjeblikket  vilde  maaské  vække  Opmærksom- 
hed; hvem  véd.  hvilke  Rygter  der  allerede  er 
sivet    ud    blandt   Folk?    —    men    om    et  Aar 

eller  saa, det  koster  Dem  kun  et  Ord: 

i  et  Tilfælde  som  dette  vilde  Elefantordenen 
være  paa  sin  Plads.  De  har  jo  Midler  nok 
til  ogsaa  i  Folks  Øjne  at  gøre  Dem  fortjent 
til  den.  Er  vi  saa  enige?«  —  Ekscellencen 
rakte  sin  Haand  frem,  —  »giver  De  mig 
Deres  Ord?« 

»Der  maa  i  ethvert  Tilfælde  gaa  Aar, 
mange  Aar«,  vedblev  Ekscellencen,  da  Erik 
stadig   tav,    » —   over   en   Menneskealder,    før 

Verden  er  moden  til  Opdagelsen.  Staterne 
maa  lidt  efter  lidt  træffe  Forholdsregler  for  at 
linde  en  Afløser  for  Guldet,  og  sligt  lader  sig 
ikke  gøre  i  en  Haandevending.  Der  maa  ud- 
veksles mange  Noter,  plejes  mangfoldige  Raad- 
slagninger  Stat  og  Stat  imellem  i  den  dybeste 
Hemmelighed.  Før  om  et  halvhundred  Aar 
kan  der  ikke  være  Tale  om  at  bringe  noget 
til  Almenhedens  Kundskab.  Saalænge  i  det 
mindste  lover  De  mig  Tavshed,   ikke  sandt?« 

Og  Ekscellencen  rakte  atter  Haanden  frem. 

Men  Erik  tog  den  ikke. 

> —  Jeg  kan  ikke  binde  mig«,  sagde  han 
kort;  »det,  De  forlanger  af  mig  —  det  er 
selve  Livet  for  mig;  jeg  maa  i  ethvert  Til- 
fælde betænke  mig.  Min  Opdagelse  er  min 
Ejendom,   og  jeg  gør  med  den,  hvad  jeg  vil.« 

Ekscellencen  rettede  sig  i  sin  fulde  Højde. 

»De  tager  fejl,  Hr.  Poulsen«,  svarede  han 
koldt,  »De  gør  nætop  ikke  med  den,  hvad 
De  vil.  Vil  De  ikke  bøje  Dem  med  det  gode 
vel,  det  bliver  Deres  egen  Sag!« 

Og  dermed  bukkede  Ekscellencen  til 
Afsked. 

rik  kom  hjæm  og  fortalte  sin  Hustru, 
hvad  der  var  foregaaet  mellem  ham 
og  Ministeren. 

Hun  blev  tankefuld,  da  hun  hørte,  hvor- 
ledes Ministeren  havde  udmalet  Følgerne  af 
Opdagelsens  Oll'enliggørelse :  hun  havde  endnu 
mindre  end  sin  Mand  tænkt  synderlig  langt  i 
den  Retning.  De  var  saare  lidet  Statsøko- 
nomer  begge  to. 

»Tror  du  ikke,  det  er  Overdrivelse?« 
spurgte  hun  endelig;  »skulde  Staten  ikke 
fremtidig  kunne  mynte  Penge?  Vi  har  jo  dog 
ogsaa  nu  Kobberpenge,  ikke  sandt?« 

»—  Ja,  som  Skillemønt,  der  paa  Anfor- 
dring veksles  af  Nationalbanken  med  Guld 
—    ikke    anderledes.      Et    Lands    Møntfod, 

7* 


100 


Grundlaget  for  hele  Pengevæsenet,  er  enten 
Guld  eller  Sølv.  Kobber  og  Papir  myntes 
kun  for  at  lette  Omsætningen  og  kun  i  For- 
hold til  den  Guldmængde,  Bankerne  sidder 
inde  med.  Ellers  kunde  Staterne  jo  lave 
Penge  uden  nogensomhelst  Grænse,  og  disse 
vilde  derved  ikke  faa  større  Værdi  end  Flinte- 
stene. Nej,  jeg  er  netop  bange  for,  at  der 
er  meget  i,  hvad  han  sagde.« 

»Saa  maa  Staterne  finde  paa  andre  Ud- 
veje, for  der  maa  gives  en  Udvej!  Det  kan 
ikke  være  Meningen,  at  du  hele  Livet  igen- 
nem skulde  tie  med  din  store  Opdagelse. 
Vel?  Den  allerstørste  Mængde  Mennesker  er 
jo  fattige,  —  de  blev  visst  ikke  ulykkeligere, 
om  der  ingen  Penge  var  til,  tværtimod.  Det 
er  en  anden  Sag  med  de  fornemme  og  rige, 
men  har  de  nogen  Tid  taget  Hensyn  til  de 
smaa?  Tror  du,  det  skadede  Verden,  om  der 
ikke  mere  var  fornemme  Lediggængere  til? 
Naar  jeg  tænker  paa,  hvor  smaat  vi  har  haft 
det  hjæmme  hos  os  i  min  Barndom,  hvor 
ofte  Fa'r  i  Fortvivlelse  har  forbandet  Pengene 
og  de  store  Kræmmere,  der  slog  de  smaa 
ihjæl,  blot  fordi  de  havde  Penge  at  sætte  i 
deres  Forretninger,  —  saa  kan  jeg  ikke  rig- 
tig tro,  du  skulde  gøre  noget  ondt  ved  at 
bekendtgøre   din  Opdagelse,    om    det  saa  var 

allerede  den  Dag  i  Morgen.  Er  det  først  sket, 
kommer  Folk  saamænd  nok  over  det.  Tror 
du  ikke  ogsaa  det?« 

Men  Erik  blev  siddende  med  Haanden 
støttende  mod  Kinden. 

» —  Jeg  véd  ikke,«  svarede  han  lang- 
somt: »jeg  er  ikke  i  Stand  til  at  tænke  klart. 
Men  hvad  Følgerne  saa  bliver:  jeg  kan  ikke 
tie  —  ikke  et  helt  Liv  igennem.  Hvad  bry- 
der jeg  mig  om  deres  Ordner  og  Titler,  naar 
de  kun  betyder  Bestikkelse !  Jeg  har  Adkomst 
til  et  Navn  blandt  de  største  i  Verdenshisto- 
rien, og  jeg  skulde  lade  mig  nøje  med  at 
gaa  om  som  en  ganske  almindelig  Elefant- 
ridder, hvem  Verden  længst  atter  vilde  have 
glæmt  otte  Dage  efter,  at  han  var  død !  Nej, 
saa  hellere  vove  alt:  lade  det  briste  eller 
bære,  som  det  selv  vil!  En  Opdagelse  som 
den,  jeg  har  gjort,  gør  man  ikke  to  Gange  i 
sit  Liv.« 

De  blev  afbrudt  ved,  at  det  bankede. 
Det  var  Hoteltjeneren,  der  bragte  et  Brev  fra 
Bogtrykkeren,  som  sendte  Eriks  Manuskript 
tilbage,  i  det  han  beklagede,  at  det  paa  Grund 
af  indtrufne  Omstændigheder  var  ham  umu- 
ligt at  paatage  sig  Trykningen. 

Erik  og  hans  Hustru  forstod  saare  vel 
Grunden,   og  det  forundrede  dem  heller  ikke, 

da  det  en  halv  Times  Tid  efter  atter  bankede, 
og  en  Opdagelsesbetjent  bragte  Erik  en  Op- 
fordring til  samme  Dag  at  indfinde  sig  hos 
Politichefen. 

De  spiste  til  Middag  i  Tavshed ;  mod  Sæd- 
vane hvilede  der  en  trykket,  mismodig  Stem- 
ning over  dem.  De  havde  begge  en  Følelse 
af,  at  det  ikke  var  ublandet  Lykke,  der  ven- 
tede dem  i  Fremtiden.  I  Erik  var  der  kom- 
met noget  op,  der  lignede  Trods. 

Straks  efter  Bordet  tog  han  sin  Over- 
frakke paa  for  at  gaa  til  Politichefen:  han 
vilde  helst  have  det  overstaaet.  Imens  gik 
hans  Hustru  hen  til  sine  Forældre  i  Mønter- 
gade,  hvor  de  aftalte  senere  at  mødes. 

Politidirektøren  afgjorde  Sagen  i  Korthed. 

Han  havde,  sagde  han,  gennem  Ministe- 
riet modtaget  de  allerbestemteste  Ordrer,  og 
han  vilde  derfor  blot  paa  Forhaand  under- 
rette Herr  Poulsen  om,  at  han  havde  truffet 
de  mest  omfattende  Forholdsregler  i  Følge 
disse  Ordrer.  Man  ønskede  at  vise  sig  saa 
skaansom  som  mulig  overfor  Herr  Poulsen, 
og  man  vilde  derfor  ikke  lægge  den  mindste 
Hindring  i  Vejen  for  hans  personlige  Frihed, 
saa  længe  han  ikke  overskred  visse  Grænser. 
Men  —  og  det  kunde  Politidirektøren  ikke 
noksom  betone  over-for  ham  —  ved  del  fjær- 

neste  Forsøg  i  en  Retning,  der  kunde  have 
saare  skæbnesvangre  Følger  for  Samfundet, 
vilde  man  ikke  sky  den  mest  energiske  Op- 
træden, og  han  vilde  derfor  paa  det  indstæn- 
digste raade  Herr  Poulsen  til  at  lade  alle 
slige  Forsøg  fare.  Det  vilde  være  Staten  pin- 
ligt, om  den  skulde  blive  nødt  til  at  anvende 
Midler,  der  ellers  var  den  fremmede,  men  den 
blev  nødt  dertil  i  det  Øjeblik,  dens  egen  Eksi- 
stens blev  truet.  Det  var  blot  dette.  Politi- 
direktøren paa  Forhaand  havde  villet  under- 
rette Herr  Poulsen  om. 

Erik  rejste  sig. 

» —  Jeg  forstaar  kun  ikke.  hvilke  Midler, 
De  kan  sigte  til«,  sagde  han;  »saalænge  jeg 
ikke  gør  noget  lovstridigt  .  .  .« 

»Angaaende  dette  Punkt  ønsker  jeg  ikke 
at  udtale  mig«,  svarede  Politichefen  høflig 
men  bestemt:  »jeg  kan  kun  forsikre  Dem,  at 
Midlerne  ikke  vil  forfejle  deres  Hensigt.  Far- 
vel. Herr  Poulsen!« 

—  —  Henne  i  Møntergade  ventede  Eriks 
Hustru  og  Svigerforældre  paa  ham.  Hun  gæt- 
tede straks,  da  hun  saa'  ham.  hvad  det  var, 
Politidirektøren  havde  villet. 

Xaa.  min  Ven?«  spurgte  hun  i  en  mun- 
ter Tone  for  at  sætte  Liv  i  ham  og  rakte 
Haanden  ud  mod  ham. 

» —  I  Morgen  rejser  vi  til  Udlandet!« 

Hun  nikkede  og  trykkede  hans  Haand. 

»Men  Herregud«,  sagde  Fru  Lindberg; 
»hvad  er  det  dog,  I  har  for,  Børn?  Her  kom- 
mer I  paa  én  Gang  til  Byen  og  har  opsagt 
Pladsen  dernede  og  vil  intet  sige.  Og  I  har 
Baad  til  at  bo  paa  et  fint  Hotel,  og  nu  vil  I 
rejse.  Og  i  Byen  fortæller  de,  at  I  har  købt 
Næsby  Gods  i  Fyen  og  tre  Steder  nede  i 
Amaliegade,  skønt  det  kan  vel  ikke  være 
sandt.    Hvordan  kommer  I  til  alle  de  Penge??« 

» —  Kære  Svigerforældre«,  sagde  Erik, 
»alt  dette  beror  paa  noget,  som  foreløbig  maa 
være  en  Hemmelighed,  ogsaa  for  eder.  Jeg 
kan  kun  sige  saameget,  at  jeg  er  blevet  rig 
ved  en  stor,  videnskabelig  Opdagelse,  jeg  har 
gjort  —  meget  rig.  Dette  maa  foreløbig  være 
eder  nok,  —  en  Gang  i  Tiden  vil  I  faa  alt 
at  vide.  Vi  rejser  nu  paa  ubestemt  Tid; 
det  kan  vare  Aar,  maaské  mange  Aar,  før  vi 
kommer  tilbage.  Men  imidlertid  skal  I  ikke 
mangle  noget  i  den  Tid.  .leg  lægger  her  en 
Pakke  til  Dem,  Svigerfa?r;  der  er  Papirer  i 
den  til  Værdi  af  omkring  en  Million  Kroner, 
men  .  .  .« 

De  lod  ham  ikke  tale  ud. 
I.   du   almægtigste   —   en  Million!«    ud- 
raabte  Fru  Lindberg  og  sank  tilbage  i  sin  Stol. 

Og  Lindberg,  den  lille  fortrykte  Kræm- 
mer, der  hvert  Kvartal  kæmpede  for  at  skrabe 
sammen  til  Huslejen,  rejste  sig  rystende  over 
hele  Kroppen,  saa  Tænderne  klaprede  i  Mun- 
den paa  ham. 

»Er  det  sandt?«  hviskede  han. 

» —  Se  selv«,  svarede  Erik,  »men  hør  nur 
hvad  jeg  siger.  I  skal  ikke  sætte  Pengene 
i  en  Bank  og  trække  Renter  af  dem.  I  skal 
anbringe  dem  i  fast  Grund,  allerhelst  købe 
Landejendomme  for  dem  —  og  helst  med  en 
noget  afsides  Beliggenhed.  Sejrbyholm  Gods. 
paa  Sejrø  er  tilsalgs  for  nogle  hundred  Til- 
send. De  forstaar  Dem  ikke  paa  Landvæsen,, 
Svigerfa'r,  og  Godset  ligger  paa  en  ensom  0T 
men  det  er  lige  meget  —  eller  det  er  maaské 
allerbedst.  Køb  det  og  flyt  der  ud.  Som- 
meren stunder  nu  til,  og  De  vil  ikke  fortryde 
det.  Jeg  skal  betro  Dem  noget:  De  husker 
Pengekrisen  i  Frederik  den  sjettes  Tid,  da 
Pengesedlernes  Værdi  gik  ned  til  et  Minimum? 
En  saadan  Krise  vil  komme  igen  i  de  nær- 
meste Aar,  kun  i  langt  større  Udstrækning,, 
idet  Krisen  vil  strække  sig  over  hele  Verden 
og  Værdien  selv  af  Guldpenge  synke  til  saa 
godt  som  intet.  Men  det  maa  være  en  Hemme- 
lighed, forstaar  De!  Derfor:  gør  som  jeg 
raader  Dem;  det  er  det  eneste  fornuftige.« 

Lindberg  stod  med  rokkende  Hoved  og 
lyttede,  som  det  gjaldt  Livet  at  indprænte  sig 
hvert  Ord.  Han  spurgte  ikke  mere;  han  var 
bare  forstenet. 

Fru  Lindberg  kom  sig  først. 

»Naa  saa  nu  skal  vi  være  Godsejere!« 

Hun  rejste  sig.  Paa  en  Gang  gik  hun 
hen  til  Erik,  tog  ham  med  begge  Hænder  om 
Hovedet  og  kyssede  ham: 

»Du  er  en  god  Dreng,  men  det  har  jeg 
altid  vidst  !< 

Og  for  sig  selv  mumlede  hun: 

»En  Million!  Nej,  jeg  kan  ikke  glæmme 
det !  .  .  .  Han  har  lavet  en  ny  Maskine,  Dren- 
gen. -  -  en  Dampmaskine,  der  kan  gaa  for- 
uden Kul,  saadan  et  Evighedsværk,  som  min 
salig  Fa'r  immer  spekulerede  paa,  har  han. 
Og  nu  skal  han  til  Amerika  og  tage  Patent 
paa  den.  Jor  jo,  jeg  tænker  mit,  men  Gud- 
bevares, jeg  skal  saamænd  ingen  Ting  sige!« 


Om    Aftenen,    da   de   unge   Ægtefolk    var 
ene,   tog  Erik  sin   Hustrus   Haand. 

Mm    Ven«,    sagde    han    stille,    »der   vil 
maaské   komme   haarde   Tider  for  os;    hvem 

véd,  hvilken  Skæbne,  der  venter  os  i  Udlandet: 
vi  maa  være  '  forberedte  paa  alt.  Bliv  ikke 
vred,  min  egen  Hustru,  over  at  jeg  stiller  dig 
Valget:  er  det  ikke  bedst,  du  bliver  hos  dine 
Forældre  og  lader  mig  rejse  ud  med  min  Op- 
dagelse, den  usikre  Skæbne  i  Møde?« 

Hun  lagde  en  Arm  om  hans  Hals. 

» —  Hvor  du  gaar.  gaar  jeg  med!  Tror 
da.  jeg  kunde  skilles  fra  dig?  Allermindst 
nu.  Har  vi  delt  de  gode  Dage,  deler  vi  og- 
saa  de  onde:  min  Plads  er  hos  min  Mand 
—  min  store  Mand«  .  .  .  hun  gæmte  Hovedet 
ved  hans  Bryst:  »aa.  du  véd  det  jo  saa  godt: 
min  store  Mand,  som  jeg  elsker  og  —  be- 
undrer!« 


Næste  Morgen  tog  de  afsted  med  Ged- 
ser-Toget. 

Medens  de  sad  i  Kupéen  og  ventede  paa, 
at  Toget  skulde  sætte  sig  i  Gang.  havde  Erik 
en  ubehagelig  Følelse  af  at  blive  iagttaget. 
Han  syntes  hele  Tiden,  at  der  var  et  Par 
Øjne  rettede  paa  ham,  men  naar  han  saa' 
ud  blandt  Mængden,  der  myldrede  forbi  ude 
paa  Perronen,  kunde  han  ingen  opdage. 

I  sidste  Øjeblik  kom  en  tysk  -Handels- 
rejsende med  Prøvekuffert  ind  til  dem;  han 
satte  sig  straks  hen  i  et  Hjørne  og  gav  sig 
til  at  læse  i  en  Bog.  Erik  syntes,  det  var 
mærkeligt,  at  han  rejste  paa.  første  Klasse. 

Toget  satte  sig  i  Bevægelse.  Inde  fra 
Stationen  hørtes  Telegrafnøglernes  ivrige  Klap- 
ren. Én  for  én  gled  Telegrafpælene  dem 
forbi.  Deroppe  paa  de  hvide  Porcellænsklok- 
ker  lededes  de  Snese  af  Traade  ud  i  Verden 
—  den  Verden,  hvis  Hoved,  lig  det  store  Bil- 
ledes i  Kongen  af  Babylons  Drøm,  var  af  Guld. 

Og  Traadene  bragte  hemmelig  Budskabet 
til  alle  Landes  Begeringer:  nu  drager  den 
Mand  ud,  som  vil  bekæmpe  Jordens  mægtigste 
Fyrste. 


^WrøK^tfW^^ 


e  gjorde  nogle  Dages  Ophold  i  Berlin. 
Bestandig  havde  de  en  utryg  Fø- 
lelse af  at  blive  udspioneret  og  iagttaget.  De 
følte  sig  ikke  et  Øjeblik  alene;  de  mærkede 
hele  Tiden  usynlige  Øjne  stirre  paa  sig. 

Om  det  saa  var  Hoteltjenerne,  forekom 
det  dem.  at  de  saa'  paa  dem  med  mistænk- 
somme Blik :  mulig  sporede  ogsaa  de  Politiets 
Nærhed.  De  var  høflige,  men  reserverede. 
Værten  saa1  paa  deres  Navne  i  Fremmed- 
bogen, som  om  han  tvivlede  om  deres  Ægthed. 

Men  allerede  anden  Dag  bankede  Værten 
paa  deres  Dør  og.  meddelte  med  dybe  Buk, 
at  en  Tjener  med  Brev  fra  Rigskansleren 
stod  uden  for  og  ventede  paa  Svar  tilbage. 

Erik  gennemløb  de  faa  Linjer: 

»Udbeder  mig  en  Samtale  i  Dag  Kl.  2. 
v.  Hochhausen.« 
og  skrev  tilbage: 

»Skal  indfinde  mig  til  den  nævnte  Tid. 

Poulsen.« 

Han  overgav  selv  Brevet  til  den  mægtige, 
galonerede  Tjener,  der  ikke  værdigede  Cen- 
tralhotellets Kellner  et  Blik. 

Nu  steg  hans  Aktier  hos  Hotelpersonalet. 
Han  maatte  jo  være  en  fornem  Personlighed, 
der  rejste  i  hemmeligt  Statsøjemed,  siden 
Kansleren  egenhændig  skrev  til  ham  og  sam- 
tidig lod  ham  bevogte  af  Politiet.  Og  det 
kunde  heller  ikke  siges,  at  han  havde  knapt 
om  Penge.  Værten  dirigerede  i  Tankerne  en 
solid  Regning. 

Rigskansleren  tog  mod  Erik  i  sit 

Arbejdsværelse. 

(lod  Dag,  Herr  Poulsen,  glæder  mig  at 
se  Dem.  Tag  Plads  og  lad  os  gaa  lige  til 
Sagen;  det  drejer  sig  naturligvis  om  deres 
brillante  Opdagelse.« 

Rigskansleren  talte  i  en  jovial,  gemyt- 
lig Tone. 

Der  kunde  naturligvis  ikke  være  Tale 
om  at  offenliggøre  en  slig  Opdagelse;  dertil, 
rilde   Rigskansleren    simpelt   hen    forudsætte, 

var  han  for  klog :  han  vilde  jo  ikke  selv  have- 
den  ringeste  Fordel  deraf,  og  det  vilde  allen- 
fals  ikke  paa  nogensomhelst  Maade  blive 
ham  tilladt.  Den  danske  Regering  havde 
baaret  sig  dumt  ad,  men  saa  meget  desto 
bedre.  Nu  vilde  Prøjsen  gøre  ham  et  Tilbud : 
sælg  os  Deres  Opdagelse! 

Erik  saa  forbløffet  ud. 

Naturligvis,  —  Kansleren  smilede  og  strøg 
sit   Overskæg,   —   det  var    ikke  Meningen  at 

byde  Herr  Poulsen  f.  Eks.  5  Milliarder, 

men  hvad  mente  han  om  Titel  af  Gehejme- 
raad  og  den  højeste  prøjsiske  Orden? 

Erik  trak  paa  Skulderen  .  .  .  Gehej- 
meraad ! 

.  .  .  Eller  Greve?  —  Hvadsomhelst! 

Kansleren  trommede  i  Bordet. 

Stoltheden  skød  sig  op  i  Erik;  han  følte 
saa  grant  i  dette  Øjeblik  sit  Værd  og  sin 
Betydning.  Hvad  betød  det,  at  det  var  det 
mægtige  Kejserdømmes  Rigskansler,  han  talte 
med,  —  var  han  ikke  dennes  Ligemand?  Be- 
tød et  Ord  af  ham  ikke  mer  end  ti  Ministres? 

Og  hans  Tone  var  ikke  til  at  tage  fejl 
af,  da  han  udbrød: 

»Jeg  sælger  mig  ikke  for  en  jammerlig 
Titel  —  eller  for  et  ligesaa  jammerligt  Kors!« 

» —    Guds    Død«,    udbrød    Kansleren    og; 

slog  i  Bordet,  >De  er  fordringsfuld!  Men 
ligemeget :  Opdagelsen  bliver  vor  —  og  Tysk- 
land gør  Dem  til  regerende  Fyrste  af  Bul- 
garien!« 

Erik  for  sammen. 

» —  Eller  Konge!« 

Det  sortnede  for  Erik.  Konge!  Der  flim- 
rede ham  en  Regn  af  Gnister  for  Øjnene,  og 
Blodet  sang  for  hans  Øren.  Konge  ...  og  hans 
Hustru  Dronning !  .  .  .  Han  syntes,  han  maatte 
gribe  for  sig,  —  alt  vaklede;  Stuen  vendte 
sig,  saa  Gulvet  kom  for  oven.  Og  dog  — 
var  hans  Opdagelse  ikke  mere  end  et  Konge- 
rige? Var  det  alligevel  ikke  at  sjakre  om 
sig  selv?  Og  Stoltheden  raabte  gennem  Vir- 
varret: sig  nej! 

Han  hørte  en  Stol  skrabe  mod  Gulvet ; 
Kansleren  rejste  sig. 

»Nej,  De  behøver  ikke  svare  mig  nu 
—  i  Morgen  elier  i  Overmorgen  —  naar  De 
selv  vil.  Gaa  nu  bare  og  tal  først  med  Deres 
Hustru.     Vi  ses  igen!« 

Kansleren  lukkede  ham  selv  ud. 

Det  var  altsammen  gaaet  i  en  Haande- 
vending.  Erik  var  ganske  fortumlet.  Næppe 
havde  han  forladt  Danmark  og  sat  Foden  paa 
tysk  Grund,  før  det  forunderligste  og  mest 
uventede  hændte  ham:  der  blev  tilbudt  ham, 
den  københavnske  Haandværkersøn,  en  Krone  ! 
Og  det  var  ikke  Drøm :  det  var  fuld  Virke- 
lighed, at  han  gik  dér  paa  Berlins  Gader,  og 
at  han  kom  lige  fra  en  af  Evropas  Stormænd, 
der  venskabelig  havde  trykket  hans  Haand 
for  at  opnaa  noget  hos  ham. 

Konge ! 

Det  lød  stort  dette  Ord.  Det  ejede  en 
egen  fortryllende  Klang  for  dens  Øre,  hvem 
det  ikke  mere  betød  det  uopnaaeligste  af  alt, 
—  det  ligesaa  ugribelige  som  Himlens  Stjær- 
ner.  Hvad  var  ikke  det  for  en  Opdagelse, 
han  havde  gjort,  at  en  af  Firmamentets  straal- 
ende  Sole  af  sig  selv  dalede  ned  og  lagde 
sig  for  hans  Fod! 

Men  greb  han  virkelig  denne  Stjærne, 
var  det  ét  med  for  evig  at  tie  med  sin  Op- 
dagelse. Den  vilde  blive  en  andens  Ejendom. 
Jærnstaten  vilde  købe  Kanoner  for  den  og 
erobre  hele  Verden.  Og  naar  hele  Jorden 
var  besejret,  hvorfor  skulde  saa  det  lille  Bul- 
garien bestaa?  Hvad  var  der  i  Vejen  for  at 
tage  igen,  hvad  man  engang  havde  givet? 

Han  rettede  sig  og  saa'  sig  omkring. 
Der  myldrede  Menneskene  ham  forbi  til  Vogns, 
til  Hest  og  til  Fods.  Aa,  nu  stod  ham  det 
hele  saa  klart.  Denne  Mængde,  hvor  vilde 
den  ikke  forbavses  og  stirre  med  aaben  Mund 
paa  den  Borgerlige,  der  løftedes  op  paa  Tro- 
nen. Og  dog  havde  man  sét  det  samme  en 
Gang  før.  Men  hvor  hurtig  vilde  den  ikke 
atter  glæmme,  naar  den  Borgerlige  vendte  til- 
bage til  de  Borgerliges  Rækker!  Hvem  vilde 
mindes  ham  om  usle  hundrede  Aar?  En  Hi- 
storiker vilde  maaské  for  Kuriositetens  Skyld 
fortælle  om.  hvorledes  en  tysk  Statsmand 
af  et  Lune  gjorde  en  Undergiven  til  Konge 
over  en  intetbetydende  Stump  Land,  for  atter, 
naar  Spøgen  havde  varet  længe  nok,  at  slaa 
Kronen  af  Hovedet  paa  ham,  —  det  vilde 
være  alt.    Og  for  dette  skulde  han  sælge  sig?? 

Ja  for  det  var  og  blev  dog  ikke  andet 
end  en  Handel,  og  der  hørte  ringe  Skarpsin- 
dighed til  at  kunne  indse,  hvem  der  tjente 
ved  Forretningen.  Men  Kansleren  skulde  ikke 
komme  til  at  triumfere.  Naar  Historien  om 
tusend  Aar  nævnede  hans,  Erik  Poulsens  Navn, 
.-kulde  den  til  dette  kunne  tilføje  de  stolte 
Ord:  den.  som  vragede  et  Kongerige! 

Med  éf  standsedes  han  ved,  at  nogen 
rørte  ved    hans  Arm:    det   var    hans    Hustru, 

der  var  gaaet  ham  i  Møde,  altfor  forvent- 
ningsfuld til  at  kunne  blive  siddende  hjæmme 
og  vente.  Hun  saa'  straks  paa  hans  Mine,  at 
der  var  hændet  noget. 

»Hvad  sagde  saa  Kansleren?«  spurgte 
hun,  idet  hun  tog  hans  Arm.  og  de  gik  videre. 

Erik  forsøgte  at  svare  rolig  og  uanfægtet. 
Han  følte  en  hemmelig  Stolthed  ved  i  det 
mindste  overfor  sin  Hustru  at  kunne  staa  i 
det  Skær.  hvori  han  nys  havde  staaet  for  sig 
selv.  Han  glæmte.  at  han  en  Stund  havde 
været  uviss.  og  at  han  kun  gennem  bereg- 
nende Overvejelser  om,  hvad  der  var  mere 
eller  mest.  var  kommet  til  det  Nej,  der  nu 
laa  ham  paa  Læben. 

» —  Han  tilbød  mig  Bulgariens  Trone  for 
min  Opdagelse!«  svarede  han  kunstlet  kold- 
blodig. 

Hun  standsede  med  et  Ryk  og  stirrede 
ham  i  Ansigtet: 

»Og  du  svarede?«  spurgte  hun  aandeløst. 

» —  Jeg  har  ikke  svaret  endnu.  Han 
vilde,  jeg  skulde  betænke  mig  først  og  tale 
med  dig.  Han  gør  sagtens  Regning  paa,  at 
du  som  Kvinde  skulde  være  forfængelig  nok 
til  at  faa  mig  til  at  svare  ja.  Men  ikke  sandt, 
der  kan  jo  kun  være  ét  Svar?« 

»Du  mener  nej?« 

» —  Ja!« 

Hun  stirrede  tankefuld  hen  for  sig,  men 
nu  begyndte  han  at  gøre  hende  klart,  hvilke 
Grunde  der  tålte  for  et  Afslag.  Det  at  have 
sagt  nej  til  en  Krone  opvejede  saa  omtrent 
det  at  have  baaret  den,  og  det  bulgariske 
Kongedømme  var  sikkert  kun  bleven  stakket 
Glæde.  Det  taalte  ingen  Sammenligning  med 
et  Navn  som  det,  der  forud  tilkom  ham,  og 
selv  om  han  vilde,  kunde  han  saa  tie  til 
evige  Tider?  Den,  der  havde  gjort  Verdens 
største  Opdagelse,  maatte  raabe  den  ud,  saa 
alle  fik  det  at  høre,  —  det  var  umuligt  andet; 
—  han  kunde  i  hvert  Fald  ikke  tie,  dertil 
var  han  for  meget  Videnskabsmand  og  for 
lidt  Kræmmer.  Der  kunde  nu  og  i  Fremtiden 
komme  hvilkesomhelst  Tilbud :  han  vilde  kun 
have  ét  Svar  til  dem  alle! 

Han  tålte  sig  varm  og  begejstredes  af 
sine  egne  Ord.  Der  tonede  gennem  dem  en 
Viljefasthed  og  Tro  paa  sig  selv,  der  rev 
hende  med  og  fik  hende  til  at  sé  op  paa 
sin  Mand  med  et  beundrende  Blik.  Der  kom 
over  hende  en  ny,  betagende  Følelse  af  det 
Ansvar  og  de  Pligter,  der  fulgte  med  at 
være  en  Stormands  Hustru. 

Hun  havde  aldrig  før  følt  det  som  nu. 
Som  en  Drøm,    halvt  uforstaaet,  var  alle  den 

senere  Tids  Begivenheder  gledet  hende  forbi 
lige  fra  den  store  Dag  til  nu;  hun  havde  kun 
med  sit  halve  Jeg  været  med  i  dem,  fortum- 
let af  det  uvante  og  utænkte,  som  hun  havde 
været  Vidne  til.  Men  nu  gik  Rækkevidden 
af  det  hele  op  for  hende.  Den  Mand,  hun 
havde  kaaret  til  sit  Hjærtes  Herre,  ham  havde 
Skæbnen  kaaret  til  endnu  mere:  til  Verdens 
mægtigste  Mand,  efterdi  den  havde  gjort  ham 
til  Verdensfyrstens,  Guldets,  Herre.  Hvad  be- 
tød en  Krone  for  ham?  —  selv  en  Kejsers 
var  jo  kun  af  Guld!  Fra  den  Dag,  Stoffer- 
nes Hemmelighed  afsløredes  for  ham,  var  han 
selv  bleven  Konge,  og  nu  bøjede  hendes 
Hjærte  sig  for  ham  og  hyldede  ham. 

Og  som  hans  Begejstring  først  havde 
smittet  hende,  saaledes  læste  han  nu  hendes 
Tanker  i  hendes  Blik  og  blev  reven  med. 
Forenede  løftede  de  sig  saa  højt  i  Fantasien, 
at  Verden  næppe  mere  var  til  for  dem,  ind- 
til de  tilsidst  med  Undren  fandt  sig  selv 
staaende  paa  berlinske  Brosten  udenfor  Cen- 
tralhotellets Port. 

Endnu  i  Stemning  satte  Erik  sig  til  Skrive- 
bordet for  at  svare  Rigskansleren.  Han  fandt 
ingen  Grund  til  at  motivere  sit  Afslag;  hans 
Brev  blev  kun  et  kort  og  afgjort  Nej. 

Om  Aftenen  forberedte  de  sig  til  at  for- 

lade  Byen,  —  hvorhen  var  de  endnu  ikke 
enig  med  sig  selv  om.  I  Berlin,  hvor  hvert 
af  deres  Skridt  blev  bevogtet,  var  der  i  et- 
hvert Fald  ikke  Grund  for  dem  til  at  blive 
længere. 

De  fortrød  ikke  at  have  gjort  Forbe- 
redelser til  at  rejse  videre,  thi  næppe  var  de 
staaet  op  næste  Morgen,  før  en  højtstaaende 
Politimand  indfandt  sig  hos  dem  og  meddelte 
dem,  at  de  »als  låstig  befunden«  var  udviste 
af  Prøjsen  og  havde  inden  tolv  Timer  at  for- 
lade Berlin. 

»Ogsaa  mig  er  Berlin  bleven  »låstig« «, 
svarede  Erik  koldt  og  bukkede. 

Paris ! 

Erik  fandt,  at  han  straks  burde 
være  rejst  her  til.  I  den  fri  Fristat  maatte 
han  vel  kunne  offenliggøre  sin  Opdagelse  — 
om  noget  Sted. 

Paris  gjorde  straks  et  tiltalende,  sympa- 
tetisk Indtryk  paa  ham.  Dens  ejendommelige, 
inciterende  Luft  —  aandelig  ozonholdig,  som 
han  sagde  til  sig  selv  — ,  Livet  i  dens  Ga- 
der, det  egne  kunstneriske  Sving  over  mang- 
foldige Smaating  tog  ham  fangen.  Hans  Sind 
blev  lettere,  og  han  aandede  friere. 

Han  vilde  opsøge  Redaktøren  af  Jour- 
nal chimique,  den  berømte  Kemiker  Du  cis, 
berette  ham  om  sin  Opdagelse  og  anmode 
ham   om   at    offenliggøre   den   i   sit  Tidsskrift. 

Ducis  var  Videnskabsmand  ud  til  Fingerspid- 
serne, vidste  han;  om  saa  Verden  ramlede 
sammen  over  Hovedet  paa  ham,  vilde  han 
gøre  sit  til  at  bringe  Opdagelsen  frem.  Og 
stod  den  først  i  Tidsskriftet,  der  naa'de  frem 
til  alle  Kemikere  i  alle  Lande,  maatte  d'Hrr. 
Statsmænd  gøre  gode  Miner  til  slet  Spil  og 
hjælpe  sig  ud  af  Forlegenheden,  som  de  bedst 
kunde,  —  —  hvorledes,  vedkom  ikke  ham. 

Erik  havde  ikke  mere  nogen  Følelse  af 
at  blive  bevogtet,  og  anden  Dagen  efter  sin 
Ankomst  til  Paris  begav  han  sig  ud  for  at 
opsøge  Ducis.  Fra  Tidsskriftet  vidste  han 
Gade  og  Numer. 

Det  var  dejligt,  mildt  Vejr  med  straalende 
Sol:  der  var  Foraar  i  Luften,  og  Kastanje- 
træerne langs  Boulevarderne  stod  med  store, 
svulmende  Knopper,  rede  til  at  springe  ud. 
Det  var  en  Højtidsgang  for  Erik  Poulsen,  denne 
til  den  store  Kemiker,  der  vilde  tage  mod 
ham  med  aabne  Arme  og  gøre,  hvad  der  stod 
i  et  Menneskes  Magt  for  at  overvinde  de  an- 
dres taabelige  Betænkeligheder. 

.  .  .  Der  var  Porten,  der  bo'de  den  store 
Mand,  som  han  i  saa  mange  Aar  havde  set 
op  til  med  Beundring  og  saa  ofte  ønsket  at 
Bé.  Nu  skulde  han  staa  over  for  ham  som 
hans  Ligemand! 

Erik  rakte  Haanden  ud  for  at  ringe,  dæ 
en  Herre  i  det  samme  standsede  ham  ved  at 
tage  Hatten  af  og  sige: 

»Undskyld,  min  Herre;  De  søger  Profes- 
sor Ducis?« 

»Ja«,  svarede  Erik  forundret. 

»I  saa  Fald  ser  jeg  mig  nødt  til  at  an- 
mode Dem  om  at  følge  mig  til  Politichefen.« 

»Hvorledes!  .  .  .« 

Erik  gjorde  et  Skridt  tilbage. 

» I  Lovens  Navn ! «  svarede  Herren  og 
fremviste  et  Skærf  under  Frakken. 

Erik  sagde  ikke  mere;  han  forstod,  at 
han  havde  taget  fejl,  da  han  trode  sig  fri  i 
et  frit  Land.  Uden  Modstand  fulgte  han  Politi- 
manden. 

Chefen  for  det  parisiske  Politi  tog: 

overordenlig  høflig  imod  ham;  han  handlede 
kun  efter  allerhøjeste  Ordrer  og  havde  uden 
Tøven  at  føre  Herr  Poulsen  til  Republikens 
Præsident.  Om  et  Øjeblik  vilde  der  komme- 
en  Vogn  for  at  bringe  dem  til  Elysée. 

Republikens  Præsident  var  den  bekendte 
Historiker  Chaspal,  Medlem  af  Akademiet. 
Han  modtog  Erik  i  sit  Biblioteksværelse  og 
betød  Politichefen,  at  dennes  Nærværelse  ikke 
mere  var  nødvendig. 

—  »De  har   handlet  meget  uklogt,   Mon- 

sieur,  ved  at  ville  opsøge  Professor  Ducis«, 
begyndte  han,  »thi  jeg  formoder,  det  skete  i 
den  Hensigt  at  overtale  ham  til  at  offenlig- 
gøre  Deres  Opdagelse  i  hans  Tidsskrift?« 

Erik  benægtede  det  ikke. 

—  »Jeg  kan  tænke  det.  Men  forstaar 
De  da  ikke,  at  det  er  en  Ting,  der  ikke  paa 
nogen  Maade  gaar  an?  Erindrer  De  ikke, 
hvad  den  danske  Konsejlspræsident  sagde 
Dem?  ...  De  maa  ikke  forundre  Dem  over, 
at  jeg  véd  lige  saa  god  Besked  med  den  Sam- 
tale, som  om  jeg  selv  havde  været  til  Stede. 
Jeg  vil  ganske  ligefrem  fortælle  Dem,  hvor- 
dan det  hele  hænger  sammen:  gennem  det 
danske  Udenrigsministerium  er  der  tilstillet 
alle  Stater  over  hele  Verden  en  fortrolig  Med- 
delelse om  Deres  Opdagelse  og  den  Samtale, 
De  havde  med  Ministeren,  for  at  man  kunde 
vogte  sig  for  og  tage  Forholdsregler  mod  den 
fælles  Fare.  Thi  alle  Stater  er  enige  om,  at 
Deres  forunderlige  Opdagelse  rummer  den 
allerstørste  Fare  for  alt,  hvad  der  hedder 
Civilisation  og  ordnede  Samfundsforhold.  Den 
kan  og  tør  derfor  ikke  offenliggøres,  og  de 
forskællige  Kegeringer  har  i  den  Anledning 
givet  hverandre  de  mest  bindende  Forsik- 
ringer om  liver  især  at  være  paa  sin  Post 
Og,    hvis    del    gøres    nødigt,    bringe    de   mest 

yderliggaaende  Forholdsregler  til  Anvendelse 
for  at  forhindre,  at  Deres  Opdagelse  kommer 
til  Offenlighedens  Kundskab.  Tro  mig,  De 
gør  bedst  i  at  tage  Hensyn  til  det.  jeg  her 
har  betroet  Dem  —  ikke  mindst  for  Deres 
egen  Skyld.  Man  vil  i  alt  øvrigt  ikke  gøre 
det  ringeste  Skaar  i  Deres  personlige  Frihed, 
og  naar  alt  kommer  til  alt,  synes  det  mig 
næsten,  De  selv  maatte  have  mest  Fordel  af 
at  tie  med  Opdagelsen.  Der  er  ingen,  der 
tænker  paa  at  forhindre  Dem  i  at  fabrikere 
saa  meget  Guld,  De  ønsker,  og  anvende  det 
paa  hvilkensomhelst  Maade.  De  selv  vil.  Hvad 
vil  Livet  ikke  paa  den  Maade  kunne  byde 
Dem?  Selve  Statens  Indtægter  er  begrænsede 
af  Borgernes  Skatteævne  og  Parlamentets  Be- 
villinger —  Deres  derimod  begrænses  kun  af 
Deres  eget  Forgodtbefindende.  Og  De  véd 
jo«,  —  Præsidenten  smilede  — :  »for  Guld  er 
alt  til  Salgs!« 

Der  blev  et  Øjebliks  Pavse. 

» —  Men  paa  den  anden  Side,  Monsieur 
Poulsen,  maa  jeg  give  Dem  Bet  i,  at  det  var 
Synd,  om  en  saadan  Opdagelse  skulde  for- 
blive Enkeltmands  Ejendom  og  dø  med  ham. 
Men  Hemmeligheden  burde  tilhøre  en  Stat. 
Der  kunde  udrettes  det  utrolige  i  Civilisa- 
tionens Tjeneste  paa  den  Maade,   og  uden  at 

være  ubeskeden  tror  jeg  at  turde  sige,  at  i 
ingen  anden  Stats  Eje  vilde  Hemmeligheden 
i  den  Grad  være  paa  sin  Plads  som  i  Repu- 
bliken  Frankrigs  .  .  .« 

Erik  gjorde  en  Bevægelse. 

»  .  .  .  Eller,  om  De  vilde  bevare  Hemme- 
ligheden for  Dem  selv,  kunde  De  jo  aarlig 
stille  et  visst  Kvantum  Guld  til  vor  Dispo- 
sition .  .  .  Frankrig  vilde  vide  at  paaskønne 
det,  og  en  Stat  kan  udtrykke  sin  Erkendtlig- 
hed paa  mange  Maader.« 

»Herr  Præsident«,  svarede  Erik,  »man 
har  tilbudt  mig  en  Krone.« 

—  »Ah«,  —  Præsidenten  blev  alvorlig  — r 
»De  kommer  fra  Berlin!    Og  De  afslog  den?« 

»Jeg  afslog  den!« 

» —  Jeg  kan  kun  ære  Dem  derfor.  Men 
lad  mig  endnu  en  Gang  —  for  Deres  egen 
Skyld  —  paa  det  mest  indtrængende  advare 
Dem  mod  Uforsigtigheder.  De  er  bleven  ad- 
varet en  Gang  før  —  i  København  ...  De 
erindrer  det?  ...  da  De  vilde  lade  Beret- 
ningen om  Deres  Opdagelse  trykke  .  .  .  En- 
hver anden  Stat  end  Frankrig  vilde  have 
bragt  strænge  Forholdsregler  i  Anvendelse 
mod  Dem  i  den  foreliggende  Anledning.' 

»Jeg  har  hørt  det  samme  sige  engang 
før,    men    jeg   forstaar   ikke,    hvilke  Forholds- 

regler  De  kan  tage  imod  mig«,  svarede  Erik; 
»det  er  dog  ingen  Forbrydelse,  jeg  har  villet 
begaa,  og  saalænge  jeg  ikke  kommer  i  direkte 
Konflikt  med  Lovene,  kan  De  da  i  det  højeste 
udvise  mig?« 

—  »Aa  jo,  Monsieur,  der  er  noget,  der 
hedder  .  .  .« 

Han  nærmede  Munden  til  Eriks  Øre  og 
hviskede  et  Ord. 

Erik  for  tilbage  og  blev  bleg. 

» —  De  forstaar,  at  Staten  kun  nødig 
griber  til  et  saadant  Middel«,  vedblev  Præsi- 
denten, »men  naar  det  ikke  kan  være  andet 
.  .  .  !  Imidlertid«,  —  han  slog  om  i  en  let 
Tone,  —  »jeg  antager,  De  har  været  uvidende 
om,  hvad  jeg  her  har  meddelt  Dem,  saa  De 
først  nu  indser  det  fuldstændig  umulige  og 
haabløse  for  Dem  i  at  faa  Deres  Opdagelse 
frem.  De  vil  ikke  kunne  foretage  Dem  noget, 
uden  at  man  holder  Øje  med  Dem.  Jeg  vil 
derfor  lade,  som  om  intet  denne  Gang  er  pas- 
seret; De  véd  jo  nu,  at  én  Gang  til  gaar  det 
ikke!  .  .  .  Frankrig  vilde  ogsaa  kunne  have 
tilbudt  Dem  en  Krone«,  tilføjede  Præsidenten 
følgende  sin  egen  Tankegang,  »og  skulde  det 
Øjeblik  komme,  da  De  ønskede  .  .  .« 

»Men  det  kommer  aldrig,  Hr.  Præsident!« 

» —  Aa«,    svarede   Præsidenten   smilende, 

»man  skal  saare  sjælden  anvende  Ordet  »al- 
drig«. Tillad  mig  derfor  at  fuldføre  Sæt- 
ningen: skulde  det  Øjeblik  komme,  da  De 
ønskede  at  afhænde,  eller  tildels  afhænde, 
Deres  Opdagelse  —  saa  kom  til  Frankrig. 
Ingen  Stat  vil  vise  sig  mere  erkendtlig!  .  .  . 
Men  jeg  formoder,  at  De  dog  i  ethvert  Fald 
nu  ikke  mere  tænker  paa  at  off enliggøre 
Deres  Opdagelse?«  tilføjede  han,  da  Erik  stod 
i  Begreb  med  at  gaa;  »det  er  denne  Gang, 
De  atter  kan  gaa,  hvorhen  De  ønsker!« 

»Ikke  indtil  videre  i  det  mindste«,  svarede 
Erik,  —  »ikke  saa  længe  Staten  vil  nedværd- 
ige sig  til  at  bruge  et  sligt  Middel!« 

» —  Sålus  populi  summa  lex  es  to!« 
svarede  Præsidenten  og  trak  paa  Skuldrene. 

Derpaa  bukkede  han  til  Afsked. 

hntrent  midtvejs  mellem  Alicante  og 
Cabo  de  la  Nao  i  det  sydøstlige 
Spanien  ligger  i  et  Par  Miles  Afstand  fra 
Kysten  en  lille,  klippefuld  0,  la  isla  ver  de, 
paa  ikke  over  V*  Kvadratmils  Størrelse. 

Dens  Beliggenhed  er  yndefuld. 

Mod  Sydvest  ligger  Bugten  ved  Alicante 
med  sine  mange  hvide  Sejl  aaben  for  Blikket. 
Mod  Nord  og  Øst  har  man  vid  Udsigt  til  Spa- 
nien; særlig  den  stejle  Bjærgkæde,  der  fra 
Alcoy  gaar  helt  ud  til  Havet  og  tegner  sig 
skarpt  mod  den  nordlige  Himmel,  tager  sig 
imponerende  ud.  I  Nordost  skimter  man  Om- 
ridsene af  Iviza  og  For  men  ter  a,  og  mod 
Syd  og  Sydost  endelig  har  man  for  sig  det 
friske,  blaanende  Middelhav,  saa  langt  Synet 
kan  rækkke. 

Stedet  er  ensomt.  Den  spanske  Kyst  lige 
over  for  er  øde,  og  kun  i  Miles  Afstand  ser 
man  Skibe,  der  løber  ind  til  Alicante  eller 
søger  nord  over  til  Valencia.  Øen  selv  er 
paa  Grund  af  sin  Klippefuldhed  og  ringe 
Størrelse  ubebygget,  men  dens  Plantevækst 
er  frodig  og  urørt  som  en  Urskovs.  Dens 
Bjærgskraaninger  er  tæt  bevokset  med  Slyng- 
planter, og  i  Dalene  danner  Oranger  og  Guld- 
regn, Figentrær,  Myrter  og  Buksbom  smaa 
Skove.  Papirgræs,  Bregner  og  Kaktus  titter 
frem  alle  Vegne,  og  den  hvide  Jasmin  blomst- 
rer over  alt  i  Skyggen. 

Denne  0  havde  Erik  købt  af  den  spanske 
Regering,  der  havde  ladet  sig  den  betale  med 
en  ret  anselig  Sum.  Paa  et  højtliggende  Punkt 
havde  han  ladet  opføre  en  skinnende  Mar- 
morvilla, og  en  Vig  paa  Øens  Sydvestside 
var  omdannet  til  en  Havn,  hvor  en  Dampjagt 
stadig  laa  med  Damp  oppe,  rede  til  at  gaa 
tilsøs,  naar  ønskedes. 

Siden  Begivenheden  i  Paris  og  Samtalen 
med  Præsident  C  hasp  al  havde  Erik  turet 
om  i  forskællige  Lande.  Han  havde  en  Tid 
bo't  ved  Genfersøen,  opholdt  sig  et  halvt  Aars 
Tid  i  Montpellier,  gjort  en  Afstikker  til  Ægyp- 
ten Og  Konstantinopel  osv.,  men  ingen  Steder 
havde  lian  haft  rigtig  Bo  paa  sig.     Nu  havde 

han    besluttet  .at   slaa  sig  ned   paa   den  en- 
somme 0,  træt  og  ked  af  Menneskene. 

Han  vilde  atter  til  at  arbejde. 

I  Villaens  Stueetage  indrettede  han  sig 
et  Laboratorium,  saa  righoldigt  og  fuldstændigt 
som  mulig.  Der  fandtes  alle  tænkelige  In- 
strumenter fra  Ureometre  til  Soxhlets  Fedt- 
mængdebestemmelsesapparat  —  Ting  som  Erik 
sandsynligvis  aldrig  vilde  faa  Brug  for.  Gas- 
ometrene  var  af  Platin;  ligesaa  de  fleste  an- 
dre Metalredskaber,  og  i  store  Ibenholtskabe 
fandtes  Glas  med  saa  godt  som  alle  bekendte 
Forbindelser,  der  nogenlunde  lod  sig  opbe- 
vare. Erik  havde  fundet  en  egen  Fornøjelse 
i  at  faa  alt  dette  samlet,  overbevist  om,  at 
han  var  Ejer  af  det  første  kemiske  Musæum 
i  Verden. 

Med  Nyhedens  Interesse  tabte  dette  imid- 
lertid snart  noget  af  sin  Tiltrækningskraft  for 
ham.  Han  forsøgte  at  indlede  et  virkelig  sy- 
stematisk Arbejde  i  Laboratoriet.  Paavirket 
af  nærliggende  Tankeforbindelser  gav  han  sig 
i  nogen  Tid  til  at  studere  Diamantens  Til- 
blivelsesmaade  og  Muligheden  af  dens  Frem- 
stilling ved  Kunst,  men  han  naa'de  ikke  ud 
over  de  Resultater,  andre  tidligere  var  kom- 
met til.  Det  blev  kun  mikroskopiske  Dia- 
manter. 

9 

Saa  gav  han  sig  i  Færd  med  organisk 
Kemi.  Han  begyndte  at  dyrke  sjældne  Plan- 
ter i  Haven  og  fik  anlagt  et  Drivhus.  En 
Tid  fulgte  han  Planterne  paa  deres  forskæl- 
lige  Udviklingstrin,  analyserede  Rod,  Stængel, 
Blade  og  Frugter  og  mente  tilsidst  i  Frøet 
af  en  Art  Krydderlilje  at  have  opdaget  en  ny 
organisk  Base. 

Dette  gav  ham  atter  Liv.  I  en  Fart  fik 
han  en  Afhandling  færdig  og  sendte  den  til- 
lige med  en  Prøve  paa  Stoffet  til  Journal 
chimique  (han  vidste,  at  de  spanske  Myndig- 
heder omhyggelig  undersøgte  ethvert  Brev, 
han  afsendte),  men  et  Par  Maaneder  efter  fik 
han  den  atter  tilbage  med  høflig  Underretning 
om,  at  Stoffet  havde  været  kendt  allerede  i 
flere  Aar.  Dermed  opgav  han  Plantekemien; 
han  indsaa',  at  han  maatte  anvende  adskillige 
Aar  til  Specialstudier,  inden  han  kunde  op- 
naa  noget  ad  denne  Vej,  og  det  havde  han 
ikke  mere  Taalmodighed  til. 

I  nogen  Tid  omgikkes  han  med  Tanken 
om  id  føre  sin  egen  Opdagelse  videre  og  ud- 
strække dens  Konsekvenser  over  et  større 
Felt,  men  det  blev  ved  Tanken.  Utilfreds  med 
Tilværelsen  og  sig  selv  kunde  lian  nu  i  Dage 
gaa  uden  at  tage  sig  noget  egentligt  for.  Hans 
Bord   laa  oversvømmet  af  videnskabelige  Tids- 

skrifter,  men  han  gad  ikke  mere  røre  ved  dem ; 
det  var  ikke  som  paa  Rønninggaards  Fabrik, 
hvor  Ankomsten  af  Journal  chimique  havde 
været  en  Begivenhed.  Tilsidst  gik  han  kun 
og  puslede  med  sit  »Musæum«,  filtrerede  en 
Væske,  der  var  bleven  uklar,  eftersaa',  om 
ikke  et  Stof  var  »flydt  hen«  o.  lign. 

Selve  Forholdet  mellem  Ægtefællerne  led 
under  alt  dette.  Nætop  fordi  de  ikke  i  rén 
materiel  Forstand  kunde  ønske  sig  noget,  de 
ikke  allerede  var  eller  med  største  Lethed 
kunde  komme  i  Besiddelse  af,  kom  der  noget 
dødt  over  deres  daglige  Liv.  De  behøvede 
ikke  mere  at  ønske  sig  Smaating  som  Hus, 
Have  eller  Vogn:  de  ejede  Nøglen,  der  aab- 
nede  alle  Døre,  men  som  samtidig  lukkede 
op  for  Kedsomheden.  De  led  under  den,  uag- 
tet de  ikke  tålte  om  det,  og  begge  tænkte 
de  med  en  Blanding  af  Rørelse  og  Vemod 
tilbage  paa  de  lykkelige  Dage  paa  Rønning- 
gaards Fabrik,  da  kun  lidt  over  halvthundrede 
Kroner  skulde  række  til  for  hele  Maaneden, 
og  de  ikke  desto  mindre  følte  sig  saa  uende- 
lig lykkelige.  Nu  faldt  det  ham  aldrig  mere 
ind  at  kalde  sig  det  lykkeligste  Menneske  paa 
Jorden  og  ikke  hende  at  erklære,  at  det 
maatte  de  være  to  om. 

Det  pinte  dem  begge,  at  han  maatte  gaa 

omkring  ukendt  og  forholdsvis  upaaagtet, 
mens  de  med  sig  selv  vidste,  at  hans  Navn 
burde  være  paa  alles  Læber.  Han  blev  i  Reg- 
len holdt  for  at  være  en  hovedrig  Englænder, 
ikke  mere,  ikke  mindre.  Under  et  Ophold  i 
Montpellier  havde  han  søgt  at  knytte  Forbin- 
delser med  de  lærde  Kredse  og  ogsaa  opnaaet 
at  blive  Medlem  af  det  fysisk-matematiske 
Selskab,  men  han  vidste,  det  var  kun  sin 
Rigdom,  han  havde  at  takke  herfor,  og  følte 
godt,  hvorledes  han  i  Virkeligheden  blev  over- 
set, regnet  for  intet. 

Han  havde  været  i  Selskab  sammen  med 
en  Professor  fra  Paris,  som  ved  at  have  kon- 
strueret en  ny  dynamo-elektrisk  Maskine  havde 
vundet  et  ikke  ufortjent  Ry,  og  tålt  med  ham, 
men  han  havde  godt  følt,  at  trods  al  udvist 
Høflighed  saa1  den  anden  ned  paa  ham  som 
paa  en  velhavende  Dilettant,  der  i  og  for  sig 
intet  betød.  De  skulde  blot  allesammen  vide 
.  .  .  !  ,  havde  han  ved  sig  selv  tænkt,  men 
Bevidstheden  alene  hjalp  intet.  Han  vilde  sé 
dem  for  sine  Fødder,  disse  overlegne  Herrer, 
aandeløse  af  Beundring;  han  havde  Ret  der- 
til, —  og  dog  kunde  det  ikke  ské. 

.Jo  længere  Tid  der  gik,  desto  mere  pla- 
gede denne  Tanke  ham.  Det  kunde  ikke 
ské.     Han  havde  været  frygtelig  dum,  da  han 

gik  op  i  Banken  »Dania«  uden  andet  Maal 
end  at  høre,  hvad  man  vilde  sige  til  hans 
Opdagelse  dér  —  frygtelig  dum,  fuldstændig 
Idiot.  Han  havde  været  naiv  nok  til  at  ind- 
bilde sig,  at  ingen  kunde  lægge  ham  et  Halm- 
straa  i  Vejen,  hvad  Øjeblik  han  saa  vilde 
offentliggøre  sin  Opdagelse.  Han  burde  have 
overrasket  dem  alle  uforberedt  —  knækket 
Halsen  paa  Gulddjævlen,  mens  han  havde 
haft  den  i  sin  Magt,  straks,  uden  Ophold,  i 
Stedet  for  at  lade  det  gunstige  Øjeblik  slippe 
sig  af  Hænderne,  saa  den  nu  bare  grinte  ham 
op  i  Øjnene. 

Hvad  brød  han  sig  om,  at  Guldet  under 
fire  Øjne  var  ham  en  lydig  Tjener,  at  der 
ikke  var  den  Ting  i  Verden,  han  behøvede 
mere  end  pege  paa,  for  at  den  skulde  blive 
hans?  Kun  ét  vilde  han:  Berømmelse,  et 
udødeligt  Navn  ...  det  eneste,  han  ikke  turde 
gribe  efter.  Han  spekulerede  sig  Hjærnen  tom 
for  at  udfinde  et  Middel,  ved  Hjælp  af  hvilket 
han  kunde  bringe  sin  Opdagelse  ud  i  Verden, 
uden  at  nogen  kunde  forhindre  det.  Lægge 
Beskrivelser  af  Opdagelsen  i  Flasker  og  kaste 
dem  i  Havet?  .  .  .  gaa  op  i  en  Luftballon 
og  kaste  dem  ud?  ...  aa,  det  var  Nonsens 
altsammen,  —  de  vilde  ikke  naa  de  rette 
Folk,  Videnskabsmændene ;  i  det  højeste  kunde 

en  Stat  rane  Opdagelsen,  og  det  var  det 
værste  af  alt. 

Nej,  han  kunde  ikke  spekulere  sig  til 
nogen  Løsning  af  Spørgsmaalet.  Skulde  det 
løses,  maatte  Tilfældet  bringe  Afgørelsen. 

Men  dette  uvirksomme  Liv,  han  nu  førte 
—  denne  Timernes  seje  Sneglen  sig  hen  — 
var  ikke  til  at  bære.  Han  kunde  ikke  holde 
det  ud  mere  paa  den  ensomme  0  —  saa  hel- 
lere atter  kaste  sig  ud  i  Rejselivet  paa  Lykke 
og  Fromme! 

rik  og  hans  Hustru  rejste  Verden  om 
—  paa  eget   Skib:    et   prægtigt  Far- 
tøj, en  svømmende,  befæstet  Borg. 

Der  var  gaaet  Ry  over  hele  Verden  af 
dette  Skib  i  det  halve  Aar,  det  havde  staaet 
paa  Værftet  i  Glasgow,  skønt  man  havde  gjort 
sig  saa  megen  Umage  som  mulig  for,  at  Of- 
fenligheden  ikke  skulde  faa  for  meget  at  vide 
om  det:  —  Ejeren,  »en  Særling,  der  visstnok 
havde  erhværvet  sig  en  aldeles  kolossal  For- 
mue i  Ostindien  og  Kina«,  efter  hvad  man 
sagde,  havde  ønsket  det  saa.  Men  da  over 
tusend  Mennesker  daglig  arbejdede  paa  Far- 
tøjet,  kunde   det  ikke   undgaas,  at  alle  evro- 

pæiske   Blade  med  Times   i   Spidsen   bragte 
følgende  Meddelelse: 

»Et  mærkeligt  Skib 
er  for  Tiden  under  Bygning  paa  Egglestons 
Værft  i  Glasgow.  Det  bygges  af  pi  at  in  i- 
serede,  hærdede  Staalplader  og  indrettes 
med  en  hidtil  ukendt  Komfort.  Skønt  det 
efter  Forlydende  nærmest  skal  være  bestemt 
til  Lystfartøj,  bevæbnes  det  med  Kanoner 
af  forholdsvis  svær  Kaliber  og  indrettes  i  flere 
Henseender  som  et  Krigsskib.  To  overorden- 
lig kraftige  Maskiner  af  ny,  særegen  Kon- 
struktion vil  give  det  en  usædvanlig  Hurtig- 
hed. En  Svite  af  12  rummelige,  pragtfuldt 
udstyrede  Kahytter  med  ægte  forgyldte  Lofter 
og  Ibenholts  Paneler  strækker  sig  fra  Agter- 
stavnen til  midtskibs  og  vil  afgive  et  ganske 
særlig  magnifikt  Opholdssted  for  dette  mærke- 
lige Fartøjs  Ejer,  der  efter  Sigende  skal  være 
en  mere  end  hovedrig  Udlænding,  som  i  sin 
Egenskab  af  Ejer  af  udstrakte  Guldlejer  i 
andre  Verdensdele  ikke  behøver  at  lade  det 
komme  an  paa  nogle  hundred  tusend  Pund 
mere  eller  mindre.  I  Virkeligheden  antages 
det  vidunderlige  Lystfartøj  at  ville  komme  til 
at  staa  sin  Besidder  i  over  17a  Million  Pund 
Sterling,  foruden  den  kolossale  Værdi  af  Damp- 
kedlerne,  der  forfærdiges  af  valset  Platin^ 

Skibet  døbtes  »Chemeia«  (det  græske 
Navn  for  Kemi)  og  løb  af  Stabelen  sammen 
med  det  ny  Aarhundred.  Det  viste  sig  at 
være  ualmindelig  vellykket  bygget,  og  Prøve- 
farten løb  særdeles  heldig  af,  uagtet  den  blev 
foretagen  i  haardt  Vejr.  »Chemeia«  var  efter 
kyndige  Søfolks  Udsagn  et  af  de  prægtigste- 
Skibe,  der  nogensinde  havde  lagt  ud  fra  en 
Havn. 

Endnu  stod  kun  tilbage  at  fuldende  dets 
indre  Udstyr,  og  heller  ikke  i  den  Henseende- 
blev  noget  sparet.  Et  prægtigt  kemisk  Labora- 
torium indrettedes  midtskibs,  hvor  Slingringen 
var  mindst,  og  i  en  af  Salonerne  fik  et  ud- 
valgt naturvidenskabeligt  Bibliotek  Plads.  I 
et  særligt  Skab  fandtes  hele  Middelalderens 
alkemistiske  Literatur  saa  fuldstændig,  som 
det  var  muligt  for  en  Privatmand  at  skaffe 
sig  den.  Over  Skrivebordet  i  Arbejdsværelset 
hang  et  udmærket  Maleri  af  en  dansk  Kunst- 
ner: det  forestillede  Rønninggaards  Fabrik 
sét  i  sommerligt  Tusmørke,  mens  Mosen  rundt 
om  dampede  og  Ilden  fra  Glødeovnene  lyste. 

Et  udvalgt  Mandskab  af  prøvede  Søfolk 
fuldendte  Skibets  Udstyr.  Til  Kaptejn  havde- 
Erik  udset  en  yngre,  udmærket  dygtig  dansk 
Mand,  forhenværende  Officer  i  den  danske 
Marine,  ved  Navn  Alsløv. 

Listen   over   det   samlede  Mandskab  kom 
at  sé  saaledes  ud: 


Aisløv,  Kaptejn. 
Smith,  første  Styrmand. 
Juncker,  anden  do. 
Atkin,  Proviantforvalter. 

T      , .   '  Maskinmestre. 

Jackson,  J 

Luigi.  i 

S  z  em  sky,      >  Fyrbødere. 

Petterson,   ) 

O'Kelly,  Baadsmand. 

M  e  n  d  e  z . 

Muller, 

Peter, 

Brown.         >  Matroser. 

Calandro 

H  e  r  v  é , 

Paul, 

Prosper,  Kok 


Saaledes  i  alle  Maader  udrustet  som  et 
Kartøj  af  »firsl  class«  stak  »Chemeia«  i  Slut- 
ningen af  Januar  1900  i  Søen  og  satte  Kursen 
ad  Atlanterhavet  til. 

Samtidig   stod   en  kongelig  engelsk  Kor- 

vet,  der  i  nogle  Maaneder  havde  krydset  i 
Nord-Kanalen,  til  Søs  og  styrede  samme  Vej, 
saaledes  at  de  to  Skibe  stadig  havde  hin- 
anden i  Sigte.  Sydvest  for  Irland  mødte  de 
et  hurtigsejlende  fransk  Krigsfartøj.  der  efter 
at  have  vekslet  Signaler  med  Englænderen 
satte  Damp  op  og  fulgte  efter. 

hemeia«  drev  sagte  fremad  for  halv 
Kraft  paa  ca.  70°  vestlig  Længde 
og  32  sydlig  Bredde  henved  300  Mile  vest 
for  den  chilensiske  Kyst. 

Termometret  viste  26,6°  Celsius  i  Skyggen. 

Erik  sad  ved  sit  Arbejdsbord  og  læste; 
tæt  ved  Siden  af  sad  hans  Hustru  og  skrev. 
Gennem  en  aabenstaaende  Luge  saa1  man  ud 
over  det  blaanende  Sydhav,  hvor  langt  ude 
i  Horisonten  Røgen  fra  den  engelske  Korvet 
tegnede  sig  mod  Himlen. 

Der  var  noget  træt,  opgivet  over  de  to 
Ægtefolk;  deres  Kinder  var  blege,  og  sjælden 
formede  deres  Læber  sig  til  et  Smil.  Søvn- 
løse Nætter,  fulde  af  Grublen  og  Eftertænken, 
havde  prægel  begges  Ansigter. 

»Hvad  læser  Du?«  spurgte  hun  og  løftede 
Hovedet;   Tonen  lød   stilfærdig  og  sørgmodig. 

» —  Aa,  det  er  en  Pjece  af  en  tysk  So- 
cialist«-, svarede  han  og  strøg  sig  over  Pan- 
den, —  —  *et  Flyveskrift  betitlet  »Guld- 
kalven«, en  ganske  mærkelig  Bog  forresten, 
der  er  skrevet  lige  ud  af  vore  Hjærter.  Hør 
f.  Eks.  hvad  han  skriver  her!« 

Og  han  gav  sig  til  med  sagte  Stemme 
at  læse  op  for  hende : 

»  .  .  .  Saaledes  er  Guldet  blevet  Ver- 
dens Mare,  den  Forbandelse,  under  hvilken 
Folkene  vrider  sig  i  Vaande.  Det  stjæler  den 
fattige  det  Brød  ud  af  Haanden,  hvormed  han 
skal  mætte  sin  Sult,  og  fylder  den  riges  Bæ- 
ger med  Overdaadighedens  Beskhed.  Det  rø- 
ver Mennesket  hans  naturlige  Ro:  den,  der 
ikke  har  det,  tænker  kun  paa  at  komme  i 
Besiddelse  af  det,  og  den,  der  ejer  det,  har 
selv  i  Søvne  ingen  Ro,  fordi  han  drømmer, 
man  vil  berøve  ham  det.  Begærlighedens 
Instinkt  suges  ind  med  Modermælken,  udvik- 
let og  fuldkommengjort  gennem  Slægtled  efter 
Slægtled,  og  alle  andre  Følelser  trænges  i 
Baggrunden  for  det  éne:  at  besidde.  Aar  for 
Aar  og  Dag  for  Dag,  for  hvert  nyt  Menneske, 
der  fødes,  stiger  denne  Brynde,  og  den  vil 
ikke    ophøre,    før    Guldet,    dette    forbandede, 

ulykkeskabende  Guld,  er  kastet  i  Støvet  fra 
den  Trone,  fra  hvilken  det  nu  behersker  Al- 
verden. « 

Erik  lod  Hæftet  synke. 

» —  Ikke  sandt,  det  er  omtrent,  som  vi 
føler  det?« 

»Og  hvori  finder  han  saa  Midlet  til  at 
raade  Bod  paa  al  denne  Elendighed?«  spurgte 
hun  interesseret. 

» —  I  Socialismen  naturligvis  —  og  hvem 
siger,  at  de  Mennesker  ikke  har  Ret?« 

»Men  indtil  den  Tid  kommer?  —  for  der 
er  visst  længe  til  endnu!« 

» —  Ja  hør  videre,  hvad  han  skriver:« 
Men  hvor  lindes  den  Mand,  der  slaar  det 
første  Slag,  den  Messias,  hvem  Folkene  blot 
venter  paa  for  at  raabe  deres  Hosianna?  Han, 
som  først  staar  frem  og  erklærer  Krigen  aaben 
og  siger:  i  Dag  er  det  Guldets  sidste  Dag! 
—  han,  som  erklærer  Kongerne  og  Regering- 
erne, disse  Guldets  elendige  Tjenere,  at  den 
store  Revolutions  Dag  er  inde  .  .  .  naar  kom- 
mer han,  hvorledes  kommer  han,  og  ved 
hvilke  Vaaben  vil  han  sejre?  .  .  .  eller,  stak- 
kels Menneskehed,  vil  han  maaské  aldrig 
komme?« 

Hun  rejste  sig,  j>ik  hen  til  ham  og  lagde 
Haanden   paa   lians  Skuldre.     Der   tændtes   i 

hendes  Blik  noget  af  den  Begejstring,  de  havde 
følt  hin  Dag  paa  Gaden  i  Berlin,  da  han  kom 
fra  den  tyske  Rigskansler,  og  hendes  Stemme 
skælvede  let.  da  hun  sagde: 

»Han  kommer!  For  du,  Erik,  er  jo  den 
Messias,  de  venter.« 

Han   saa'  hen  for  sig  og  smilede  bittert: 

» —  Ja.  men  en  sølle  Messias,  bastet  og 
bunden  paa  alle  Kanter,  —  en  Ufri,  der 
ikke  raader  over  sine  egne  Handlinger.  Jeg 
skal  saasandt  ikke  komme  til  at  udrette  stort 
i  Verden.« 

»Erik!«  Hendes  Stemme  lød  højere  og 
klarere  end  ellers.  »Vi  maa  ikke  fortvivle, 
hører  du!  Det  kan  ikke  blive  ved  som  hid- 
til, ellers  gaar  vi  begge  tilgrunde.  Vi  maa 
tage  os  sammen,  føle.  at  vi  har  et  Ansvar, 
om  ikke  for  andre  saa  over  for  os  selv.  Der 
maa  gives  en  Udvej,  og  vi  maa  finde  den. 
Det  er  ikke  til  at  udholde,  som  det  nu  er  — 
mindst  for  dig;  jeg  sér  jo,  hvordan  du  pines 
under  denne  Sløvhed  og  Lediggang.  Vær,  en 
Mand,  Erik,  ret  dig,  ryst  det  af  dig,  husk,  du 
er  født  til  noget  stort!« 

Men  han  bare  skjulte  Ansigtet  i  sine 
Hænder. 

» —  Det  er  let  nok  at  sige  det,  min  Ven«, 
svarede  han  lavmælt;   »hvor  tidt,  tror  du  ikke, 

jeg  har  sagt  mig,  at  jeg  burde  tage  Mod  til 
mig  og  ikke  opgive  mig  selv!  Men  hvad  skal 
jeg  gøre?  Jeg  øjner  ingen  Udvej;  der  er  luk- 
ket for  mig,  hvor  jeg  saa  vender  mig  hen; 
jeg  kan  ikke  saa  meget  som  løfte  en  Haand, 
uden  at  de  er  over  mig.  Sé  der  ude«,  —  han 
pegede  ud  mod  Horisonten,  hvor  Korvetten 
skimtedes,  »hvad  vil  du,  jeg  stakkels  fangne 
Mand  skal  gøre?« 

»Du  tager  fejl,  Erik«,  svarede  hun  med 
Liv,  »en  Mand  er  ikke  fangen,  saalænge  han 
har  en  Vilje.  Vi  har  været  altfor  forsagte 
begge  to  og  opgivet  alt,  endnu  før  vi  havde 
kæmpet.  Hvad  kan  det  hjælpe,  vi  sidder  her 
og  læser  om  det,  vi  i  Virkeligheden  selv  burde 
udrette?  Vor  Sag  maa  være  vort  Liv;  vi 
maa  sætte  alt  ind  paa  den,  og  hvad  har  vi 
egenlig  gjort?  —  ladet  os  skræmme  og  intet 
andet'  Er  vi  ikke  ombord  i  vort  eget  Skib, 
kan  vi  ikke  sejle  fra  disse  Fangevogtere? 
Erik,  mand  dig  op,  lad  os  i  Nat,  mens  det 
er  mørkt,  slukke  vore  Lanterner  og  løbe 
fra  dem!< 

» —  Hvorhen?« 

»Aa,  ligemeget,  bare  bort,  —  til  et  frem- 
med, uciviliseret  Land,  om  du  vil!« 

> —  Og  saa?« 

-Saadan    spørger    en   Mand  ikke,    Erik«, 

svarede  hun  fast  og  saa'  ham  i  Øjet.  » —  mindst 
en  stor  Mand.  Vil  du.  Efterverdenen  skal 
sige.  at  du  kun  tilfældig  gjorde  den  store 
Opdagelse  og  ikke  havde  Mod  til  at  bære 
dens  Konsekvenser?« 

Hun  sænkede  Stemmen. 

»Erik«  ...  det  kom  næsten  hviskende, 
.  .  .  »  vil  du.  de  skal  sige.  du  var 
bange?"?< 

Der  for  en  flammende  Rødme  over  hans 
Ansigt,  og  han  maatte  vende  Blikket  bort. 
Hans  Hænder  knyttedes  krampagtigt,  og  Nak- 
ken tyngedes  som  under  et  Tryk. 

Der  gik  nogle  Øjeblikke,  uden  at  nogen 
af  dem  gjorde  en  Bevægelse,  men  saa  vendte 
han  sig  pludselig  om  imod  hende. 

»Du  mener,  om  jeg  er  en  Mand  eller  — 
en  Pj alt?<-   sagde  han.     Stemmen  var  haard. 

Hun  saa*  paa  ham.  Det  Ansigt  kendte 
hun  ikke:  det  var  haardt.  strængt  som  den 
Tone.  hvori  han  tålte.  Havde  hun  fornærmet 
ham?  Var  det  hendes  blide,  føjelige  Mand, 
der  stod  for  hende  —  han.  som  endnu  i  hele 
deres  Ægteskab  ikke  havde  haft  ét  ondt  Ord 
til  hende?  Hun  blev  næsten  forfærdet  ved 
denne  Forvandling  og  veg  tilbage  med  et 
Udbrud,  da  han  løftede  Haanden  som  til  Slag. 

»  .  .  .  Erik!  .  .  «   stammede  hun. 

10 

Men  han  syntes  ikke  mere  hverken  at 
høre  eller  sé  hende.  Hans  løftede  Haand 
faldt  med  Knoerne  tungt  mod  Skrivebordets 
Ibenholtsplade,  saa  det  sang  i  Træet. 

»Det  vil  vise  sig!«  sagde  han  dumpt  og 
som  henvendt  til  sig  selv. 

Saa  gik  han  ud  af  Kahytten  og  smækkede 
Døren  haardt  i  efter  sig,  mens  hun  aandeløs 
og  med  hæftig  Hjærtebanken  sank  ned  paa 
en  StoL 


'aptejn!«  sagde  Erik,  da  han  kom 
op  paa  Dækket,  »lad  Folkene  pibe 
sammen ! « 

Kaptejn  Aisløv  vendte  sig  om  med  et 
Ryk  uden  straks  at  forstaa,  hvem  der  tålte 
til  ham.     Han  kendte  ikke  Stemmen  igen. 

Aa,  det  var  bare  »Rhederen«  (under  dette 
Navn  gik  Erik  mellem  Mandskabet  indbyrdes) ; 
Kaptejnen  tog  høflig  til  Kasketten. 

»Folkene  skal  pibes  sammen  straks«, 
gentog  Erik. 

Kaptejnen  saa'  forbavset  paa  ham ;  hvad 
gik  der  af  »Rhederen<  i  Dag,  den  stille,  fleg- 
matiske Mand,  der  aldrig  brød  sig  om  noget 
og  aldrig  viste  Interesse  for  noget,  men  bare 

vilde  sejle  og  sejle,  lige  meget  hvor,  mens 
han  selv  sad  i  Kahytten  og  døsede  over  en 
Cigar  og  en  Bog? 

Baade  Kaptejn  og  Mandskab  havde  i  Be- 
gyndelsen undret  sig  over,  hvad  Meningen 
kunde  være  med  denne  løjerlige  Sejlads  efter 
ingen  Ting,  men  nu  var  de  i  Løbet  af  det 
halve  Aar,  de  havde  ligget  paa  Søen,  blevet 
vant  til  den  —  lige  som  til  de  to  Krydsere, 
der  bestandig  fulgte  dem  i  Hælene,  og  over 
hvis  Hensigt  de  i  Førstningen  halvvejs  havde 
spekuleret  sig  gale,  mens  de  nu  næppe  nok 
skænkede  dem  et  Blik.  Man  var  tilsidst 
blevet  enig  om,  at  man  sejlede  for  Jordens 
største  og  rigeste  Særling  —  en  i  sidste  In- 
stans beklagelsesværdig  Mand,  der  led  af 
uhelbredelig  » Spleen  <-  og  intet  bedre  vidste 
end  at  ligge  og  »rakke«  paa  Søen  for  at  faa 
Tiden  slaaet  ihjæl.  Med  den  Tanke  havde 
man  slaaet  sig  til  Ro  og  saa  med  Bevidst- 
heden om,  at  man  i  hvert  Fald  blev  godt 
og  akkurat  betalt.  løvrigt  kunde  man  gøre, 
ganske  som  man  vilde,  for  der  var  ikke  den 
Ting,  -Rhederen<-  brød  sig  om  eller  havde 
Interesse  for;  der  var  dem,  der  gættede  paa, 
at  han  var  Morfinist  eller  Opiumsryger  og 
ikke  havde  andet  Maal  for  sin  Tilværelse  end 

at  ligge  i  sm  Kahyt  og  drømme,  omtaaget 
af  narkotiske  Fantasier. 

Derfor  blev  Kaptejn  Aisløv  saa  yderlig 
forbavset  ved  at  høre  sig  tiltålt  i  en  bydende 
og  viljefast  Tone.  Imidlertid  lod  han  som 
ingen  Ting,  men  gav  blot  anden  Styrmand  et 
Vink  om  at  udføre  Ordren,  samtidig  med  at 
han  tillod  sig  at  henvende  et  Par  Ord  til  Erik 
om  det  gode  Vejr  og  den  smukke  Fart. 

Men  den  tiltålte  lod  til  intet  at  høre. 

Mandskabet  gav  efterhaanden  Møde  paa 
Dækket,  ikke  lidet  forbavset  over,  hvad  Erik 
kunde  ville  dem.  Da  de  var  fuldtallig  samlet, 
lod  han  sluttelig  gaa  Bud  ned  efter  sin  Hustru. 

»Rhederen«  var  øjensynlig  nervøs.  Han 
gik  frem  og  tilbage  ved  Rattet  med  smaa 
ulige  Skridt  og  standsede,  snart  for  at  sé  ud 
over  Havet,  snart  for  at  kaste  et  Blik  op 
mod  den  skyfri,  ultramarinblaa  Himmel. 

-Mandskabet  er  samlet,  Herre!«  bemærk- 
ede Kaptejnen. 

Erik  standsede  og  kæmpede  et  Øjeblik 
for  at  tage  sig  sammen.  Saa  henvendte  han 
sig  med  en  Stemme,  som  han  anstrængte  sig 
for  at  gøre  fast,  til  de  forsamlede: 

>Jeg  véd,  Folk«,  begyndte  han.  »at  1  har 
brudt  eders  Hjærner  med  at  udfinde,  hvad 
det  egenlig  var  for  et  Menneske,    der  havde 

taget  eder  i  sin  Tjeneste,  og  I  har  maattet 
slaa  eder  til  Ro  med,  at  han  var  en  rig  Ori- 
ginal, en  Særling,  der  i  og  for  sig  intet  Maal 
havde  i  Livet  andet  end  at  faa  Tiden  til  at 
gaa  ved  at  flakke  om  paa  Søen,  hensigtsløst 
og  lige  meget  hvor.  Jeg  har  nu  anset  Øje- 
blikket for  kommet  til  at  meddele  eder,  hvem 
og  hvad  jeg  er,  og  allerføst  maa  jeg  sige  eder, 
at  I  tjener  en  fredløs  Mand.< 

Der  gik  en  forundret  Mumlen  gennem 
Mandskabet. 

»De  fleste  af  eder<-.  vedblev  Erik,  »er 
gaaet  ud  fra  fattige  Hjæm :  I  har  fra  Børn  af 
vidst,  hvad  det  vil  sige  at  kæmpe  for  en 
knapt  tilmaalt  Føde.  og  der  er  ikke  en  af 
eder.  der  vil  nægte,  at  det  ene  er  Guldet,  der 
regerer  Verden.  I  véd,  at  paa  delte  Metal 
er  alle  Civilisationens  Institutioner  og  alle 
Landes  Regeringer  byggede,  og  hvis  man  med 
ét  Slag  kunde  bringe  Guldet  ud  af  Verden, 
saa  vilde  de.  der  i  Dag  er  de  store,  i  Morgen 
blive  de  smaa.  Derfor  gives  der  ikke  én  Re- 
gering, der  ikke  med  alle  Midler,  onde  som 
gorlo.  flor  stod  til  dens  Raadighed,  vilde  gøre 
alt  for  at  forhindre,  at  sligt  skete.  « 

Folkene  saa1  paa  hinanden;  de  vidste 
aabenbart  ikke  ret.  hvad  de  skulde  tænke. 
Hvor  vilde  »Rhederen«  hen  med  dette? 

»Sé  engang  paa  de  to  Orlogsmænd  der 
ude«,  vedblev  Erik.  og  hans  Stemme  vandt 
efterhaanden  i  Sikkerhed  og  Fasthed,  »kan 
I  gætte,  hvorfor  disse  Skibe  forfølger  os  over 
alt  og  vogter  paa  vort  mindste  Skridt?  Det 
er.  fordi  vi  sejler  med  Verdens  største  og 
farligste  Hemmelighed  ombord,  og  de  vil  for 
enhver  Pris  forhindre  os  i  at  udbrede  den. 
Vi  er  afskaarne  fra  al  fri  Forbindelse  med 
Verden:  vil  vi  løbe  ind  i  en  Havn.  løber  de 
med  ind.  og  de  har  Politi  og  Spioner  ombord, 
der  vil  bevogte  vore  mindste  Bevægelser. 
Véd  I  saa.  hvori  vor  Hemmelighed  bestaar?« 
De  stirrede  alle  aandeløst  paa  ham. 
»Jeg  har  gjort  en  stor  Opdagelse:  jeg 
kan  forvandle  et  uædelt  Grundstof  til 
Guld,  og  fra  det  Øjeblik  min  Opdagelse  kom- 
mer ud  i  Verden,  har  Pengene  .i  samme  Nu 
mistet  deres  Værdis- 
Tilhørernes  Forbavselse  og  Overraskelse 
var  grænseløs.  Et  Øjeblik  stod  de  maalløse 
og  stirrede  uforstaaende  paa  Erik.  som  om 
de  ikke  ret  havde  opfattet  hans  Ord.  Men 
saa  brød  det  med  ét  ud  mellem  dem:  »Han 
er  Guldmager!«  »Han  kan  lave  Guld!«  »Aa 
Snak!«  »Det  er  jo  noget  Sludder!«  »Jo  visst 
saa,  saadan  noget  har  jeg  tænkt  mig  hele 
Tiden!«      »Har  du,  dit  Papegøjenæb?«      »Han 

er  jo  gal!«  »Gu'  kan  han  lave  Guld,  det  tør 
jeg  vove  noget  paa!«  »Naar  han  siger  det, 
din  Torsk!«  »Hvorfor  Fa'en  skulde  han  ikke 
kunne  det?«  »Næ,  det  var  ligefuldt  den 
værste,  jeg  endnu  i  mine  Dage  har  hørt!« 
osv.  osv. 

Erik  lod  dem  snakke  i  Munden  paa  hver- 
andre. 

»I  tror  mig  ikke?«   sagde  han  endelig. 

»Jo,  Jo«,  svarede  nogen. 

»Fa'en  stage  mig,  om  vi  ikke  tror  Deres 
Velbaarenhed!«  svarede  en  tyk  Stemme. 

»Jeg  giver  eder  mit  Æresord  paa,  at  jeg 
taler  sandt«,  vedblev  han,  »og  er  rede  til 
naarsomhelst  at  give  eder  det  haandgribeligste 
Bevis  i  Hænde.«        ^ 

»Det  er  hørt!«     »Bravo!« 

»Tror  I  mig  saa?« 

»Ja,  ja!«  »Jo  vel  tror  vi  det!«  »Der  er 
ikke  en  eneste,  som  ikke  tror  Herren.« 

»Men  hvorfor  Fa'en  beholder  han  det 
ikke  for  sig  selv?«  spurgte  en  Stemme. 

»Det  skal  jeg  sige  eder«,  svarede  Krikr 
»fordi  den  Berømmelse,  som  min  Opdagelse 
berettiger  mig  til,  er  mig  tusend  Gang  mere 
end  alle  døde  Rigdomme.  Man  har  til- 
budt mig  en  Kongekrone  for  min  Opdagelse, 
men  le  nej.« 

Stum  Forbavselse.  En  gammel  Matros 
foldede  Hænderne   og   mumlede  ved  sig  selv: 

>En  Kongekrone!« 

»For  du  er  allerede  i  dig  selv  mere  end 
en  Konge«,  svarede  en  Stemme  ved  Siden  af 
ham  blødt  og  inderligt. 

Det  var  hans  Hustru. 

Nogle  af  Matroserne  blottede  uvilkaarlig 
Hovederne. 

Der  blev  nogle  Øjeblikkes  betydningsfulde 
Stilhed. 

>0g  nu,  mine  Venner«,  tog  Erik  atter 
Ordet,  »skal  I  vide,  hvorfor  jeg  har  kaldt  eder 
sammen  og  meddelt  eder  dette.  Det  er,  fordi 
jeg  har  fattet  den  urokkelige  Beslutning  at 
vove  alt  og  trodse  alt  og  alle  for  at  sætte 
Offenliggørelsen  af  min  Opdagelse  igennem. 
Det  er  min  Agt  i  Nat  at  slukke  Lanternerne 
og  sætte  det  højeste  Tryk  paa  Maskinerne 
for  at  slippe  bort  fra  mine  Forfølgere.  Vi 
gaar  foreløbig  mod  Sydpolen  for  at  komme  i 
Ensomhed  og  kunne  aande  frit  —  saa  kan 
vi  senere  overlægge,  hvad  vi  mere  skal  gøre. 
Men  først  maa  jeg  vide,  om  jeg  har  eder  alle 
med:  enhver  skal  have  sin  fri  Vilje,  og  den, 
der  ikke  vil  følge  mig,  maa  først  gaa  fra 
Borde.  Følgerne  af  vor  Handlemaade  kan 
jeg  ikke  beregne.     Vi  kan  blive  skudt  i  Sænk,. 

vi  kan  alle  blive  fængslede  eller  —  hvad  véd 
jeg!  Regeringerne  vil  naturligvis  gribe  til 
hvilket  som  helst  Middel  Tor  at  værge  sig  mod 
Faren.  I  har  ingen  Formuer  at  tabe  ved,  at 
Pengene  gaar  ud  af  Spillet,  véd  jeg,  men  I 
kan  vinde  eder  et  Navn  ved  at  være  med  til 
at  bringe  Verdens  største  Opdagelse  frem. 
Hold  nu  Raad  om,  hvad  I  vil  eller  ikke  vil. 
Om  en  Time  venter  jeg  eders  Svar!  Og  De, 
Kaptejn?«  sluttede  Erik,  idet  han  vendte  sig 
til  Alsløv. 

»Jeg  vilde  være  en  Pjalt,  om  jeg  ikke 
svarede,  at  paa  mig  kan  De  stole!«  svarede 
denne. 


^ 

er  holdtes  Raadslagning  i  Folkenes 
.  store  Lukaf.  Tolv  Mennesker  af  for- 
skællige  Aldre  og  Nationer  sad  eller  laa  hen- 
slængt omkring  paa  Borde  og  Bænke.  Ad- 
skillige havde  tændt  deres  korte  Piber  og 
fyldte  Rummet  med  sveden  Lugt  af  daarlig 
Tobak. 

»Ja  naar  jeg  skal  sige  min  Mening«,  tog 
den  ældste  af  dem.  en  Irlænder  ved  Navn 
O'Kelly.  en  kraftig  bygget  Mand  paa  over  de 
halvhundred,  til  Orde,  »saa  er  dette  hersens 
en  grumme  mærkbar  Historie.     Er'et  ikke?« 

» —  Jo.  jo.  Det  er  akkurat  det.  som 
det  er<-,  svarede  de  i  Kor. 

»Og  jeg  synes,  det  maa  være  en  Satans 
Fyr.  den  RhederN 

* —  Det  er  han!« 

»Det  er  ikke  enhver  Drønnert,  der  gør 
ham  det  Kunststykke  efter  at  gøre  den  Op- 
findelse«, vedblev  O'Kelly.  »Og  naar  han  kor- 
porlig spørger  os,  om  vi  vil  staa  Last  og  Brast 
med  ham,  saa  vil  jeg  sige,  at  han  hidtil  har 
vist  sig  som  en  retskaffens  Herre,  der  har 
betalt  os  godt  og  uden  nogen  Slinger  i  Valsen.« 

» —  Det  havde  han  nok  let  for,  saasom 
han  selv  lavede  Pengene«,  bemærkede  Kokken. 

»Vel  havde  han  det.  Men  naar  han  er 
den  Mand,  han  giver  sig  ud  for,  og  har  de 
villet  gøre  ham  til  Konge,  og  har  han  lige- 
fuldt holdt  paa  sit,  saa  siger  jeg:  den  Mand 
letter  jeg  paa  min  Sydvest  for.  Og  at  han 
mener  det  godt  med  de  smaa  og  ringe,  det 
hørte  vi  jo.  Mine  Forældre  har  været  irske 
Forpagterfolk  i  den  allerværste  Tid,  da  denne 
herre  Gladstone  søgte  at  skaffe  os  Irlænd- 
ere Ret  og  Rimelighed,  saa  jeg  har,  fra  jeg 
ikke  var  større  end  saa,  immervæk  hørt,  at 
Penge  var  noget  forbandet  Kram,  der  bare 
gjorde  Ulykke  i  Verden.  Og  jeg  kunde  nok 
lide  at  opleve  den  Dag,  da  de  fine  Herrer 
maatte  søbe  den  Kaal,  »le  selv  havde  spyttet 
bruge  fleres  Hænder  for  at  fortjæne  deres 
Brød.  Jeg  tænker  ikke,  der  er  nogen  af  jer, 
der   vilde  græde  over  del   heller?« 

» —  Aa  nej.«     »Gu1  vilde  vi  ej!« 

»Og  vi  har  da  heller  ikke  noget  at  sætte 
til  af.  For  jeg  tænker  da  ikke.  at  du,  Peter, 
har  saa  mange  Penge  paa  Rente?« 

» —  Inte  det  Gryssens  Korn!«  svarede 
den  tiltalte  og  vendte  sine  Lommer,  saa  en 
Rulle  Skraa  trillede  ud  paa  Gulvet. 

»Ja  saa  tror  jeg  ikke.  vi  gjorde  nogen 
ond  Gærning  ved  at  hjælpe  vores  Rheder 
frem.  Jeg  siger  ikke,  vi  skal  gøre  det  for 
intet. « 

» —  Nej.  det  manglede  bare!« 

» —  Han  kan  give  os  hundrede  Pund 
purt  Guld  hver«,  sagde  Peter,  »siden  Penge 
her  efter  Dags  ikke  mere  skal  være  noget 
værd.« 

»Du  er  et  Fæ,  Peter«,  sagde  O'Kelly; 
»Guldet  vil  fra  nu  af  heller  ikke  blive  mere 
værd  end  et  Pund  Flintesten.« 

» —  Naar  alle  og  enhver  selv  kan  lave 
det!«   skød  en  anden  ind. 

» —  Jeg  holder  alligevel  paa  100  Pund 
Guld  hver«,  sagde  Kokken  Prosper;  »skade 
kan  det  da  aldrig.« 

»Saa  Gu'  nej«,  sagde  O'Kelly,  »man  kan 
da  forresten  ikke  vide  det.  Man  kunde  jo 
købe  Diamanter  for  det,  om  man  skulde 
komme  til  Kapstaden  eller  saadan  et  Sted.« 

» —  Saa  siger  vi  det«,  sagde  Brown,  »men 
hvad  mere?« 

O'Kelly  kløede  sig  bag  Øret. 
Det  er  en  Pokkers  vanskelig  Ting.    Hvad 
skal  man  finde  paa  at  forlange?     Du,    Szem- 
sky,   som  altid   er  saa  nederdrægtig  udspeku- 
lert, find  du  paa  noget!« 

Der  blev  en  Pavse;  enhver  anstrængte 
sin  Opiindelsesævne. 

Endelig  løftede  Szemsky  Hovedet  og  saa' 
forslagen  ud. 

»Han  kunde  jo  give  os  Part  i  Skibet  !< 

Forslaget  modtoges  med  almindeligt  Bifald. 

» —  Der  har  vi  det!«  udbrød  O'Kelly  for- 
nøjet; »sagde  jeg  det  ikke  nok:  Szemsky  var 
Manden  for  at  spekulere  det  ud.  Skuden  vil 
altid  have  sin  Værdi  mellem  Brødre,  og  giver 
Rhederen  os  Brev  og  Part  i  den,  kan  vi  alle 
være  vel  tjent  med  Forretningen.  Er  vi  saa 
alle  enige  om  at  slaa  til  V 

Hin!«  Det  var  Svenskeren  Petterson, 
der  trak  paa  det.  Hvis  man  ikke  risikerer 
for  meget  ved  det!« 

» —  Risikerer,  du  Krabbe < ,  udbrød  O'Kelly, 
►der  er  ikke  noget  at  risikere!  De  Herrer 
Regeringer  vil  sit,  og  Rhederen  vil  lige  det 
modsatte.  Vi  hjælper  den  sidste.  Punktum. 
Del   kan   ikke  en   Kat.  gøre  os  noget   for.     Her 

er  jo  ikke  engang  Tale  om  saa  meget  som 
en  Smule  Sørøveri  eller  Slavehandel.    Hvad?« 

Men  hvis  disse  herre  Krydsere  nu  snap- 
per os.« 

»Jamen  det  gør  de  nu  ikke«,  sagde  Ita- 
lieneren Luigi.  »for  de  kan  slet  ikke  løbe 
om  Kap  med  os,  naar  det  derpaa  kommer  an.« 

Petterson  var  endnu  ikke  overbevist. 

» —  Knurrer  du?«  spurgte  O'Kelly  op- 
hidset, »vil  du  være  en  god  Kammerat  eller 
ikke?  Vil  du  hellere  fires  ned  i  Jollen  med 
et  Par  Beskøjter  og  sættes  fra,  vil  du?  For 
saa  maa  du  hellere  sige  det  straks.  Ja  eller 
nej.     Alle  vi  andre  er  enige,  er  vi  ikke?« 

»Jo — o«,  lød  det  rundt  om. 

» —  Godt«,  sagde  0*Kelly,  »saa  udvælger 
jeg  og  Szemsky  os  selv  til  at  præsentere  os 
for  Rhederen  og  fortælle  ham,  hvad  vi  mener 
om  Sagen.  Og  siger  han  ja,  saa  er  den  Ting 
afgjort,  og  saa  er  vi  færdige  med  det.« 

Han  rejste  sig;  de  andre  fulgte  hans 
Eksempel. 

Imidlertid  havde  Skibets  Officerer  for- 
samlet sig  i  Kaptejnens  Kahyt  og  var  blevet 
enige  om  at  afvente  Folkenes  Beslutning,  da 
man  intet  kunde  gøre  uden  disse.  Gik  Ski- 
bets menige  Besætning  ind  paa  at  følge  Rhe- 
deren,  vilde   ogsaa   de  slaa  til.     I   sidste  In- 

stans  forekom  den  mulige  Risiko  dem  at  være 
omtrent  lig  Nul ;  Skibets  Ejer  kom  i  alle  Til- 
fælde til  at  bære  Ansvaret. 

Kort  efter  modtog  Erik  O'Kelly  og  Szemsky 
i  sin  Kahyt  og  gik  med  et  halvt  Smil  ind 
paa  deres  Betingelser. 

»Ja  saa  kan  Rhederen  stole  paa  os  alle 
som  paa  sig  selv«,  sagde  O'Kelly  med  et 
Skrabud,  »og  skulde  der  være  en  iblandt  os, 
der  ikke  vil  makke  ret,  saa  kan  Deres  Vel- 
baarenhed  være  evig  muggen  paa,  at  han 
nok  skal  blive  holdt  til  Vinden!« 

ørket  begyndte  at  falde  paa. 

»Chemeia«  drev  langsomt  frem  i 
vestlig  Retning.  Det  var  en  stille,  mild  Af- 
ten; Bølgerne  skvulpede  sagte  forbi  Skibets 
Bov.  og  bøjede  man  sig  ud  over  Rælingen, 
kunde  man  sé  langt  ned  i  det  klare,  grøn- 
lige Vand. 

Forude  i  Vest  flammede  Himlen  i  høj- 
rødt Solnedgangsskær:  en  enkelt  guldbræm- 
met  Sky  dukkede  op  langt  nede  i  Horisonten ; 
ellers  var  den  høje  Hvælving  klar  og  blaa. 
En  enlig  Sejler  skimtedes  ret  i  Vest,  og  bag 
ude  i  Øst  og  Sydost  mødte  Blikket  gennem 
Aftendisen,  der  allerede  bredte  sig  over  Havet, 
de  to  Orlogsmænd,  der  nætop  satte  Lanter- 
nerne til  Tops. 

11 


162 


Krik  stod  sammen  med  Kaptejnen  og 
første  Styrmand  paa  Kommandobroen.  De 
vekslede  kun  faa  Ord,  og  der  laa  Alvor  over 
deres  Ansigter.  Eriks  Haand  sluttede  fast 
om  Broens  Rækværk,  mens  han  ufravendt  stir- 
rede agter  ud  mod  de  to  Skibe. 

De  gled  sagte  fremad  for  faa  Stempel- 
slag ligesom  »Chemeia«. 

»Nu  er  det  straks  mørkt«,  sagde  Aisløv; 
»det  er  vel  bedst  at  hejse  Lanternerne?« 

» —  Jeg  overlader  fuldstændig  alt  til 
Dem«,  svarede  Erik. 

Kaptejnen  raabte  ned  til  Vagten,  og  faa 
Minutter  efter  gik  »Chemeia« s  Lanterner  til 
Vejrs. 

»  »Défence«  tager  Fart«,  sagde  han  lidt 
efter.    >de  vil  nok  passe  paa  os.« 

(ianske  rigtig:  den  franske  Orlogsmand 
gled    fremad    med    forøget    Fart.     Kort    efter 

rode  den  > Chemeia«  i  en  Kvartmils  Af- 
stand, gik  forud  og  mindskede  saa  atter  Fart. 

Kiik  rynkede  Panden. 

»—  Naar  staar  Maanen  op?«  spurgte  han. 

>Førs1  hen  ad  Morgenstunden«,  svarede 
Kaptejnen,  »og  til  den  Tid  vil  vi  forlængst 
dem  udei  af  Sigte. 

Vi  skal  vare  det!«  BVarede  Erik  kort. 
Mørkel     tog    mere    og    mere    til.       Mavet 

blev  dybt  blaagrønt  og  tilsidst  næsten  sort. 
Man  øjnede  kun  det  hvide  Skum  af  Sø- 
erne, der  brød  sig  i  Nærheden  af  Skibet. 
Skæret  i  Vest  blegnede  hen  og  slukkedes; 
Himlen  blev  ligelig  mørk  over  hele  Syns- 
kredsen, og  Stjærnemyldret  vældede  frem  for 
oven. 

Det  var  Bestemmelsen,  at  man  skulde 
vente  med  at  vende  til  umiddelbart  før  Mid- 
nat, naar  Orlogsmændene  skiftede  Vagt;  man 
gjorde  Regning  paa  da  at  slippe  længst  bort, 
inden  Manøvren  bemærkedes.  Erik  gik  ner- 
vøst frem  og  tilbage:  han  ønskede  bare,  Timen 
var  der. 

Natten  blev  mild  og  klar  —  lidt  for  klar ; 
det  havde  været  bedre,  om  Himlen  var  bleven 
overtrukken.  Men  det  var  ikke  at  vente  paa 
den  Aarstid,  og  denne  Nat  skulde  det  være. 

Alle  Forberedelser  blev  trufne.  I  Ma- 
skinrummet fyredes  der  under  Kedlerne,  saa 
en  tyk,  kulsort  Røg  væltede  op  af  Skor- 
stenene, ud  i  Mørket,  hvor  den  tabte  sig  for 
Blikket.  Den  største  Part  af  Besætningen 
laa  i  Køjerne  for  at  hvile  ud  til  Natten. 

Erik  gik  nedenunder  for  ogsaa  at  forsøge 
at  hvile,  men  det  var  ham  ikke  muligt  at 
linde  Ro.  Hvert  Øjeblik  maatte  han  atter  op 
af   den   Lænestol,  i   hvilken  han  søgte  Hvile, 

og  gaa  rastløst  op  og  ned  ad  Gulvet.  Hans 
Hustru  forsøgte  at  berolige  ham,  spændt  og 
nervøs  som  hun  dog  selv  var,  men  det  vilde 
ikke  lykkes  hende. 

Fem  lange,  dræbende  Timer  sneg  sig  hen. 
Hvert  Øjeblik  saa'  de  op  paa  Kahytsuret, 
der  langsommeligt  drev  sine  Visere  frem  og 
frem,  et  lille  bitte  Stød  for  hvert  Dik.  Vilde 
Tiden  dog  ikke  faa  Ende? 

De  standsede  paa  én  Gang  midt  paa 
Gulvet  overfor  hinanden.  Deres  Blik  mødtes, 
tavst  og  længe.  Hendes  Øjne  var  store  og 
blanke. 

»Min  Mand!«  kom  det  endelig  frem  .  .  . 
»Min  egen  Mand!«  —  og  hendes  Arme  laa 
om  hans  Hals. 

»I  Nat,  i  Nat!« 


Endelig!  Uret  slog  *U  til  tolv.  Nu  rask 
op  paa  Dækket! 

Mandskabet  var  fuldtalligt  samlet;  alle 
spændte  og  tavse.  Kaptejnen  stod  paa  Kom- 
mandobroen med  Uret  i  Haanden.  Erik  og 
hans  Hustru  gik  op  til  ham. 

»Saa!« 

Aisløv  stak  Uret  i  Lommen. 

*  Lanternerne  ned!«    raabte  han  og  tryk- 

kede  i  det  samme  paa  Klokken  ned  til  Ma- 
skinrummet. 

I  et  Nu  gik  »Chemeia«s  Lanterner  til  Dæks 
og  slukkedes  som  et  Stjærneskud.  Alt  blev 
mørkt :  kun  over  Kompasset  kastede  en  elek- 
trisk Glødelampe  et  dæmpet  Skær.  Kaptejnen 
raabte  ned  i  Rummet:  det  sydede  agter  ved 
Skruen,  Skibet  sakkede  et  Øjeblik,  vendte  og 
skød  i  det  næste  Øjeblik  over  Stævns.  Op 
fra  Dybet  trængte  en  brusende  Larm  af  Vand, 
der  kløvedes  under  Farten,  og  de  kraftige 
Maskiner  rystede  Skibet. 

»Fuld  Kraft!« 

Rorgængeren  slap  Rattet  og  lod  Hjulet 
løbe  tilbage:  »Chemeia«  stod  lige  ud  mod 
Syd  til  Øst. 

Der  fulgte  nogle  Øjeblikke  fulde  af  Spænd- 
ing. Alles  Blik  var  vendt  i  den  Retning,  hvor 
»Défence«  laa.    Uret  viste  10  Minutter  over  12. 

>De  sover,  de  Kæltringer«,  udbrød  O'Kelly, 
»der  kan  Du  sé,  Petterson!« 

Ingen  svarede. 

»Hvor  er  Petterson?« 

9 —  Ja  hvor  er  Petterson?* 

Ingen  havde  sét  ham; 

>  Hvor  Dælen  er  Petterson  ? «  udbrød 
O'Kelly  og  blev  mørkerød. 

»Den  lille  Jolle  er  borte!«  udbrød  Szem- 
sky  i  det  samme. 

O'Kelly  fik  ikke  Tid  til  at  svare.  Det 
glimtede  i  Sydvest;  nogle  Minutter  efter 
hørtes  et  skarpt  Knald,  og  et  hult  Drøn 
rullede  hen  over  Søen.  Umiddelbart  efter 
lyste  og  knaldede  det  til  den  anden  Side. 

Kaptejnen  raabte  ned  i  Maskinrummet, 
hvorfra  Jacksons  Stemme  svarede. 

»Ligemeget«,  raabte  Aisløv  atter:  —  »saa 
megen  Kraft,  Maskinen  kan  taale.« 

Man  stirrede  i  aandeløs  Forventning  ud 
over  Søen.     Der  hørtes  ikke  flere  Skud. 

Vi  skal  sejle  dem  Vandet  tyndt,  de 
Hunde«,  bandede  O'Kelly,  men  i  det  samme 
gav  han  et  Brøl  fra  sig.  En  intensiv,  skæ- 
rende hvid  Lysstraale  brød  ud  fra  et  lille 
Punkt  langt  borte,  lyste  Havet  op  i  Miles  Af- 
stand og  løb  med  en  Hurtighed  som  Lynets 
Horisonten  rundt,  til  det  et  Par  Sekunder 
efter  standsede  ved  »Chemeia«  og  oplyste 
hele  Skibet  saa  klart,  at  de  alle  kunde  sé 
hverandres  Ansigter. 

I)'-  Djævle  har  elektrisk  Lys!«  udbrød  han. 

Der   har   vi   Engelskmanden«,    sagde 

Aisløv  og    pegede  i  den  anden  Retning,    hvor 

i    det   samme   et   lignende  Lys   brød   frem  og 

forenede    sig    med    Hot   første  dér,    hvor  det 

traf  »Chemeia«.  Et  nyt  Skud.  hvis  Blink 
næppe  skimtedes  for  de  skarpe  elektriske 
Straaler.  knaldede. 

» —  Satans,  at  den  er  kommet  os  saa 
nær!«  vedblev  han  og  raabte  atter  ned  i 
Rummet. 

»Syv  Streger  over  Rødt«,  svarede  Jackson. 

» —  Hjælper  ikke«,  svarede  Aisløv  igen, 
»mere!« 

Engelskmanden  syntes  at  komme  nærmere, 
og  dog  skar  »Chemeia«  gennem  Bølgerne  med 
en  Fart,  der  rystede  hele  Skibet,  og  Havet 
stod  i  et  fraadende  Skum  saa  langt,  man 
ved  det  elektriske  Lys  kunde  skælne.  En 
hvislende  Lyd  af  Damp  lød  op  gennem  Skor- 
stenen. 

Erik  stod  bleg  og  tavs  med  sin  Hustru 
støttet  mod  sig.  Hans  Blik  var  ufravendt 
rettet  mod  den  blinkende  Lysstribe,  hvis  Ud- 
gangspunkt syntes  stadig  at  komme  nærmere, 
og  han  bed  Læberne  sammen. 

»Vi  maa  fra  dem  —  for  enhver  Pris«, 
sagde  han  endelig  til  Aisløv.  »hvorledes  staar 
det  sig  med  Maskinerne?« 

Kaptejnen  konfererede  atter  med  Maskin- 
mesteren. 

»Manometeret  kan  ikke  vise  højere  Tryk, 

og  Dampen   staar  ud   af  Sikkerhedsventilen« ,. 
lød  Svaret. 

Aisløv  tav  et  Øjeblik  og  stirrede  ud  mod 
Engelskmanden.  Saa  bøjede  han  sig  atter 
hen  til  Talerøret,  trykkede  paa  Klokken  og 
raabte : 

»Fyr  mere  under  og  læg  Vægt  paa  Ven- 
tilen ! « 

» —  Kedlen  kan  ikke  taale  mere!«  lød 
Svaret. 

»Den  skal!« 

Dampen  holdt  op  at  hvisle  gennem  Skor- 
stenen: en  ny  kvælende  Røg,  iblandet  store^ 
Ildgnister,  væltede  frem.  Det  gav  et  Ryk  i 
Skibet,  saa  det  næsten  forekom  dem,  at  det 
et  enkelt  Sekund  stod  stille.  Men  i  næste 
Nu  skød  det  fremad  med  forøget  Fart,  saa 
Havet  brusede  som  et  Vandfald  under  det. 

»Hurra!«  raabte  Mandskabet,  »vi  løber 
fra  dem!« 

»Défence«,  som  havde  forsøgt  at  gaa  op 
paa  Siden  af  »Chemeia«,  syntes  virkelig  at 
blive  tilbage,  og  Engelskmanden  kom  heller 
ikke  nærmere. 

»Aa«,  sagde  O'Kelly  stolt,  »et  Skib  som 
dette         — \" 

►  Nu    skyder    de    igen!-     adbrød    føj 
mand. 

Et  Drøn,  -  stærkere  end  de  tidligere,  lødy 
men  paa  Grund  af  Mørket  havde  man  ingen 
Anelse  om,  hvor  langt  Skuddet  naa'ede. 

»Chemeia«  skød  gennem  Bølgerne  som 
en  Pil.  »Défence «  var  allerede  ladt  langt  til- 
bage: dens  elektriske  Lys  skimtedes  kun  som 
en  Stribe  fjærnt  i  Horisonten,  og  tilsidst 
forsvandt  det  ganske.  Kun  Engelskmanden 
syntes  omtrent  at  være  >Chemeia«s  Jævn- 
byrdige, om  end  den  sidste  dog  stadig  vandt 
lidt  frem  for  den. 

»Madras«  (det  var  Navnet  paa  det  engel- 
ske Skib)  skød  stadig,  men  man  haabede 
endnu,  at  Afstanden  var  for  stor  til,  at  Skud- 
dene kunde  ramme.  Heri  tog  man  imidlertid' 
fejl.  Allerbedst  som  man  intet  anede,  kom 
et  vældigt  Projektil  hvæsende  gennem  Luften 
og  fejede  det  øverste  af  begge  »Chemeia«s. 
Master  bort,  saa  Træsplinter  og  Jærnstumper 
fløj  ned  paa  Dækket. 

»Fy  for  den  Lede!«  udbrød  O'Kelly. 

Aisløv  blev  bleg. 

»Dette  her«,  hviskede  han  til  Erik,  »gaar 
ikke  i  Længden:  de  skyder  for  godt.« 

Erik  bed  Tænderne  tæt  sammen  og 
rynkede  Panden  uden  at  svare.  Et  nyt 
Projektil  kom  hvæsende  og  faldt  i  Vandet 
tæt  luvart  for  »Chemeia«,  saa  man  hørte  det 

/syde   i   Vandskorpen.     Stillingen   begyndte   at 
blive  uhyggelig. 

Pludselig  gav  det  et  Sæt  i  Erik,  som  om 
han  fik  en  Idé.  Han  bøjede  sig  ned  over 
Rækværket  paa  Broen  og  raabte  til  Folkene: 

»Er  der  nogen  af  eder,  der  kan  sigte 
med  en  Kanon?« 

»Ja«,  svarede  tiere  Stemmer;  »Szemsky 
lian  kan.« 

»Szemsky  har  været  første  Kanonér  i 
Hs.  Majestæt  Czarens  Flaade«,  brølede  CTKelly, 
»frem  med  ham!« 

Szemsky  kom  frem  og  tog  til  Huen. 

»Jeg  tror  nok.  jeg  kan  sigte  med  en  Ka- 
non«, sagde  han. 

Kom  saa  herop«,  sagde  Erik. 

»I  Nøden  skal  man  kende  sine  Folk«, 
vedblev  Erik.  da  Szemsky  kom  op  paa  Broen 
til  ham:  vil  De  vove  Livet  for  at  redde 
»Ghemeia   ?< 

Szemsky  saa'  ham  fast  i  Øjnene. 
.I;i  —  hvis  det  er  nødvendigt!« 
(iodt!«         Erik  rakte  ham  Haanden  — , 
men    saa   er   her   heller  ingen  Tid  at  spilde. 
Ret   den   store   Kanon  til!« 

Szemsky   tog  atter   til    Huen. 

»Javel,  lir.  Rheder!«   svarede  han  og  gik. 
Erik   kaldte  et  Par  af  de  andre  Folk  til 


—   171  — 

og  bød  dem  følge  med  ned  i  Laboratoriet. 
Faa  Minutter  efter  kom  de  op,  bærende  en 
Tønde. 

»Slaa  Tønden  op*,  befalede  Erik.  »men 
forsigtig,  forsigtig ! « 

»Det  er  Skydebomuld«,  henvendte  han 
sig  til  Alsløv.  der  et  Øjeblik  kom  ned  til  ham: 
»Krudt  vilde  i  vore  Kanoner  ikke  kunne  række 
saa  langt.« 

Et  nyt  Projektil  kom  farende  lige  over 
Hovederne  paa  dem. 

»Hurtig«,  vedblev  Erik.  »men  forsigtig! 
Den  mindste  uforsigtige  Riven  eller  Gniden 
kan  koste  os  Livet.  Saa!  Sagte!  Ind  i  Ka- 
nonen med  det.  Forsigtig.  Saadan!  Mer 
endnu!  Lidt  til!  Saadan!  Og  saa  Kug- 
len !     Godt ! « 

Erik  vendte  sig  til  Szemsky. 

»Nu,  min  Ven«,  udbrød  han  og  lagde 
Haanden  paa  hans  Skulder,  »sigt  nu  lige  ind 
i  den  elektriske  Lyskegle.  Der  er  intet  andet 
for:  vi  maa  skyde  det  fordømte  Lysapparat 
i  Stykker.« 

» —  Afstanden  .  .  .«,   mumlede  Szemsky. 

»Ja  vel«,  svarede  Erik,  »jeg  véd  det,  det 
er  som  at  spille  i  Lotteriet:  der  er  kun  en 
Sandsynlighed  af  1  mod  10,000  for.  at  vi 
rammer.     Men   lige  meget,   vi  har  intet  Valg. 

Enten — eller!  Kanonen  springer  efter  al  Sand- 
synlighed — .« 

» —  Det  gør  den  vel«,  sagde  Szemsky, 
som  om  det  ikke  vedkom  ham.  »Naa,  i  Ma- 
donnas Navn !« 

»Bort  dér!«  raabte  Erik  til  Matroserne 
rundtom,   »til  Side!  Kryb  i  Skjul  bag  Hytten ! « 

Man  efterkom  Befalingen. 

»Szemsky,  min  Ven!«  udbrød  Erik  og 
rakte  ham  atter  Haanden. 

» —  Jeg  skal  gøre,  hvad  jeg  kan«,  svarede 
Szemsky  og  trykkede  den  fremrakte  Haand; 
»men  nu  maa  Deres  Velbaarenhed  selv  gaa 
til  Side.« 

Erik  adlød  tøvende. 

Szemsky  sigtede  længe.  Blandt  Mand- 
skabet herskede  aandeløs  Stilhed,  skønt  man 
ikke  ret  vidste,  hvad  der  skulde  gaa  for  sig; 
men  man  anede,  det  var  noget  overordenligt. 
Sekunderne  forekom  Erik  at  være  Aar. 

Pludselig  lød  et  aldeles  øredøvende  Brag 
midt  paa  »Chemeia«s  Dæk,  og  en  glødende 
Ildsøjle  slyngedes  over  tyve  Alen  udenbords. 
1  samme  Nu  indhylledes  alt  i  dybt  Mørke,  som 
føltes   dobbelt   sort  oven  paa  det  stærke  Lys. 

Engelskmandens  elektriske  Lys  var  for- 
svundet 

I    første    Øjeblik    troede   Mandskabet,    at 

»Chemeia«  var  bleven  ramt  af  et  fjendtligt 
Skud.  Store  Stykker  af  Dækket  var  oprevne 
og  en  Del  af  den  nærmeste  Kahyt  fejet  væk. 
Men  lidt  efter,  da  man  fandt  sig  selv  og  sine 
Kammerater  i  god  Behold,  forstod  man,  hvad 
der  var  sket. 

»Du  skød  som  en  Knop,  Szemsky«,  brølede 
O'Kelly. 

Men  den  tiltalte  svarede  ikke.  Han  laa 
udstrakt  i  hele  sin  Længde  ved  Siden  af  den 
.sprængte  Kanon. 

atten  gik  til  Ende. 

I  Øst  rødnedes  Himlen  af  et  mor- 
genkoldt  Skær,  og  man  begyndte  at  skimte 
Horisonten  som  en  bleg,  halvt  udvisket  Stribe. 
En  stor  Havfugl  gled  med  udspilede  Vinger 
lydløst  gennem  Luften  tæt  forud  for  »Chemeia«. 
Man  havde  undt  sig  nogle  Timers  Hvile 
oven  paa  den  stærke  Spænding,  nu  da  Faren 
for  at  blive  forfulgt  og  indhentet  syntes  ovre. 
Kun  anden  Styrmand,  Juncker,  stod  spej- 
dende paa  Kommandobroen,  og  Spanieren 
Me  ude/  passede  Rattet,  sagte  istemmende 
en  Sang: 

Cien  veceu  ciento, 

Mil  vcccK  mil, 

Mai  besoi  dame 
Laura  gentil, 
Que  Horen  <'ii;m 
May  o  y  Abril, 

ai  llevan 
Donro  y  Jenil. 

Alt  aande.de  Fred  og  Ro.  En  mild,  nord- 
lig Brise  strøg  Dækket  agter  ind,  mættet  med 
frisk  Sølugt  og  læggende  et  fint  Lag  af  Fug- 
tighed over  alt,  hvad  den  mødte.  Støt  og 
jævnt  gled  Skibet  fremad,  fredelig  kløvende 
det  dybe.  grønne  Vand.  hvor  dets  Spor  teg- 
nede sig  som  en  lang.  hvid  Skumstribe. 

>—  Ohøj!« 

O'Kelly  viste  sig  i  en  Luge,  satte  sin 
Fløjte  for  Munden  og  trilrede  kunstfærdig  en 
lang.  skærende  Tone  for  at  kalde  Mandskabet 
op.  Saa  sprang  han  helt  op  paa  Dækket, 
gik  hen  til  Kabyssen  og  tudede  ned  til  Pro- 
sper  Kok,  at  det  hastede  svært  med  Morgen- 
kaffen. 

Nu  kom  ogsaa  Erik  og  Kaptejnen  til  Syne. 

O'Kelly  spyttede,  tog  til  Huen  og  skrab- 
ede ud. 

» —  En  god  Morgen,  om  jeg  tør  være 
saa  dristig!«  henvendte  han  sig  til  Erik,  »dej- 
ligt Vejr  og  en  Horisont  saa  bar  som  min 
Haand!« 

»Og  Szemsky?«  skyndte  Erik  sig  at  spørge. 

* —  Sover  som  en  Sten,  Deres  Herlighed«, 
svarede  O'Kelly,  fejler  ikke  det  bitterste  uden 
en  Smule  Pirken  i  den  ene  Skulder,  hvor  han 
fik  Slaget.      Men    staar    Pokker   i   ham?   .  . 

(Undskyld.    Deres  Herlighed,    at  jeg   bander!) 
kommer  ikke  dér  Fyren  i  egen  Person!« 

Virkelig  kom  Szemsky  op  paa  Dækket 
sammen  med  det  øvrige  Mandskab.  Han  var 
noget  bleg  og  bar  den  venstre  Arm  i  Bind, 
men  saa'  ellers  ikke  ud  til  at  fejle  noget. 

Erik  skyndte  sig  hen  til  ham  og  rakte 
Haanden  ud  imod  ham ,  mens  Mandskabet 
stimlede  sammen  om  dem.  Han  var  bevæget 
og  fik  kun  de  faa  Ord  frem: 

»Tak,  Szemsky.« 

Polakken  smilede  stille. 

»Og  Tak  til  eder  alle!«  vedblev  Erik,  idet 
han  henvendte  sig  til  det  øvrige  Mandskab, 
»I  har  alle  vist  eder  som  Mænd!« 

»Rhederen  leve!«  raabte  O'Kelly. 
Hurra!«  istemmede  Folkene. 

»Og  et  Hurra  for  Szemsky  med!«  svar- 
ede Erik. 

Ja,  det  er  visst!  Han  er  en  Knop«,  mum- 
lede O'Kelly  rørt,     han  leve!« 

Prosper  Kok  viste  sig  i  Kabysdøren. 
Kaffen  er  færdig,  Folkens  «,  sagde  O'Kelly 
og  viskede  sig  med  Bagen  af  Haanden  i  An- 
sigtet,  -nu  lidt  muntert!« 

Erik  lod  Kaffen  til  sig  og  Officererne 
servere  i  Kommandohytten,  hvorfra  man  havde 
Udsigt    til    alle    Verdenshjørner.      Horisonten 

var  stadig  bai\  uden  et  eneste  Sejl  eller  Spor 
af  Røg  fra  nogen  Damper. 

Der  herskede  en  frejdig,  munter  Stem- 
ning mellem  Skibets  Officerer.  Den  i  B^ælies- 
skab  overvundne  Fare  havde  ført  dem  alle 
nærmere  til  hverandre,  og  især  var  man  enig 
om  at  beundre  Eriks  Paafund  med  at  skyde 
Fjendens  Lysapparat  i  Stykker  og  Szemskys 
mesterlige  Skud. 

»Og  saa  Maskinerne  !<-  udbrød  Jackson, 
»et  saadant  Tryk.  de  Kedler  kunde  bære!« 

»Det  tror  jeg«,  svarede  Wood,  —  »tom- 
metykt Platin  —  hvem  har  ogsaa  sejlet  med 
slige  Maskiner  før!« 

Der  snakkedes  længe  frem  og  tilbage  om 
Gaarsdagens  Hændelser.  Man  var  enig  om 
at  berømme  alt:  Skibet,  Mandskabet  og  sit 
Held.     Tilsidst  vendte  Erik  sig  mod  Aisløv: 

»Naa.  Kaptejn.  hvor  befinder  vi  os  nu?« 

»Med  den  Fart.  vi  har  skudt,  formoder 
jeg.  vi  befinder  os  omtrent  paa  Højde  med 
Kap  Horn « ,  svarede  denne :  » jeg  har  nu 
ændret  Farten  noget  mere  i  vestlig  Retning 
for  at  gaa  uden  om  den  Del  af  Polarlandet, 
der  strækker  sig  op  til  den  61de  Breddegrad, 
og  saa  foreslaar  jeg,  vi  trænger  direkte  syd 
paa  langs  Viktorialandets  Kyst,  hvor  vi  vil 
være  i  absolut  Sikkerhed.« 

18 

»Meget  vels  sagde  første  Styrmand,  det 
er  ogsaa  min  Mening,  men  —  undskyld,  jeg 
opkaster  det  Spørgsmaal,  siden  vi  nu  engang 
skal  til  at  raadslaa  —  hvad  saa?« 

»Ja  hvad  saa?«  spurgte  de  andre  Offi- 
cerer. 

Ingen  svarede.  Erik  saa'  eftertænksomt 
ud  for  sig. 

I  det  samme  mørknedes  Indgangen  til 
Hytten;  det  var  den  unge  Frue,  der  viste  sig. 
Officererne  rejste  sig  høfligt. 

»Hvad  saa?«  spurgte  hun. 

Erik  satte  hende  med  faa  Ord  ind  i  Sam- 
taleæmnet. 

»Vi  maa  naturligvis  paa  en  eller  anden 
Maade  sætte  os  i  Forbindelse  med  Evropa«, 
sagde  hun. 

Aisløv  smilede. 

Men  hvorledes,  Frue?«  spurgte  han,  »paa 
de  sydligste  Breddegrader  lindes  hverken  Post- 
eller Telegrafvæsens 

»Nej  -  heldigvis  ,  sagde  Juncker,  »ellers 
fik  vi  nok  snart  Hesøg,  som  vi  ikke  skøt- 
tede om.« 

Kunde  vi  ikke  møde  et  Skib,  en  Hval- 
fanger f.  Eks.  og  leje  den  til  at  besørge  vort 
Ærende?« 

Krik  saa'  glad  op. 

»Der  har  vi  det«,  sagde  han;  »vi  bestik- 
ker en  Hvalfanger  til  i  dybeste  Hemmelighed 
at  besørge  et  Brev  til  Professor  Du  cis,  og 
saa  gaar  vi  længere  syd  paa  for  at  afvente 
Begivenhedernes  Gang. « 

> Idéen  er  ikke  ilde«,  svarede  Aisløv, 
»blot  vi  trælfer  et  saadant  Skib  og  kan  faa 
Kaptejnen  til  at  gaa  ind  paa  vort  Forslag.« 

»For  Guld  er  alt  tilfals«,  bemærkede 
Jackson. 

»Og  det  er  nætop  den  rette  Aarstid «,  til- 
føjede Smith  :  »blot  vi  ikke  træffer  for  mange 
Hvalfangere,  der  kan  sladre  af  Skole,  hvis  de 
møder  Engelskmanden. « 

»Ja,  vi  behøver  visst  ikke  tvivle  om,  at 
han  er  ude  efter  os«,  sagde  Proviantforval- 
teren. 

Og  den  Pokkers  Petterson « ,  vedblev 
Smith,  »hvis  han  har  været  saa  heldig  at 
blive  opsnappet  af  en  af  Orlogsmændene,  vil 
han  ikke  have  været  sén  med  at  fortælle 
det  hele. 

»Han  vidste  jo  ingen  Ting  ,  sagde  Als- 
løv  —  »i  det  højeste,  at  vi  gik  syd  paa,  og 
det  kan  være  et  meget  elastisk  Begreb.  Imid- 
lertid har  vi  tilstrækkeligt  Forspring,  og  til 
Polen  følger  de  os  næppe.« 

»Ja,    ja«,    afbrød    Erik    Forhandlingerne, 

»den  Sag  er  altsaa  foreløbig  afgjort:  vi  gaar 
syd  paa  forbi  Viktorialandet  saa  langt,  vi  kan 
komme,  og  forøvrigt  har  vi  Øjnene  godt 
med  os!« 

Dermed  rejste  man  sig,  og  hver  gik  til  sit. 

Dagen  forløb  rolig  og  uden  nogen  Begiven- 
hed, der  kunde  give  Anledning  til  Frygt.  Ved 
Middagstid  tog  Kaptejnen  en  Solobservation, 
der  gav  til  Resultat,  at  man  befandt  sig  paa 
cirka  57  Graders  sydlig  Bredde  og  lidt  over 
91  Graders  vestlig  Længde,  og  Kursen  ændre- 
des derfor  til  Retningen  S.  V.  til  V.  Om 
Eftermiddagen  iagttog  man  en  Sejler  i  Nord- 
vest; den  holdt  sig  imidlertid  helt  ude  i  Hori- 
sonten og  forsvandt  atter  kort  Tid  efter  at 
have  ladt  sig  til  Syne. 

»Chemeia«  skød  en  rask  Fart,  skønt 
dens  Hastighed  naturligvis  ikke  paa  langt 
nær  kunde  maales  med  den  fra  den  fore- 
gaaende  Nat.  Var  man  bleven  saadan  ved, 
erklærede  Smith,  vilde  man  kunne  have  om- 
sejlet Jorden  i  10  å  12  Dage  —  hvis  ikke 
Skibet  var  gaaet  i  Luften  forinden,  hvad  der 
var  det  mest  sandsynlige.  »Ingensinde  havde 
et  Fartøj  sejlet  Vandet  tyndere  !<-  erklærede 
O'Kelly  med  Bestemthed. 

Krik  var  imidlertid  travlt  beskæftiget  i 
sin  Kahyt.     Han    udarbejdede   en  lang   detal- 

jeret  Beskrivelse  af  sin  Opdagelse  til  Profes- 
sor Ducis,  og  samtidig  vilde  han  for  alle 
Tilfældes  Skyld  sende  lignende  Redegørelser 
til  de  vigtigste  lærde  Selskaber  i  Verden. 
Disse  Breve  skulde  af  den  Brevdrager,  man 
forhaabenlig  fik  lejet,  lægges  i  forskællige 
Postkasser  i  Evropa,  og  for  en  yderligere  Sik- 
kerheds Skyld  blev  Afhandlingerne  affattet  i 
et  saa  knudret  videnskabeligt  Sprog,  at  kun 
en  Fagmand  vilde  kunne  have  nogen  Mening 
om,  hvilket  Æmne  de  behandlede.  De  fik 
alle  forskællige  Titler;  saaledes  kom  f.  Eks. 
Afhandlingen,  bestemt  for  det  naturvidenska- 
belige Selskab  i  Montpellier,  til  at  hedde: 
>  Systematiske  Forsøg  over  Wismut'ets  ele- 
mentære Molekularbevægelser  og  analoge  Stof- 
fer.« Hans  Hustru  var  ham  behjælpelig  med 
at  afskrive  de  mange  Ark;  Tiden  gik  der- 
for rask  for  dem  begge,  og  de  var  mere 
glade  og  oprømte,  end  det  havde  været  Til- 
fælde i  Aaringer. 

Der  var  kommet  nyt  Liv  og  ny  Spæn- 
stighed  over  Erik.  Han  kunde  lé  muntert, 
og  i  Blikket  tændtes  den  gamle  frejdige  Glans. 
Hans  Gang,  der  nys  havde  været  slæbende, 
blev  atter  fast  og  mandig,  og  hans  Holdning, 
der  havde  været  ludende,  rank. 

»Frisk  Mod,   »Chemeia«,  og  frem!«   sagde 

han,  da  han  om  Aftenen  stod  paa  Kommando- 
broen og  saa1  ud  over  Havet:  »husk,  du  bærer 
Cæsar  og  hans  Lykke  !< 

Nogle  Dage  gik. 

Saa  en  Morgen,  da  Erik  efter  Sædvane 
sammen  med  sin  Hustru  viste  sig  tidlig  paa 
Dækket,  fik  de  Øje  paa  Kaptejnen,  der  stod 
paa  Kommandobroen  og  gennem  Kikkerten 
ivrig  spejdede  i  østlig  Retning.  De  skyndte 
sig  op  til  ham  og  vendte  hurtig  Blikket  ad 
samme  Kant. 

Der  ude  i  Kimmingen  viste   sig  et  Land. 

Rent  og  snehvidt  tegnede  takkede  Bjærg- 
kæder  sig  mod  den  opgaaende  Sol,  der  kende- 
lig langsommere  end  vanlig  hævede  sig  lidt 
efter  lidt  paa  den  blaa  Himmel.  Fra  store 
Sneflager  skar  det  skarpe  Lys  i  Øjnene,  og 
Vandet  inde  under  Kysten  var  dybt  blaat  og 
klart  som  en  Kobberopløsning.  Fra  »Che- 
meia  s  Master  og  Takkelage  tindrede  Lyset, 
kastet  tilbage  fra  de  tusend  Iskrystaller;  det 
havde  frosset  om  Natten,  og  Luften  var 
meget  kold. 

Polarlandet !<    udbrød  Krik. 

Aisløv  nikkede. 
1   Aftes    efter    Solnedgang    passerede  vi 
den   sydlige  Polarkreds^,    sagde    han,    -og  nu 
sejler    vi     den    halvaarlig    lange    Dag    imøde. 


183 


Den  Sol.  vi  nu  sér  gaa  op;  vil,  eftersom  vi 
gaar  syd  paa.  efterhaanden  synes  næsten  at 
staa  stille  og  først  gaa  ned  om  fem-seks 
Maaneder.  < 

Erik  saa'  tankefuld  ud  for  sig. 

Efterhaanden  som  hans-  Blik  vænnedes 
til  det  skarpe  Lys.  bemærkede  han.  at  selve 
Kysten  var  omgivet  af  et  milebredt  Isbælte 
og  Havet  oversvømmet  af  store  Isflager. 

»Det  maa  betragtes  som  et  rent  Vid- 
under, vedblev  Kaptejnen,  »at  vi  er  kommet 
saa  langt  syd  paa  uden  at  mærke  mere  til 
Is  og  Kulde.  Vi  befinder  os  nu  paa  den 
67de  Breddegrad,  og  James  Boss  kunde  ikke 
naa  videre  end  til  den  78de.  Imidlertid  vilde 
det  allerede  nu  være  umuligt,  selv  med  et 
Skib  som  »Chemeia«,  at  trænge  gennem  Is- 
bæltet ind  til  selve  Landet,  og  for  hver  Time, 
vi  naa'r  længere  frem.  vil  Kulden  kendelig 
tiltage. « 

»Farvandet  her  er  altsaa  vanskeligere 
end  ved  Nordpolen  ?<    spurgte  den  unge  Frue. 

»Ja  —  og  nej<,  svarede  Aisløv.  »Ved 
Nordpolen  er  Sommeren  forholdsvis  varm.  og 
i  den  gunstigste  Tid  vil  man  temmelig  let 
kunne  naa  helt  op  til  den  80de  Breddegrad 
eller  mere.  men  til  Gengæld  er  Vinteren  dér 
overordentlig  streng,  og  et  Skib.  der  saa  højt 

oppe  overfaldes  af  den  umilde  Aarstid,  er  i 
Reglen  fortabt.  Her  i  de  sydlige  Polaregne 
er  Klimaet  derimod  nogenlunde  éns  hele  Aaret, 
og  man  risikerer  derfor  ikke  saa  meget  af 
Vinteren  her  som  dér;  man  har  kun  at  vogte 
sig  for  Drivisen.  Men  —  saa  højt  mod  Polen 
som  i  de  nordlige  Egne  er  det  umuligt  at 
trænge,  i  det  mindste  med  et  Skib.« 

»Ah«,  udbrød  Fruen  og  pegede  ud  paa 
Havet  —  »en  Hval!« 

Der  viste  sig  virkelig  en  stor,  mørk  Masse 
derude,  som  skar  hurtig  gennem  Bølgerne,  nu 
og  da  stødende  mægtige  Vandstraaler  i  Vejret 
ligesom  to  Vandspring. 

Ja«,  svarede  Aisløv,  »Havet  i  disse  Egne 
er  langt  rigere  paa  Dyr  og  Fugle  end  ved 
Nordpolen.  < 

Og  Hvalfangerne?«  spurgte  Erik. 

» I  Heglen  kommer  de  ikke  synderlig  læn- 
gere mod  Syd,  end  vi  nu  befinder  os«,  svarede 
Kaptejnen,  »men  paa  Grund  af  det  usædvan- 
lig milde  Vejrlig  og  den  aabne  Sø  er  det  dog 
muligt,  at  enkelte  kan  være  gaaet  ned  til  en 
endnu  sydligere  Breddegrad.  Skal  vi  imid- 
lertid forsøge  at  sætte  os  i  Forbindelse  med 
en  saadan,  gør  vi  sikkert  bedst  i  ikke  at 
Bejle   for  langt  endnu  —  det  jeg  tror.     Anden 

nand,  Juncker,  kender  dog  mere  fil  diase 


—  185  — 

Egne  end  jeg,- og  vi  gør  derfor  bedst  i  at  høre 
hans  Mening.« 

Alle  >Chemeia<s  Officerer  blev  i  den 
Anledning  kaldt  sammen  til  et  Skibsraad. 
Juncker,  der  i  sin  Tid  havde  faret  med  en 
Hvalfanger,  var  absolut  af  den  Mening,  at 
man  skulde  holde  sig  i  det  Farvand,  man  nu 
var  kommet  i,  og  paa  ingen  Maade  gaa  læn- 
gere mod  Syd.  Ved  at  krydse  frem  og  til- 
bage under  denne  Breddegrad  maatte  man 
absolut,  før  eller  senere,  støde  paa  en  Hval- 
fanger. De  andre  Officerer  var  enige  med 
ham  heri.  og  saaledes  blev  det  bestemt,  at 
»Chemeia«  hele  Tiden  skulde  krydse  mellem 
den  66de  og  67de  Breddegrad,  mens  man  Dag 
og  Nat  holdt  skarpt  Udkig  til  alle  Verdens- 
hjørner. 

Dette  skete. 

Hvert  Minut  i  Døgnet  holdt  en  Mand  Vagt 
med  Kikkert  i  Haanden.  Erik  var  færdig  med 
sine  skriftlige  Arbejder  og  havde  forseglet 
sine  Postforsendelser:  alt  var  saaledes  rede. 
Men  Dagene  gik,  og  endnu  havde  ingen  Hval- 
fanger vist  sig,  skønt  man  til  Tider  kunde 
tælle  Snese  af  Hvaler,  der  umistænksomt  bol- 
trede sig  i  Havet  rundt  om  Skibet.  Juncker 
bandede  og  svor  paa,  at  det  var  ufatteligt,, 
og  Erik  begyndte  at  blive  urolig. 

Og  det  var  dog  netop  nu  den  allerbedste 
Tid!  Ellers  kunde  Havet  her  i  Januar  Maa- 
ned  være  propfuldt  af  Sejl.  erklærede  Jun- 
cker —  men  nu.  da  man  med  Spænding  stirrede 
ud  mod  den  tomme  Synskreds,  viste  der  sig 
ikke  det.  der  lignede  en  Sejler! 

For  hver  Dag.  der  gik,  blev  Spændingen 
og  Utaalmodigheden  ombord  større.  Hele 
Mandskabet  var  levende  interesseret  i  Begiven- 
hedernes Gang:  der  var  ikke  én,  som  ikke 
følte,  hvad  det  gjaldt  om.  Nu  da  man  ikke 
mere  sejlede  om  paa  Lykke  og  Fromme,  men 
med  et  virkeligt  Maal  for  Øje.  viste  det  sig, 
at  det  var  lutter  udvalgte  Folk,  -Chemeia« 
havde  ombord.  De  var  alle  i  den  korte  Tid 
blevet  Erik  hengivne  med  Liv  og  Sjæl,  og 
der  var  ingen  blandt  dem,  der  ikke  vilde 
vove  sin  Trøje  for  Opnaaelsen  af  det  store 
Maal.  de  tilsigtede. 

En  Dag.  da  Erik  mismodig  sad  i  sin  Ka- 
hyt og  endnu  en  Gang  saar  et  af  sine  Manu- 
skripter igennem,  for  han  pludselig  op  ved  at 
høre  et  vældigt  Brøl  oppe  fra  Dækket.  I  et 
Nu  ilede  han  op  ad  Kahytstrappen  for  at  er- 
fare Grunden. 

Det  var  O'Kelly.  der  stod  ved  den  styr- 
borda  Laaring  og  skreg,  mens  Mandskabet 
stimlede  sammen  om  ham. 


—  187  — 

Erik  vendte  hurtig  sit  Blik  ud  mod  Havet 
og  trode  at  skulle  sé  et  Skib;  men  nej,  alt 
var  bart  og  tomt  som  hele  Tiden. 

»Dér!  dér!«  brølede  O'Kelly. 

»Hvad  for  noget«,  udbrød  Peter,  »der  er 
jo  ingen  Ting? 

»Dit  Fæ«,  skreg  O'Kelly  rasende,  »»sér 
du  ikke  Hvalen ! ! « 

I  det  samme  lød  et  højt  Raab  fra  hele 
Mandskabet : 

»En  Harpun!!« 

Ganske  rigtigt.  I  et  Par  Hundrede  Alens 
Afstand  fra  Skibet  flød  en  død  Hval  med  en 
Harpun  i  Livet. 

'en  er  kommet  drivende  syd  fra«, 
sagde  Aisløv,  »og  forudsat,  at  den 
ikke  er  bleven  harpuneret  for  længere  Tid 
siden,  maa  vi  kunne  træffe  Hvalfangeren  ved 
at  gaa  mere  syd  paa.  Farvandet  der  er  saa 
indsnævret  af  Is,  at  den  ikke  vil  kunne  und- 
gaa  os,  naar  vi  blot  bolder  skarpt  Udkig.« 

Som  sagt  saa  gjort.  »Chemeia«  vendte 
Stævnen  mod  Syd. 

Ud  paa  Eftermiddagen  signaliserede  Ud- 
kigsmanden et  Skib.  Alle  Mand  stormede  op 
paa  Dækket.  Sydost  for  »Cheineia«  laa  en 
Tomaster.  Man  ændrede  øjeblikkelig  Kursen 
hen  imod  den,  og  en  halv  Times  Tid  efter 
laa  de  to  Skibe  Side  om  Side.  Det  var  en 
chilensisk  Brig,  »la  Esper anza«  fra  Valparaiso. 

Kaptejnen,  en  ung.  mørk  Sydamerikaner, 
viste  sig  paa  Dækket;  paa  Spørgsmaalet,  om 
han  var  Skibets  Ejer.  svarede  han  ja.  Han 
var  villig  til  at  komme  ombord  i   »Ghemeia«. 

Erik  modtog  ham  i  sin  Kahyt  i  Over- 
værelse af  sin  Hustru.  Aisløv  og  begge  Styr- 
mændene. Efter  en  kort  Indledning  spurgte 
Erik  ham  ligefrem,  om  han  vilde  sælge  ham 
Skibet  og  fare  i  hans  Ærende. 

Den  fremmede  Kaptejn  strøg  sig  om 
Skægget. 

Hvalfangsten  var  usædvanlig  heldig  det 
Aar.  erklærede  han.  og  uden  en  meget  run- 
delig Sum  kunde  der  ikke  være  Tale  om  at 
afstaa  Skibet.  Desuden  havde  hans  Mand- 
skab Part  i  Fangsten  og  vilde  derfor  gøre 
Fordring  paa  Erstatning. 

Erik  svarede  rolig,  at  Prisen  var  ham 
fuldstændig  ligegyldig.  Han  var  villig  til  f. 
Eks.  at  betale  20.000  Pd.  St.  for  Skibet  og 
et  Par  Hundrede  Pund  i  Erstatning  til  hver 
af  Mandskabet. 

Kaptejnen  saa'  op  med  et  hurtigt  Glimt 
i  Øjet.  Saa  strejfede  hans  Blik  Kahyttens 
gyldne  Loft  og  de  kostbare  udskaarne  Paneler. 
»Chemeia<s  Ejer  maatte  være  en  Mand,  der 
ikke  behøvede  at  spare  paa  Pengene. 

»20,000    Pund    er    en    smuk    Betalings 

svarede  han  aabenhjærtig,  »og  jeg  vil  ikke 
betænke  mig  paa  at  sælge  mit  Skib  for  en 
saadan  Pris.  Imidlertid  maa  jeg  dog  først 
tale  med  mine  Folk,  skønt  jeg  ikke  tvivler 
om,  at  de  vil  gaa  ind  paa  Deres  Betingelser 
og  saa  —  ønsker  jeg  naturligvis  at  vide, 
hvilket  Ærende  Deres  Herlighed  nys  hentydede 
til;  —  for  jeg  kan  tænke«,  tilføjede  han  med 
et  Smil,  »at  De  ikke  vil  betale  en  saadan 
Pris  for  intet.« 

Erik  svarede  ikke  straks,  og  Aisløv  skyndte 
sig  med  at  tage  Ordet. 

»Det  gælder  kun  for  os  om  at  blive  sat  i 
Forbindelse  med  Evropa«,  svarede  han,  »men 
i  al  Hemmelighed.  Sagen  er  den,  at  vi  be- 
finder os  paa  en  videnskabelig  Ekspedition, 
der  af  politiske  Grunde  maa  holdes  absolut 
skjult.  Vi  staar  nu  i  Begreb  med  at  gaa 
længere  syd  paa,  hvor  ingen  Forbindelse  med 
den  civiliserede  Verden  vil  være  mulig,  og 
det  er  os  om  at  gøre  først  at  faa  hemmeligt 
Brev  og  Budskab  til  Evropa.  De  vil  højst 
sandsynlig  paa  Hjæmvejen  blive  prajet  af  en 
eller  anden  Orlogsmand,  der  vil  spørge,  om 
De  ikke  har  sét  noget  til  os,  hvilket  det  da 
gælder  om  at  benægte.  Mere  kan  vi  ikke 
sige  Dem. 

»De1    er    ogsaa    tilstrækkeligt«,   svarede 

Amerikaneren.  >Jeg  gaar  nu  ombord  til  mine 
Folk,  og  om  en  halv  Times  Tid  skal  De  have 
mit  Svar.« 

Derpaa  rejste  han  sig,  bukkede  og  forlod 
Kahytten. 

Man  blev  siddende  for  at  raadslaa.  Kunde 
man  risikere  at  betro  de  vigtige  Brevskaber 
til  denne  fremmede  Mand,  som  man  dog  slet 
ikke  kendte,  og  paa  hvis  Paalidelighed  man 
ikke  blindt  kunde  stole?  Sæt,  han  sladrede 
af  Skole,  af  Ligegyldighed  eller  Tankeløshed, 
eller  han  maaské  bar  sig  saa  klodset  ad,  at 
Brevene  ikke  kom  i  de  rette  Hænder? 

»Det  vilde  være  langt  bedre  at  lade  en 
paalidelig  Mand  her  fra  Skibet  følge  med«, 
bemærkede  Juncker,  »og  give  ham  det  Hverv 
at  bringe  Brevene  til  deres  Bestemmelses- 
steder. < 

»  1  saa  Tilfælde  vilde  Szemsky  være 
Manden«,  bemærkede  Smith. 

Tanken  mødte  Tilslutning  hos  de  andre; 
det  var  ikke  nogen  daarlig  Idé.  Paa  Szem- 
sky vilde  man  kunne  stole  som  paa  sig  selv. 
Juncker  blev  straks  sendt  op  for  at  hente  ham. 

»Jeg  er  selvfølgelig  villig  til  at  overtage 
dette  Hverv  og  betragter  det  som  en  Ære«, 
svarede  Szemsky,  da  han  hørte,  hvorom  der 
var  Tale,  »skønt  det  paa  den  anden  Side  gør 

mig  ondt  at  skulle  forlade  »Chemeia«.  Imid- 
lertid er  der  ikke  noget  at  betænke  sig  paa, 
og  jeg  vil  straks  gøre  mig  færdig  til  at  følge 
med  Ghilenseren.« 

»Men  vi  sés  igen!«   sagde  Erik. 

»Det  haaber  vi!«  svarede  Szemsky. 

I  Løbet  af  Dagen  blev  alt  afgjort  til  begge 
Parters  Tilfredshed.  »La  Esperanza«s  Besæt- 
ning var  overmaade  glad  over  saa  let  at  tjene 
saa  mange  Penge,  og  Erik  følte  sig  ikke  lidet 
betrygget  ved  Tanken  om,  at  selve  Sagen  var 
lagt  i  saa  paalidelige  Hænder  som  Szemskys. 

Flere  Timer  gik  endnu  hen  med  Forbe- 
redelser til  Afrejsen.  Szemsky  forsynedes 
med  en  righoldig  Garderobe  for,  hvis  det 
gjordes  nødig,  at  kunne  optræde  i  forskællige 
Forklædninger,  og  Tyskeren,  Muller,  der  var 
forfaren  i  Skomagerkunsten,  paatog  sig  at  sy 
de  hemmelige  Brevskaber  saaledes  ind  i  et 
Par  langskaftede  Støvler,  at  ingen  Mo'rs  Sjæl 
skulde  kunne  finde  dem  dér.  Desuden  over- 
gav Erik  ham  100,000  Pund  i  Banknoter  til 
at  bestride  alle  forekommende  Udgifter  med; 
Resten  skulde  være  hans  Ejendom. 

Endelig  kom  Afrejsens  Øjeblik.  En  af 
-la  Esperanza <s  Baade  laa  ved  Faldrebet  for 
at  føre  Szemsky  og  den  chilensiske  Kaptejn 
over   paa   det    andet   Skib.     Hele  »Chemeia« s 

Besætning  havde  trængt  sig  sammen  om  Szem- 
sky :  han  maatte  trykke  alles  Hænder  og  mod- 
tage alles  Ønsker  om  en  lykkelig  Fart. 

Szemsky  selv  var  bevæget,  men  stolt  til- 
lige. Han  følte,  at  Verdens  Skæbne  var  lagt 
i  hans  Haand,  og  han  skulde  vise  sig  den 
Tillid  værdig,  der  var  vist  ham!  Sidst  af 
alle  trykkede  Erik  hans  Haand. 

»Farvel,  Szemsky«,  sagde  Erik  og  forsøgte 
ikke  at  skjule  sin  Bevægelse,  »Farvel,  min 
Lykkes  Sendebud.  Vi  to  er  Venner  for  be- 
standig.    Held  og  Lykke!« 

»Farvel«,  svarede  Szemsky  og  bed  Tænd- 
erne sammen;  »Held  og  Lykke  ogsaa  for  »Che- 
meia«  og  dens  Besætning!« 

Saa  svang  han  sig  ud  over  Faldrebet  og 
steg  hurtig  ned.  Kort  efter  stødte  Baaden 
fra  og  styrede  over  mod  »la  Esperanza«. 

Et  nifoldigt  Leveraab  brød  løs  fra  »Ghe- 
meia«s  Besætning.  Man  viftede  med  Hatte, 
Trøjer  og  Rundholter.  Og  O'Kellys  dybe  Bas 
lød  kraftig  ud  til  den  bortdragende: 

»Farvel,  Szemsky.  du  er  spille  mig  en 
Knop ! « 

»La  Esperanza«  satte  Sejl  til.  Et  for  et 
udfoldedes  de  for  den  lette  Brise;  Briggen 
skød    over  Stævn    og  stod  bort  efter  i  nord- 

lig  Retning.  Szemsky  befandt  sig  agter  ved 
Rattet  og  vinkede. 

Da  løsnedes  paa  Alsløvs  Refaling  et  Skud 
som  sidste  Hilsen,  og  ét  til  og  endnu  ét.  Saa 
tog  ogsaa  »Chemeia«  Fart  —  i  modsat  Retning. 

Krik  og  Aisløv  stod  paa  Kommandobroen. 

»Vi  gaar  altsaa  nu  syd  paa?«  sagde  den 
sidste. 

»Ja«,  svarede  Erik  —  »helst  til  Polen, 
om  vi  kunde  komme  saa  langt.  Det  gælder 
nu  blot  om  at  komme  i  Sikkerhed.« 

»Vi  maa  da  belave  os  paa  at  fryse  inde 
et  halvt  Aars  Tid  eller  saa«,  sagde  Alsløv. 

»Vel«,  svarede  Erik  frejdig,  »saa  meget 
desto  bedre.  Vi  tilbringer  et  Aar  ved  Polen 
og  vender  saa  tilbage  for  at  sé,  om  Verden 
har  forandret  sig  i  Mellemtiden.« 

»Chemeia«  skød  rask  gennem  Bølgerne; 
Afstanden  mellem  de  to  Skibe  var  nu  saa 
stor,  at  »la  Esperanza«  kun  viste  sig  som  et 
Punkt  i  Synskredsen.  Der  blæste  en  skarp, 
sydlig  Vind.  Store  Isflager  kom  dem  svøm- 
mende i  Møde,  saa  »Chemeia«  maatte  skære 
dem  igennem  med  sin  skarpe  Forstavn.  I  det 
fjærne  skimtedes  høje  Snetoppe  og  store,  svøm- 
mende Isbjærge,  der  straalede  i  Solens  (ilans. 

Saaledee   gled    Chemeia-    støt    Og   frejdig 

den  lange  Polarvinter  i  Møde. 


Tredje  Bog 

ærdig!«  raabte  (TKelly  og  kom  sam- 
men med  Brown,  Calandro  og  Peter 
løbende  hen  mod  Skibet.  I  over  en  Sømils 
Længde  havde  Mandskabet  ved  Hjælp  af  varme 
Metalstænger  boret  Huller  i  Isen  og  fyldt  dem 
med  en  Blanding  af  Krudt  og  Dynamit.  Paa 
denne  Maade  var  »Chemeia«  i  de  sidste  Uger 
trængt  et  godt  Stykke  nordpaa  gennem  den 
vældige  Isskorpe. 

Erik  stod  paa  Kommandobroen  med  Fin- 
geren paa  den  elektriske  Kontakt.  Da  den 
sidste  Mand  var  entret  op  ad  den  glatte  Skibs- 
side, trykkede  han  til,  og  faa  Sekunder  efter 
eksploderede  Sprængstoffet  samtidig  over  hele 
Linjen.  Isen  blev  revet  op,  og  en  lang,  smal 
Vandstribe  aabnede  sig  forude.     I  det  samme 

satte  Maskinerne  fuld  Kraft  paa  for  at  benytte 
Øjeblikket,  inden  Renden  atter  frøs  til. 

»Det  gaar  udmærket!«  udbrød  O'Kelly 
fornøjet;  »paa  den  Maade  vil  vi  inden  alt  for 
længe  kunne  naa  det  aabne  Hav,  og  sandt 
at  sige  har  jeg  ikke  noget  imod  det,  for  her 
er  en  Del  koldere  end  ved  selve  Polen.  Ikke 
sandt,  Peter?« 

Den  tiltålte  kløede  sig  i  Nakken,  saa  vidt 
den  lodne  Kabuds  og  Vanterne  tillod  det. 

»Jeg  kan  alligevel  ikke  forstaa  det«,  mum- 
lede han,  »ikke  om  jeg  saa  spekulerede  lige  til 
min  Død.  for  jeg  har  altid  hørt,  at  Polen  er 
det  koldeste  Sted  paa  Jorden.« 

Der  er  saa  meget,  man  ikke  forstaar«, 
sagde  Calandro;  »der  var  heller  ingen,  der 
skulde  have  fortalt  mig,  at  der  ved  Sydpolen 
laa  et  smilende  Land  med  mildt  Klima  og 
frodig  Plantevækst,  men  naar  man  selv  har 
sét  det,  maa  man  vel  tro  det.« 

-Og  godt  for  os  var  det«,  udbrød  Fyr- 
bøderen Luigi,  »for  ellers  var  vore  Kul  nok 
slupne  op  for  længe  siden.« 

»Jeg  kan  alligevel  ikke  forstaa  det«,  blev 
Peter  halsstarrig  ved. 

I '.hederen«  har  jo  forklaret  det«,  be- 
mærkede Tyskeren  Muller  filosofisk.  »Naar 
Vand  fryser,   udvikles  der  Varme,   som  med- 

deles  til  Omgivelserne,  og  eftersom  Havet  her 
fryser  til,  samles  denne  Varme  ved  selve 
Polen,  hvorfra  den  kun  langsomt  kan  slippe 
bort  grundet  paa.  at  Is  er  en  slet  Varmeleder.« 

»Og  Vulkanen«,  supplerede  Brown  — 
»naar  man  har  saadan  en  Varmedunk  under 
Fødderne  .  .  .« 

»Selve  Luften«,  fortsatte  Muller  uforstyr- 
ret, »leder  Varmen  daarligere  ved  Polen  end 
andetsteds;  hvilket  de  elektriske  Fænomener, 
der  frembringer  Nord-  og  Sydlys,  er  Skyld  i. 
Jeg  har  engang  sejlet  med  en  tysk  Professor, 
der  forklarede  det.  Varme  og  Elektricitet  er 
ikke  andet  end  bare  Bølger  i  Luften.« 

»Sludder!«   sagde  O'Kelly  og  spyttede. 

»Spørg  »Rhederen«  «,  svarede  Muller,  »han 
er  lige  saa  god  som  en  Professor.« 

»Og  en  Stump  til!«  mumlede  Calandro. 

»Eftersom  nu  de  elektriske  Bølger  er 
mange  Gange  stærkere  end  Varmens,  saa 
bliver  disse  overtrumfede  og  maa  holde  sig, 
hvor  de  er«,  blev  Muller  belærende  ved.  »der- 
for er  det  altid  lummert,  naar  der  er  Torden 
i  Luften.« 

»Det  er,  Fanden  paasejle  mig!  det  værste 
Sludder  jeg  i  mine  livskabte  Dage  har  hørt«, 
sagde  O'Kelly  og  spyttede  paa  ny. 

»Ja,  ja,  spørg  Rhederen!«  svarede  Mul- 
ler igen. 

»Nu  tror  jeg  nok,  vi  skulde  komme  til 
ham  med  saadan  noget  Sludder« ,  udbrød 
Hervé,    »han  har  visst   andet  at  tænke  paa!« 

»Brrrr!«  raabte  O'Kelly,    »nu  er  vi  der!« 

Det  var  »Chemeia«,  der  stødte  mod  Isen. 
I  det  samme  satte  han  Piben  for  Munden  og 
trilrede  en  lystig  Tone. 

»Alle  Mand  ud  paa  en  frisk!« 

I  et  Nu  var  Mandskabet  nede  paa  Isen 
med  Kulbækner  og  Jærnstænger  og  havde 
snart  fordelt  sig  i  en  lang  Række,  der  gen- 
nemhullede Isoverfladen  og  stoppede  Spræng- 
patroner  i  Aabningerne. 

Erik  og  hans  Hustru  stod  paa  Broen  med 
Blikket  vendt  mod  Syd.  For  hvert  Hul,  der 
boredes,  for  hvergang  den  elektriske  Strøm 
fik  de  smaa  Platintraade  i  Sprængstoffet  til 
at  gløde,  fjærnedes  de  mere  og  mere  fra  det 
stille,  af  alle  andre  ukendte  Land,  hvor  nu 
et  Aar  af  deres  Liv  var  rundet  hen  i  længe 
savnet  og  derfor  dobbelt  velkommen  Ro. 
Solen,  der  var  staaet  op  for  en  tre  Ugers 
Tid  siden,  kastede  sine  klare  Straaler  hen 
over  den  uendelige  Isflade,  som  atter  havde 
lukket  sig  efter  dem,  spærrende  den  Vej,  de 
oys    havde    brudt,   da  de  forlod  det  fri,   stille 

Polhav  for  at  vende  tilbage  til  den  storer 
urolige  Verden,  der  drog  dem  med  en  sær, 
vinkende  Magt. 

> Hvorledes  mon  der  nu  sér  ud?«  sagde 
Erik  tankefuld:  »for  hver  Fod,  vi  nærmer  os 
det  gamle,  bliver  jeg  mere  urolig  og  beklemt. 
Er  alt  gaaet  efter  Ønske?  Er  Szemsky  vel- 
beholden naaet  sit  Bestemmelsessted,  og  ken- 
der Verden  nu  den  store  Hemmelighed?  Jeg 
bliver  ikke  rolig  mere,  før  jeg  har  Visshed 
derom. « 

»Det  gaar  mig  ligesaa«,  svarede  hun; 
»ogsaa  mig  fly'r  Søvnen,  naar  jeg  tænker 
paa.  at  vi  muligvis  skal  leve  det  samme  fred- 
løse Liv  om  paa  ny.  som  vi  for  saa  kort 
siden  undslap.  Aa,  Erik,  hvor  vi  har  haft 
det  godt  i  dette  sidste  Aar!  Der  var  saa 
fredeligt  og  velsignet  der  oppe  paa  de  stille 
Øer  med  den  rene,  klare  Luft.  Hvor  var 
der  stille  i  Dværgskoven,  naar  Sydlyset  sitrede 
paa  Himlen  og  Havet  laa  blankt  uden  en  ene- 
ste Krusning.  Ikke  en  Lyd  forstyrrede  Freden, 
ingen  Fugl  sang:  de  fremmedartede,  stumme 
Polarfisk  og  de  tavse  Sæler  var  de  eneste 
levende  Skabninger  der  oppe  foruden  os.  Man 
blev  saa  højtidelig  stemt  i  saadanne  Øjeblikke; 
man  var  saa  fjærnt  fra  alt,  hvad  der  hedder 
Kiv   og   Kamp,    at    man    næsten    helt  glæmte- 

*den  Stridens  Verden,  fra  hvilken  vi  kom.  Jeg 
har  engang  læst,  at  de,  som  har  færdedes  i 
de  tavse  Polarlande,  altid  vil  komme  til  at 
længes  efter  disse  Egne  som  en  Udlænding 
længes  tilhage  til  sit  Fædreland.  Saaledes 
vil  det  ogsaa  gaa  os,  Erik:  der  vil  ikke  glide 
en  Dag  af  vort  Liv  til  Ende,  uden  at  vi  tæn- 
ker tilbage  paa  det  Land.  vi  maaské  aldrig 
skulde  have  forladt.« 

»Du  har  Ret,  vi  vil  tænke  ofte  paa  det, 
men  paa  den  anden  Side:  vi  maatte  forlade 
det.  Hvor  var  det  muligt  at  leve  deroppe, 
naar  noget  i  vort  Indre  med  ubetvingelig  Magt 
atter  og  atter,  hver  Time.  kaldte  os  tilbage 
til  Kampen?  Man  fornægter  ikke  saadan  sin 
Natur,  og  det  civiliserede  Menneske  er  ikke 
skabt  til  at  blive  Eneboer,  saalænge  han  endnu 
har  noget  tilbage  at  udrette  i  Livet.  Tænk 
paa.  at  vi  nu  vender  tilhage  med  endnu  en 
stor  Opdagelse:  Polarlandets  stille  Øer,  som 
ingen  anden  menneskelig  Fod  hidtil  har  be- 
traadt.     At  tænke   sig,   at   Skæbnen   har   lagt 

ia  store  Opdagelser  for  min  Fod!  Hvad 
har  den  mon  endnu  mere  i  Gæmme  til  mig? 
For.  i  Sandhed,  jeg  maa  erkende,  at  jeg  hører 
til  de  udvalgte.  Løfl  dit  Hoveri,  min  Hustru! 
vi   naa'r  fremad,  ad  hvilke  Omveje  vi  saa  end 

føres!    Mennesker  som  vi  bør  ikke  være  for- 
sagte.« 

»Skænd  ikke  paa  mig,  Erik;  husk  at  du 
selv  nylig  sagde,  at  du  var  urolig.  Jeg  kan 
ikke  gøre  for  det;  jeg  kommer  saa  tit  til  at 
tænke  paa  Sagnet  om  Guderne,  der  skænkede 
et  Menneske  alt.  blot  for  at  gøre  ham  ulyk- 
kelig. Kender  du  Schillers  Digt  om  Poly- 
krates'  Ring: 

»die  Gotter  wollen  dein  Verderben«?« 

»Jeg  har  aldrig  haft  Tid  eller  Lyst  til 
at  læse  Digte«,  svarede  han,  »og  jeg  trorikke 
paa  onde.  skadelystne  Guder.  Jeg  tror  paa 
Menneskeheden  og  det  evige  Fremskridt!  Jeg 
har  været  forsagt,  det  véd  bedst  du,  og  jeg 
var  nys  nær  ved  atter  at  blive  det,  men  nu 
skal  det  være  forbi :  vi  vil  være  faste  og 
stærke,  hvad  vi  saa  end  gaar  i  Møde.« 

»Færdig!«   raabte  O'Kelly  paa  ny. 

Mandskabet  kom  løbende  hen  mod  Skibet. 

»Er  alle  Mand  ombord?«  spurgte  Erik. 

»Ja  vel!« 

Erik  trykkede  paa  Kontakten:  Minerne 
sprængtes.  »Chemeia«  hoppede  et  Stykke  til 
Vejrs  og  faldt  saa  ned  i  aabent  Vand. 

»Der  skal  et  godt  Fartøj  til  at  holde  det 
ud«,  sagde  Mendez. 

»Det  har  du  Ret  paa«,  svarede  0'Kellyr 
* —  et  nederdrægtig  nydeligt  Fartøj;  'men  en 
Skude  som  dennehersens  kan  holde  ud,  hvad 
det  skal  være,  om  du  saa  vilde  skyde  [den  helt 
ud  i  det  røde  Hav  med  en  Kanon!« 

avet! 

Et  mangetonet  Raab  fra  Mandskabet 
hilste  den  smalle,  ultramarinblaa  Stribe,  der 
nætop  skimtedes  ude  i  Horisonten.  Saa  var 
snart  al  Nød  og  Besvær  overstaaet,  og  man 
kunde  sætte  Kursen  hjæm  efter. 

Det  sidste  Par  Mil  tilbagelagdes  rask. 
Isen  var  nu  saa  tynd,  at  »Chemeia«  de  fleste 
Steder  var  i  Stand  til  at  gennemskære  den 
med  sin  knivskarpe  Forstavn.  Efter  en  halv 
Dags  Forløb  sagde  man  Farvel  til  den  sidste 
sammenhængende  Ismasse,  og  Skibet  satte  Fart 
paa  gennem  et  af  Isbjærge  opfyldt  Farvand. 

Nogle  Dage  efter  saa'  man  for  første  Gang 
i  lange  Tider  Solen  gaa  ned  —  en  Tildrag- 
else,   der    hilstes   med   Jubel.     Natten   varede 

imidlertid  ikke  en  halv  Time,  men  den  var 
dog  altid  et  Bevis  for,  at  man  var  rykket  et 
godt  Stykke  nord  paa,  og  for  hver  Dag,  der 
gik,  for  hver  Breddegrad,  der  tilbagelagdes, 
blev  Nætterne  længere,  om  de  end  ikke^  var 
synderlig  mørkere  end  en  Graavejrsdag  i 
Evropa. 

Det  var  Hensigten  at  gaa  til  Montevideo 
for  at  indtage  Kul  og  Levnedsmidler.  Man 
havde  nu  i  saa  lang  Tid  været  henvist  til  Fisk 
og  henkogte  Sager,  og  den  sidste  Kartoffel 
var  for  længe  siden  spist.  Fra  Sydamerika 
skulde  Rejsen  saa  fortsættes  direkte  til  Evropa. 

Et  Par  Minutter  syd  for  Polarkredsen 
mødte  man  den  første  Hvalfanger.  Det  blev 
en  Begivenhed.  »Chemeia«  lod  Dampfløjten 
lyde  og  lagde  bi.  Mandskabet  viftede  med  Syd- 
vester og  Tovender. 

»Har  I  Kartofler?«  var  det  første,  O'Kelly, 
der  i  sin  Egenskab  af  Irlænder  maaské  mest 
af  alle  havde  savnet  denne  Ret,  udbrød. 

»<jQué  quieren  Vs.  ?«   spurgtes  der. 

Det  var  en  argentinsk  Sejler,  og  Calandro 
maatte  derfor  frem  som  Tolk. 

(jTienen  Vs.  patatas?«  oversatte  han. 
Si«,  lød  Svaret,     tenemos  algunas.« 

»Spørg  dem,  hvad  Skæppen  koster-,  grinede 
O'Kelly  og  puffede  Calandro  i  Siden. 

>v;Cuanto  cuesta  la  fanega?«  raabte  denne. 

»10  libras  esterlinas«,  lød  Svaret. 

»I  du  forbarmende!«  udbrød  O'Kelly;  »er 
de  Mennesker  forrykte?« 

»10  Pd.  —  200  Reichsmark!!«  mumlede 
Muller. 

»180  Kroner  for  en  Skalpe  Kartofler« , 
raabte  Peter  og  lo  af  fuld  Hals  —  »nu  har  jeg 
hørt  det  med!« 

I  det  samme  kom  Erik  tik  Hans  Ansigt 
røbede  stor  Bevægelse. 

»Spørg  dem«,  sagde  han,  »om  det  nu  er 
den  almindelige  Pris  for  Kartofler,  og  om 
Prisen  for  andre  Ting  er  steget  i  samme 
Forhold.« 

Oalandro  adlød. 

»10  Pd.  St.  var  meget  billigt  for  en 
Skæppe  Kartofler  nuomstunder«,  svaredes  der, 
det  var  snart  det  eneste.  Fattigfolk  havde 
Raad  til  at  spise.  Alt  andet  var  i  Forhold 
meget  dyrere.  Et  Pund  Kød  betaltes  med 
over  20  Pd.  Verden  var  i  det  sidste  Aars- 
tid  bleven  i  den  Grad  oversvømmet  med  Penge, 
at  disses  Værdi  var  sunket  til  saa  godt  som 
ingen  Ting.  Guld  regnedes  ikke  mere  syn- 
derlig højt,  hvorimod  Jord  var  steget  over- 
ordentlig. Og  det  kunde  man  takke  de  for- 
bandede  Englændere    for;    det   var    dem,    der 

sendte  en  Syndflod  af  Penge  ud  over  Verden. 
Pokker  maatte  vide,  hvordan  det  gik  til. 
Deres  Flaade  var  nu  større  end  hele  den  øv- 
rige Verdens  tilsammen,  og  de  kunde  gøre  og 
lade,  ganske  som  de  vilde,  for  der  var  ingen 
anden  Stat,  der  turde  sætte  sig  op  imod  dem. 
Rusland  havde  maattet  afstaa  det  meste  af 
sine  asiatiske  Besiddelser  og  Tyskland  alle 
sine  afrikanske;  Kina  var  helt  og  holdent 
blevet  en  engelsk  Koloni,  og  man  mente,  at 
Turen  snart  vilde  komme  til  de  øvrige  Lande.« 

Erik  blegnede,  da  han  hørte  dette. 

»Endnu  et«,  sagde  han:  »spørg  om,  hvor 
England  faar  alle  de  Penge  fra?« 

»Hvem  véd  det?«  svaredes  der,  »der  gives 
intet  Parlament  mere;  den  engelske  Regering 
tog  Pengene  ud  af  Luften  uden  Skatter  og 
uden  Bevillinger.  Man  siger,  de  laver  deres 
Guld  selv,  skønt  det  er  vel  kun  Snak.  Andre 
paastaar,  de  har  fundet  et  Guldbjærg  inde  i 
Afrika,  højere  end  Chimborazo.  Det  er  ogsaa 
det  samme.  Vil  De  have  Kartoflerne  eller  ikke?« 

Erik  lod  betale  for  et  Par  Skæpper. 

Solen  var  sin  Nedgang  nær,  da  Skibene 
skiltes.  Ude  i  Horisonten  tegnede  sig  en  mørk, 
langagtig  Masse,  der  bevægede  sig  med  stor 
Hastighed,  og  som  syntes  altfor  massiv  og 
kantet    til    at    kunne    være    en    Skyformation, 

mens  den  paa  den  anden  Side  var  altfor 
kæmpemæssig  til  at  kunne  være  et  Skib. 

»Hvad  Pokker  er  det  for  noget  der  ude 
i  Nordvest? !«   udbrød  Kaptejn  Aisløv. 

»Ja  hvad  i  Alverden  er  det?!«  raabtes 
der  forbavset  fra  Mandskabet. 

»Spørg  Hvalfangeren,  inden  han  slipper 
fra  os,  skynd  dig!«   sagde  O'Kelly  til  Calandro. 

Denne  satte  Hænderne  for  Munden  og 
raabte  Spørgsmaalet  ud  i  Retningen  af  Syd- 
amerikaneren, der  allerede  var  et  godt  Stykke 
borte. 

Næppe  horlig  kom  Svaret  tilbage: 

»Navio  de  guerra  ingles!« 

Hvilket  Calandro  oversatte  som: 

»Engelsk  Orlogsmand!« 

Et  bestyrtet  Udraab  fra  Mandskabet  fulgte. 

»Saa  er  de  engelske  Orlogsmænd  min 
Tro  vokset,  siden  vi  sidst  skød  deres  Lyseværk 
itu<?  sagde  O'Kelly. 

Kaptejnen  og  Erik  hviskede  sammen.  Fol- 
kene stod  tavse  og  stirrede  med  rynkede  Pan- 
der ud  mod  Uhyret. 

Solen  gik  ned;  langsomt  sivede  Tusmør- 
ket paa.  »Chemeia«  havde  hurtig  forandret 
Kurs  og  forsøgte  at  slippe  ubemærket  bort  i 
østlig  Retning. 

»Men    paa   én   Gang   ændrede  ogsaa  Ko- 

lossen  Kurs  og  styrede  mod  Øst.  Først  nu 
syntes  den  at  tage  Fart;  dens  Hastighed  var 
større  end  Vindens,  skønt  ingen  Røg  steg  op 
fra  den. 

»Den  gaar  ved  Elektricitet« ,  hviskede 
Aisløv. 

»Jeg  sér  det«,  svarede  Erik  med  sammen- 
bidte Tænder. 

Med  ét  hørte  man  Vandet  bruse  voldsomt 
op  styrbords  for  »Chemeia«.  Et  langagtigt, 
dobbeltcylinderformet  Legeme  kom  med  en 
forbavsende  Fart  skydende  gennem  Vandet, 
der  stod  i  Fraade  rundt  om  det,  lige  hen  mod 
Skibet,  som  gav  sig  til  at  hælde  og  ikke  ret 
vilde  lystre  Skruen.  Et  Øjeblik  syntes  den 
besynderlige  Genstand,  der  lod  til  at  være 
over  20  Alen  lang  og  en  Tredjedel  saa  bred, 
at  betænke  sig;  langsomt  vuggede  den  helt 
ind  mod  »Chemeia«,  stødte  ligegyldig  mod 
Skibssiden,  men  klaskede  saa  med  ét  imod 
de  platiniserede  Staalplader  i  Boven,  saa  det 
syntes,  som  om  Skibet  skulde  slaas  sønder. 

Mandskabet  skreg  af  Rædsel. 

I  det  samme  lystrede  Chemeia«  hverken 
Skrue  eller  Ror.  Som  om  den  var  smeddet 
fast  til  Dobbelt-Cylinderen,  droges  den  ustand- 
selig    hen      mod     Engelskmanden,     der     nu 

kastede  et  blændende,  elektrisk  Straalebundt 
ud  imod  den. 

»De  har  sendt  en  Elektro-Magnet  ud  ef- 
ter os«,  sagde  Aisløv;    >nu  er  alt  ude!« 

Erik  svarede  ikke.  Han  stirrede  trodsig 
op  mod  Kolossen,  hvis  Ræling  laa  i  et  jævnt 
Kirketaarns  Højde  over  Vandfladen,  og  hvis 
Længde  magelig  var  over  en  engelsk  Mil. 

Da  de  var  kommet  umiddelbart  hen  under 
Orlogsmanden,  blev  en  Elevator  af  Størrelse 
som  et  lille  Hus  firet  ned  til  dem.  En  Offi- 
cer bød  dem  paa  Engelsk  alle  uden  Undtag- 
else følge  med  op. 

Man  adlød  i  Tavshed. 

Da  de  stod  paa  Dækket,  kom  en  lille 
Mand  med  lange,  graa  Whiskers  og  iført  en 
pragtfuld  Uniform  hen  imod  dem. 

»Skibets  Ejer?«   spurgte  han. 

Erik  traadte  frem. 

»Deres  Navn  er  Poulsen? 

»Ja,  mit  Navn  er  Erik  Poulsen«,  svarede 
denne  og  saa'  haanlig  ned  paa  den  lille  Kom- 
mandør. 

» —  I  Kejserdømmet  Englands  Navn :  De 
er  min  Fange!« 

.vor  har  De  gjort  af  den  ny  Patient?« 
spurgte  Overlæge  ved  Statssinds- 
sygeanstalten  paa  Shetlandsøerne,  Dr.  Ri- 
chardson. 

»Han  er  foreløbig  anbragt  i  Nr.  5,  Hr. 
Overlæge!«  svarede  Oppasseren. 

»Det  gaar  ikke  an<.  vedblev  Doktoren; 
»jeg  vil  underrette  Dem  om,  at  det  er  en 
meget  farlig  Patient,  hvem  De  ikke  et  Øje- 
blik maa  tabe  af  Syne  og  ikke  paa  nogen 
Maade  lade  komme  i  Berøring  med  de  andre. 
Hans  Vanvid  er  stille,  men  af  den  allerbe- 
tænkeligste  Art.  De  maa  indlogere  ham  i 
Nr.  1 3  og  omhyggelig  ledsage  ham,  naar  han 
faar  sin  Motion  paa  Gangen  eller  i  Gaarden. 
Ellers   behøver  De   ikke  behandle  ham  særlig 

strængt.     Jeg.  gør  Dem  i  ét   og   alt  ansvarlig 
for  Patienten  !< 

»Vel,  Hr.  Overlæge!  Altsaa  Nr.  13.« 

Oppasseren  hilste  og  gik. 

»Ut  med  sig!«  sagde  Oppasseren  til  Erik 
—   ->  denne  Vej ! « 

Erik  rejste  sig  og  maalte  den  anden  med 
et  haanligt  Blik. 

>Tror  De  virkelig,  jeg  er  sindssyg?« 
spurgte  han. 

Intet  Svar. 
I    saa   Tilfælde    tager    De    meget    fejl!« 
vedblev  Erik. 

>Det  siger  De  alle«,  vrissede  Oppasseren; 
»nu  intet  Vrøvl  —  herut!« 

Han  skubbede  Erik  foran  sig  op  ad  Trap- 
pen, der  førte  til  Etagen  oven  over.  Her 
lukkede  han  Døren  til  en  Celle  op,  skød  ham 
ind  og  smækkede  Slaaen  for.  Erik  var  atter 
alene. 

Det  var  et  lille,  smalt  Værelse  med  ud- 
polstrede Vægge  og  en  Briks  uden  skarpe 
Kanter.  Gennem  et  lille,  højtsiddende  Vindu, 
forsynet  med  solide  Jærnstænger,  hørtes  Havets 
Brusen  og  Bølgernes  Slag  mod  den  klippe- 
fulde Strandbred  umiddelbart  nedenfor  An- 
staltens Mur. 

Erik  satte  sig  paa  Briksen  og  støttede 
Hovedet  med  begge  Hænder.  Det  var  altsaa 
Enden!  Saa  var  dog  den  Trudsel  gaaet  i 
Opfyldelse,  som  den  franske  Præsident  i  sin 
Tid  havde  hvisket  ham  i  Øret.  Sålus  populi 
summa  lex!     Han  smilede  bittert. 

Og  imens  han  sad  indespærret  her  — 
for  Livstid  naturligvis,  lige  til  han  blev  gam- 
mel og  graa,  eller  til  han  maaské  virkelig 
blev  sindssyg  —  imedens  udnyttede  en  Stat 
hans  Opdagelse  til  at  underkue  alle  andre 
Lande  og  gøre  sig  den  ganske  Verden  under- 
danig! Det  var  det  fortvivlende.  Havde  Op- 
dagelsen endda  været  hans  Ejendom  endnu, 
hans  alene  —  saa  havde  der  dog  altid  været 
Haab.     Men  nu! 

Og  den  Tanke  for  ham  gennem  Hovedet: 
mon  nogen  havde  gjort  den  store  Op- 
dagelse før  ham?  Havde  nogen  før  endt 
Livet  i  et  Galehus,  fordi  »Folkets  Vel«  for- 
drede Opdagelsen  tiet  til  Døde?  Aa,  han 
vilde  helt  lade  være  at  tænke;  det  endte  bare 
med,  at  han  virkelig  blev  afsindig! 

Han  rejste  sig  og  begyndte  at  gaa  op  og 
ned  ad  Gulvet  som  en  fangen  Løve  i  sit  Bur. 
Men  Cellen  var  ikke  5  Skridt  lang  og  ikke  3 
bred.  Han  løftede  sig  paa  Tæerne  for  mulig 
at  øjne  er  Glimt  af  Havet,  men  nej.     Kun  en 

Stump  af  den  vestlige  Himmel,  der  rødnedes 
mod  Solnedgang,  viste  sig  for  hans  Blik.  Saa 
sank  han  atter  sammen  paa  Briksen. 

Uden  for  paa  Gangen  lød  Oppasserens 
Stemme : 

»Han  er  skrupfjollet  — :  han  bilder  sig 
ind.  han  kan  lave  Guld!« 

Kort  efter  kom  en  ung  Læge  ind.  Han 
følte  Eriks  Puls  og  betragtede  ham  opmærk- 
somt. Det  var  en  køn,  ung  Mand  med  et 
tillidvækkende  og  intelligent  Ansigt. 

»Tror  De,  jeg  er  sindssyg?«  spurgte  Erik 
alvorligt  og  saa'  ham  fast  i  Øjnene. 

»Aldeles  ikke«,  svarede  den  unge  Mand 
smilende.  —  »kun  en  Smule  nervøs  og  over- 
anstrængt.  De  bør  gennemgaa  en  Kur  — 
tage  nogle  Styrtebade;  saa  vil  De  sikkert 
atter  blive  fuldstændig  restitueret.  « 

Erik  saa'  lidt  tvivlraadig  paa  ham.  Var 
han  indviet  i  Sagens  virkelige  Sammenhæng, 
•eller  handlede  han  efter  bedste  Overbevisning? 

»Jeg  befinder  mig  her,  fordi  jeg  skal 
have  paastaaet  at  kunne  lave  Guld«,  sagde 
han  prøvende:  »sæt  nu  det  var  saa,  at  jeg 
virkelig  havde  gjort  denne  Opdagelse?  Som 
Læge  maa  De  jo  for  saa  vidt  ogsaa  være 
Kemiker,  at  De  ikke  direkte  vil  kunne  nægte 
en  saadan  Opdagelses  Mulighed.« 

»Jeg  tilstaar,  at  mine  kemiske  Kund- 
skaber ikke  er  synderlig  vidtrækkende  ud 
over  det  specielt  farmakologiske«,  svarede 
den  unge  Læge,  »og  jeg  tør  derfor  ikke  ud- 
tale nogen  bestemt  Mening  i  den  omspurgte 
Retning.  Men  hold  Dem  nu  i  Ro  foreløbig; 
forsøg  at  sove,  naar  De  kan,  og  læs  lidt  for 
at  fordrive  Tiden.  Jeg  har  her  taget  nogle 
illustrerede  Blade  med  til  Dem,  som  det 
maaské  kunde  adsprede  Dem  at  kigge  lidt  i. 
I  Morgen  sér  jeg  igen  til  Dem.  Adjø,  saa 
længe!« 

Dermed  forsvandt  han,  uden  at  Erik  fik 
Tid  til  at  gøre  flere  Bemærkninger. 

Men  den  unge  Læges  Besøg  forekom  ham 
dog  at  være  lidt  Dagning  i  Mørket.  Han 
havde  set  altfor  ærlig  og  sand  ud  til,  at  han 
kunde  være  vidende  om,  hvordan  Tingen  vir- 
kelig forholdt  sig.  Styrtebade!  Han  mente 
det  aabenbart  godt.  Krik  lovede  sig  selv 
efterhaanden  at  prøve  sig  frem  hos  ham. 

Dagene  gik.  To  Gange  om  Dagen  fik 
Krik  en  halv  Times  Motion  i  fri  Luft  ved, 
ledsaget  af  Oppasseren,  al  spasere  op  og  ned 
i   en   lukkel  Gaard.      Derefter  fik  han  et  Styrte- 

og  blev  saa  atter  lukket  inde  i  sin  Celle. 

En  lige-  Tul  igennem  saa1  den  unge  Læge 

■    hl    ham;    for   hver  Gang   (ik  Krik  ham 

mere  og  mere  i  Tale,  og  det  var  tydeligt,  at 
han  tilsidst  ikke  ret  vidste,  hvad  han  skulde 
tro  angaaende  Eriks  mentale  Tilstand.  En  Dag 
mumlede  han  noget  om,  at  han  vilde  tale 
med  Overlægen  og  skaffe  Patienten  Frihed  til 
at  bevæge  sig  omkring  paa  Anstalten. 

Dagen  efter  kom  han  mod  Sædvane  ikke 
igen  og  heller  ikke  den  næste  Dag.  Den  fjerde 
Dags  Formiddag  kom  Overlægen  i  egen  Per- 
son og  saa'  flygtig  til  Erik,  men  herefter  ude- 
blev Lægetilsynet  ganske.  Oppasseren  var 
det  eneste  Menneske,  Patienten  nu  kom  i  Be- 
røring med. 

Dag  kædede  sig  til  Dag.  Uge  til  Uge,  og 
Ugerne  blev  til  Maaneder.  Det  blev  Efter- 
aar  og  Vinter  og  Foraar  igen.  Tiden  gled 
krybende  langsomt  hen  for  Erik,  der  tilsidst 
følte  sig  synke  hen  i  en  dump,  ligegyldig  Døs. 
Hvad  hjalp  det  at  gruble?  Intet  blev  bedre 
for  det.  Han  var  og  blev  levende  begravet; 
sin  Frihed  havde  han  mistet  for  stedse. 

Og  hvor  var  de  andre  blevet  af?  Hans 
Hustru  og  hele  >Chemeia«s  Mandskab?  Havde 
man  ladet  dem  beholde  deres  Frihed,  eller  —  ? 

Han  turde  knapt  tænke  derpaa. 

I  Begyndelsen  havde  Tanken  om  at  flygte 
været  en  stadig  Gæst  hos  ham.  Men  de  alen- 
tykke Mure,   de  mægtige  Jærnstænger  for  det 

lille  Vindu,  Havel,  der  brusede  mod  An- 
staltens Mur.  og  den  aarvaagne  Oppasser  — 
alt  det  maatte  bidrage  til  at  tilintetgøre  det 
svage  Haab.  Kun  ét  stod  ham  endnu  aabent : 
at  ty  ind  i  Fantasiens  Verden,  der  saa  rigt 
havde  fyldt  hans  Ungdom  med  lyse,  stolte 
Drømme,  for  dér  at  finde  et  Fristed  for  de 
martrende,  pinagtige  Tanker. 

Hele  Døgnet  igennem  hørtes  f'jærne  Hyl 
og  Skrig.  Sang  og  Latter  fra  de  andre  Celler. 
Det  gøs  undertiden  i  Erik.  Ellers  saa"  han 
saa  at  sige  aldrig  noget  til  sine  Lidelsesfæl- 
ler, uden  en  Gang  imellem  et  flygtigt  Glimt 
gennem  et  af  Trappegangens  Gittervinduer 
eller  gennem  en  paa  Klem  staaencle  Dør.  Kun 
et  Par  Gange  var  det  hændt,  at  han  paa 
Vejen  tilbage  fra  den  Gaardsplads,  hvor  han 
fik  sin  daglige  Motion,  havde  mødt  en  Oppas- 
ser, der  kom  gaaende  med  en  Patient. 

En  Dag  først  i  Juni  gentog  denne  usæd- 
vanlige Hændelse  sig:  paa  Udturen  mødte 
Erik  en  Oppasser,  der  skødesløst  slentrede 
afsted,  fulgt  af  en  i  Anstaltens  Patient-Dragt 
klædt  Mand.  Denne  gik  med  Hovedet  saa 
bøjet,  at  Krik  ikke  kunde  sé  hans  Ansigtstræk, 
før  de  befandt  sig  i  faa  Skridts  Afstand  fra 
hinanden,     men     da     lian    saa    langsomt    løf- 

tede  Hovedet,   gav  det  et  voldsomt  Sæt  i  dem 
begge: 

Det  var  S  z  em  sky! 

I  første  Øjeblik  havde  de  været  nær  ved 
at  røbe  sig,  og  kun  ved  Anspændelse  af  al 
deres  Viljekraft  lykkedes  det  dem  at  bevare 
Aandsnærværelsen  og  lade  som  intet.  Idet 
de  passerede  forbi  hinanden,  gjorde  Szemsky 
hemmelig  med  sin  Pegefinger  en  Bevægelse, 
som  om  han  skrev  et  Spørgsmaalstegn,  og 
Erik.  hvem  Øjeblikkets  Vigtighed  gav  al  den 
gamle  Raadsnarhed  tilbage,  opfattede  i  samme 
Nu  Spørgsmaalet.  Bag  paa  sin  Ryg  skrev 
han  med  en  Finger  Tallet 
13. 

Havde  Szemsky  sét  og  forstaaet  det?? 


®^®®@®@®@®®®®®^®^^^^^^^^^: 


Umm^m^^^^^&^^s^^^®^^^® 


)a  Erik  kom  tilbage  til  sin  Celle,  var 
han  saa  overvældet  af  den  store  Be- 
givenhed, som  det  pludselige  Møde  midt  under 
den  daglige  Afspærrethed  havde  været  for 
ham,  at  han  følte  Knæene  ryste  under  sig. 
Fuld  af  Spænding  og  Uro  kastede  han  sig 
paa  sin  Briks  og  gav  sig  til  at  gruble. 

Hvad  kunde  Følgerne  af,   at  Szemsky  og 

han    havde   genkendt  hinanden,   blive?     Aab- 

nede  der  sig  derved  nogen  Mulighed  til  Frelse? 

Tilsyneladende  ikke.     Thi  hvad  hjalp  det,   at 

to    hver   for  sig   indespærrede  Fanger   kendte 

hinanden-  Tilværelse,  naar  de  dog  ikke  kunde 

,   i   Forbindelse  med  hinanden?     Mu- 

1   Szemsky   ikke  saa   strængt  bevogtet 

fra  Omverdenen   som  Krik,    da 

man  vel  i  og  -for  sig  lagde  mindre  Vægt  paa 
hans  Person  —  men  alligevel  var  Udsigterne 
til  Frelse  ikke  steget  synderlig. 

Og  hvor  befandt  Szemsky  sig?  Maaské 
i  en  helt  anden  Fløj  af  Anstalten.  Hvad  hjalp 
det  saa.  han  vidste,  at  Erik  var  indespærret 
i  Nr.  13?  Jo  mere  han  grublede,  desto  sik- 
rere maatte  han  komme  til  det  Resultat,  at 
hans  Stilling  ikke  var  bedre  end  før  —  lige 
fortvivlet,  lige  haabløs. 

Han  gav  sig.  saa  vidt  det  snevre  Rum 
tillod  det,  til  at  gaa  op  og  ned  ad  Gulvet. 
En  Gang  imellem  standsede  han  og  kastede 
et  Rlik  op  mod  det  lille,  tilgitrede  Vindu. 
Dér  uden  for.  hvor  de  skumklædte  Rølger 
nynnede  Havets  evige  Sang,  dér  var  der  Fri- 
hed og  Liv.  —  her  var  alt  Lænker  og  aande- 
lig  Død! 

Var  det  en  Fugl,  der  fløj  der  ude?  Nej, 
det  var  kun  en  Lap  Papir,  der  ført  af  Vinden 
var  bleven  hængende  mellem  Jærnstængerne. 
Det  var  en  hel  Regivenhed  i  det  ensformige 
Liv  at  se  en  Ting  fra  Yderverdenen,  selv  om 
det  kun  var  en  Papirsstrimmel.  Underlig  nok, 
at  den  kunde  blive  hængende  derude,  .  .  . 
hvor  længe  vilde  det  vare.  inden  den  blæste 
videre  ? 

Erik    gav    sig    til    at  betragte   den.     Det 

var  altid  en  Adspredelse.  Og  det  lod  ikke 
til,  at  den  vilde  bort  fra  Vinduet.  En  Gang 
imellem  gjorde  den  et  Tilløb  og  blæste  et 
Stykke  bort,  men  den  vendte  saa  atter  tilbage. 
Det  var  et  helt  Fænomen. 

Erik  nærmede  sig  Vinduet  og  saa'  nøjere 
til  for  at  komme  efter  Aarsagen.  Men  hvad 
var  det?!  Himmel!  Papiret  hang  jo  i  en 
Traad!  .  .  Szemsky! 

Han  forsøgte  at  række  op  og  gribe  det,, 
men  det  var  ugørligt.  Han  kunde  kun  akku- 
rat naa  til  Jærnstængerne,  men  ikke  uden  for 
disse.  Hvad  skulde  han  gøre?  Blodet  brændte 
ham  i  Aarerne.  og  han  saa'  sig  fortvivlet  om 
i  Rummet  for  at  finde  noget  at  staa  paa. 
Der  var  intet.  Briksen,  det  eneste  Møbel, 
var  naglet  fast  til  Væggen. 

Hvad  skulde  han  gøre? 

Med  ét  fik  han  en  Idé.  Lydløst  listede 
han  sig  hen  til  Døren  for  at  mærke,  om  Op- 
ren  iagttog  ham  gennem  Kighullet.  Nejr 
der  var  ingen  ude  paa  Gangen.  Saa  rev  han 
i  en  Fart  Tøjet  af  sig,  dannede  det  til  en 
fast   Bylt  og  lagde  den  under  Vinduet. 

Staaende  paa  Taaspidserne  oven  paa 
Bylten  ventede  han  med  udstrakt  Haand  paa, 
at  Papiret  skulde  komme  nær  nok.  Det  varede 
lidt:    del    blæste,   og  Traaden    bevægedes   hid 

og  did.  Saa,  nu  var  det  der.  Han  greb  det 
og  gjorde  Traaden  fast  for  at  kunne  hæfte 
Svaret  til  den.  Saa  hurtig  Tøjet  paa  igen 
og  hen  til  Briksen  for  at  læse  det  koste- 
lige Brev. 

Der  stod  kun  nogle  faa  Linjer,  kradsede 
op  med  Blyant: 

»Forræderi.  Petterson.  Fanget  af 
Englænderne.  Snappet  Brevene.  Gaar 
til  Ha  an  de  her  oven  for  i  Apoteket. 
Svar  hurtigt!« 

Svare?  Hvorledes  skulde  han  bære  sig 
ad?  Han  var  ikke  i  Besiddelse  af  det,  der 
lignede  Skrivematerialier.  Szemsky  maatte 
allerførst  skafte  ham  noget  at  skrive  med. 
Men  hvorledes  underrette  ham  der  om?  Hvert 
Minut  var  kostbart. 

Han  kom  til  at  tænke  paa  en  Fange,  der 
lod  Neglen  paa  sin  Pegefinger  vokse  og  til- 
spidsede den  som  en  Pen.  Tilnød  kunde  han 
da  skrive  med  sit  Blod  .  .  .  Nej,  nu  havde 
han  det:  det  kunde  gøres  endnu  nemmere. 
Hurtig  bed  han  et  Stykke  af  en  Negl  og  gen- 
nemstak  med  dette  Papiret  som  med  en 
Knappenaal,  saa  der  kom  til  at  staa : 

Skaf  mig  Blyant! 

Saa   fik  han  hurtig  sit  Tøj  af  igen,    dan- 

nede   en  Bylt  paa   ny  og  fæstede  Papiret  til 
Traaden. 

I  Timevis  blev  han  siddende  for  at  se 
det  gaa  til  Vejrs.  Men  nej,  det  blev  hængende 
derude  hele  Dagen,  uden  at  nogen  rørte  ved 
Traaden.  lige  til  det  blev  Aften,  og  Mørket 
faldt  paa. 

Erik  forsøgte  at  lægge  sig  til  at  sove, 
men  den  voldsomme  Sindsbevægelse  hindrede 
ham  deri.  Han  fik  næppe  nok  et  Blund  i 
sine  Øjne  den  hele  Nat;  som  i  Feber  kreds- 
ede hans  Tanker  rundt  om  den  lille  Papirslap. 
Først  hen  ad  Morgenstunden  faldt  han  i  Søvn. 

Da  han  atter  vaagnede,  var  det  Dag. 

Hans  første  Tanke  var  at  sé  hen  til  Vin- 
duet. Den  gennemstukne  Papirslap  var  borte, 
og  i  dens  Sted  hang  der  en  lille  bitte  Pakke. 
I  en  Haandevending  havde  han  den  nede  og 
fik  den  aabnet;  den  indeholdt  en  Stump  Bly- 
ant, nogle  Strimler  ubeskrevet  Papir  og 
et  Brev. 

Det  sidste  lød: 
Har  ikke  kunnet  komme  til  at  svare 
før.  Maatte  dreje  paa  den  store  Knuse- 
maskine i  Apoteket.  Flere  tilstede.  Har 
Frihed  til  at  gaa  ude  paa  Gangene,  men 
maa  ikke  gaa  alene  i  det  fri.  Har  for- 
søgt at  nærme  mig  Deres  Dør;  men  al- 


—  225  — 

tid  en  Oppasser.  Flugt  uhyre  vanskelig. 
Hav  og  Klipper  rundt  om.  Kun  gen- 
nem den  store  Port  er  Vej.  Stræng 
Vagt.  Sz.« 

Svaret  maatte  Erik  opsætte  til  senere, 
da  han  kunde  vente  Oppasseren  hvert  Øje- 
blik. Det  var  ham  nu  kun  om  at  gøre  at 
skjule  Papirerne;  mellem  Gulvet  og  det  pol- 
strede Panel  fandt  han  et  nogenlunde  sikkert 
Gæmmested. 

Kort  efter  kom  Oppasseren  for  at  afhente 
ham  til  den  sædvanlige  Formiddagsmotion. 
Erik  spejdede  rundt  til  alle  Sider  for  om  mu- 
lig at  opdage  et  Glimt  af  Szemsky,  men  denne 
lod  sig  —  maaské  forsætlig  —  ikke  se.  Frem 
for  alt  gjaldt  det  om  ikke  at  vække  Mistanke. 

Efter  Frokosttid  fik  Erik  Lejlighed  til  at 
svare  Szemsky;  kort  efter  at  han  havde  hængt 
Brevet  uden  for  paa  Traaden,  blev  denne 
trukken  til  Vejrs,  og  en  halv  Time  efter  havde 
Erik  Svar  paa  ny.  Dette  gentog  sig  et  Par 
Gange  til  samme  Dag,  og  alt  løb  heldig  og 
ubemærket  af. 

Korrespondancen  drejede  sig  væsenligst 
om  Anstaltens  Lokaliteter  og  det  vagthavende 
Personales  Sædvaner  —  altsammen  med  Mu- 
ligheden af  en  Flugt  for  Øje.  Szemsky  holdt 
vedblivende    paa,    at    kun  gennem  den  store 

Hovedport  kunde  der  være  Tale  om  at  und- 
vige, da  der  kun  førte  en  eneste  snæver  Vej 
op  til  Anstalten,  mens  alt  til  de  øvrige  tre 
Sider  var  Afgrunde.  Desuden  var  alle  Vin- 
duer, der  førte  ud  til  Omverdenen,  saa  smaa, 
at  det,  bortset  fra  de  mægtige  Jærnstænger, 
der  gitrede  for  dem.  vilde  være  umuligt  for 
et  voksent  Menneske  at  trænge  sig  gennem 
dem.  Over  den  store  Port  befandt  imidlertid 
Anstaltens  Materi alkammer  sig.  og  i  dettes 
Gulv  var  der  anbragt  en  temmelig  stor  Aab- 
ning,  gennem  hvilken  alle  ankommende  Varer, 
der  vedrørte  Apoteket  og  den  hygiejniske  For- 
plejning, hejsedes  op.  Szemsky  havde  selv 
for  faa  Dage  siden  været  behjælpelig  med  at 
hejse  forskællige  Kasser-  og  Flaskekurve  op 
derigennem. 

Han  havde  lagt  Mærke  til,  at  Lemmen, 
der  dækkede  over  Hullet,  ikke  var  bleven 
aflaaset,  og  ved  Hjælp  af  Hejseværket  vilde 
det  vare  let  at  lade  sig  glide  ned  i  Port- 
rummet. Men  det  værste  vilde  da  endnu  være 
tilbage:  selve  Porten.  Denne  holdtes  altid 
omhyggelig  lukket  <»<>■  kunde  kun  aabnes  ved 
Hjalp  af  et  indviklet  Siffersystem,  ligesom 
Laasen  paa  et  Pengeskab.  Selv  om  det  alt- 
saa  Ivkkedes  at  overmande  Portneren,  der 
muligvis  kunde  Bidde  og  Bove  i  sil  Vagtrum, 

og  man  fik  taget  Nøglen  fra  ham,  vilde  man 
være  lige  vidt:  det  eneste  Haab  var,  at  man 
ved  Trusler  kunde  bringe  ham  til  at  aabne 
Porten.  Men  glippede  dette,  og  blev  man 
paagreben,  da  var  alt  Haab  ude  for  bestandig. 
Szemsky  vidste,  at  enkelte  —  visstnok  sna- 
rere politisk  ubehagelige  end  egenlig  sinds- 
syge —  Personer  havde  forsøgt  at  flygte,  og 
disse  var  da  bleven  anbragt  i  Celler,  hvor 
Døren  muredes  til  efter  dem.  Det  var  der- 
for højt  Spil  at  forsøge  paa  at  flygte,  og  selv 
om  det  lykkedes  at  komme  uden  for  Anstalten, 
hvorledes  kom  man  saa  bort  fra  selve  Øen, 
paa  hvilken  den  var  bygget,  uden  atter  at 
blive  paagreben?  Men  ganske  visst  hed  det 
kun  enten  —  eller,  og  Szemsky  var  for  sit 
Vedkommende  rede  til  alt.  De  maatte  haabe 
paa,  at  et  uforudset  Tilfælde  vilde  komme 
dem  til  Hjælp  og  gøre  Hesten. 

Og  hvorledes  skulde  Erik  komme  ud  af 
sin  Celle?  Szemsky  skulde  nok  vide  at  komme 
ud  af  sin.  Han  stod  sig  godt  med  Personalet, 
der  betragtede  ham  som  en  uskadelig  og  ufar- 
lig Person,  og  han  hjalp  daglig  til  med  det 
forskælligste  Arbejde.  Hans  Celledør  blev 
om  Natten  kun  lukket  med  en  Slaa,  som  ved 
Hjælp  af  et  langt  Søm  let  kunde  skydes  til 
Side   indvendig   fra,   hvorimod  Eriks  Dør  for- 

uden  med  Slaa  tillige  blev  lukket  med  Nøgle. 
Der  var  kun  én  Mulighed :  at  Oppasseren, 
der  havde  Nattevagt  i  Korridoren  uden  for, 
kunde  sove,  saa  Szemsky  kunde  liste  Nøglen 
fra  ham. 

Her  fandt  Erik  paa  Raad.  Han  havde 
lagt  Mærke  til,  at  hver  Fredag  havde  én  og 
samme  Oppasser  Nattevagt  ude  paa  Gangen. 
Denne  Oppasser  var  en  stor  Ven  af  01,  og 
naar  Erik  undertiden  levnede  noget  af  den 
Pægl  01,  han  hver  Aften  fik  til  sin  Mad,  var 
Oppasseren  ikke  sén  med  at  skylle  det  i  sig. 
Szemsky  maatte  oppe  fra  Apoteket  kunne 
skaffe  noget  Morfin,  eller  bedre  Kloral,  som 
Erik  kunde  komme  i  Øllet,  og  dermed  vilde 
den  første  Vanskelighed  være  overvunden. 

En  Onsdag  i  Begyndelsen  af  Juli,  da 
Korrespondancen  mellem  Erik  og  Szemsky 
havde  varet  omtrent  en  Maaned,  sendte  Erik 
endelig  følgende  afgørende  Depeche  afsted  ved 
Hjælp  af  Traaden  uden  for  sit  Vindu: 

»Fredag  Nat  Kl.  1!  Send  mig  endnu 
i  Dag  nogle  Gram  Kloralhydrat  og  om 
mulig  en  Flaske  Kloroform.  Frisk  Mod, 
Ven!  Glæm  endelig  ikke  selv  at  for- 
syne Dem  med  Kloroform!« 


redag  Aften  kom. 

Erik  sad  og  spiste  sin  Aftensmad, 
ubehagelig  generet  af  Oppasseren,  der  kiggede 
ind  til  ham  og  med  graadige  Blikke  skelede 
til  Ølkruset.     Vilde  han  dog  ikke  gaa? 

Jo,  nu  fjærnede  han  sig  endelig  et  Øjeblik. 

Hurtig  og  med  bankende  Hjærte  trak 
Erik  en  lille  Papirspose  frem  fra  sit  Gæmme- 
sted  mellem  Gulvet  og  Panelet  og  hældte  paa 
maa  og  faa  nogle  Gram  ufarvede  Krystaller 
i  Øllet,  hvor  de  hurtig  opløstes. 

Godt,  at  jeg  fik  Kloral!  tænkte  Erik;  det 
vil  han  ikke  smage;  Morfinen  vilde  han  have 
rynket  slemt  paa  Næsen  ad! 

Straks  efter  var  Oppasseren  dér  igen. 
Erik  lod,    til   hans  store  Fortrvdelse,  som  om 

han  drak  af  Øllet,  og  gjorde  saa  et  Tegn  for 
at  vise,  at  han  var  færdig.  Oppasseren  kom 
ind.  Behagelig  overrasket  ved  at  se,  at  om- 
trent det  halve  01  var  levnet,  satte  han  Kruset 
for  Munden  og  tømte  det  i  ét  Drag.    . 

Saa  stolprede  han  ud  igen  med  Taller- 
ken og  Glas  og  laasede  Døren  efter  sig.  Erik 
holdt  Øje  med  ham  gennem  Kighullet.  Han 
saa'  ham  nogle  Minutter  efter  tage  sig  til 
Panden  og  sætte  sig  hen  paa  en  Stol  i  Vin- 
dusfordyhningen  lige  over  for.  Her  sank  han 
sammen  med  Hovedet  hvilende  i  Vindus- 
karmen. 

Erik  stod  som  paa  Naale  ved  Døren  og 
lyttede.  Sæt  der  kom  nogen  og  fandt  den 
sovende  Oppasser!  Han  skælvede,  hver  Gang- 
Indbildningskraften  foregøglede  ham  Lyden  af 
fjærne  Fodtrin,  eller  en  af  de  Afsindige  i 
Nabocellerne  rørte  sig.  Men  der  kom  ingen. 
Kloralen  fik  Lov  til  i  Fred  at  udøve  sin 
Virkning. 

-  Under  den  avtoriserede  Maximaldosis 
har  han  ikke  faaet!  tænkte  Erik;  bare  han 
ikke  skal  give  sig  til  at  snorke  altfor  højt! 

Anstaltens  Taarnuhr  slog  12.  Det  slog 
halv  ét  og  ét.  Hvor  blev  Szemsky  af?  Han 
skulde  dog  vel  ikke  være  bleven  forhindret?! 
Krik   talte  hvert   Sekund.      Ikke  en  Lyd  uden- 

for  i  Korridoren.  Hvor  blev  han  dog  af!  Og 
hidtil  var  alt  gaaet  saa  godt!  Hvad  var  det 
—  slog  ikke  Uhret  igen?  Jo,  nu  var  den  et 
Kvarter  til  to:  om  lidt  vilde  Morgenrøden 
bryde  frem.  Og  stadig  ingen  Szemsky!  Ikke 
en  Lyd  ude  i  Korridoren,  ikke  den  ringeste 
Skygge  af  nogen,  der  listede  sig  frem.  Det 
var  til  at  fortvivle  over. 

Halløj !  Der  var  Erik  nær  gaaet  for  over, 
idet  Døren,  han  støttede  sig  til,  gik  op.  Saa 
lydløst  havde  Szemsky  listet  sig  frem  og  gjort 
sine  Sager,  at  ikke  engang  Erik,  som  ventede 
ham  i  Feberspænding,  havde  hørt  det  mindste. 

Et  djærvt  Haandtryk  og  Fingeren  paa 
Læberne  for  at  antyde  Tavshed. 

De  listede  sig  afsted  paa  Strømpefødder, 
lydløst  som  Indianere  paa  Krigssti,  Korridoren 
til  Ende,  op  ad  Trappen  til  Etagen  oven  over 
og  henimod  den  Korridor,  der  førte  til  Mate- 
rialkamret.  Pst!  Der  gaar  Vagten,  frem  og 
tilbage,  med  faste  Skridt.  Det  er  en  tyk, 
bredskuldret  Mand.     Vil  det  lykkes? 

Szemsky  holder  Erik  tilbage  med  en  Be- 
vægelse, tager  en  Svamp  op  af  Lommen  og 
overhælder  den  med  Indholdet  af  en  lille 
Flaske.  Det  lugter  sødligt;  det  er  Kloroform. 
Saa  afventer  Szemsky  det  belejlige  Øjeblik, 
da  Oppasseren    er  kommet  næsten   helt  hen 

til  dem  og  atter  drejer  tilbage.  Han  lugter 
intet:  nu  vender  han  Ryggen  til. 

Et  Sæt,  et  Spring! 

Szemsky  klamrer  sig  fast  til  ham  bag 
fra;  et  svagt  Brøl.  Kamp.  Den  anden  for- 
søger at  rive  Svampen  bort;  et  Øjeblik  synes 
det,  at  det  skal  lykkes,  men  med  ét  lammes 
den  stærke  Mand.  Understøttet  af  Szemsky 
falder  han  tilbage  og  ligger  udstrakt  paa 
Gulvet.  Szemsky  klæmmer  Svampen  over  hans 
Ansigt,    og   de  to  Flygtninge  lister  sig  videre. 

Med  ét  standser  de  forfærdet.  Der  lyder 
Sang  i  Korridoren  bag  ved  dem.  Det  er  den 
bedøvede  Mand.  Han  istemmer  en  lystig  lon- 
donsk Slagvise  af  højst  uhøvisk  Indhold  — 
højere  og  højere.  De  Afsindige  i  Gellerne 
vaagner  op  og  stemmer  i  med ;  vilde  Skrig 
høres  over  hele  Linjen. 

Erik  fatter  sig  først.  Det  er  ikke  ual- 
mindeligt, hvisker  han  til  Szemsky,  at  kloro- 
formbedøvede  Personer  giver  sig  til  at  synge 
under  Bedøvelsen.     Videre! 

Szemsky  aander  atter. 

Men  den  bedøvede  Mand  bliver  ved  at 
synge  —  lystigere  og  lystigere.  Er  han  fær- 
dig med  én  Vise,  tager  han  fat  paa  en  anden. 
Det  er  et  helt  Varieté-Repertoire,  han  giver 
til  bedste. 

Saa,  der.  er  Materialkamret.  Døren  er 
lykkeligvis  aaben.  Hastig  derind !  Der  er  en 
Slaa  indvendig:  den  skydes  for.  Og  dér  er 
Lugen  i  Gulvet.  Alt  er  lyst;  det  er  snart 
Morgen.  Man  kan  se  hver  eneste  Genstand 
om  sig  saa  klart,  som  var  det  Dag. 

Lugen  giver  efter  for  Szemskys  Tag. 
Gudskelov  at  den  var  aaben  endnu!  Og  der 
er  Hejseværket.  Hurtig!  Man  hører  stadig 
Oppasserens  Sang  og  de  Afsindiges  Hylen. 
Szemsky  firer  sig  først  ned  i  den  mørke 
Porthvælving. 

Erik  vil  følge ;  Rebet  er  anbragt  som  paa 
en  Flagstang;  det  er  let  at  hejse  sig  ned. 
Men  hvad  er  det?  — :  Rebet  gaar  tilbage. 
Der  kommer  Szemsky  igen,  forpustet  og  an- 
strængt  over  at  maatte  hisse  sig  selv  op. 

Der  er  ingen  Portner  der  nede! 

—  Tilbage!  hvisker  Szemsky  aandeløs. 
Vi  kan  ikke  faa  Porten  op  selv.  Vi  maa 
skynde  os  ind  i  vore  Celler,  før  man  opdager, 
at  vi  har  været  ude. 

—  Tilbage?  udbryder  Erik  —  aldrig! 
Han   sætter  sig  ned  paa  en  Trækasse  og 

grubler  for  at  finde  en  Udvej.  Szemsky  staar 
modløs  og  opgivet  foran  ham.  Alt  er  jo  tabt. 
Om  lidt  kommer  de,  og  saa  er  man  levende 
begravet  med  det  samme. 

Eriks  Blik  strejfer  hjælpeløst  om  i  Rum- 
met. Hvad  skal  man  dog  gøre?  Den  for- 
bandede Port!  Hans  Blik  bliver  feberagtigt. 
Hvileløst  flakker  det  om  ved  alle  Genstande 
for  at  søge  Hjælp.  Men  der  er  kun  Sække, 
Kasser,  vældige  Embalagefl  asker  til  Apoteket 
og  et  Par  Jærncylindre  med  flydende  Kulsyre. 

Mekanisk  læser  han  de  paaklæbede  Sig- 
naturer. 

Pludselig    farer   han  op  som  en  rasende. 

»Szemsky«,  raaber  han  og  griber  den 
anden  i  Skulderen,  —  »jeg  har  det!  Vi  spræn- 
ger Porten  i  Luften!« 

> Sprænger  Porten  i  Luften?!  —  Hvor- 
ledes ? 

»Hurtig«,  bliver  Erik  ved,  »dér  staar  Gly- 
cerin, her  er  en  Gallon  Salpetersyre.  Vi 
laver  en  Portion  Nitroglycerin,  der  har  vasket 
sig.     Hurtig!« 

»Nitroglycerin!« 

Szemskys  Øjne  funkler. 
Hæld  Indholdet  af  denne  Flaske  ud  paa 
Gulvet«,  fortsætter  Erik  stakaandet:  »det  er 
ikke  andet  end  destilleret  Vand.  Her  er  Gly- 
cerin, kom:  Flasken  halvt  fuld.  Her  er  Sal- 
petersyre og  her  er  Svovlsyre.  Ja,  det  er  en 
tung  Bad  den  Flaske,  men  den  kan  tages. 
Forsigtig,  forsigtig,  kære  Szemsky.    Husk,  det 

gælder  Livet!  -Kun  en  ganske  tynd  Straale! 
og  nu  maa  vi  først  afkøle  Syren,  før  vi  hæl- 
der den  i  Glycerinen:  vælt  en  af  Kulsyrebe- 
holderne herhen.     Saadan.« 

Efter  kort  Tids  Forløb  har  de  fremstillet 
en  tilstrækkelig  Mængde  Nitroglycerin,  som 
de  udvasker  gentagende  Gange  med  Vand  for 
at  befri  den  for  Syre  og  uomdannet  Glycerin. 
Erik  sér  sig  om  for  at  finde  en  passende  Be- 
holder og  opdager  i  en  Krog  en  Støbejærns- 
beholder,  hvori  der  har  været  Kviksølv.  I 
denne  hælder  de  den  oljeagtige  Nitroglycerin. 

»Saa«,  siger  Erik.  nu  gælder  det  kun 
om  at  bringe  Oljen  til  at  fryse,  thi  ellers  eks- 
ploderer den  ikke  ved  at  lade  Beholderen 
falde.  Men  det  er  kun  et  Øjebliks  Sag.  Under 
Paavirkning  af  den  flydende  Kulsyre  vil  den 
fryse  i  Løbet  af  faa  Sekunder.« 

Hurtig  aabner  han  Hanen  for  Kulsyre- 
beholderen: det  drysser  med  kridhvid  Kul- 
syresne ned  over  Nitroglycerinen. 

»Saa<-.  begynder  Erik  igen.  »nu  anbringer 
vi  Sprængstoffet  her  i  Hejseapparatet  og  lader 
det  falde  ned  i  Porten.  Nej,  stop,  endnu  ikke; 
ellers  ryger  vi  selv  i  Luften :  vi  maa  holde 
det  i  en  lang  Snor,  saa  vi  kan  løbe  tilbage 
og  først  lade  det  falde,  naar  vi  er  nede  i  den 
anden  Ende  af  Korridoren.« 

Szemsky  finder  en  lang,  tynd  Snor,  der 
dog  er  stærk  nok  til  at  holde.  De  lægger 
den  over  en  Talje  i  Hejseværket,  binder  Ni- 
troglycerinbeholderen fast  og  tager  fat  i  den 
anden  Del  af  Snoren.  Og  mens  de  løber  til- 
bage, lader  de  den  glide  stramt  gennem 
Haanden. 

Oppasseren  er  bedøvet  endnu ;  han  synger 
stadig.  Der  er  maaské  heller  ikke  gaaet  mere 
end   et   Kvarter,  et  Kvarter  eller  en  halv 

Time,  —  hvad  véd  de !  Og  som  de  Afsindige 
hyler! 

De  er  naa't  til  Midten  af  Korridoren. 
Snoren  vil  ikke  række  længere. 

Med  ét  udstøder  Szemsky  et  Udraab  og 
peger  fremad;  dér,  for  Enden  af  Korridoren 
kommer  de  —  en  halv  Snes  Mand,  Anstaltens 
Nattevagt.  Nu  har  de  faaet  Øje  paa  Flygt- 
ningene og  iler  imod  dem. 

»Fortabt!«  mumler  Szemsky  og  tager  sig 
til  Panden. 

-Slip  Snoren! !<  brøler  Krik. 

Szemsky  adlyder  mekanisk. 

I  det  samme  blændes  de  af  et  Lyn,  der 
trænger  ind  gennem  Vinduerne ;  et  øresønder- 
rivende Brag  faar  deres  Trommehinder  til  at 
dirre,  og  et  vældigt  Stød  kaster  dem  omkuld. 
Endnu  et  Brag  og  ét  til  som  af  en  Væg,  der 

styrter  ned.  Det  begynder  at  rasle  og  ramle 
i  Bygningen:  Korridorens  Gibsloft  drysser  ned 
over  dem.  Brrrr!  Det  er  til  at  miste  Be- 
sindelsen over. 

»Bygningen  falder!-  raabes  der;  den  dy- 
beste Rædsel  skingrer  gennem  Røsten. 

» Jordskælv !«  stønner  en  anden. 

Det  knager  i  alle  Sammenføjninger ;  Gulvet 
vakler.  Laasede  Døre  springer  op,  og  de  Af- 
sindige viser  sig  i  Aabningerne.  Endnu  et 
Stød,  en  Regn  af  faldende  Murværk  .  .  .  Hør, 
den  bedøvede  Oppasser  synger  endnu!  .  .  . 
Saa,  nu  taber  de  Bevidstheden. 

rik  vaagner  ved,  at  Szemsky  rusker  i 
ham.  Forbavset  aabner  han  Øjnene 
og  sér  sig  om;  han  husker  intet.  Hvad  er 
dog  dette V     Aa  jo,  nu  véd  han  det! 

Szemsky  og  han  befinder  sig  paa  Toppen 
af  en  Murpille,   der  har  modstaaet  Rystelsen 

flere  Alen  i  Tykkelse  og  en  halv  Snes 
Alen  høj.  Den  nedstyrtede  Bygning  har  ikke 
saaret  nogen  af  dem. 

Men  der  nede.  mellem  Kuinerne,  ligger 
Lig  paa  Lig.  Krik  gyser.  Og  der  ovre  i  de 
andre  Fløje  brænder  det.  Intet  staar  til  al 
redde.  Man  har  aabnet  alle  Celler  og  ladet 
de  Afsindige  løbe  ud.     Opsynet   mægter  intet. 

Man  har  villet  bringe  Sprøjter  i  Oang, 
men  de  fofmaar  ikke  at  udrette  noget  af  Be- 

tydning,  og  de  Afsindige  hindrer  Sluknings- 
arbejdet. Personalet  opgiver  alt;  paa  den  øde 
0  er  der  ingen  Hjælp  at  finde.  Der  bor  kun 
nogle  fattige  Fiskerfamilier,  der  rædselslagne 
er  tyet  ud  i  deres  Baade  for  at  undgaa  Gale- 
husets Indvaanere. 

»Hvordan  kommer  vi  ned.  Szemsky?« 
spørger  Erik  med  brudt  Stemme. 

Szemsky  peger  paa  en  Ende  af  den  Snor, 
de  brugte,  og  som  endnu  hænger  paa  Mur- 
pillen. Han  binder  den  tavs  om  et  Hjørne 
af  Murværket  og  gør  Tegn  til  Erik  om,  at  de 
skal  hejse  sig  ned. 

Aa,  den  Ødelæggelse!  Alle  de  Døde!  De 
føler  sig  som  Mordere  begge  to.  Hvorfor  er 
de  ikke  bleven  slaaet  ihjæl  ogsaa?  Havde 
det  ikke  været  bedre  V 

Nej !  Erik  tager  sig  sammen  og  retter 
sig.  Det  er  jo  ikke  deres  Personer,  det  drejer 
sig  om,  —  det  er  en  stor  og  hellig  Sag,  de 
kæmper  for.  Fremad.  Szemsky!  Det  er  den 
engelske  Stat.  der  er  Morderen :  det  udgydte 
Blod  komme  over  dens  Hoved!  Nu  skal  den 
underkuede  Verden  befries  for  sin  Tyran! 

Og  som  han  staar  dér  midt  blandt  Øde- 
læggelsen, gaar  der  pludselig  et  Lys  op  for 
ham.  Kortsynel  som  han  har  været,  har 
han  ikke    før   nu    fundet  Løsningen    paa  Pro- 

blemet  om,  hvorledes  han  skulde  bringe  sin 
Opdagelse  frem.  Hvorfor  sagde  han  nej,  da 
man  bød  ham  Kongekroner  og  grønne  Skove? 
Havde  han  dog  sagt  ja  —  ja  til  alle  Stater! 
Misundelige  paa  hverandre  vilde  de  have 
møntet  Guld  i  hundredtusend  Milliardvis;  det 
kostbare  Metals  Værdi  vilde  i  en  Haande- 
vending  være  sunket  til  nær  lig  Nul,  og 
Opdagelsen  vilde  være  bleven  Alverdens  Eje ! 
Hvordan  var  Guldet  ikke  allerede  sunket  i  den 
Tid,  Hemmeligheden  havde  tilhørt  kun  én  Stat. 

Men  endnu  er  det  Tid;  endnu  kan  han 
sejre.  Fremad,  Szemsky!  Vor  Tid  er  kost- 
bar: vi  har  intet  Øjeblik  at  spilde! 

Erik  tager  fat  i  Snoren  og  lader  sig  glide 
ned:  Szemsky  følger  hurtig  efter. 

En  Herre,  kun  iført  høj  Hat  og  Flipper, 
der  er  bundne  sammen  om  Halsen  med  et 
Stykke  Sejlgarn,  nærmer  sig  dem  og  tager 
høflig  Hatten  af. 

»Glæder  mig  meget,  at  De  endelig  kom- 
mer ned  fra  Deres  Ildvogn  <,  udbryder  han 
hjærtelig;  -ikke  sandt,  jeg  har  jo  den  Ære 
at  tale  med  Profeten  Elias?  —  Mit  Navn  er 
James  Gook,  berømt  engelsk  Opdagelsesrej- 
sende. Jeg  vil  gøre  Dem  et  Forslag  angaa- 
ende  en  ny  Verdensomsejling.« 

En  anden  kommer  til. 

»De  lider  af  en  kronisk  Maveaffektion«, 
udbryder  han  barsk  og  viser  en  Saks  frem; 
»det  er  nødvendigt  for  Deres  Helbred,  at  jeg 
sprætter  Deres  Underliv  op  med  dette  Instru- 
ment. Men  gesvindt!  Jeg  har  ingen  Tid  at 
spilde:  jeg  har  endnu  over  hundrede  Patien- 
ter tilbage,  som  jeg  skal  besøge  i  Dag.« 

Szemsky  griber  ham  bag  fra,  vrister 
Saksen  fra  ham  og  kaster  den  langt  bort. 

»Deres  Instrument.  Hr.  Doktor«,  siger 
han  og  giver  ham  et  Puf  — ■  »efter  det!« 

»Overkirurg,  om  jeg  maa  bede!«  bemærker 
den  Afsindige  krænket:  » kolde  Omslag  og 
forresten  kun  tørt  indvendig!« 

Og  afsted  kiler  han  efter  Saksen. 

De  besynderligste  Skikkelser  dukker  op 
om  dem  alle  Vegne.  Man  hører  Raab.  Skrig, 
Eder  og  Hylen.  Dér  jager  Overlægen  forbi 
fulgt  i  Hælene  af  tre  Gale,  der  vil  have  fat 
i  ham. 

»Hvordan  kommer  vi  herfra,  Szemsky?« 
siger  Erik.  »Er  her  ikke  en  Baad  i  Nærheden, 
vi  kan  faa  fat  paa?« 

De  løber  ned  mod  Strandbredden,  men 
de  faa  Baade  er  allerede  optagne  og  ude 
paa  Havet.  Anstaltens  Jagt,  der  har  ligget 
for  Anker  et  Stykke  ude,  er  bleven  entret  af 
Sindssyge. 

16 

»Vi  maa  følge  Kysten  Øen  rundt,  til  vi 
finder  en  Baad«,  siger  Szemsky.  Krik  følger  ham. 

Det  er  blevet  klar  Dag;  Solen  staar  op. 
En   frisk,  vestlig  Brise   stryger  ind  fra  Havet. 

De  stiger  op  paa  et  højt  Punkt,  hvorfra 
de  har  Udsigt  til  alle  Sider. 

Shetlandsøerne  er  omtrent  hundrede  i 
Tallet,  men  ikke  tredive  af  dem  er  beboede. 
Anstalten  ligger  paa  en  af  de  af  Naturen  øde- 
ste  og  ensomste,  i  ret  betydelig  Afstand  fra 
Hovedgruppen.  Kun  utydelig  skælner  man 
Omridsene  af  den  store  Hovedø,  Mainland, 
i  Øst. 

Men  Branden  maa  være  sét  der  ovre; 
man  kan  vente,  der  vil  komme  Undsætning. 
Kr  det  ikke  et  Sejl.  der  dukker  op  derude? 
Szemsky  har  gode  Øjne  —  det  er  ikke  ét  men 
flere  Fartøjer,  der  styrer  mod  Øen,  erklærer 
han.  Hvordan  skal  man  dog  slippe  bort, 
inden  del   bliver  for  sent? 

De  iler  atter  ned  for  at  undersøge  Kysten. 
Nej,  ikke  en  Baad,  ikke  en  Planke,  man  kan 
redde  sig  paa.  Øen  er  lille,  <>«>•  de  kan  snarl 
naa  den  rundt.  Jævnlig  møder  de  løsslupne 
Patienter,  det  er  dem,  der  har  taget  alle 
Baadene. 

Szemsky  skærer  Tænder. 

De  hører-  Raab  og  Skrig.     Fremad!     Det 

lyder  som  et  stort  Slagsmaal.  Er  det  en  Kamp 
mellem  de  Afsindige?  En  fremspringende 
Klippeodde  skjuler  Udsigten  for  dem. 

De  klavrer  over  Klipper  og  rullende 
Stenblokke.  Nu  kan  de  sé,  hvad  der  fore- 
gaar. 

Himmel !     En  Dæksbaad ! 

Og  det  er  den.  Kampen  staar  om. 

Der  synes  at  være  tre  Partier.  De  Af- 
sindige er  let  at  kende,  og  dér  er  Anstaltens 
Funktionærer,  enkelte  bevæbnede,  de  fleste 
vaabenløse.  Mest  Knipler  og  Sten.  Men  hvem 
er  det  tredje  Parti? 

Erik  og  Szemsky  nærmer  sig  ubemærket. 

Da  de  er  kommet  de  Kæmpende  nær  i 
et  hundrede  Alens  Afstand,  udstøder  Szemsky 
et  Skrig  og  peger  frem  for  sig: 

»Kaptejn  Aisløv!« 

Erik  farer  sammen  og  studser.  Hvem 
er  den  Kvinde  dér.  som  kæmper  med? 

Min  Hustru!  skriger  han  i  det  samme 
og  styrter  frem,  saa  hurtig  Benene  kan 
bære  ham. 

Der  har  de  Opløsningen  paa  det  Spørgs- 
maal,  der  saa  tidt  har  paatrængt  sig  dem 
begge,  men  som  de  endnu  ikke  har  faaet 
Lejlighed  til  at  give  Udtryk  overfor  hinanden : 
hvor  var  de  andre  blevet  af? 

16* 


—  244  — 

—  Hele  »  Chemeia«  s  Mandskab  har 
været  indespærret  paa  Galeanstalten! 

I  en  Haandevending  er  Erik  og  Szemsky 
blandt  de  Kæmpende.  Sejren  hælder  ubetinget 
til  de  Afsindiges  Side.  Han  med  den  høje 
Hat  og  Flipperne  er  Anfører,  og  ved  hans 
Side  kæmper  tappert  Overkirurgen  med  sin 
Saks.  Erik  ser  straks,  at  her  kun  kan  sejres 
ved  List. 

»Plads  for  Profeten  Elias!  Plads  for 
Ildvognen!«  brøler  han  saa  højt,  hans  Lunger 
tillader,  og  vinker  til  sine  Venner,  at  de  skal 
holde  sig  tilbage. 

De  Afsindiges  Anfører  udstøder  et  begejst- 
ret Hyl. 

»Leve  Profeten  Elias!«  svarer  han;  »leve 
Elias!«  svarer  alle  de  Gale  i  Kor,  lige  saa 
henrykte. 

»Hvad  vil  I  med  den  Baad?«  bliver  Erik 
ved.  »Vandet  er  altfor  vaadt  i  Dag  til  at 
sejle  i.  Ser  I  ikke  Filistrene  dér,  som  i  Aar 
og  Dag  har  holdt  eder  indespærrede?  Nu  er 
Turen  til  eder  at  indespærre  dem.  Tilbage 
og  lad  os  putte  dem  i  Gellerne!!« 

Øresønderrivende  Skrig. 

»Ja  i  Gellerne  med  dem!«  brøler  de  Sinds- 
svage: det  kan  de  forstaa. 

Mens   den   tredje  Part  holder  sig  tilbage 

fra  Kampen,  bliver  det  en  let  Sag  for  de  Af- 
sindige at  afvæbne  og  overvinde  deres  tid- 
ligere Herrer.  Baaden  lades  fri ;  de  Afsindige, 
der  er  sprunget  i  den,  vender  tilbage,  og 
de  Oppassere,  der  holder  Ankerkættingen, 
slipper. 

I  et  Nu  giver  Erik  et  Tegn  til  sine  Folk; 
de  styrter  frem,  og  Baaden  er  deres. 

»Profeten  Elias  er  en  Forræder!«  raaber 
i  det  samme  en  af  Oppasserne,  benyttende 
sig  af  den  samme  List  som  Erik;  »han  har 
kun  lokket  eder  bort  for  at  tage  eders  Baad. 
Efter  dem!     Tag  fat  i  Ankerkættingen.« 

Adskillige  Afsindige  løber  tilbage. 

»Ankeret  ind!«  raaber  Alsløv. 

Men  over  tyve  stærke  Mænd  har  alle- 
rede fat.  De  trækker  Fartøjet  mod  Land 
paa  ny. 

»Hvordan  faar  vi  den  Ankerkætting  los?« 
udbryder  Alsløv.    »Findes  her  ikke  en  Økse?« 

Man  leder;  forgæves.  Nu  er  man  kun 
faa  Alen  fra  Forfølgerne. 

Da  springer  Szemsky  op  paa  Rælingen 
og  raaber  med  vældig,  bydende  Røst: 

»Hatten  af!  I  Støvet  med  eder,  I  ugud- 
elige! Sér  I  ikke  Profeten  i  Ildvognen  over 
eders  Hoveder?     Se  op!« 

De  Afsindige  slipper  deres  Tag  for  at  sé 
op ;  i  det  samme  rives  Ankerkættingen  fra  dem. 
Baaden  er  fri  og  gynger  ud  efter.  Man  sæt- 
ter Sejl  til. 

Og  det  er  paa  høje  Tid.  Fra  den  anden 
Kant  sér  man  Fartøjerne  fra  Mainland  nærme 
sig  Øen. 

■  (^■Jan    er  ude   paa  det   aabne  Hav;    for 
*  en    frisk    Vind    glider    Dæksbaaden 


lystig  afsted  over  Bølgerne. 

Der  bliver  atter  Tid  til  at  aande  og  sé 
sig  om;  Gensynet  mellem  Ægtefolkene  er 
rørende.  Erik  og  Szemsky  maa  trykke  alles 
Hænder,  og  det  regner  med  Spørgsmaal  fra 
begge  Sider. 

Erik  sér  sig  om. 

Der  mangler  liere.  Hvor  er  den  flinke 
Styrmand  Smith.  Maskinmester  Jackson, 
den  lystige  Peter.  Brown,  Hervé  og  tykke 
Prosper  Kok? 

Ingen  svarer,  men  der  trækker  en  Sky 
over  alles  Ansigter. 

»Aisløv,  svar!«  udbryder  Erik  og  griber 
ham  i  Armen:   »blev  de  der  oppe?« 

Den  adspurgte  nikker. 

»Knuste!« 

»Jordskælvet  tog  dem,  da  det  befriede 
os  andre!«  siger  Juncker. 

»Jordskælvet!«  Erik  tager  sig  til  Hovedet,. 
—  »som  var  mit  Værk!« 

Almindelig  Forbavselse.  Szemsky  for- 
tæller, mens  Erik  tavs  skjuler  Ansigtet  i 
Hænderne  og  læner  sig  til  sin  Hustrus  Skulder. 

»Anklag  ikke  dig  selv«,  trøster  hun  — 
»det  maatte  saa  være!« 

—  —  Baaden  glider  afsted  for  saa  mange 
Sejl,  den  kan  bære.  I  Horisonten  øjnes  nu 
og  da  et  Fartøj.  Dæksbaaden  bærer  An- 
staltens Navn  i  Guld ;  man  skraber  det  af  for 
at  forhindre  Opdagelse. 

»Hvorhen?« 

» —  Til  Frankrig!«  siger  Erik. 

Men  hvorledes?  Uden  Vand  og  uden 
Levnedsmidler?  Og  mange  af  Mandskabet  er 
saarede.  Se  til  O'Kelly,  der  i  Smug  ømmer 
sig  og  tager  sig  til  Siden,  naar  han  tror,  ingen 
ser  det! 

Tør  man  betro  sig  til  et  eller  andet  Skib? 
Alle  er  klædt  i  Galehusets  Dragt,  og  ingen 
har  saa  meget  som  en  Øre  i  Lommen!  Hvor- 
dan skal  det  gaa? 

Har  man  gennemsøgt  Baaden? 


—  249  — 

Ja,  Aisløv  har  paataget  sig  dette.  For- 
uden Ballast  fandtes  der  kun  nogle  unyttige 
Jærnsager,  et  Par  Kasser  med  Medicin,  be- 
stemt til  Anstaltens  Apotek  og  —  —  jo  det 
er  sandt:  her  er  en  Indretning  til  at  pilke 
Torsk  med. 

> Bravo!«  siger  O'Kelly  og  tager  sig  til 
Siden.  »I  dette  Farvand  findes  ingen  Mangel 
paa  Torsk.  Det  skulde  gaa  underlig  til,  om 
vi  kom  til  at  dø  af  Sult.« 

Men    Medicinkasserne!«     udbryder    Erik 
ivrig;   »hvor  er  de?« 

Aisløv  dykker  ned  i  det  trange  Lastrum  ;; 
Juncker  og  Atkin  giver  ham  en  Haandsræk- 
ning.  To  temmelig  store  Kasser  hives  op  paa 
Dækket. 

Ved  Hjælp  af  et  Stykke  Jærn  faar  man: 
dem  brækket  op:  Erik  undersøger  nøje  Ind- 
holdet. Der  er  en  halv  Snes  Daaser  og 
Flasker  i  hver. 

Eddikesurt  Blyilte,  Karbolsyre,  Æther, 
Salep  .  .  .  Eriks  Ansigt  klarer  op  ved  Fundet 
af  denne  Pakke  .  .  .  Bromkalium,  koncen- 
treret Vinaand,  Kinin,  Belladonnablade,  Opium 
.  .  .  nogle  Daaser  med  Kakaopulver,  men  intet 
drikkeligt. 

Erik  støtter  Hovedet  mod  Haanden  for 
at  overveje  Situationen. 

»Sig  mig,  Kaptejn«,  spørger  han  endelig; 
>  hvor  længe  kan  vi  være  om  at  naa  den 
franske  Kyst?« 

»Fjorten  Dage  å  3  Uger  —  hvis  Vinden 
holder  sig;  faar  vi  Modvind  eller  stille  Vejr, 
kan  det  vare  længere.« 

»Saa  længe  kan  vi  ikke  være  uden  Vand«, 
siger  Erik,  »og  vi  tør  ikke  løbe  ind  i  nogen 
engelsk  Havn.  Findes  der  intet  andet  Land, 
der  er  os  saa  nær,  at  vi  kan  naa  det  i  et 
Par  Dage?« 

»Jo,  Norge!« 

» —  Ja,  og  saa  Færøerne!«  henkaster 
O'Kelly. 

Aisløv  slaar  sig  for  Panden. 

»Dem  havde  jeg  glæmt!  Til  Færøerne 
har  vi  kun  nogle  Dages  Sejlads.« 

Saa  sætter  vi  ufortøvet  Kursen  mod 
Færøerne!«  afgør  Erik;  »det  er  maaské  og- 
saa  et  af  de  sikreste  Steder  for  os  at  lande. 
Men  hør  nu !  Vi  har  dog  altsaa  endnu  mindst 
to  Dage  at  sejle  i.  Sandsynligvis  vil  det  ved 
Hjælp  af  Pilken  lykkes  os  at  fange  nogle  Fisk, 
og  desuden  har  vi  her  et  ringe  Kvantum  Sa- 
lep, —  der  dog  i  ukogt  Tilstand  (og  vi  har 
intet  af  koge  med)  er  temmelig  ufordøjeligt 
—  samt  en  Smule  Kakao.  Det  vil  i  ethvert 
elde  irære  nok   til  at  forhindre,  at   vi  lider 

for  meget  af  Sult.  naar  vi  samtidig  anvender 
et  andet  Middel.  Jeg  sigter  hermed  til  den 
Opium,  jeg  har  fundet.  Som  bekendt  er  dette 
Stof  et  i  høj  Grad  smærtestillende  Middel  og 
virker  meget  nemmende  paa  Fordøjelsen. 
Opiumsrygerne  kan  i  mange  Dage  leve  uden 
Mad  og  Drikke  uden  at  savne  det.« 

» —  Saa  bliver  vi  Opiumsrygere ! «  ud- 
bryder O'Kelly. 

»Opiumen  skal  forhindre  os  i  at  van- 
smægte af  Tørst«,  vedbliver  Erik,  »og  Ka- 
kaoen skal  holde  os  saa  meget  oppe.  at  vi 
ikke  bliver  altfor  afkræftede,  før  vi  naar  Land. 
Man  opløser  gærne  én  Del  Opium  i  10  Dele 
Vinaand  eller  Yin  og  anvender  fra  5  til  60 
Draaber  ad  Gangen:  i  nærværende  Tilfælde 
foreslaar  jeg.  at  vi  tager  10  Draaber  ad  Gangen 
—  med  Undtagelse  af  den.  der  skal  styre 
Baaden.  hvilket  vi  maa  skiftes  til.  Med  alle 
gode  Magters  Hjælp  skal  vi  nok  slippe  heldig 
fra  det.< 

Alle  gav  sit  Bifald  tilkende.  Flere  af 
Mandskabet  havde  paa  deres  Rejser  haft  Lej- 
lighed til  at  gøre  sig  bekendt  med  Virkning- 
erne af  en  Opiumsrus,  og  de  var  ikke  de 
mindst  villige  til  at  indlade  sig  paa  Eksperi- 
mentet. 

Erik  uddeler  nu  en  rigelig  Portion  Kakao, 


—  252  — 

blandet  med  Salep,  og  nogle  Timer  efter,  da 
Tørsten  for  Alvor  begynder  at  indfinde  sig, 
indtages  de  første  Opiumsdraaber,  som  Erik 
paa  Skøn  har  tillavet.  Virkningen  er  kende- 
lig ;  omend  ikke  Tørsten  gaar  helt  bort,  svinder 
Trangen  til  Vand  dog  betydelig.  Enkelte  af 
Folkene,  der  viser  sig  særlig  modtagelige  for 
narkotisk  Paavirkning,  falder  hen  i  en  let 
Døs.  Erik  mærker  sig  disse  og  beslutter  at 
give  dem  en  mindre  Portion  end  de  andre. 

Stemningen  ombord  stiger  betydelig  efter 
den  første  Indgift;  man  sér  Tingene  i  et  mun- 
trere og  mere  forhaabningsfuldt  Lys.  Enkelte 
kan  ikke  bare  sig  for  at  komme  med  et  Par 
Vittigheder. 

>  Kakao,  Salep  og  Opium  er  tre  slemme 
Ting  paa  én  Gang«,  siger  Szemsky,  der  ikke 
for  intet  har  gaaet  til  Haande  i  Anstaltens 
Apotek,  —  ^saasnart  vi  kommer  i  Land,  maa 
der  et  dygtigt  Laksativ  til!« 


«&r 

urra!  det  er  Færøernes  Kyst. 

Men  Turen  har  ogsaa  paa  Grund  af 
Strøm-  og  Vindforhold  varet  over  fire  Dage, 
og  det  er  et  febersygt,  hulkindet  Mandskab, 
Dæksbaaden  har  ombord. 

Fire  Dage  uden  Drikke  tager  paa  Kræft- 
erne ! 

Den  ensomme,  stejle  Klippe  derhenne  er 
Sunnbo  Steinur,  alm.  kendt  under  Navnet 
»Munken« ;  saa  er  der  endnu  kun  en  Mils 
Vej  tilbage  til  Sunnbovur  paa  Syderø.  Vand! 
Vand!     Vi  skal  snart  faa  Vand! 

Brat  op  af  Havet  hæver  sig  høje,  næsten 
lodrette  Fjælde.  Det  er  Syderø.  Blæs  op  Vind 
og  fyld  vore  Sejl;  Minutterne  synes  os  Timer! 

De  nærmer  sig  Kysten  og  spejder 

efter  et  Sted,  hvor  de  kan  lande.  Fjældene, 
der  hæver  sig  som  en  Mur  op  af  Havet,  er 
stejle  og  utilgængelige.  Tilsender  og  atter 
Tusender  af  Fugle  flagrer  skrigende  om  de  høje 
Tinder,  men  intet  Menneske  lader  sig  sé. 
Havet  er  stille ;  en  svag  Dønning  plasker  mod 
Klippemuren  og  bærer  Baaden  mod  Land. 

Med  ét  aabner  sig  en  Landingsplads  for 
deres  Blik.  Det  er  Sunnbovur  —  Maalet  for 
deres  Fart:  en  Haandfuld  lave  Træhuse,  hvis 
Græstage  knapt  kan  skælnes  fra  Omgivelserne, 
og  ovenpaa  hvilke  Hjorder  af  Faar  vandrer 
om.  Nogle  aabne  Baade  ligger  fortøjede  ved 
Strandbredden,  hvor  man  ved  Hjælp  af  Klippe- 
blokke har  dannet  en  primitiv  Havn. 

Dæksbaaden  lægger  til;  alle  springer  i 
Land.  Det  er  Jord,  man  føler  under  sine 
Fødder  -  -  fast  Jord.  Der  henne  kommer  en 
gammel  Mand,  klædt  i  Faareskind  og  Uld,  rok- 
kende dem  i  Møde.  De  springer  imod  ham. 
Vand!     Har  De  noget  Vand  til  os!« 

»Ja  .  svarer  den  Gamle  paa  en  Blanding 
af  Dansk  og  Færøisk,  »vel  har  jeg  Vand.  I 
kommer  da  langvejs  fra,  kan  jeg  tænke? 

»Skibbrudne  Nordpolsfarere«,  svarer  Krik 

jtig,  men  Vand,  Gamle!  Vi  har  ikke  i 
fire  Dage  smagt  en  Draabe!« 

»Ja  saa,  - —  Nordpolsfarere !  <  svarer  Fær- 
ingen sindig:  »ja  vel  har  jeg  Vand.  Vil  de 
godt  Folk  følge  mig  hisset  hen  til  mit  Hus, 
—  det  der  ligger  der  henne  med  Gimmerlam- 
met paa  Taget!« 

Han  sætter  sig  langsomt  i  Bevægelse, 
men  de  fortørstede  Mennesker  kan  ikke  holde 
hans  Sindighed  ud.  Szemsky  og  Calandro 
løfter  ham  op  paa  deres  Skuldre  og  løber 
hen  mod  Hytten  med  ham,  fulgt  af  hele 
Flokken. 

»Saa,  saa«,  siger  den  Gamle  sagtmodig, 
»vel  skal  1  faa  Vand.  og  Mad  skal  I  ogsaa 
faa,  om  I  dertil  trænger,  blot  T  vil  give 
Stunder. « 

Han  ryster  sig,  efter  at  de  har  sat  ham 
ned.  og  gaar  ind  i  Hytten.  Efter  syv  lange 
og  syv  brede  vender  han  tilbage  med  en  skid- 
den Krukke  fuld  af  plumret,  henstaaende 
Vand. 

Hvem  skal  drikke  først? 

»Fruen!«  raaber  de  alle  med  én  Mund. 
Men  ingen  maa  første  Gang  drikke  mere 
end  et  Par  Mundfulde!«    formaner  Erik. 

Hun  sætter  Krukken  til  Munden  og  drik- 
ker.    Det  er  vanskeligt   at  slippe  den  igen. 

»Saa  »Rhederen«!«  raabes  der. 

»Nej«,   svarer  Erik.    ->1   andre  først.     Det 

-er  eder,  som  lider  for  mig.  Den  ældste  først 
—  drik  O'Kelly!« 

»Det  var  Synd  at  spilde  den  kostbare 
Tid  med  Komplimenter  !<-  siger  denne  og  sæt- 
ter Krukken  til  Munden. 

»Aah!«  vedbliver  han  efter  at  have  druk- 
ket og  rakt  Krukken  til  den  nærmeste,  — 
»aldrig  havde  jeg  trot,  Vand  kunde  smage 
saa  godt!« 

De  har  drukket  alle  —  Erik  sidst.  De 
føler  sig  som  født  paa  ny.  Men  nu  begynder 
Sulten  for  Alvor  at  indfinde  sig. 

»Hvem  der  nu  havde  en  Mundfuld  Mad!« 
siger  O'Kelly. 

»Mad  skal  I  nok  faa,  om  I  vil  give  Tid«, 
siger  den  Gamle  —  »godt  Hængekød  og  Dryil 
(langt,  tyndt  Bygbrød)  skal  I  faa  —  det  bedste 
jeg  har.« 

Det  >  bedste«,  den  Gamle  havde,  viste  sig 
at  være  noget  ildelugtende,  halvraaddent  Kød, 
Gud  véd  hvor  gammelt!  og  fuld  af  Maddiker  *). 

»Gud  velsigne  jer!«  udbrød  O'Kelly,  »det 
er  ikke  fordi,  jeg  ikke  kunde  spise,  hvad  det 
skulde    være,    men    hvis   I    havde    en    Smule 


)  Færingerne  spiser  helst  det  Kød,  der  har  hængt 
længst.  Jo  mere  raaddent,  det  er,  jo  bedre  smager 
det  dem.  Frisk  Qg  magert  Kød  anses  for  eo  meget 
simpel   Bet. 

Kød.  der  var  .lidt  mindre  gammelt,  saa  var 
det  rigtignok  grumme  rart.« 

»Ja.  lidt  frisk  Kød!«  sagde  Fruen. 

Den  Gamle  saa?  forundret  paa  dem. 

»Frisk  Kød!«  —  han  vrængede  ad  Ordet 
—  »jeg  vilde  byde  eder  det  bedste,  men 
frisk  Kød  kan  I  godt  faa.  Jeg  slagtede  et 
Par  Faar  igaar  og  hængte  dem  op.  Nu  skal 
jeg  komme  med  det!« 

Imidlertid  falder  man  over  det  slet  bagte, 
halvraa  Bygbrød:  det  er  en  Herreret  for  de 
sultne  Maver.  Og  da  Færingen  endelig  kom- 
mer med  frisk  Faarekød.  som  det  ikke  falder 
ham  ind  at  byde  dem  stegt  (hvilket  ikke 
smager  en  Færing),  er  Jublen  almindelig. 
Man  smager  ikke  paa  Kødet  —  sluger  det 
bare.  Da  Sulten  er  stillet,  kaster  de  sig  alle 
i  Græsset  for  at  sove. 

Først  hen  ad  Aften  vaagner  de.  Adskil- 
lige Færøboere  har  samlet  sig  for  taalmodig 
at  vente  paa  deres  Opvaagnen.  Det  er  helt 
andre,  unge  og  lystige  Mennesker,  der  nu 
har  sovet  Træthed  og  Udmattelse  bort,  og 
som  redebon  giver  Svar  paa  de  Spørgsmaal, 
der  rettes  til  dem. 

Erik  fortæller  en  lang.  opdigtet  Historie 
om  deres  Skibbrud.  Dæksbaaden  havde  de 
som  en  Art  Redningsbaad  haft  med  paa  deres 

mislykkede  Fart.  Et  Isbjærg  havde  givet  deres 
Fartøj  en  Læk,  som  de  ikke  kunde  stoppe, 
og  da  det  befandt  sig  i  synkefærdig  Tilstand, 
maatte  de  frelse  sig  i  Redningsbaaden.  Strøm 
og  Sø  havde  imidlertid  været  dem  gunstig, 
men  da  de  i  Skyndingen  ingen  Instrumenter 
tøavde  faaet  med  til  at  bestemme  Kursen,  var 
de  landet  paa  Færøernes  sydlige  Del  i  Stedet 
for  paa  den  nordlige. 

»Og  her  er  vi  nu«,  slutter  Erik,  »fattige 
og  blottede  for  alt  —  uden  en  eneste  Skilling, 
hvormed  vi  kan  belønne  eder  for  eders  Gæst- 
frihed.« 

»Tal  ikke  derom!  <  siger  den  gamle 
Færing,  »Penge  er  en  sjælden  Vare  nu  til 
Dags  —  det  vil  sige  de  ny,  som  gælder  for 
noget.  De  gamle  har  vi  nok  af,  men  dem 
kan  vi  gærne  kaste  i  Havet!* 

De  ny  Penge?!«  udbryder  Krik  forundret. 
»Fortæl!  Vi  har  snart  i  tre  Aar  været  hjæmme 
Ira  og  i  den  Tid  ikke  set  et  fremmed  Menne- 
ske eller  hørt  det  mindste  fra  den  civiliserede 
Verden.      Hvad   er  der  da  sketV< 

Ej    .    udbryder   den  Gamle,      er  del  sandt, 

hvad  I  siger?  Da  er  det  for  sanden  sjældent, 
;«t  vi  Fa:ringer  kan  fortælle  dem,  (U^v  kommer 
til   vor  0,    nogel    nyt,     \h\.    Matthias,   du   er 

bedst  skaaren.  for  Timgebaandet  —  fortæl  du 
de  fremmede  Søfolk  hele  Historien!« 

Matthias,  en  gammel,  hvidhaaret  Mand, 
flytter  sig  i  Sædet,  rømmer  sig  og  giver  sig 
til  at  fortælle: 

»Jo,  ser  I«,  begynder  han.  -vi  Øboere 
spørger  jo  sjælden  nyt  udefra.  Der  kommer 
Skib  nogle  Gange  om  Aaret  fra  Danmark,  og 
de  fremmede  Fiskere  besøger  os  hver  Sommer. 
Ellers  hører  vi  intet.  Vi  lever  vort  eget  Liv 
og  har  forresten  ogsaa  nok  i  os  selv.  Vi 
føder  og  klæder  os  af.  hvad  vore  Øer  frem- 
bringer, og  det  har  været  godt  for  os  i  disse 
Tider,  for  ude  i  Verden  er  det  nok  gaaet 
slemt  til.  Men  det  er  nætop  det,  jeg  vilde 
fortælle : 

»Det  kan  vel  være  saadan  noget  som  en 
to,  halvtredje  Aar  siden,  da  begyndte  der  at 
komme  mange  Penge  i  Verden  —  mange  liere 
end  ellers,  og  det  var  engelske  Penge  de  Heste 
—  smukke,  blanke  Guldskillinger.  Men  efter- 
som Pengene  blev  liere,  blev  alt  dyrere,  vi 
mærkede  det  paa.  hvad  man  bød  os  for  vore 
Faar.  vor  Uld  og  vore  Edderdun.  Det  gik  saa 
vidt.  at  vi  fik  over  tusend  Kroner  for  et  Lam. 
Men  skulde  vi  saa  købe  noget  af  de  Fremmede 
igen,  var  det  lige  saa  dyrt.  Det  gik  lige  op, 
og    der    var    ingen  Fordel   ved    det.     Og    det 

blev  værre  og  værre.  Tilsidst  kunde  det  slet 
ikke  mere  hjælpe  at  bruge  Penge,  naar  man 
skulde  handle:  vi  kunde  lige  saa  godt  fylde 
Lommen  med  Sten.  naar  vi  tog  til  Thorshavn, 
for  de  forslog  lige  éns.  Saa  maatte  vi  til  at 
bytte.  Ting  mod  Ting.  Faar  mod  Værktøj  og 
Edderdun  mod  Synaale,  og  det  blev  omtrent 
som  i  meget  gamle  Dage. 

Men  det  hørte  vi  af  de  fremmede  Søfolk, 
at  i  de  store  Lande  stod  det  rent  galt  til ;  dér 
kunde  man  heller  ingen  Ting  faa  for  Penge  til- 
sidst. Skomageren  maatte  bytte  med  Bageren, 
naar  han  vilde  have  Brød.  og  give  ham  Sko- 
tøj i  Stedet.  Folk,  der  havde  været  rige,  blev 
fattige  —  saadan  efterhaanden.  hvis  de  ikke 
sikrede  sig  i  Tide  og  fik  Ting,  der  kunde  byt- 
tes bort,  i  Stedet  for  deres  Penge.  Værst 
gik  det  Embedsmændene ;  deres  Lønninger  for 
et  helt  Aar  slog  tilsidst  næppe  til  for  en  Dags 
Føde,  og  det  fortælles  der,  at  de  fleste  gik 
fra  deres  Embeder  og  blev  Haandværkere. 
Amtmanden  her  maatte  leve  af,  hvad  hans 
Jord  kunde  yde  ham,  og  vore  Præster  har  vi 
maattet  føde  selv.  Man  gav  Forskrivninger 
paa  alle  mulige  Sager  i  Stedet  for  Penge,  men 
det  hændte,  at  Folk  gav  Forskrivning  paa 
det.  de  ikke  ejede,  og  Lov  og  Ret  var  det 
smaal  med. 

Og  England,  der  sendte  de  mange  Penge 
nd  i  Verden,  blev  et  mægtigt  og  rigt  Land: 
dets  Flaade  kom  til  at  bestaa  af  Skibe  saa 
store  som  hele  Byer.  og  ingen  anden  Stat 
kunde  tage  det  op  med  det.  Engelskmændene 
klippede  det  ene  Stykke  væk  efter  det  andet 
af  de  andre  Lande,  men  tilsidst  blev  det  dog 
disse  for  galt.  Enkelt  kunde  intet  Land 
staa  sig  mod  det,  og  saa  forenede  alle  de 
andre  Riger  sig,  og  det  kom  til  en  stor 
Verdenskrig. 

Midt  under  dette  hændte  det  imidlertid, 
at  det  kom  ud,  at  England  lavede  sit  Guld 
selv.  og  nu  tabte  Pengene  deres  sidste  Værdi. 
Staterne  kunde  ikke  kræve  Skat  op  mere 
uden  i  Form  af  Naturalier,  og  overalt  mang- 
lede det  paa  Embedsmænd.  Krigen  gik  i  Staa 
af  sig  selv.  Piegeringerne  gik  fra  Roret,  og 
der  blev  Revolution  og  Oprør  over  alt.  Mange 
Mennesker  gik  til  Grunde,  og  Folkene  ind- 
satte selv  Regeringer,  som  de  gjorde  i  Frank- 
rig den  Gang,  de  henrettede  deres  Konge. 
Men  nu  er  der  nok  atter  kommet  Ro,  siden 
man  fandt  paa  de  ny  Penge. 

>  De  ny  Penge??  udbrød  Erik  for- 
bavset. 

>Ja.  Det  er  Sedler  altsammen.  Vi  for- 
staar   os   ikke  rigtig  paa  det  endnu,   men  det 

kan  ogsaa  være  det  samme:  vi  er  nok  i  os 
selv  og  behøver  ingen  Penge.  For  et  halvt 
Aars  Tid  siden  kom  der  et  Skib  herop,  og 
der  kom  tre  Mænd  i  Land.  som  fremviste 
deres  Dokumenter  og  spurgte,  om  vi  Færinger 
vilde  slutte  os  til  det  ny  Rige,  som  de  kaldte 
den  skandinaviske  Republik.  Og  det  forstod 
vi.  at  det  var  de  nordiske  Riger,  der  nu  styr- 
edes af  en  Folkeforsamling  under  ét.  Og 
eftersom  vi  altid  havde  hørt  til  Danmark,  saa 
var  vi  villige  til  at  gaa  sammen  med  vore 
Frænder,  betale  Skat  og  sende  en  Rigsdags- 
mand ned  til  det  ny  Raad.  Krig  og  Værne- 
pligt skulde  ikke  være  mere.  sagde  de, 
men  det  har  vi  jo  heller  ikke  kendt  noget 
til  før.« 

Erik  og  hans  Kammerater  var  over- 
vaildede  af,  hvad  de  hørte. 

»Men  Pengene?«  spurgte  Erik  atter. 
Ja  de  hedder  nu  Kvadratmeter  og  Kva- 
dratcentimeter i  Stedet  for  Kroner  og  Øre«, 
svarede  Matthias,  »og  saa  er  der  endda 
noget,  der  hedder  Kvadratmillimeter;  det  er 
det  mindste.  Jeg  har  her  en  Seddel,  som 
jeg  forgangen  fik  i  Betaling  for  10  Faar.< 

Han  trak  et  Stykke  Papir  op  af  Lom-' 
men  og  rakte  det  til  Krik.  som  begærlig 
greb  det. 

Det  lignede  en  gammel  Pengeseddel,  men 
dets  Indskrift  lød: 


#fcke  »te/tø 

anviser  foreviseren  af  denne  seddel 

100  □  centimeter  dansk  iiornialjonl. 


/ 


»4 


eohavn 


/  &   ;;, 


\°& 

Det  ny  Betalingsmiddel  var:  Jord! 

»Ganske  rigtig«,  sagde  Matthias :  »man  be- 
taler nuomstnnder  med  Jord.  men  eftersom 
Jorden  er  forskællig  frugtbar,  saa  beregnes 
den  paa  lignende  Maade,  som  man  i  gamle 
Dage  beregnede  Hartkornet.  For  den  Seddel, 
man  kun  faar  et  lille  Stykke  god  Jord  for. 
faar  man  store  Strækninger  Sandjord,  og  hver 
Gang  man  vil  give  Jord  til  Banken  for  at  faa 

Sedler  for  den,  skal  den  undersøges  og 
vurderes.  Det  er  alt,  hvad  vi  véd  her- 
oppe. « 

Man  hensynker  i  Tavshed. 

Endelig  spørger  Erik: 

»  Gaar  der  Postskib  til  København 
mere  ?  > 

»Bevares   vel  —  ja«,   siger  Matthias 
»for   et  Par  Maaneder   siden   blev  Farten  sat 
igang  igen.« 

»Og  hvad  koster  Rejsen  ?< 
Omtrent  72  Kvadratmeter«,  tror  jeg. 

Hvilken  Værdi  anslaar  De  vor  Dæks- 
baad  til? 

->Jeg  kan  ikke  sige  det  saa  lige,  for  det 
er  svært  at  regne  med  de  ny  Penge.  Men 
godt  og  vel  en  Kvadratmeter  tror  jeg  nok, 
den  er  værd.« 

Erik  tænker  lidt  efter.  Saa  henvender 
han  sig  til  sine  Fok: 

Jeg  er  nu  en  fattig  Mand  —  lige  saa 
fattig  som  I,  og  vi  har  ikke  Midler  til  at 
komme  herfra  alle,  med  mindre  vi  skulde 
friste  Skæbnen  og  begive  os  paa  Fart  over 
Nordsøen  med  den  lille  Daksbaad.  Vi  har 
imidlertid  ikke  Proviant,  Hejsen  vil  vare  længe* 
("il  vi  kan  ikke  bede  disse  bravo  Folk  om  at 
skænke   os   alt  det,  vi  har  Brug  for.     .leg  vi). 

derfor  rette  et  Spørgsmaal  til  eder:  vil  I  til- 
lade mig  at  sælge  Baaden  og  for  den  ind- 
vundne Værdi  rejse  til  København  sammen 
med  min  Hustru?  Saa  snart  det  er  gørligt, 
skal  jeg  komme  og  hente  eder  eller  sende 
eder  Midler  til  at  komme  til  mig.  Jeg  tænker, 
at  I  ved  at  tage  Del  i  Øens  Arbejde  vil  kunne 
finde  Ophold  her  saa  længe.« 

-Ja,  Gud  bevare  mig  vel «,  siger  Matthias, 
»den,  som  vil  arbejde,  kan  komme  frem  alle 
Vegne. « 

CTKelly  stryger  sig  om  Skægget :  som  den 
ældste  af  Mandskabet  svarer  han  først. 

»Jeg  for  min  Part  har  ikke  noget  at  be- 
tænke mig  paa:  jeg  siger,  at  vi  maatte  være 
nogle  slemme  Kapuner,  om  vi  ikke  sagde: 
ja  —  tag  Baaden,  Deres  Herlighed,  den  er 
Dem  vel  undt.  Jeg  tænker,  I  andre  siger  det 
samme?« 

>Ja.  ja!«  raabtes  der  i  Kor. 

»Tak.  Venner! «  siger  Erik,  >jeg  skal  aldrig 
glæmme  eder  det!<  Og  henvendt  til  Matthias 
spørger  han: 

»Naar  gaar  Postskibet  til  København?« 

»Aa  —  det  gaar  snart«,  svarer  Færingen; 
»om  tre  Maaneder  tænker  jeg.  < 

»Av  for  Satan!  udbryder  O'Kelly  og 
kniber  sig  i  Laaret. 

» —  Saa  kommer  det  hid  fra  København«, 
vedbliver  Færingen  uforstyrret,  »og  derpaa 
gaar  det  til  Island.  Paa  Hjæmturen  lægger  det 
til  igen  ved  Thorshavn,  og  saa  vil  De  kunne 
komme  medie 

3  sejlede  ned  gennem  Øresund. 
Alle  de  gamle,  kendte  Punkter  viste 
sig   for   dem:   den   sjællandske  Kyst.    grøn  og 
foraarsfrodig,  udfoldede  sig  Stykke  efter  Stykke 
for  deres  Blik.  lig  Billederne  i  en  Bog. 

Kronborg  og  Sletten  var  de  kommet  forbi : 
—  dér  var  Hveen  med  sine  bratte  Skrænter 
og  den  hvide  St.  Ibs  Kirke:  —  dér  inde  til 
højre  laa  Rungsted  og  Hørsholm  .  .  .  Vedbæk. 
Skovshoved  .  .  . 

Men  de  havde  ikke  Blik  for  det.  hverken 
Erik  eller  hans  Hustru:  det  var  kun  et  Par 
trætte,  udpinte  Mennesker,  der  gled  fremad, 
det  uvisse  i  Møde  .  .  .  hvad  gæmte  Fremtiden 
endnu  til  dem? 

Endnu  før  de  havde  passeret  Skovshoved, 
drejede  Skibet  mod  Land.  Det  lagde  til  ved 
en  ny  Havn,  —  en  lang,  mægtig  Stenmole, 
hvor  et  enkelt  Skib  her  og  der  laa  fortøjet. 
Landgangsbroen  blev  hevet  frem,  Passagererne 
gik  fra  Borde  .  .  . 

Dér  stod  de  begge  i  deres  færøiske  Dragt 
—  to  Udlændinge  i  deres  egen  Fødeby. 

Hvor  skulde  de  vende  sig,  hvorhen  skulde 
de  gaa?  De  var  blottede  for  alt;  Erik  havde 
kun  nogle  faa  »D  Centimeter«  i  Lommen; 
det  var  sagtens  knapt  nok  til  en  Nats  Ophold 
i  et  Hotel. 

Det  var  deres  Hensigt  at  henvende  sig 
til  -Regeringen«.  Paa  Skibet  havde  de  for- 
hørt sig  om  denne  og  faaet  at  vide,  at  Re- 
geringen -  -  ja,  det  var  [folkeforsamlingen,  og 
Folkeforsamlingen  havde  igen  en  Formand  og 
to  Næstformænd.  Formanden  var  for  Tiden 
en  Svensk  og  hed  Velander.  Regeringskon- 
torerne skulde  ligge  paa  den  gamle  Kristians- 
borg  Slotsplads. 

De  begav  sig  paa  Vandring  ind  gennem 
som  de  ikke  mere  kendte.  Der  var  el 
Utal  af  Grader  med  ny  Navne,  Torve  og  Pladser. 
Hovedgaden  skulde  strække  sig  lige  iil  ►Or- 
drup«, rortalte  en  Forbigaående,  hvem  de 
spurgte  om  Vej. 

Men  den  store  By  var  øde  og  folketom. 
Hele  Steder  stod  tomme  og  ubeboede  med 
ituslagne  Vinduer  op  gennem  alle  Etager.  Paa 
Gaderne  laa  Smuds-  og  Grusdynger.  Hvert 
Øjeblik  kom  man  til  Tomter  af  brændte  Huse, 
hvis  Rester  som  spøgelseagtige  Skeletter 
strittede  op  mod  Foraarshimlen. 

En  gammel  Mand  gik  foran  dem  samme 
Vej  som  de.  Erik  indhentede  ham  og  gav 
sig  i  Snak  med  ham  for  at  faa  noget  nær- 
mere om  Forholdene  at  vide. 

»Ak  ja.  ak  ja«,  sagde  den  Gamle,  »det 
har  været  en  drøj  Tid  for  os  alle.  Den  Krig! 
De  Tusender  og  atter  Tusender  af  Menneske- 
liv, den  krævede  —  ja.  de  kan  kun  tælles  i 
Millionvis  —  over  hele  Jorden.  Og  den  store 
Krise,  da  den  rigeste  Mand  ikke  havde  det 
Brød,  han  skulde  putte  i  sin  Mund.  —  Køben- 
havns Bombardement  og  den  store  Verdens- 
revolution! At  et  Menneske  kan  opleve  saa 
meget!  Her  ligger  nu  over  den  halve  By, 
ja  mere  endnu.  øde.  De  fleste  er  tyet  ud  ad 
Landet  til  ...  .  Man  kunde  ikke  tro  andet, 
end  at  det  var  Verdens  yderste  Dag.« 

»Men  nu?«  spurgte  Erik. 

»Ja  Gudskelov«,  svarede  den  Gamle,  »nu 
synes  der  at  være  kommet  Ro.  Det  kunde 
jo    ikke   blive  ved ;    det  maatte  faa  raset  ud. 

Ingen  ordenlige  Mennesker  kunde  staa  sig  ved 
det.  Man  vidste  tilsidst  intet  mere;  der  var 
ingen  Aviser,  ingen  Blade,  ingen  Jærnbane 
eller  Skibe.  Alt  gik  i  Staa;  det  var  bare  én 
Forvirring  og  Forstyrrelse  altsammen.  Hvor- 
dan man  kom  ud  af  det  igen.  begriber  jeg 
ikke  den  Dag  i  Dag.  For  der  var  jo  ingen 
Øvrighed,  og  Folk  trak  i  Skarevis  gennem 
Gaderne  uden  at  vide,  hvad  de  skulde;  man 
kunde  jo  sé,  at  skulde  det  blive  saadan  ved, 
stod  Hungersnøden  for  Døren. 

Men  Folk  blev  af  sig  selv  enige  om,  at 
det  maatte  være  forbi;  man  maatte  have 
Orden  i  Sagerne  igen ;  som  det  var,  saa  var 
det  bare  til  alles  Skade  og  ingens  Gavn.  En 
af  vores  forrige  Rigsdagsmænd  opfordrede  os 
alle  til  at  mødes  paa  Fælleden  og  indsatte 
en  midlertidig  Øvrighed,  og  det  gjorde  vi. 
Der  var  ikke  én,  der  ikke  mødte.  Politi  be- 
høvedes ikke :  vi  var  vort  eget  Politi,  for  alle 
havde  jo  Interesse  af  at  lyde.  Penge  var  der 
in-M'ii  af:  vi  havde  hare  Tuskhandel  og  kunde 
ikke  lønne  Embedsmænd  paa  gammel  Vis,  men 
vi  forpligtede  os  til  at  holde  dem,  vi  valgte 
til  Øvrighed,  med  Føde  og  Klæder,  til  de  havde 
taaet   bragt  Orden  i  Tingene. 

Og  som  vi  bar  os  ad,  bar  de  sig  ad  over 
.andet:     det    var    mestendels    de    gamle 

Rigsdagsmænd  —  for  nu  var  der  jo  ikke  mere 
Højre  eller  Venstre  —  der  blev  valgt.  De 
kom  sammen  her  i  Byen,  og  det  første,  de 
sørgede  for.  var  at  faa  Jærnbane  og  Telegraf 
i  Gang  igen.  Snart  erfarede  vi.  at  i  andre 
Lande  bar  de  sig  ad  ligesom  vi  —  det  laa  i 
Luften.  Alle  forbandede  de  Krigen,  for  det 
var  den.  der  var  Skyld  i  det  hele  —  det  andet 
var  man  nok  kommet  over. 

Ja  og  saa  kom  de  ny  Penge.  Det  var 
nede  i  Tyskland  —  eller  »det  forenede  Ger- 
rnania,  som  det  nu  hedder  —  at  de  fandt 
paa  det,  og  alle  andre  efterlignede  det  hurtig. 
Alle,  som  ejede  Jord,  sluttede  sig  sam- 
men, og  vi  fik  endelig  lavet  en  Bank  paa 
ny  —  det  er  bare  Jord  i  Stedet  for  Guld 
og  Sølv,  den  nu  er  grundlagt  paa.  I  den 
sidste  Tid  har  Staten  taget  sig  af  den, 
og  den  er  under  Kontrol,  det  vil  sige: 
Folkeforsamlingen  an sa'tter  alle  Embedsmænd 
ved  den. 

Nu  er  det  da  saa.  at  den  Mand.  der  ejer 
megen  Jord.  han  er  rig.  og  alle  vi  andre.  iU>r 
ikke  ejer  Jord  eller  —  det  forstaar  sig  — 
Jords  Værdi,  vi  er  fattige.  Ak  ja.  Rige  og 
Fattige  —  saadan  vil  det  blive  ved  til  Verdens 
Ende.     Men  det  mærkes  ikke  som  før:  der  er 

ikke  saa  mange  Mennesker  til  mere.   saa  der 
er  nok  at  bestille  og  fortjene  for  alle. 

Ja  nu  skal  jeg  denne  Vej  .  .  .  Folke- 
forsamlingen? Jo,  det  er  rigtigt,  den  er  paa 
gamle  Kristiansborg  Plads  i  det  forrige  Slot, 
de  fik  bygget  op  ...  De  følger  bare  denne 
Gade  ned.  saa  kommer  De  til  gamle  Gothers- 
gade og  saa  finder  De  nok  Vej.  Farvel, 
Farvel ! . 

De  gik  videre. 

Alt  var  forandret,  næppe  til  at  kende 
igen.  Gaderne  var  byggede  helt  om;  kun 
hist  og  her  kunde  de  kende  en  Bygning  fra 
gammel  Tid.  De  kom  til  en  stor  Plads  — 
det  maatte  være  »Kongens  Nytorv < .  eller  hvad 
den  nu  hed.  Og  ved  at  spørge  sig  for  kom 
de  endelig  til  det  gamle  Kristiansborg. 

Folkeforsamlingens  Formand  tog  imod 
dem  i  et  stort,  lyst  Kontor  —  en  af  de  tid- 
ligere Slotssale.  Han  kendte  ikke  Erik,  ja 
havde  end  aldrig  hørt  hans  Navn  nævne. 

-Det  er  mig,  der  har  opdaget  Loven  for 
Grundstoflernes  Forvandling  —  med  andre 
Ord:     Kunsten  at  lave  Guld<-,  sagde  Erik. 

i?<    spurgte  Formanden,    »jeg  syntes, 
De  sagde,  at  Deres  Navn  var  Poulsen.  <- 

Krik  saa*  forandret  paa  ham. 

Og.    saa  vidt   jeg   véd,    var    det    en 

Englænder  ved  Navn  Welton,    eller  sligt,   der 
kom  med  Opdagelsen?« 

Hvorledes?«  Erik  blev  bleg:   »har  nogen 
anden  udgivet  Opdagelsen  for  sin?« 

>Det  forekommer  mig  saa«.  svarede  For- 
manden, »men  mulig  husker  jeg  fejl:  det  har 
ikke  været  saa  let  at  holde  Tankerne  samlede 
i  denne  Tid.  Men  i  ethvert  Tilfælde  blev  en 
Beretning  om  Opdagelsen  trykt:  —  det  var 
en  Kemiker,  der  var  ansat  ved  Englands 
hemmelige  Guldfabrik,  som  undveg  og  udgav 
en  Pjece  om  hele  Fremgangsmaaden.  Men 
allerede  da  havde  Guldet  mistet  saa  godt  som 
al  Værdi,  og  Krigen  stod  for  Døren:  af  den 
Grund  vakte  Beretningen  ikke  synderlig  Op- 
sigt. Saa  vidt  jeg  erindrer,  paastod  imidlertid 
vedkommende  Englænder  at  være  Opdageren.« 

Erik  støttede  Panden  med  begge  Haand- 
flader  og  udbrød  tungt: 

»Ogsaa  det!« 

Men    hvorledes?«    spurgte    Formanden; 
De   mener,    at  De   er  Opdageren?     Hvorfor 
er  De  da  ikke  kommet  først?« 

>Det  er  en  lang  og  trist  Historie«,  svarede 
Erik:     har  De  Taalmodighed  til  at  høre  mig?« 

>  Fortæl  kun«,  sagde  Formanden,  »  en 
halv  Times  Tid  har  jeg  i  ethvert  Tilfælde  til- 
overs. « 

18 

Erik  fortalte  —  saa  kort  og  med  saa  iaa 
Ord  som  mulig.« 

Midt  under  Fortællinger)  afbrød  Kor- 
manden ham: 

»Aa,  det  var  Dem.  der  den  Gang  købte 
de  store  Ejendomme  -  -  der  gik  saa  mange 
Kygter  om,  hvor  De  havde  Deres  Rigdom  fra. 
Ja  saa  kender  jeg  Dem  alligevel.« 

Ogsaa  om  »Chemeia«  mindedes  han  at 
have  hørt  og  om  Købet  af  la  isla  ver  de. 
Mere  og  mere  interesseret  lyttede  han  til  Kriks 
Fortælling. 

Bliv  kun  ved.  bliv  kun  ved!«  sagde  han 
liere  Gange,  da  Krik  saa"  op  til  IJhret,  som 
viste,  at  allerede  over  en  Time   var  gaaet. 

Erik  sluttede  sin  Beretning. 
Forunderligt!      sagde   Formanden    halvt 

for    -ig   selv,    »og   nu    er    Do   selv  —  som  de 
fleste  af  os  andre  —  en  fattig  Mand?« 

Jeg  ved  ikke  pet  .  svarede  Erik,  »—  de 
store   Jordejendomme,   jeg    i   sin   Tid   købte? 

Skøder  og  Bevisligheder  er  ganske  vissl  ikke 
mere    i    mil    Eje?   .    .    . 

Men     selv     om     saa     var    .     vedblev     Kor- 

en;  —  del  gør  mig  ondt  al  maatte  op- 
lyst   Dem   derom      -  men    -elv  om  De   havde 


—  275  — 

alle  Dokumenter  i  Orden,  vilde  Ejendommene 
dog  ikke  mere  være  Deres.  <^ 

Hvorledes?«  spurgte  Erik. 
»Det  er  ganske  simpelt.  Efter  Krigen  og 
den  store  Krise  laa  kolossale  Landstrækninger 
øde  og  herreløse.  Ejerne  var  forsvundne  — 
døde.  omkomne,  med  al  deres  Slægt.  Og  de 
ny  Stater  (husk,  der  var  ikke  opkrævet  Skat 
i  Aarevis)  trængte  til  Jord:  thi  Jord  er  jo 
Guld.  (I  det  hele  taget  er  det  nu  alle  Staters 
Maal  at  besidde  megen  Ejendom  for  at  kunne 
udstede  Papir  paa  den).  Der  blev  derfor  over 
hele  Verden  udsendt  Bekendtgørelser  om.  at 
Ejerne  til  enhver  Stump  Jord  inden  en  viss 
Tidsfrist  havde  at  fremstille  sig  og  bevislig- 
gøre Deres  Ret.  Denne  Frist  er  nu  for  længst 
udløbet,  og  jeg  kan  derfor  forsikre  Dem,  at 
al  den  faste  Ejendom.  De  maa  have  været  i. 
Besiddelse  af.  nu  tilhører  de  respektive  Stater. 
Som  sagt  —  det  gør  mig  ondt  .  .  . 

Hvad  Vægt  ligger  der  derpaa!  udbrød 
Erik  —  »det  er  dog  ikke  Rigdom,  jeg  har 
efterstræbt. « 

Saa  meget  desto  bedre  .  svarede  For- 
manden. Kan  jeg  imidlertid  paa  nogen 
Maade  være  Dem  til  Tjeneste,  skal  jeg  gøre 
for  Dem.   hvad  der  staar  i  min  Magt.« 

Vi     er   jo    nu     blottede    for    det    aller- 

18* 

Nødvendigste«,  udbrød  Fru  Poulsen,  »og  véd 
ikke,  hvorvi  skal  vende  os,  naarvi  gaar  her  fra.« 
>  Enhver,  der  vil  arbejde,  behøver  i  disse 
Tider  ikke  at  mangle  noget«,  sagde  Formanden, 
»og  for  Kemikere  er  der  nætop  overordentlig 
megen  Brug.  Der  maa  nu  daglig  foretages 
saa  mange  Jordbundsanalyser,  at  det  næppe 
kan  overkommes.  For  en  Maaneds  Tid  siden 
blev  der  aabnet  en  ny  analytisk  Station  i 
Jylland,  og  vi  har  ikke  Polyteknikere  til  at 
besætte  de  halve  Pladser.  De  vil  vise  Staten 
en  Tjeneste  ved  at  overtage  en  Assistentpost 
dér;  Lønnen  er  10.000  □  Centimeter  og  fri 
Boligs- 
Fru  Poulsens  Ansigt  opklaredes;  over 
Eriks  Ansigt  gled  et  næppe  mærkeligt  Smil: 
»Vi  vender  tilbage  til  vort  Udgangspunkt«, 
sagde  han;  »analytisk  Station  eller  Glasværk 
—  det  kan  omtrent  komme  ud  paa  ét.  Jeg 
tager  i  ethvert  Tilfælde  mod  Tilbudet  med  Tak.« 
Formanden  rakte  ham  Haanden. 
»Om  en  Times  Tid  skal  Deres  Udnævn- 
else ligge  færdig  til  Dem  paa  Kontoret  for 
Statsejendommene.  De  ønsker  vel  en  Maaneds 
Gage  forud,  kan  jeg  tænke?« 


Slutning 

»an  skriver  Aar  1923. 

Verden  er  for  længst  kommet  til 
Ro  efter  den  store  Krise.  Som  en  mørk 
Tordensky,  der  endnu  skimtes  fjærnt  i  Hori- 
sonten, mindes  det  Uvejr,  der  rasede  over 
Landene.  Men  som  Græsset  atter,  friskt  og 
frodigt,  rejser  sig  efter  Uvejrets  skyllende 
Regn.  lever  Menneskeheden  op  paa  ny  til  frej- 
digt, pulserende  Liv. 

Der  hviler  noget  af  en  Morgenstunds 
Friskhed  og  Vækkelse  over  Folkene.  De  mili- 
tære Byrder,  der  som  et  natligt  Mareridt 
knugede  alle  Samfund  til  Døde,  den  vældige 
Ophobning  af  Kapitaler  paa  faa  Hænder,  den 
lammende  Overproduktion  og  frem  for  alt: 
den  alt  ødelæggende  Overbefolkning  er  borte 
—  for  en  Tid. 

Man  tager  fat  med  fornyet  Kraft.  Told- 
grænsen mellem  Rigerne  er  borte,  Samkvem- 
met mellem  Folkeslagene  antager  en  ny  Ka- 
rakter. De  forfaldne  Jærnveje  istandsættes 
og  ny  anlægges.  Den  ny  Bevægkraft:  Foto- 
elektrieiteten,  er  blevet  Kullets  Medbejler: 
Firmamentets  Sol,  der  straaler  over  alle  Lande, 
sætter  Maskinerne  i  Gang. 

Den  Verden,  hvis  Hoved  var  Guld  og  hvis 
Livsbetingelse:  Folkeslag  væbnet  mod  Folke- 
slag, er  sunket  sammen  .  .  .  eksploderet  ved 
sin  egen  indre  Spænding.  En  ny  Verden  er 
opstaaet,  løfterig  og  stor,  for  at  tage  fat,  hvor 
den  første  slap  ...  til  om  Aarhundreder 
Jorden  atter  nægter  at  give  Brød  til  de  mange 
Munde,  til  al  Ejendom  atter  er  fordelt  paa 
de  faa  Hænder,  til  Menneske  rejser  sig  mod 
Menneske  for  at  kæmpe  om  Jordlagenes  Vand 
og  Luftens  Ilt  —  —  til  alt  atter  er  løbet  til- 
bage i  det  gamle  Spor  til  Menne- 
sket lærer  Plantens  store  Kunst:  at  omforme 
den  uorganiske  Natur  umiddelbart  i  organisk 
Skikkelse,  saa  at  Agerdyrkerens  Jord,  det 
ri,    Guld,   mister  sin    Værdi. 

Ved  den-  sydlige  Bred  af  Rønninge  Mose, 
nætop  paa  samme  Plet,  hvor  fordum  Glas- 
og  Porcellænsfabriken  laa,  har  Staten  opført 
den  ny  sydsjællandske  kemiske  Station. 

Den  bestyres  af  en  Forstander,  bistaaet 
af  to  Assistenter. 

Laboratorieforstanderen  er  en  Mand  paa 
de  halvhundred,  men  han  sér  ældre  ud.  Hans 
Haar  er  hvidt:  han  fører  sig  underlig  duk- 
nakket, og  hans  Gang  har  noget  træt,  affæl- 
digt ved  sig. 

Han  bebor  med  sin  Hustru  en  lille  Lej- 
lighed i  Stationens  nordvestlige  Fløj  —  efter 
eget  Ønske.  Fra  Vinduet  i  Dagligstuen  har 
man  vid  Udsigt  over  Mosen,  ved  hvis  yderste 
Rand  Solen  om  Sommeren  forsvinder,  mens 
Himlen  flammer  i  dybt  rødt,  bræmmet  med 
Guld.  Rundt  om  til  de  andre  Sider,  op  ad 
Bakkedraget,  breder  den  tætte  Bøgeskov  sig, 
lunende  over  det  saftig-grønne  Engdrag,  hvor 
Kabbeleje  og  Engblomme  om  Foraaret  gulner 
Grønsværen. 

Hver  Aften,  Sommer  og  Vinter,  gaar  For- 
standeren og  hans  Hustru  regelmæssig  deres 
Tur  op  ad  Bakkerne,  gennem  Skoven,  og  ud 
til  en  aaben,  højtliggende  Plet,  hvorfra  man 
sér  Solen  gaa  ned.  Ellers  sér  man  dem  aldrig 
udenfor   Stationen.      Forstanderen    leder   selv 

alle  Analyser  og  er  den  hele  Dag  beskæftiget 
i  Laboratoriet. 

Ofte  kommer  Rejsende  til  Stationen,  thi 
Forstanderen  er  en  berømt  Kemiker;  mange 
Fremmede  ønsker  at  sé  ham.  og  Damerne 
beder  ham   skrive  sit  Navn  i  deres  Albumer. 

Han  gør  med  et  svagt  Smil,  hvad  de 
beder  ham  om,  men  ellers  er  han  stille  og 
svarer  kun  med  faa  Ord. 

Som  en  Kuriositet  fortæller  man.  at  For- 
standeren ikke  en  Gang  oppebærer  saa  stor 
Løn  som  sine  Assistenter.  Han  vil  ikke  have 
mere.  end  hvad  der  svarer  til  800  Kr.  i  de 
Dage.  da  Guldet  endnu  havde  sit  fulde  Værd 
som  Betalingsmiddel.  Og  da  den  ny  Højskole 
i  København  oprettedes  i  Stedet  for  det  Uni- 
versitet, der  gik  til  Grunde-  under  Krigen,  og 
man  tilbød  ham  Posten  som  Lærer  i  Kemi, 
svarede  han  nej.  Han  takkede  for  Æren  men 
ønskede  at  blive,  hvor  lian  var. 

Kun  ét  Besøg  skal  have  bragt  ham  ud 
af  den  vanlige  Ligevægt:  det  var  den  Gang  en 
fremmed  Søkaptejn  ved  Navn  Szemsky,  led- 
af  en  gammel  irsk  Ulk.  som  lied  O'Kelly, 
kom  r.il  Stationen  og  blev  der  et  Par  Dage. 
D«  kom  der  Liv  over  ham,  ok  om  Aftenen 
ede  der  Lys  ud  fra  Forstanderboligen 
og  hørtea  der  Brudstykker  af  lystig  Samtale. 

Forstanderen  fulgte  selv  sine  Gæster  til 
den  tæt  ved  liggende  Jærnvejsstation,  og  man 
skal  have  sét  Taarer  i  hans  Øjne.  da  han 
sagde : 

»Hils  de  andre!« 

Den  store  Kemiker  er  tillige  en  stor 
Rejsende,  der  paa  sit  eget  Skib,  den  Gang 
han  flygtede  for  de  daværende  Magthavere, 
kom  til  selve  Sydpolen. 

Paa  Grund  af  den  store  videnskabelige 
Interesse,  der  knytter  sig  til  denne  Opdagelse, 
har  han  udgivet  en  kort  Beskrivelse  af  sin 
Rejse  til  Polarlandet.  Meteorologerne  har 
allerede  nøje  undersøgt  Sagen,  og  de  konsta- 
terer, at  nætop  det  Aar  —  hverken  før  eller 
senere  —  var  der  saadanne  Is-,  Strøm-  og 
Varmeforhold  til  Stede,  at  en  slig  Rejse  var 
mulig.  Nogle  vil  paastaa,  at  et  saadant  Tids- 
punkt periodisk  vil  vende  tilbage,  men  ikke 
én  Gang  i  tusend  Aar.  Hvis  man  ikke  finder 
ny  Midler  til  at  sætte  over  Isen,  vil  selve 
»Erik  Poulsens  Land«  (saaledes  kalder  Geo- 
graferne Pollandet)  til  da  være  lukket  for 
Menneskene. 

Om  det  forholdsvis  milde  Klima  og  det 
isfri  Hav  ved  Sydpolen  har  Videnskabs- 
mændene   talt   frem  og  tilbage;    nogle  mener, 

at  det  kun  viste  sig  saaledes  under  de  sær- 
lig gunstige  Forhold,  hvorunder  Erik  Poulsen 
naa'de  til  Pollandet,  andre  holder  for,  at 
dette  altid  ligger  varmt  og  smilende  bag  den 
omgivende  Is.  Man  har  allerede  syv  Teorier, 
der  skal  forklare  Fænomenet. 

